
PRAEFATIO. 


Juibelli  de  imitatione  Christi,  sive  Thomas 
a  Kempis  eius  est  auctor  sive  alius  quispiam, 
quanta  sit  praestantia,  nemo  est  qui  ignorct: 
quantum  diligens  eius  lectio  valeat  ad  animos 
erigendos,  excitandos,  verae  pietatis  amore  im- 
plendos ,  plurimi  experti  sunt  ipsi.  Itaque  nemi- 
nem  improbaturum  esse  speramus,  quod  quum 
nuper  interpretationem  eius  Germanicam  secun- 
dis  curis  a  Joanne  Gossnero  auctam  in  lucem 
emiserimms,  nunc  textum  etiam  latinum  typis  de- 
scribi  iussimus ,  eorum  in  usum ,  qui  ipsam  quasi 
vocem  auctoris  audire  et  nativam  illam  cogno- 
scere  simplicitatem  cupiunt,  quae  vertendo  ex- 
primi  vix  possit.  Editus  est  autem  ad  fidem 
editionis  a  Fr.  Jos.  Desbillons  curatae,  qui  anti- 


IV 

quissimis  praestantissimisque  editionibus  collatis 
ita  constituere  orationem  studuit,  quomodo  ab 
ipso  auctore  eam  conformatam  esse  verisimile 
est.  Sed  quum  loci  quidam  in  ca  aperte  corru- 
pti  essent  et  idoneo  sensu  carerent,  quibus  aptam 
sententiam  reddiderat  J.  Valart  in  editione  Pari- 
sina  a.  1773.,  aliquoties  in  hac  editione  illius 
lectio  in  textu  est  posita,  alibi  orationi  scriptoris 
subieeta.  Loci  scripturae  sacrae,  quibus  auctor 
est  usus,  e  transiatione  Tulgata  quam  dicunt  siint 
indicati,  appositis  etiam  Germanicorum  biblio- 
rum  numeris. 

Dabamas  Lipsiae,  m.  lunio  MDCCCXXXIX. 

LIBER    PRIMUS. 

ADMONITIONES   ad  SPIRITUALEM 
VITAM  UTILES. 


CAPUT     I. 

De  imitatione  Christi  et  contemtu  omnium 
vanitatum  mundi. 

1.  Qui  sequitur  me,  non  ambulat  in  te- 
nebris,  dicit  Dominus.  Haec  sunt  verba  Christi, 
quibus  admonemur,  quatenus  vitam  ejus  et  mores 
imitemur,  si  velimus  veraciter  illuminari  et  ab  omni 
caecitate  cordis  liberari.  Summum  igitur  studium 
nostrum  sit  in  vita  Jesu  Christi  meditari. 

2.  Doctrina  Christi  omnes  doctrinas  Sanctorum 
praecellit ,  et  qui  spiritum  haberet,  absconditum 
ibi  manna  inveniret.     Sed  contingit,  quod  miilti  ex 


1.  Joaim.  8,  12.         2.  Apoc.  2,  17. 

frequenti  auditu  evangelii  parvum  defiderium  sen- 
tiunt,  quia  spiritum  Christi  non  habent.  Q,ui  autem 
vult  plene  et  sapide  Christi  verba  intelligere,  oportet, 
ut  totam  vitam  suam  illi  studeat  conformare. 

3.  Quid  prodest  tibi  alta  de  Trinitate  disputare, 
si  careas  humilitate,  unde  displiceas  Trinitati?  Vere, 
alta  verba  non  faciunt  sanctum  et  justum,  sed  vir- 
tuosa  vita  efficit  Deo  carum.  Opto  magis  sentire 
compunctionem,  quam  scire  ejus  definitionem.  Si 
scires  totam  bibliam  exterius  et  omnium  philosopho- 
rum  dicta;  quid  totum  prodesset  sine  caritate  Dei  et 
gratia?  Yanitas  vanitatum  et  omnia  va- 
nitas,  praeter  amare  Deum  et  illi  soli 
s  ervir  e.  Ista  est  summa  sapientia,  per  contemtum 
mundi  tendere  ad  regna  coelestia. 

4.  Vanitas  igitur  est  divitias  perituras  quaerere 
et  in  illis  sperare.  Vanitas  quoque  est  honores  am- 
bire  et  in  altum  statum  se  extollere.  Vanitas  est 
carnis  desideria  sequi,  et  illud  desiderare,unde  post- 
modum  graviter  oportet  puniri.  Vanitas  est  longam 
vitam  optare  et  de  bona  vita  parum  curare.  Vanitas 
estpraesentem  vitamsolum  attendere,  et  quae  futu- 
ra  sunt,  non  praevidere.  Vanitas  est  diligere ,  quod 
cum  omni  celeritate  transit,  et  illuc  non  festinare, 
ubi  sempiternum  gaudium  manet. 

5.  Memento  illius  frequenter  proverbii:  quia 
non  satiatur  oculus  visu  nec  auris  imple- 
tur  auditu.     Stude  ergo  cor  tuum  ab  amore  visi- 


3.  Eccles.  1,  2.         5.  Eccles.  1,  S. 

bilium  abstrahere  et  ad  inyisibiHa  te  transferre. 
Nam  sequentes  suam  sensualitatem  maculant  con- 
scientiam,  et  perdunt  Dei  gratiam. 


CAPUT    II. 

De  humili  sentire  sui  ipsius. 

1.  Omnis  homo  naturaliter  scire  desiderat,  sed 
scientia  sine  timore  Dei,  quid  importat?  Melior  est 
profecto  humilis  rusticus,  qui  Deo  servit,  quam  su- 
perbusphilosophus,  qui  seneglecto  cursumcoeli  con- 
siderat.  Qui  bene  se  ipsum  cognoscit,  sibi  ipsi 
\ilescit,  nec  laudibus  delsctatur  humanis.  Si  scirem 
omnia,  quae  in  mundo  sunt,  et  non  essem  in  cari- 
tate :  quid  me  juvaret  coram  Deo,  qui  me  judicaturus 
est  exfacto? 

2.  Quiesce  a  nimio  sciendi  desiderio,  quia  magna 
ibi  invenitur  distractio  et  deceptio.  Scientes  liben- 
ter  volunt  videri  et  sapientes  dici.  Multa  sunt,  quae 
scire  parum  vel  nihil  animae  prosunt;  et  valde  in- 
sipiens  est,  qui  aliquibus  intendit,  quam  his  quae 
saluti  suae  deserviunt.  Multa  verba  non  satiant 
animam,  sed  bona  vita  refrigerat  mentem,  etpura 
conscientia  magnam  adDeum  praestat  confidentiam. 

3.  Quanto  plus  et  melius  scis ,  tanto  gravius  inde 
judicaberis,  nisi  sanctius  vixeris.  Noli  ergo  extoUi 
de  uUa  arte  vel  scientia,  sed  potius  time  de  data  tibi 
notitia.  Sitibi  videtur,  quod  multa  scis  et  satis 
bene  intelligis:  scito  tamen,  quia  sunt  multo  plura, 
quae  nescis.  Noli  altum  sapere,  sed  ignorantiam 
tuam  magis  fatere.  Quid  te  vis  alicui  praef erre,  cum 
plures  doctiores  te  inveniantur  et  magis  in  lege 
peritil  Si  vis  utiliter  aliquid  scire  et  discere,  ama 
nesciri  et  pro  nihilo  reputari. 

4.  Haec  est  altissima  et  utilissima  lectio,  sui 
ipsius  vera  cognitio  et  despectio.  De  se  ipso  nihil 
tenere  et  de  aliis  semper  bene  et  alte  sentiie,  magna 
sapientia  est  et  perfectio.  Sivideres  aliuni  aperte 
peccare  vel  aliqua  gravia  perpetrare,  non  deberes  te 
tamen  meliorem  aestimare,  quia  nescis,  quamdiu 
possis  in  bono  stare.  Omnes  fragiles  sumus ;  sed  tu 
neminem  fragiliorem  te  ipso  tenebis. 


CAPUT    III. 

De   doctrina    veritatts. 

1.  Felix,  quem  veritas  per  se  docet,  non  per 
figuras  et  voces  transeuntes,  sed  sicuti  se  habet. 
Nostra  opinio  et  noster  sensus  saepe  nos  fallitet  mo- 
dicum  videt.     Quid  prodest  magna  cavillatio  de  oc- 

cultis  et  obscuris  rebus,  de  quibus  nec  arguemur  in 
judicio,  quiaignoraYimus?  Grandis  insipientia,  quod 
neglectis  utilibus  et  necessariis  ultro  intendimus  cu- 
riosis  et  damnosis.     Oculos  habentes  non  videmus. 

2.  Et  quid  curae  nobis  degeneribus  et  speciebus? 
Cui  aeternum  verbum  loquitur,  a  multis  opinionibus 
expeditur.  Ex  uno  verbo  omnia,  et  unum  loquun- 
tur  omnia;  et  hoc  est  principium,  quod  et  loquitur 
nobis.  Nemo  sine  illo  intelligit  aut  recte  judicat. 
Cui  omnia  unum  sunt,  et  omnia  ad  unum  trahit  et 
omnia  in  uno  videt;  potest  stabilis  corde  esse  et  in 
Deo  pacificus  permanere.  0  veritas  Deus,  fac  me 
unum  tecum  in  caritate  perpetua.  Taedet  me  saepe 
multa  legere  et  audire:  in  te  est  totum  quod  volo  et 
desidero.  Taceant  omnes  doctores,  sileant  univer- 
sae  creaturae  in  conspectu  tuo :  tumihiloquere  solus. 

3.  Quanto  aliquis  magis  sibi  unitus  et  interius 
simplificatus  fuerit,  tanto  plura  et  altiora  sine  labore 
intelligit,  quia  desuper  lumen  intelligentiae  accipit. 
Purus,  simplex  et  stabilis  spiritus  in  multis  operibus 
non  dissipatur,  quia  omnia  ad  Dei  honorem  operatur 
et  in  se  otiosus  ab  omni  propria  exquisitione  esse 
nititur.  Quis  te  magis  impedit  et  molestat,  quam 
tua  immortificata  affectio  cordis?  Bonus  et  devotus 
homo  opera  sua  prius  intus  disponit,  quae  foris  agere 
debet;  nec  illa  trahunt  eum  ad  desideria  vitiosae 
inclinationis,  sed  ipse  inflectit  ea  ad  arbitrium  rectae 
rationis.  Quis  habet  fortius  certamen,  quam  qui 
nititur  ^dncere  se  ipsum?  Ethoc  deberet  esse  nego- 
tium  nostrum:  vincere  videlicet  se  ipsum,  et  quotidie 

se  ipso  fortiorem  fieri  atque  in  melius  aliquid  pro- 
ficere. 

4.  Omnis  perfectio  in  hac  vita  quandam  imper- 
fectionem  sibi  habet  annexam,  et  omnis  speculatio 
nostra  quadam  caligine  non  caret.  Humilis  tui 
cognitio  certior  yia  est  ad  Deum,  quam  profunda 
scientiae  inquisitio.  Non  est  culpanda  scientia  aut 
quaelibet  simplex  rei  notitia,  quae  bonaestinse  con- 
siderata  et  a  Deo  ordinata;  sed  praeferenda  est 
semperbona  conscientia  et  virtuosa  rita.  Quiave- 
ro  plures  magis  student  scire,  quam  bene  vivere: 
ideo  saepe  errant  et  paene  nuUum  vel  modicum  fru- 
ctum  f  erunt. 

5.  O,  si  tantam  adhiberent  diligentiam  ad  ex- 
stirpanda  vitia  et  virtutes  inserendas,  sicuti  admo- 
vendas  quaestiones,  non  fierent  tanta  mala  et  scan- 
dala  in  populo,  nec  tanta  dissolutio  in  coenobiis. 
Certe  adveniente  die  judicii  non  quaeretur  a  nobis 
quid  legimus,  sed  quid  fecimus,  nec  quam  bene  dixi- 
mus,  sed  quam  religiose  viximus.  Dic  mihi,  ubi  sunt 
modo  omnes  illi  domini  et  magistri,  quos  bene  novi- 
sti,  dum  adhuc  viverent  et  studiis  florerent?  Jam 
eorum  praebendas  alii  possident,  et  nescio  utrum  de 
eis  recogitant.  In  vita  sua  aliquid  esse  videbantur, 
et  modo  de  illis  tacetur. 

6.  O  quam  cito  transit  gloria  mundi !  Utinam  vita 
eorum  scientiae  ipsorum  concordasset!  Tunc  bene 
studuissent  et  legissent.  Quam  multi  pereunt  per 
vanam  scientiam  in  saeculo,  qui  parum  curant  de  Dei 
servitio !  Et  quia  magis  eligunt  magni  esse ,  quam 

humiles,  ideo  evanescunt  in  cogitationibus  suis. 
Vere  magnus  est,  qui  magnam  habet  caritatem. 
Vere  magnus  est,  qui  in  se  parvus  est  et  pro  nihilo 
omne  culmen  honoris  ducit.  Vere  prudens  est,  qui 
omniaterrenaarbitratur  ut  stercora,  ut  Chri- 
stum  lucrifaciat.  Etvere  bene  doctus  est,  qui 
Dei  voluntatem  facit  et  suam  voluntatem  relinquit. 


CAPUT    IV. 

De  providentia  in  agendis. 

1.  Non  est  credendum  omni  verbo  nec  instinctui, 
sed  caute  et  longanimiter  res  est  secundum  Deum 
ponderanda.  Proh  dolor!  saepe  malum  facilius, 
quam  bonum  de  alio  creditur  etdicitur;  ita  infirmi 
sumus.  Sed  perfecti  viri  non  facile  credunt  omni 
enarranti,  quia  sciunt  infirmitatem  humanam  ad  ma- 
lum  proclivam  et  in  verbis  satis  labilem. 

2.  Magnasapientia  non  esse  praecipitem  in  agen- 
dis,  nec  pertinaciter  in  propriis  stare  sensibus.  Ad 
hanc  etiam  pertinet  non  quibuslibet  hominum  verbis 
credere,nec  audita  vel  credita  mox  ad  aliorum  aures 
eifundere.  Cum  sapiente  et  conscientioso  viro  con- 
silium  habe,  et  quaere  potius  a  meliore  instrui,  quam 


G.  Piiilipp.  3,  8. 

tuas  adinventiones  sequi.  Bona  vita  facit  hominem 
sapientem  secundum  Deum  et  expertum  in  multis. 
Quanto  quis  in  se  humilior  fuerit  etDeo  subjectior, 
tanto  in  omnibus  erit  sapientior  et  pacatior. 


CAPUT    Y. 

De  lectione  sanctarum  scripturarum. 

1.  Veritas  est  in  scripturis  sanctis  quaerenda, 
non  eloquentia.  Omnis  scriptura  sacra  eo  spiritu 
debet  legi,  quo  facta  est.  Quaerere  potius  debemus 
utilitatemin  scripturis,  quam  subtilitatem  sermonis. 
Ita  libenter  devotos  et  simplices  libros  legere  debe- 
mus,  sicut  altos  et  profundos.  Non  te  offendat 
auctoritas  scribentis,  utrum  parvae  vel  magnae  lit- 
teraturae  fuerit,  sed  anior  purae  veritatis  te  trahat 
ad  legendum.  Non  quaeras  quis  hoc  dixerit,  sed 
quid  dicatur  attende. 

2.  Homines  transeunt,  sed  veritasDominimanet 
in  aeternum.  Sine  personaxum  acceptione  variis 
modis  loquitur  nobis  Deus.  Curiositas  nostra  saepe 
nos  impedit  in  lectione  scripturarum ,  cum  volumus 
intelligere  et  discutere,  ubi  simpliciter  esset  trans- 
eundum.  Sivis  profectum  haurire,  lege  humiliter, 
simpliciter  et  fideliter,  nec  unquam  velis  habere 
nomen  scientiae.    Interroga  libenter  et  audi  tacens 

verba  Sanctorum;  nec  displiceant  tibi  parabolae  se- 
niorum :  sine  caussa  enim  non  proferuntur. 


CAPUT    VI. 

De  inordinatis  affectionihus, 

1.  Quandocunque  homo  aliquid  inordinate  ap- 
petit,  statim  in  se  inquietus  fit.  Superbus  et  avarus 
nunquam  quiescunt;pauper  et  humilis  spiritu  in  mul- 
titudine  pacis  conversantur.  Homo,  qui  necdum 
perfecte  in  se  mortuus  est,  cito  tentatur  etvincitur 
in  parvis  et  vilibus  rebus.  Infirmus  in  spiritu  et 
quodammodo  adhuc  carnalis  et  ad  sensibilia  incli- 
natus  difficulter  se  potest  a  terrenis  desideriis  ex 
toto  abstrahere.  Et  ideo  saepe  habet  tristitiam, 
cum  se  subtrahit;  leviter  etiam  indignatur,  si  quis 
ei  resistit. 

2.  Si  autem  prosecutus  fuerit,  quod  concupiscit, 
statim  ex  reatu  conscientiae  gravatur,  quia  secutus 
est  passionem  suam,  quae  nihil  juvat  ad  pacem,  quam 
quaesivit.  Resistendo  igitur  passionibus  invenitur 
pax  vera  cordis,  non  autem  eis  serviendo.  Non  est 
ergo  pax  in  corde  hominis  carnalis,  non  in  homine 
exterioribus  dedito,  sedin  fervido  et  spirituali. 

CAPUT    VII. 

De  vana  spe  ef  elatione  fugienda. 

1.  Vanus  est,  qui  spem  suam  ponit  in  hominibus 
autin  creaturis.  Nonte  pudeat  aliis  servire  amore 
Jesu  Christi,  et  pauperem  in  hoc  saeculo  yideri.  Non 
stes  super  te  ipsum,  sed  in  Deo  spem  tuam  constitue. 
Fac  quod  in  te  est,  et  Deus  aderit  bonae  voluntati 
tuae.  Non  confidas  in  tua  scientia  vel  astutia  cujus- 
cunque  ^dventis,  sed  magis  in  Dei  gratia,  qui  humiles 
adjuvat  et  de  se  praesumentes  humiliat. 

2.  Ne  glorieris  in  divitiis,  si  adsunt,  nec  in  amicis, 
quia  potentes  sunt,  sed  in  Deo,  qui  omnia  praestat  et 
se  ipsum  super  omnia  dare  desiderat.  Non  te  extol- 
las  de  magnitudine  vel  pulchritudine  corporis,  quae 
modica  infirmitate  corrumpitur  et  defoedatur.  Non 
placeas  tibi  ipsi  de  habilitate  aut  ingenio  tuo,  ne 
displiceas  Deo ,  cujus  est  totum ,  quidquid  boni  natu- 
raliter  habueris. 

3.  Non  te  reputes  aliis  meliorem,  ne  forte  coram 
Deo  deterior  habearis,  qui  scit,  quid  estin  homine. 
Non  superbias  de  operibus  bonis,  quia  aliter  sunt 
judicia  Dei,  quam  hominum,  cui  saepe  displicet,  quod 
hominibus  placet.  Si  aliquid  boni  habueris,  crede 
de  alii-s  meliora,  ut  humilitatem  conserves.  Non 
nocet,  si  omnibus  te  supponas:  nocet  autem  plu- 
rimum,   si  vel  uni  te   praeponas.     Jugis  pax  cum 

huniili,  iti  corde  auteni  superbi  zelus  et  indignatio 
frequeas. 


CAPUT     VIII. 

De  cavenda  nimia  familiaritate. 

1.  Non  omni  homini  reveles  cor  tuum, 
sed  cum  sapiente  et  timenteDeum  age  caussam  tuam. 
Cum juvenibus  et extraneis  rarus  esto.  Cum  divitibus 
noli  blandiri  et  coram  magnatibus  non  libenter  ap- 
pareas.  Cum  humilibus  et  simplicibus,  cum  devotis 
et  morigeratis  sociarc,  et  quae  aedificationis  sunt, 
pertracta.  Non  sis  familiaris  alicui  mulieri,  sed  in 
communi  omnes  bonas  mulieres  Deo  commenda. 
Soli  Deo  et  Angelis  ejus  opta  familiaris  esse  et 
hominum  notitiam  devita. 

2.  Caritas  habenda  est  ad  omnes,  sed  familiaritas 
non  expedit.  Quandoque  accidit,  ut  persona  ignota 
ex  bona  fama  lucescat,  cujustamenpraesentia  oculos 
intuentium  offuscat.  Putamus  aliquando  aliis  pia- 
cere  ex  conjunctione  nostra,  et  incipimus  magis 
displicere  ex  morum  improbitate  in  nobis  consi- 
derata. 


1.  Ecclesiasr.  S,  22. 

CAPUT    IX. 

De  ohedientia  et  suhjectione, 

1.  Valde  magnmn  est  in  obedientia  stare,  sub 
praelato  ^drere  et  sui  juris  non  esse.  Multo  tutius 
est  stare  in  subjectione,  quam  in  praelatura.  Multi 
sunt  sub  obedientia  magis  ex  necessitate,  quam  ex 
caritate ;  et  illi  poenam  habent  et  leviter  murmurant. 
Neclibertatem  mentis  acquirent,  nisi  ex  toto  corde 
propter  Deum  se  subjiciant.  Curre  hic  vel  ibi:  non 
invenies  quietem,nisi  in  humili  subjectione  sub  prae- 
lati  regimine.  Imaginatio  locorum  et  mutatio  mul- 
tos  fefellit. 

2.  Verum  est,  quod  unusquisque  libenter  agit  pro 
sensu  suo  et  inclinatur  ad  eos  magis,  qui  secum 
sentiunt.  Sed  si  Deus  estinter  nos,  necesse  est,  ut 
relinquamus  etiam  quandoque  nostrum  sentire  pro- 
pter  bonum  pacis.  Quis  est  ita  sapiens,  qui  omnia 
plene  scire  potest?Ergo  nolisnimis  in  sensu  tuo  con- 
fidere,  sedvelis  etiamlibenter  aliorumsensum  audire. 
Si  bonum  est  tuum  sentire,  et  hoc  ipsum  propter 
Deum  dimittis  et  alium  sequeris,  magis  exinde  pro- 
ficies. 

3.  Audivi  enim  saepe,  securius  esse  audire  et  ac- 
cipere  consilium,  quam  dare.  Potest  etiam  con- 
tingere,  ut  bonum  sit  uniuscujusque  sentire;  sed 
noUe  aliis  acquiescere,  cum  id  ratio  aut  caussa  postu- 
lat,  signum  est  superbiae  et  pertinaciae. 

CAPUT    X. 

De  cavenda  superfluitate  verhorum. 

1.  Caveas  tumultuni  hominum,  quantum  potes; 
multum  enim  impedit  tractatus  saecularium  gestorum, 
etiamsi  simplici  intentione  proferantur.  Cito  enim 
inqulnamur  vanitate  et  captivamur.  Vellem  me 
pluries  tacuisse  et  inter  homines  non  fuisse.  Sed 
quare  tam  libenter  loquimur  et  invicem  fabulamur, 
cum  tamen  raro  sine  laesione  conscientiae  ad  silen- 
tiumredimus?  Ideo  tam  libenter  loquimur,  quiaper 
mutuas  locutiones  ab  invicem  consolari  quaerimus, 
et  cor  dirersis  cogitationibus  fatigatum  optamus 
relevare.  Et  multum  libenter  de  his ,  quae  multum 
diligimus  vel  cupimus,  rel  quae  nobis  contraria  sen- 
timus,  libet  loqui  et  cogitare. 

2.  Sed  proh  dolor!  saepe  inaniter  et  frustra. 
Nam  haec  exterior  consolatio  interioris  et  divinae 
consolationis  non  modicum  detrimentum  est.  Ideo 
vigilandum  est  et  orandum,  ne  tempus  otiose  transeat. 
Si  loqui  licet  et  expedit,  quae  aediticatoria  sunt  lo- 
quere.  Malus  usus  et  negligentia  profectus  nostri 
multum  facit  ad  incustodiam  oris  nostri.  Juvat 
tamen  non  parum  ad  profectum  spixitualem  devota 
spiritualium  rerum  collatio,maxime  ubi  pares  animo 
et  spiritu  in  Deo  sibi  sociantur. 

CAPUT  xr. 

De  pace  acquireiida  et  zelo  proficiendi. 

1.  Multam  possemus  pacem  habere,  sinon  vel- 
lemus  nos  cum  aliorum  dictis  et  factis,  quae  ad 
nostram  curam  non  spectant,  occupare.  Quomodo 
potest  ille  diu  in  pace  manere,  qui  alienis  curis  se 
intermiscet,  qui  occasiones  forinsecus  quaerit,  qui 
parum  vel  raro  se  intrinsecus  coUigit?  Beati  simpli- 
ces,  quoniam  multam  pacem  habebunt. 

2.  Quare  quidam  Sanctorum  tam  perfecti  et  con- 
templativi  fuerunt?  Quia  omnino  se  ipsos  mortificare 
ab  omnibus  terrenis  desideriis  studuerunt,  et  ideo 
totis  meduUis  cordis  Deo  inhaerere  atque  libere  sibi 
vacare  potuerunt.  Nos  nimium  occupamur  propriis 
passionibus  et  de  transitoriis  nimis  sollicitamui-. 
Raro  etiam  unum  vitium  perfecte  vincimus,  et  ad 
quotidianumprofectumnon  accendimur:  ideo  frigidi 
et  tepidiTemanemus. 

3.  Si  essemus  nobis  ipsis  perfecte  mortui  et  in- 
terius  minime  implicati ,  tuncpossemus  etiam  divina 
sapere  et  decoelesti  contemplatione  aliquid  experiri. 
Totum  et  maximum  impedimentum  est,  quia  non  su- 
mus  a  passionibus  et  concupiscentiis  liben,  nec  per- 
fectam  Sanctorum  viam  conamur  ingxedi.  Quando 
etiam  modicum  adversitatis  occurrit,  nimis  cito  de- 
jicimur  et  ad  humanas  consolationes  convertimur. 

4.  Si  niteremur,  sicut  viri  fortes,  stare  in  proelio, 
profecto  auxilium  Domini  super  nos  videremus  de 
coelo.  Ipse  enim  certantcs  et  de  sua  gratia  speran- 
tes  paratus  est  adjuvare:  qui  nobis  certandi  occa- 
siones  procurat,  ut  vincamus.  Si  tantum  in  istis  ex- 
terioribus  observantiis  profectumreligionis  ponimus, 
cito  finem  habebit  devotio  nostra.  Sedadradicem 
securim  ponamus,  ut  purgati  a  passionibus  pacificam 
mentem  possideamus. 

5.  Si  omni  anno  unum  vitium  exstirparemus,  cito 
viri  perfecti  eificeremur.  Sed  modo  e  contrario 
saepe  sentimus,  ut  meliores  et  puriores  in  initio  con- 
versionis  nos  fuisse  inveniamus,  quam  post  multos 
annos  professionis.  Fervor  et  profectus  quotidie 
deberet  crescere;  sed  nunc  pro  magno  videtur,  si 
quis  primi  fervoris  partem  posset  retinere.  Si  mo- 
dicam  violentiam  faceremus  in  principio,tunc  postea 
cuncta  possemus  facere  cum  levitate  et  gaudio. 

6.  Grave  est  assueta  dimittere;  sed  gravius  est 
contia  propriam  voluntatem  ire.  Sed  si  non  vincii^ 
parva  et  levia,  quaudo  superabis  difficiiiora'?  Hesiste 
in  principio  inclinationi  tuae,  etmalam  dedisce  con- 
suetudinem,  ne  forte  paulatim  ad  majorem  te  ducat 
difficultatem.  O  si  adverteres,  quantam  tibi  pacem 
et  aliis  laetitiam  faceres  te  ipsum  bene  habendo, 
puto,quod  soUicitior  essesadspiritualemprofectuni. 

CAPUT    XII. 

De  utilitate  adversitatis. 

1.  Bonum  nobis  est,  quod  aliquando  habeamiis 
aliquas  gravitates  et  contrarietates ,  quia  saepe  ho- 
minem  ad  cor  revocant,  quatenus  se  in  exilio  esse 
cognoscat  nec  spem  suam  in  aliqua  re  mundi  ponat. 
Bonum  est,  quod  patiamur  quandoque  contradictio- 
Ties,  et  quod  male  et  imperfecte  de  nobis  sentiatur, 
etiamsi  bene  agimus  et  intendimus.  Ista  saepe  ju 
vant  ad  humilitatem  et  a  vana  gloria  nos  defendunt. 
Tunc  enim  melius  interiorem  testem  Deum  quaeri- 
mus,  quando  foris  vilipendimur  ab  hominibus  et  non 
"bene  nobis  creditur. 

2.  Ideo  deberet  se  homo  in  Deo  totaliter  firmare, 
ut  non  esset  ei  necesse,  multas  humanas  consola- 
tiones  quaerere.  Quando  homo  bonae  voluntatis 
tribulatur  vel  tentatur,  aut  malis  cogitationibus 
affligitur:  tunc  Deum  sibi  magis  necessarium  intel- 
ligit,  sine  quo  nihil  boni  se  posse  deprehendit.  Tunc 
etiam  tristatur ,  gemit  et  orat  pro  miseriis ,  quas  pa- 
titur.  Tunc  taedet  eum  diutius  vivere,  et  mortem 
optatvenire,  utpossit  dissolvi  et  cum  Christo  esse. 
Tunc  etiam  bene  advertit,  perfectam  securitatem  et 
plenam  pacem  in  mundo  non  posse  constare. 

CAPUT    XIII. 

De  tentationihus  resistendis. 

1.  Quamdiuin  mundo  vivimus ,  sine  tribulatione 
et  tentatione  esse  non  possumus.  Unde  in  lob 
scriptuni  est:  Tentatio  est  vita  humana  super 
terram.  Ideo  unusquisque  sollicitus  esse  deberet 
circa  tentationes  suas ,  et  vigilare  in  orationibus ,  ne 
diabolus  locum  inveniret  decipiendi,  qui  nunquam 
dormitat,  sed  circuit  quaerens,  quem  de- 
V  0 r  e t.  Nemo  tam  perf ectus  est  et  sanctus ,  qui  non 
habeat  aliquando  tentationes,  et  plene  eis  carere  non 
possumus. 

2.  Sunt  tamen  tentationes  homini  saepe  valde 
utiles,  licet  molestae  sint  et  graves,  quia  in  illis  homo 
humiliatur,  purgatur  et  eruditur.  Omnes  Sancti  per 
multas  tribulatioues  et  tentationes  transierunt  et 
profecerunt.  Et  qui  tentationes  sustinere  nequi- 
verunt,  reprobi  facti  sunt  et  defecerunt.  Non  est 
aliquis  ordo  tam  sanctus  nec  locus  tam  secretus,  ubi 
non  sint  tentationes  vel  adversitates. 

3.  Non  est  homo  securus  a  tentationibus  tota- 
liter,  quamdiu  vixerit,  quia  in  nobis  est,  unde  tenta- 
mur,  ex  quo  in  concupiscentia  nati  sumus.  Una  ten- 
tatione  seu  tribulatione  recedente  alia  supervenit, 
et  semper  aliquid  ad  patiendum  habebimus.  Nam 
bonum  felicitatis  nostrae  perdidimus.     Multi  quae- 

1.  Job.  7,  1.       1  Petr.  5,  8. 

runt  tentationes  fugere,  et  gra^ius  incidunt  in  eas. 
Per  solam  fugam  non  possumus  dncere,  sed  per 
patientiam  et  veram  humilitatem  omnibus  hostibus 
efficimur  fortiores. 

4.  Qui  tantummodo  exterius  declinat  nec  radicem 
evellit,parum  proficiet:  immo  citius  ad  eum  tentatio- 
nes  redient  et  pejus  sentiet.  Paulatim  et  per  pa- 
tientiam  cum  longanimitate ,  Deo  juvante,  meliua 
superabis,  quam  cum  duritia  etimportunitate  propria. 
Saepius  accipe  consilium  in  tentatione,  et  cuiiiten- 
tato  noli  duriter  agere,  sed  consolationem  ingere, 
sicut  tibi  optares  fieri. 

5.  Initium  omnium  malarum  tentationum  incon- 
stantia  animi  et  parva  ad  Deum  confidentia:  quia 
sicut  na^is  sine  gubernaculo  hinc  inde  a  fluctibusim- 
pellitur,  itahomo  remissus  et  suum  propositum  de- 
serens  varie  tentatur.  Ignis  probat  ferrum,  etten- 
tatio  hominem  justum.  Nescimus  saepe  quid  possu- 
mus;  sed  tentatio  aperit  quid  sumus.  Vigilandum 
est  tamen  praecipue  circa  initium  tentationis,  quia 
tunc  facilius  hostis  vincitur,  si  ostium  nuUatenus  in- 
trare  sinitur,  sed  extra  limen,  statim  ut  pulsaverit, 
illi  obviatur.    Unde  quidam  dixit: 

Principiis  ohsfa:  sero  medicina paratur, 
Cum  malaper  longas  invaUiere  moras. 
Nam  primo  occurrit  menti  simplex  cogitatio  ,  deinde 
fortis  imaginatio ,  postea  delectatio  et  motus  pravus 
et  assensio.     Sicque  paulatim  ingreditur  hostis  ma- 


5.  Ovid.  remed.  amor.  91.  92. 

lignus  ex  toto,  dum  illi  non  resistitur  in  principio. 
Et  quanto  diutius  ad  resistendum  quis  torpuerit,  tan- 
to  in  se  quotidie  debilior  fit  et  hostis  contra  euni 
potentior. 

6.  Quidam  in  principio  conversionis  suae  gra- 
viores  tentationes  patiuntur,  quidam  autem  in  fine. 
Quidam  vero  quasi  per  totam  vitam  suam  male 
habent.  Nonnulli  satis  leniter  tentantur  secundum 
divinae  ordinationis  sapientiam  et  aequitatem,  quae 
statum  et  merita  hominum  pensatetcunctaad  electo- 
rum  suorum  salutem  praeordinat. 

7.  Ideo  non  debemus  desperare,  cum  tentamur, 
sed  eo  ferventius  Deum  exorare,  quatenus  nos  in 
omui  tribulatione  dignetur  adjuvare:  qui  utique  se- 
cundum  dictum  Pauli  talem  faciet  cum  tenta- 
tione  proventum,  ut  possimus  sustinere. 
Humiliemus  ergo  animas  nostras  sub  manu  Dei  in 
omni  tentatione  et  tribulatione,  quia  humiles  spiritu 
salvabit  et  exaltabit. 

8.  In  tentationibus  et  tribulationibus  probatur 
homo,quantum  profecit,  et  ibi majus meritum  exsistit, 
et  virtus  melius  patescit.  Nec  magnum  est,  si  homo 
devotus  sit  et  fervidus,  cum  gravitatem  non  sentit; 
sed  si  tempore  adversitatis  patienter  se  sustinet, 
spes  magni  profectus  erit.  Quidam  a  magnis  tenta- 
tionibus  custodiuntur  etinparAns  quotidianis  saepe 
vincuntur,ut  humiliatinunquam  de  se  ipsis  in  magnis 
confidant,  qui  in  tam  modicis  infirmantur. 

7.  1  Cor.  10, 13. 

CAPUT    XIV. 

De  temerario  judicio  vitando. 

1.  Ad  te  ipsum  oculos  reflecte  et  aliorum  facta 
caveas  judicare.  In  judicando  alios  homo  frustra 
laborat,  saepius  errat  et  leviter  peccat;  se  ipsum  ve- 
ro  judicando  et  discutiendo  semper  fructuose  labo- 
rat.  Sicutnobis  res  cordi  est,  sic  de  ea  frequenter 
judicamus;  nam  verum  judicium  propter  privatum 
amorem  faciliter  perdimus.  Si  Deus  semper  esset 
pura  intentio  nostri  desiderii ,  non  tam  faciliter  tur- 
baremur  pro  resistentia  sensus  nostri. 

2.  Sed  saepe  aliquid  ab  intra  latet  rel  etiam  ab 
extra  concurrit,  quod  nos  etiam  pariter  trahit.  Multi 
occulte  se  ipsos  quaerunt  in  rebus,  quas  agunt,  et 
nesciunt.  Videntur  etiam  in  bona  pace  stare ,  quan- 
do  res  pro  eorum  Telle  fiunt  et  sentire;  si  autem 
aliter  fit  quam  cupiunt,  cito  moventur  et  tristes  fiunt. 
Propter  diversitatem  sensuum  et  opinionum  satis 
frequentur  oriuntur  dissensiones  inter  amicos  et  ci- 
ves,  inter  religiosos  et  devotos. 

3.  Antiqua  consuetudo  difficulter  relinquitur,  et 
ultra  proprium  videre  nemo  libenter  ducitur.  Si 
rationi  tuae  magis  inniteris  vel  industriae ,  quam  vir- 
tuti  subjectivae  Jesu  Christi,  raro  et  tarde  eris  homo 
illuminatus :  quia  Deus  vult  nos  sibi  perfecte  subjici 
et  omnem  rationem  per  inflammatum  amorem  trans- 
scendere. 

CAPUT    XV. 

De  operibus   ex  caritate  factis. 

1.  Pro  nulla  re  mundi  et  pro  nullius  hominis  di- 
lectione  aliquod  malum  est  faciendum;  sed  pro  utili- 
tate  tamen  indigentis  opus  bonum  libere  aliquando 
intermittendum  est,  aut  etiam  promeliori  mutandum. 
Hoc  enim  facto  opus  bonum  non  destruitur,  sed  in 
melius  commutatur.  Sine  caritate  opus  externum 
nihil  prodest;  quidquid  autem  ex  caritate  agitur, 
quantumcunque  etiam  parvum  sit  et  despectum,  to- 
tum  efficitur  fructuosum.  Magis  siquidem  Deus 
pensat,  ex  quanto  quis  agit,  quam  opus  quod  facit. 

2.  Multum  facit,  qui  multum  diligit.  Multum 
facit,  qui  rem  bene  facit.  Bene  facit,  qui  communi- 
tati  magis ,  quam  suae  roluntati  servit.  Saepe  vide- 
tur  esse  caritas,  et  est  magis  carnalitas,  quia  natu- 
ralis  inclinatio,  propria  voluntas,  spes  retributionis, 
affectus  commoditatis  raro  abesse  volunt. 

3.  Q,ui  veram  et  perfectam  caritatem  habet,  in 
nuUa  re  se  ipsum  quaerit,  sed  Dei  solummodo  glo- 
riam  in  omnibus  fieri  desiderat.  NuUi  etiam  invidet, 
quia  nuUum  privatum  gaudium  amat;  nec  in  se  ipso 
vult  gaudere,  sed  in  Deo  super  omnia  bona  optat 
beatificari.  Nemini  aliquid  boni  attribuit,  sed  to- 
taliter  adDeumrefert,  a  quo  fontaliter  omnia  pro- 
cedunt,  in  quo  finaliter  omnes  Sancti  fruibiliter  re- 

quiescunt.     O,  qui  scintillam  haberet  verae  caritatis, 
profecto  oninia  terrena  sentiret  plena  fore  vanitatis. 


CAPUT     XVI. 

De  sufferentia  defectuum  aliorum. 

1.  Quae  homo  in  se  vel  in  aliis  emendare  non 
valet,  debet  patienter  sustinere,  donec  Deus  aliter 
ordinet.  Cogita,  quia  sic  forte  melius  est  pro  tua 
probatione  et  patientia,  sine  qua  non  sunt  multum 
ponderanda  merita  nostra.  Debes  tamen  pro  tali- 
bus  impedimentis  supplicare,  ut  Deus  tibi  dignetur 
subvenire,  et  possis  benigne  portare. 

2.  Si  quis  semelautbis  admonitus  non  acquiescit, 
noli  cum  eo  contendere,  sed  totum  Deo  committe,  ut 
iiat  voluntas  ejus  et  honor  in  omnibus  servis  suis, 
qui  scit  bene  mala  in  bonum  convertere.  Stude 
patiens  esse  in  tolerando  aliorum  defectus  et  qua- 
lescunque  infirmitates ,  quia  ettumulta  habes,  quae 
ab  aliis  oportet  tolerari.  Si  non  potes  te  talem  fa- 
cere,  qualem  vis,  quomodo  poteris  alium  ad  tuum 
habere  beneplacitum?  Libenter  habemus  alios  per- 
fectos,  et  tamen  proprios  non  emendamus  defectus. 

3.  Volumus,  quod  alii  stricte  corrigantur,  etipsi 
corrigi  uolumus.    Displicet  larga  aliorum  licentia, 

et  tamen  nobis  nolumus  neji;ari,  quod  petimus.  Alios 
restringi  per  statuta  volumus,  et  ipsi  nullatenus  pati- 
mur  amplius  cohiberi.  Sic  ergo  patet,  quam  raro 
proximum,  sicut  nos  ipsos,  pensamus.  Si  essent 
omnes  perfecti,  quid  tanc  haberemus  ab  aliis  pro 
Deo  pati? 

4.  Nunc  autem  Deus  sic  ordinavit,  ut  discamus 
alter  alterius  onera  portare,  quia  nemo  sine 
defectu,  nemo  sine  onere,  nemo  sibi  suiticiens,  nemo 
sibi  satis  sapiens;  sed  oportet  nos  invicem  portare, 
invicem  consolari,  pariter  adjuvare,  instruere  et  ad- 
monere.  Quantae  autem  virtutis  quisque  fuerit, 
melius  patet  occasione  adversitatis.  Occasiones 
namque  hominem  fragilem  non  faciunt,  sed  qualis 
sit,  ostendunt. 


CAPUT     XVIL 

De  monastica  viia. 


1.  Oportet,  ut  discas  te  ipsum  in  multis  frangere, 
si  vis  pacem  et  concordiam  cum  aliis  tenere.  Non 
est  parvum  in  monasteriis  vel  in  congregatione  habi- 
tare  et  inibi  sine  querela  cotiversari  et  usque  ad 
mortem  fidelisperseverare.     Beatus,  quiibidembene 


4.  Gal.e,  2. 

vixerit  et  feliciter  consummaverit.  Si  vis  debite 
stare  et  proficere,  teneas  te  tanquam  exulem  et  pere- 
grinuiii  super  terram.  Oportet  te  stultum  fieri  pro-. 
pter  Christum,  si  vis  religiosam  ducere  vitam. 

2.  Habitus  et  tonsura  modicum  conferunt;  sed 
mutatio  morum  et  integra  mortiftcatio  passionum 
verum  faciunt  religiosum.  Qui  aliud  quaerit,  quam 
pure  Deum  et  animae  suae  salutem,  non  inveniet  nisi 
tribulationem  et  dolorem.  Non  potest  etiam  diii 
stare  pacificus,  qui  non  nititur  esse  minimus  et  omni* 
bus  subjectus. 

3.  Ad  serviendum  venisti,  non  ad  regendum;  ad 
patiendum  et  laborandum  scias  tevocatum,  non  ad 
otiandum  vel  fabulandum.  Hic  ergo  probantur 
homines,  sicut  aurum  in  fornace.  Hic  nemo  potest 
stare,  nisi  ex  toto  corde  se  voluerit  propter  Deuni 
humiliare. 


CAPUT     XVIIl. 

De  exemplis  sanctorum  Patrum. 

1.  Intuere  sanctorum  Patrum  vivida  exempla,  in 
quibus  vera  perfectio  refulsit  et  religio,  et  videbis, 
quam  modicum  sit  et  paene  nihil,  quod  nos  agimus. 
Heu,  quid  est  vita  nostra,  si  illis  fuerit  comparata! 
Sancti  et  amici  Christi  Domino  servierunt  in  fame  et 

siti,  in  frigore  et  nuditate,  in  labore  et  fatigatione,  in 
\igiliis  et  jejuniis,  in  orationibus  et  meditationibus 
sanctis,  in  persecutionibus  et  opprobriis  multis. 

2.  O  quam  multas  et  graves  tribulationes  passi 
sunt  Apostoli ,  Martyres,  Confessores,  Virgines,  et 
reliqui  omnes,  qui  Christi  vestigia  voluerunt  sequil 
Nam  animas  suas  in  hoc  mundo  oderunt,  ut  in  aeter- 
nam  vitam  eas  possiderent.  O  quam  strictam  et  ab- 
dicatam  vitamsancti  patres  in  erenio  duxerunt !  quam 
longas  et  graves  tentationes  pertulerunt!  quam  fre- 
quenter  ab  inimico  vexati  sunt !  quam  crebras  et  f er- 
vidas  orationes  Deo  obtulerunt!  quam  rigidas  ab- 
stinentias  peregerunt!  quammagnum  zelum  et  fervo- 
rem  ad  spiritualemprofectum  habuerunt !  quam  forte 
bellum  adversus  edomationem  vitiorum  gesserunt. 
quam  puram  et  rectam  intentionem  ad  Deum  tenue- 
runt!  Per  diemlaborabant  etnoctibus  orationi  divi- 
nae  vacabant,  quanquam  laborando  ab  oratione 
mentali  minime  cessarent. 

3.  Omne  tempus  utiliter  expendebant,  omnis  hora 
ad  vacandum  Deo  brevis  videbatur;  et  prae  magna 
dulcedine  contemplationis  etiam  oblivioni  tradeba- 
tur  necessitas  corporalis  refectionis.  Omnibus  di- 
vitiis,  dignitatibus,  honoribus,  amicis  et  cognatis 
renuntiabant;  nil  de  mundo  habere  cupiebant,  vix 
necessaria  -idtae  sumebant;  corpori  servire  etiam  in 
necessitate  dolebant.  Pauperes  igitur  eraut  rebus 
terrenis  ,  sed  divites  valde  in  gratia  et  virtutibus. 
Foris  egebantjsed  intusgratia  et  consolatione  divina 
reficiebantur. 

4.  Mundo  erant  alieni,  sed  Deo  proxiini  ac  fanii- 
liares  amici.  Sibi  ipsis  videbantur  tanquani  nihili 
et  huicmundo  despecti;  sed  erantin  oculis  Dei  pre- 
tiosi  et  dilecti.  In  vera  humilitate  stabant,  in  sim- 
plici  obedientia  Yivebant,  in  caritate  et  patientia  ani- 
bulabant:  et  ideo  quotidie  in  spiritu  proficiebant  et 
magnam  apud  Deum  gratiam  obtinebant.  Dati  sunt 
iu  exemplum  omnibus  religiosis,  et  pius  provocare 
iios  debent  ad  bene  proficiendum ,  quam  tepidorum 
numerus  adrelaxar-dum. 

5.  O  quantus  fervor  omnium  religiosorum  in 
principio  suae  sanctae  institutionis  fuit!  O  quanta 
devotio  orationis !  quanta  aemulatio  virtutis !  quam 
magna  disciplina  viguit!  quanta  reverentia  et  obe- 
dientia  sub  regula  magistri  in  omnibus  effioruit! 
Testantur  adhuc  vestigia  derelicta,  quod  vere  viri 
sancti  et  perfecti  fuerunt,  qui  tam  strenue  militantes 
mundum  suppeditaverunt.  Jam  magnus  putatur,  si 
quis  transgressor  non  fuerit,  siquis,  quod  accepit, 
cum  patientia  tolerare  potuerit. 

6.  Ah!  teporis  et  negligentiae  status  nostri,  quod 
tam  cito  declinamus  a  pristino  fervore  et  jam  taedet 
vivere  prae  lassitudine  et  tepore!  Utinam  in  te  peni- 
tus  non  dormitet  profectus  virtutum,  qui  multa  sae- 
pius  exempla  vidisti  devotoruni ! 

CAPUT    XIX. 

De  exercitiis  honi  religiosi. 

1.  Vita  boni  religiosi  omnibus  virtutibus  poUere 
debet,  ut  sit  talis  iuterius,  qualis  videtur  hominibus 
exterius.  Et  merito  multo  plus  debet  esse  intus, 
quam  quod  cernitur  foris,  quia  inspector  noster  est 
Deus,  quem  summopere  revereri  debemus,  ubi- 
cunque  fuerimus,  et  tanquam  Angeli  in  conspectu 
ejus  mundi  incedere.  Omni  die  renovare  debemus 
propositum  nostrum  et  ad  fervorem  nos  excitare, 
quasi  hodie  primum  ad  conversionem  venissemus, 
atque  dicere :  Adjuva  me,  Domine  Deus,  in  bono  pro- 
posito  et  sancto  servitio  tuo,  etda  mihi  nunc  hodie 
perfecte  incipere,  quia  nihil  est  quod  hactenus  feci. 

2.  Secundum  propositum  nostrum  cursus  pro- 
fectus  nostri,  etmulta  diligentia  opus  estbenepro- 
ficere  volenti.  Quod  si  fortiter  proponens  saepe  de- 
ficit:  quid  ille,  qui  raro  aut  minus  fixe  aliquid  pro- 
ponit?  Variis  tamen  modis  contingit  desertio  propo- 
siti  nostri,  et  levis  omissio  exercitiorum  vix  sine 
aliquo  dispendio  transit.  Justorum  propositum  in 
gratia  Dei  potius,  quam  in  propria  sapientia  pendet: 
in  quo  et  semper  confidunt,  quidquid  arripiunt.  Nani 
homo  proponit,  sed  Deus  disponit,  nec  est  in 
homine  via  ejus. 


2.   Jereni.  10,  23. 

3.  Si  pietatis  caussa  autfraternae  utilitatis  pio- 
posito  quandoque  consuetum  omittitur  exercitium, 
facile  postea  poteiit  recuperari.  Si  autem  taedio 
animi  aut  negligentia  faciliter  relinquitur,  satis  cul- 
pabile  est  et  nocivum  sentietur.  Conemur  quantum 
possumus,  adhuc  leviter  deficiemus  in  multis.  Sem- 
pertamen  aliquid  certi  proponendum  est,  et  contra 
illapraecipue,  quae  amplius  nos  impediunt.  Exte- 
riora  nostra  et  interiora  pariter  notis  scrutanda  sunt 
et  ordinanda,  quia  utraque  expediunt  ad  profectum. 

4.  Si  non  continue  te  vales  colligere,  salteminter- 
dum,  et  ad  minus  semel  in  die,  mane  videlicet  aut 
vespere.  Mane  propone,  vespere  discute  mores  tuos, 
qualis  hodie  fuisti  in  verbo,  opere  et  cogitatione: 
quia  in  liis  saepius  forsitan  offendisti  Deum  et  proxi- 
mum.  Accinge  te,  sicut  vir,  contra  diabolicas  ne- 
quitias;  frena  gulam,  et  omnem  carnis  inclinationeni 
f acilius  frenabis.  Nunquam  sis  ex  toto  otiosus ,  sed 
aut  legens,  aut  scribens,  aut  orans,  aut  meditans,  aut 
aliquid  utilitatis  pro  commuui  laborans.  Corporalia 
tamen  exercitia  discrete  sunt  agenda,  nec  omnibus 
aequaliter  assumenda. 

5.  Quae  communia  non  sunt,  non  sunt  foris  osten- 
denda;  nam  in  secreto  tutius  exercentur  privata. 
Cavendum  tamen,  ne  piger  sis  ad  communia  et  ad 
singularia  promtior;  sed  expletis  integreetfideliter 
debitis  etinjunctis,  si  jam  ultra  vacat,  redde  te  tibi, 
]»rout  devotio  tua  desiderat.  Non  possunt  omnes 
habere  unum  exercitium,  sed  aliud  isti,  aliud  ilii  ma- 
gis  deservit.     Etiam  pro  temporis  congruentia  di- 

versa  placent  exercitia,  quia  alia  in  festis,  alia  in  fe- 
riatis  magis  sapiunt  diebus.  Aliis  indigemus  tem- 
pore  tentationis,  et  aliis  tempore  pacis  et  quietis. 
AHa,  cum  tristamur,  libet  cogitare,  et  alia,  cum  laeti 
in  Domino  fuerimus. 

6.  Circa  principalia  festa  renovanda  sunt  bona 
exercitia  et  Sanctorum  suffragia  ferventius  implo- 
randa.  De  festoinfestumproponeredebemus,  quasi 
tunc  de  hoc  saeculo  migraturi  et  ad  aeternum  festum 
perventuri.  Ideoque  sollicite  nos  praeparare  debe- 
mus  in  devotis  temporibus  et  devotius  conversari, 
atque  omnem  obserTantiam  strictius  custodire,  tan- 
quam  in  brevi  praemium  laboris  nostri  a  Deo  per- 
cepturi. 

7.  Et  si  dilatum  fuerit,  credamus  nos  minus  bene 
praeparatos  atque  indignos  tantae  adhuc  gloriae, 
quae  revelabitur  in  nobis  tempore  praefinito ;  et  stu- 
deamus  nos  melius  ad  exitum  praepcirare.  B  e atu s 
servus,  ait  Evangelista  Lucas,  quem,  cum  ve- 
neritDominus,  invenerit  vigilantem.  Amen 
dico  vobis,  super  omnia  bona  sua  con- 
stituet  eum. 


Luc.  12,  43.  44. 

CAPUT    XX, 

De  amore  solitudinis  et  silentii. 

1.  Quaere  aptuni  tempus  vacandi  tibi  et  de  benc- 
ficiis  Dei  frequenter  cogita.  Relinque  curiosa.  Ta- 
les  perlege  materias,  quae  compunctioneni  magis 
praestant,  quam  occupationem.  Si  te  subtraxeris  a 
superfluis  iocutionibus  et  otiosis  circuitionibus  nec 
non  a  novitatibus  et  rumoribus  audiendis,  invenies 
tempus  sufficiens  et  aptum  pro  bonis  meditationibus 
insistendis.  Maximi  Sanctorum  humana  consortia, 
ubi  poterant,  vitabant,  et  Deo  in  secreto  servire 
eligebant. 

2.  Dixit  quidam:  Quoties  inter  homines 
fui,  minor  homo  redii.  Hoc  saepius  experi- 
mur,  quando  diu  confabuiamur.  Facilius  est  omnino 
tacere,  quam  verbo  non  excedere.  Facilius  est  domi 
latere,  quam  foris  se  posse  sufficienter  custodire. 
Qui  igitur  intendit  ad  interiora  et  spiritualia  per- 
venire,  oportet  eum  cum  Jesu  a  turba  declinare. 
Nemo  secure  apparet,  nisi  qui  libenter  latet.  Nemo 
secure  loquitur,  nisi  qui  libenter  tacet.  Nemo  se- 
cure  praeest,  nisi  qui  libenter  subest.  Nemo  secure 
praecipit,  nisi  qui  bene  obedire  didicit. 

3.  Nemo  secure  gaudet,  nisi  bonae  conscientiae 
in  se  testimonium  habeat.     Semper  tamen  Sancto- 


2.   Sententia  est  ajiud  Senecam  ep.  7.  sed  aliis  verbis. 

runi  securitas  plena  timoris  Dei  exstitit.  Nec  eo 
minus  solliciti  et  humiles  in  se  fuerunt,  quia  magnis 
virtutibus  et  gratia  emicuerunt.  Pravorum  autem 
securitas  ex  superbia  et  praesumtione  oritur,  et  in 
fine  in  deceptionem  sui  vertitur.  Nunquam  promit- 
tas  tibi  securitatem  in  hac  vita,  quamvisbonus  videa- 
ris  coenobita  aut  devotus  eremita. 

4.  Saepe  meliores  in  aestimatione  hominum  gra- 
vius  periclitati  sunt  propter  suam  nimiam  confiden- 
tiam.  Unde  multis  utilius  est,  ut  non  penitustenta- 
tionibus  careant,  sed  saepius  impugnentur,  ne  ni- 
mium  securi  sint,  ne  forte  in  superbiam  eleventur, 
ne  etiam  ad  exteriores  consolationes  licentius  decli- 
nent.  O  qui  nunquam  transitoriam  laetitiam  quae- 
reret,  qui  nunquam  cummundo  se  occuparet,  quam 
bonam  conscientiam  servciret?  O  qui  omnem  vanam 
sollicitudinem  amputaret,  et  dumtaxat  salutaria  ac 
divina  cogitaret,  et  totam  spem  suam  in  Deo  con- 
stitueret,  quam  magnam  pacem  et  quietem  pos- 
sideret ! 

5.  Nemo  dignus  est  coelesti  consolatione,  nisi 
diligentcr  se  exercuerit  in  sancta  compunctione.  Si 
vis  corde  tenus  compungi,  intra  cubile  tuum  et  ex- 
clude  tumultus  mundi,  sicut  scriptum  est:  In  cu- 
bilibus  vestris  compungimini.  In  cella  in- 
venies,  quod  deforis  saepius  amittes.  Cella  conti- 
nuata  dulcescit,  etmale  custodita  taedium  generat. 
Si  in  principio  conversionis  tuae  bene  eam  incolueris 


5.  Psalni.  4,  5. 

et  custodieris,  erit  tibi  posteadilecta  amica  et  gratis- 
simum  solatium. 

6.  In  silentio  et  quiete  proficit  anima  devota  et 
discit  abscondita  scripturarum.  Ibi  invenit  fluenta 
lacrymarum,  quibus  singulis  noctibus  selavat  etmun- 
det,  ut  conditori  suo  tanto  familiarior  fiat,  quanto 
longius  ab  omni  saeculari  tumultu  degit.  Qui  ergo 
se  abstrahit  a  notis  et  amicis,  approximabit  illi  Deus 
cum  Angelis  sanctis.  Melius  est  latere  et  sui  curam 
agere,  quam  se  neglecto  signa  facere.  Laudabile 
est  homini  religioso  raro  foras  ire,  fugere  videri, 
nolle  etiam  homines  videre. 

7.  Quid  vis  videre,  quod  non  licet  habere? 
Transit  mundus  et  concupiscentia  ejus. 
Trahunt  desideria  sensualitatis  ad  spatiandum;  sed 
cumhora  transierit,  quid  nisi  gravitatem  conscien- 
tiae  etcordis  dispersionem  reportas?  Laetus  exitus 
tristem  saepe  reditum  parit,  et  laeta  vigilia  serotina 
triste  mane  facit.  Sic  omne  carnale  gaudiumblande 
intrat,  sed  in  fine  mordet  et  perimit.  Q,uid  potes 
alibi  videre,  quod  hic  non  vides?  Ecce  coelum  et 
terra  et  omnia  elementa;  nam  ex  istis  omnia  sunt 
facta. 

8.  Q,uid  potes  alicubi  videre ,  quod  diu  potest  sub 
sole  permanerei  Credis  te  forsitan  satiari,  sednon 
poteris  pertingere.  Si  cuncta  videres  praesentia, 
quid  esset  nisi  visio  vana?  Leva  oculos  tuos  adDeum 
in  excelsis,  et  ora  pro  peccatis  tuis  et  negligentiis. 


7.  1   Joann.  2,  17. 

Dimitte  vana  vanis ;  tu  autem  intende  illis ,  quae  tibi 
praecepit  Deus.  Claude  super  te  ostium  tuum  et 
voca  adte  Jesum,  dilectum  tuum.  Mane  cum  eo  in 
cella,  quia  non  invenies  alibi  tantam  pacem.  Si  non 
exisses  nec  quidquam  de  rumoribus  audisses,  melius 
in  bona  pace  permansisses.  Ex  quo  nova  delectat 
aliquando  audire,  oportet  te  exinde  turbationem  cor- 
dis  tolerare . 


CAPUT    XXI, 

De  compunctione  cordis. 

1.  Si  vis  aliquid  proficere,  conserva  te  in  timore 
Dei  et  noli  esse  nimis  liber,  sed  sub  disciplina  cohibe 
omnes  sensus  tuos  nec  ineptae  te  tradas  laetitiae. 
Da  te  ad  cordis  compunctionem,  et  invenies  devotio- 
nem.  Compunctio  multa  bona  aperit,  quae  disso- 
lutio  cito  perdere  consuevit.  Mirum  est,  quod  homo 
potest  unquam  perfecte  in  hac  vita  laetari,  qui  suum 
exilium  et  tam  multa  pericula  animae  suae  considerat 
et  pensat. 

2.  Propter  levitatem  cordis  et  negligentiam  de- 
fectuum  nostrorum  non  sentimus  animae  nostrae  do- 
lores;  sed  saepe  vane  ridemus,  quando  merito  flere 
deberemus.  Non  est  vera  libertas  nec  bona  iaetitia, 
nisi  in  timore  Dei  cum  bona  conscientia.    Felix,  qui 

C2 

abjicere  potest  omne  impedimentum  distractionis  et 
ad  unionem  se  recolligere  sanctae  compunctionis. 
Felix,  qui  a  se  abdicat,  quidquid  conscientiam  suam 
maculare  potest  vel  grayare.  Certa  viriliter:  con- 
suetudo  consuetudine  vincitur.  Si  tu  scis  homines 
dimittere,  ipsi  bene  te  dimittent  tua  facta  facere. 

3.  Non  attrahas  tibi  res  aliorum  nec  te  implices 
caussis  majorum.  Habeas  semper  oculum  super  te 
primum,  et  admoneas  te  ipsum  specialiter  prae  omni- 
bus  tibi  delectis.  Si  non  habes  favorem  hominum, 
noli  exhoc  tristari;  sed  hoc  sit  tibi  grave ,  quia  non 
habes  te  satis  bene  et  circumspecte,  sicut  deceret 
Dei  servum  et  devotum  religiosum  conversari.  Uti- 
lius  est  saepe  et  securius,  quod  homo  non  habeat 
multas  consolationes  in  hac  vita,  secundum  carnem 
praecipue.  Tamen  quod  divinas  non  habemus  aut 
rarius  sentimus,  nos  in  culpa  sumus,  quia  compun- 
ctionem  cordis  non  quaerimus,  nec  vanas  et  exter- 
nas  omnino  abjicimus. 

4.  Cognosce  te  indignum  divina  consolatione, 
sed  magis  dignum  multa  tribulatione.  Quando  homo 
est  perfecte  compunctus,  tunc  gravis  et  amarus  est  ei 
totus  mundus.  Bonus  homo  sufficientem  invenitma- 
teriam  dolendi  et  flendi.  Sive  enim  se  considerat, 
sive  de  proximo  pensat,  scit  quia  nemo  sine  tribula- 
tione  hic  vivit.  Et  quanto  strictius  sese  considerat, 
tanto  amplius  dolet.  Materiae  justi  doloris  et  in- 
ternae  compunctionis  sunt  peccata  et  vita  nostra, 
quibus  ita  involuti  jacemus ,  utraro  coelestia  con- 
templari  valeamus. 

5.  Si  frequentius  de  morte  tua,  quam  de  lon^;itu- 
dine  vitae  cogitares,  non  dubium,  quin  ferventius  te 
emendares.  Si  etiam  futuras  inferni  sive  purgatorii 
poenas  cordialiter  perpenderes,  credo  quod  libenter 
laborem  et  dolorem  sustineres  et  nihil  rigoris  formi- 
dares.  Sed  quia  ad  cor  ista  non  transeunt  et  blan- 
dimenta  adhuc  amamus,  ideo  frigidi  et  valde  pigri 
remanemus. 

6.  Saepe  est  inopia  spiritus,  unde  tam  leviter 
conqueritur  miserum  corpus.  Ora  igitur  humiliter 
adDominum,  utdettibi  compunctionis  spiritum,  et 
dic  cumPropheta:  Ciba  me,  Domine,  pane  la- 
crymarum,  et  potum  da  mihi  in  lacrymis 
in  mensura. 


CAPUT     XXII. 

De  consideratione  humanae  miseriae. 

1.  Miser  es,  ubicunque  fueris  et  quocunque  te 
verteris,  nisi  ad  Deum  te  convertas.  Quid  turbaris, 
quia  non  succedit  tibi  sicut  vis  et  desideras?  Quis 
est,  qui  habet  omnia  secundum  suam  voluntatem? 
Nec  ego ,  nec  tu ,  nec  aliquis  hominum  super  terram. 
Nemo  est  in  mundo  sine  aliqua  tribulatione  vel  angu- 

6.  Psalm.  79  (801,  6. 

stia,  quamvis  rex  sit  rel  papa.     Quis  est,  qui  meiius 
habeti  Utique  qui  pro  Deo  aliquid  pati  valet. 

2.  Dicunt  multi  imbecilles  etinfirmi:  Ecce,  quam 
bonam  vitam  ille  homo  habet!  quam  dives,  quam 
magnus,  quani  potens  et  excelsus!  Sed  attende  ad 
coelestiabona,  etvidebis  quod  omniaistatempora- 
lia  nulla  sunt,  sed  valde  incerta  et  magis  gravantia, 
quia  nunquam  sine  soUicitudine  et  timore  possiden- 
tur.  Non  est  hominis  felicitas,  habere  temporalia 
ad  abundantiam,  sed  sufficit  ei  mediocritas.  Vere 
miseria  est  vivere  super  terram.  Quanto  homo 
volueritesse  spiritualior,  tanto  praesens  vita  fit  ei 
amarior,  quia  sentit  melius  et  videt  clarius  humanae 
corruptionis  defectus.  Nam  comedere,  bibere,  vigi- 
lare,  dormire,  quiescere,  laborare  et  caeteris  neces- 
sitatibus  naturae  subjacere,  vere  magna  miseria  est 
et  afflictio  homini  devoto ,  qui  libenter  esset  absolu- 
tus  et  liber  ab  omni  peccato. 

3.  Valde  enim  gravatur  interior  homo  necessita- 
tibus  corporalibus  in  hoc  mundo.  Unde  Propheta 
devote  rogat,  quatenus  liber  ab  istis  esse  valeat, 
dicens:  De  necessitatibus  meis  erue  me, 
Domine.  Sed  vae  non  cognoscentibus  suam  mise- 
riam;  et  amplius  vae  illis ,  qui  diligunt  hanc  miseram 
et  corruptibilem  vitam.  Namintantum  quidam  hanc 
amplectuntur,  licet  etiam  vix  necessaria  laborando 
aut  mendicando  habeant,  ut  si  possent  hic  semper 
vivere,  de  regno  Dei  nihil  curarent. 


3.  Psalm.  24,  IS  (25,  17). 

4.  O  insani  et  infideles  corde,  qui  tam  profunde 
in  terrenis  jacent,  ut  nihil  nisi  carnalia  sapiant!  Sed 
miseri  adhuc  in  fine  grariter  sentient,  quam  vile  et 
nihilum  erat  quod  amaverunt.  Sancti  autem  Dei  et 
omnes  devoti  amici  Christi  non  attenderunt,  quae 
carni  placuerunt,  nec  quae  inhoc  temporefloruerunt, 
sed  tota  spes  eorum  et  intentio  ad  aeterna  bona 
anhelabat.  Ferebatur  totum  desiderium  eorum  sur- 
sum  ad  mansura  et  invisibilia,  ne  amore  visibilium 
traherentur  ad  infima.  Noli,  frater,  amittere  con- 
fidentiam  proficiendi  ad  spiritualia,  adhuc  habes 
tempus  et  horam. 

5.  Quare  vis  procrastinare  propositum  tuum? 
Surge  et  in  instanti  incipe,  etdic:  Nunctempus  est 
fdciendi,  nunc  tempus  est  pugnandi,  nunc  aptum 
tempus  est  emendandi.  Quando  male  habes  ettri- 
bularis,  tunc tempus  est promerendi.  Oportet  te 
transire  per  ignem  et  aquam,  antequam 
venias  in  refrigerium.  Nisi  tibi  vim  feceris, 
vitium  non  superabis.  Quamdiu  istud  fragile  corpus 
gerimus,  sine  peccato  esse  nonpossumus,  nec  sine 
taedio  et  dolore  vivere.  Libenter  haberemus  ab 
omni  miseria  quietem ;  sed  quia  per  peccatum  perdi- 
dimus  innocentiam,  amisimus  etiam  veram  beatitu- 
dinem.  Ideo  oportet  nos  tenere  patientiam  etDei 
exspectare  misericordiam,  donec  transeat  ini- 
q  u i  t  a  s  haec  et  mortalitas  absorbeatur  a  vita. 

6.  O  quanta  fragilitas  humana,  quae  semper  prona 


5.  Psalm.  65,  11  (66, 12).        Psalm.  56  (57),  2. 

est  ad  vitia!  Hodie  confiteris  peccata  tua,  et  cras 
iterum  perpetras  confessa.  Nunc  proponis  cavere, 
et  post  horam  agis,  quasi  nihil  proposuisses.  Merito 
ergo  nos  ipsos  humiliare  possumus,  nec  unquam  ali- 
quid  magni  de  nobis  sentire,  quitam  fragiles  etin- 
stabiles  sumus.  Cito  etiam  potest  perdi  per  negli- 
gentiam,  quod  multo  labore  vix  tandem  acquisitum 
est  per  gratiam. 

7.  Quid  fiet  de  nobis  adhuc  infine,  qui  tepescimus 
tam  mane?  Vae  nobis,  si  sic  volumus  declinare  ad 
quietem,  quasi  jam  pax  sit  et  securitas,  cum  necdum 
appaieat  vestigium  verae  sanctitatis  in  conversatio- 
ne  nostra.  Bene  opus  esset,  quod  adhuc  iterum  in- 
strueremur,  tanquam  boni  novitii,  ad  mores  optimos, 
si  forte  spes  esset  de  aliqua  futura  emendatione  et 
majori  spirituali  profectu. 


CAPUT  xxm. 

De  meditatione   mortis. 

1.  Valde  cito  erit  tecum  hicfactum;  vide  aliter 
quomodo  te  habeas:  hodie  homo  est,  et  cras  non 
comparet.     Cum    autem   sublatus   fiierit  ab  oculis, 


1.  E(l.  Valait.  vide  evgo  qualiter  te  halieas. 

etiani  cito  transit  a  mente.  O  hebetudo  et  duritia 
cordis  humani ,  quod  solum  praesentia  meditatur  et 
futura  non  niagis  praevidet!  Sic  te  in  omni  facto  et 
cogitatu  deberestenere,  quasi  hodie  esses  moriturus. 
Si  bonamconscientiam  haberes,non  multum  mortem 
timeres.  Melius  esset  peccata  cavere,  quam  mortem 
fugere.  Si  hodie  non  es  paratus,  quomodo  cras  eris? 
Cras  est  dies  incertus;  et  quid  scis,  si  crastinum 
habebis? 

2.  Quid  prodest  diu  vivere,  quando  tam  parum 
emendamur?  Ah,  longa  vita  non  semper  emendat, 
sed  saepe  culpam  magis  auget.  Utinam  per  unam 
diembene  essemus  conversati  inhocmundo!  Multi 
annos  computant  conversionis ,  sedsaepe  parvus  est 
fructus  emendationis.  vSi  formidolosum  est  mori, 
forsitan  periculosius  erit  diutius  vivere.  Beatus, 
qui  horam  mortis  suae  semper  ante  oculos  habet  et 
ad  moriendum  quotidie  se  disponit.  Si  vidisti  ali- 
quando  hominem  mori,  cogita,  quia  et  tu  per  eandem 
viam  transibis. 

3.  Cum  mane  fuerit,  puta  te  ad  vesperum  non  per- 
venturum.  Vespere  autem  facto  mane  non  audeas 
tibi  polliceri.  Semper  ergo  paratus  esto,  et  taliter 
vive,  ut  nunquam  te  imparatum  mors  invejiiat.  Multi 
subito  et  improvise  moriuntur.  Nam  hora,  qua 
non  putatur,  filius  hominis  venturus  est. 
Quando  illa  extrema  horavenerit,mu]tum  aliter  sen- 


3.  Matth.  24,  44. 

tire  incipies  de  tota  vita  tua  praeterita,  et  valde  do- 
lebis,  quia  tam  negligens  et  remissus  fuisti. 

4.  Quam  felix  et  prudens,  qui  talis  nunc  nititur 
esse  in  vita,  qualis  optat  inveniri  in  morte!  Dabit 
namque  magnam  fiduciam  feliciter  moriendi  per- 
fectus  contemtus  mundi,  fervens  desiderium  in  vir- 
tutibus  proficiendi,  amor  disciplinae,  labor  poeni- 
tentiae,  promtitudo  obedientiae,  abnegatio  sui  et 
supportatio  cujuslibet  adversitatis pro  amore  Christi. 
Multa  bona  potes  operari,  dum  sanus  esjsedinfirma- 
tus  nescio  quid  poteris.  Pauci  ex  infirmitate  melio- 
rantur ;  sic  et  qui  multum  peregrinantur,  raro  sancti- 
ficantur. 

5.  Noli  confidere  super  amicos  etproximos,  nec 
in  futurumtuam  diiferas  salutem,  quia  citius  oblivi- 
scentur  tui  homines,  quam  aestimas.  Melius  est 
nunc  tempestive  providere,  et  aliquid  boni  praemit- 
tere,  quam  super  aliorum  auxilio  sperare.  Si  non 
es  pro  te  ipso  sollicitus  modo ,  quis  erit  sollicitus  pro 
te  in  futuro?  Nunc  tempus  est  valde  pretiosum. 
Nunc  sunt  dies  salutis,  nunc  tempus  ac- 
ceptabile.  Sed  proh  dolor,  quod  hoc  utilius  non 
expendis,  in  quo  promereri  vales ,  unde  aeternaliter 
vivas!  Veniet,  quando  unum  diem  seu  horam  pro 
emendatione  desiderabis,  etnescio  animpetrabis. 

6.  Eia  carissime,  de  quanto  periculo  te  poteris 
liberare,  de  quam  magno  timore  eripere,  si  modo 
semper  timoratus  fueris   et  suspectus   de    mortel 


5.  2.  Cor.  6,  2. 

Stude  nunc  taliter  vivere,  ut  in  hora  mortis  valeas 
potius  gaudere,  quam  timere.  Disce  nunc  mori 
mundo ,  ut  tunc  incipias  vivere  cum  Christo.  Disce 
nunc  omnia  contemnere,  ut  tunc  possis  libere  ad 
Christum  pergere.  Castiga  nunc  corpus  tuum  per 
poenitentiam,  ut  tunc  certamvaleas  habere  confiden- 
tiam. 

7.  Ah  stulte,  quid  cogitas  te  diu  victurum,  cum 
nuUum  diem  habeas  securum?  Quam  multi  decepti 
sunt  et  insperate  de  corpore  extracti?  Quoties 
audisti  a  dicentibus,  quia  ille  gladio  cecidit,  ille  sub- 
mersus  est,  ille  ab  alto  ruens  cervicem  fregit,  ille 
manducando  obriguit,  ille  ludendo  finem  fecit?  Alius 
igne,  alius  ferro,  alius  peste,  alius  latrocinio  interiit; 
et  sic  omnium  finis  mors  est,  et  vita  hominum  tan- 
quam  umbra  subito  pertransit. 

8.  Q,uis  memorabitur  tui  post  mortem?  et  quis 
orabit  pro  te?  Age,  age  nunc,  carissime,  quidquid 
agere  potes,  quia  nescis  quando  morieris,  nescis 
etiam  quid  tibi  post  mortem  sequetur.  Dum  tempus 
habes,  congrega  tibi  divitias  immortales.  Praeter 
salutem  tuam,  nihil  cogites;  solum  quae  Dei  sunt, 
cures.  Fac  nunc  tibi  amicos,  venerando  Dei 
Sanctos  et  eorum  actus  imitando,  ut  cum  defe- 
ceris  inhacvita,  illi  te  recipiant  in  aeterna 
tabernacula. 

9.  Serva  te  tanquam  peregrinum  et  hospitem 
super  terram,  ad  quem  nihil  spectat  de  mundi  ne- 


8.  Luc.  16,  9. 

gotiis.  Serva  cor  liberum  et  ad  Deum  sursum  ere- 
ctum,  quia  non  habes  hic  manentem  ciyitatem.  Illuc 
preces  et  gemitus  quotidianos  cum  lacrimis  dirige, 
ut  spiritus  tuus  mereatur  ad  Dominum  post  mortem 
feliciter  transire.    Amen. 


CAPUT     XXIV. 

De  iuiicio  et  poenis  peccatorum. 

1.  In  omnibus  rebus  respice  finem  et  qualiter 
ante  districtum  stabis  iudicem,  cui  nihil  est  occul- 
tum,  qui  muneribus  non  placatur  nec  excusationes 
recipit,  sed  quod  justum  est,judicabit.  O  miserrime 
etinsipiens  peccator,  quidrespondebisDeo,  omnia 
mala  tua  scienti,  qui  interdum f ormidas  vultum  homi- 
nis  irati?  Ut  quid  non  praevides  tibi  in  die  judicii, 
quando  nemo  poterit  per  alium  excusari  vel  defendi, 
sed  unusquisque  sufficiens  onus  erit  sibiipsi?  Nunc 
labor  tuus  est  fructuosus,  fletus  acceptabilis,  gemitus 
exaudibilis,  dolor  satisfactorius  et  purgativus. 

2.  Habet  magnum  etsalubre  purgatorium  patiens 
honio,  qui  suscipiens  injurias  plus  dolet  de  alterius 
malitia,  quam  de  sua  injuria;  qui  pro  contrariantibus 
sibi  libenter  orat  et  ex  corde  culpas  indulget;  qui 
veniam  ab  aliis  petere  non  retardat;  qui  facilius  mi- 

seretur,  quaniirascitur;  qui  sibi  ipsi  violentiam  fre- 
quenter  facit  et  carneni  omnino  spiritui  subjugare 
conatur.  Melius  est  modo  purgare  peccata  et  vitia 
reseccire,  quam  in  futuro  purganda  reservare.  Vere 
nos  ipsos  decipimus  per  inordinatum  amorem,  quem 
ad  carnem  habemus. 

3.  Quid  aliud  igtiis  ille  devorabit,  nisi  peccata 
tua?  Quanto  amplius  tibi  ipsi  nunc  parcis  et  caruem 
sequeris,  tanto  durius  postea  lues  et  majorem  ma- 
teriam  comburendi  reservas.  In  quibus  homo  pec- 
cavit,  in  iilis  gravius  punietur.  Ibi  acediosi  arden- 
tibus  stimulis  perurgebuntur ,  et  gulosi  ingenti  siti  ac 
fame  cruciabuntur.  Ibi  iuxuriosi  et  voluptatum 
amatores  ardentipice  et  foetido  sulphure  perfunden- 
tur,  et  sicut  furiosi  canes  prae  dolore  invidiosi  ulula- 
bunt. 

4.  NuUum  vitium  erit,  quod  suum  proprium  cru- 
ciatum  non  habebit.  Ibi  superbi  omni  confusione 
replebuntur,  et  avari  miserrima  egestate  arctabun- 
tur.  Ibi  erit  una  hora  gravior  in  poena,  quam  hic 
centum  anni  in  gravissima  poenitentia.  Ibi  nulla 
requies  est,  nulla  consolatio  damnatis;  hic  tamen  in- 
terdum  cessatur  a  laboribus  atque  amicorum  fruitur 
solatiis.  Esto  modo  sollicitus  et  dolens  pro  pecca- 
tis  tuis,  ut  in  die  judicii  securus  sis  cum  beatis. 
Tunc  enim  iusti  stabunt  in  magna  constan- 
tia  adversus  eos,  qui  se  angustiaverunt 
et  depresserunt.     Tunc  stabit  ad  judicandum,  qui 

4.   Sap.  5,  1. 

modo  se  subjicit  humiliter  judiciis  hominum.  Tunc 
magnam  fiduciam  habebit  pauper  ethumilis,  etpa- 
vebit  undique  superbus. 

5.  Tunc  yidebitur  sapiens  in  hoc  mundo  fuisse, 
qui  pro  Christo  didicit  stultus  et  despectus  esse. 
Tunc  placebit  omnis  tribulatio  patienter  perpessa, 
et  omnis  iniquitas  oppilabit  os  suum.  Tunc 
gaudebit  omnis  devotus  et  moerebit  omnis  irreligio- 
sus.  Tunc  plus  exultabit  caro  afHicta,  quam  si  in 
deliciis  fuisset  semper  nutrita.  Tunc  splendebit  ha- 
bitus  vilis  et  obtenebrescet  vestis  subtilis.  Tunc 
plus  laudabitur  pauperculum  domicilium,  quam  de- 
auratum  palatium.  Tunc  juvabit  plus  constans  pa- 
tientia,  quam  omnis  mundi  potentia.  Tunc  amplius 
exaltabitur  simplex  obedientia,  quam  omnis  saecu- 
laris  astutia. 

6.  Tunc  plus  laetificabit  pura  et  bona  conscien- 
tia,  quam  docta  philosophia.  Tunc  plus  ponderabit 
contemtus  divitiarum,  quam  totus  thesaurus  terri- 
genarum.  Tunc  magis  consolaberis  super  devota 
oratione,  quam  super  delicata  comestione.  Tunc 
potius  gaudebis  de  servato  silentio,  quam  de  longa 
fabulatione.  Tunc  plus  valebuntsancta  opera,  quam 
multa  pulchra  verba.  Tunc  plus  placebit  stricta  vita 
et  ardua  poenitentia,  quam  omnis  delectatio  terrena. 
Disce  te  nuncin  modico  pati,  ut  tunc  a  gravioribus 
valeas  liberari.  Hic  primo  proba,  quid  possis  po- 
stea.     Sinunctamparum  vales  sustinere,  quomodo 


5.  Psalm.  106  (107),  42. 

aeterna  tormenta  poteris  sufferre?  Si  modo  modica 
passio  tam  impatientem  efficit,  quid  gehenna  tunc 
faciet!  Ecce  vere  non  potes  duo  gaudiahabere,  de- 
lectari  hic  in  mundo  et  postea  regnare  cum  Christo. 

7.  Si  usque  in  hodiernum  diem  semper  in  honori- 
bus  et  voluptatibus  vixisses ,  quid  totum  tibi  profuis- 
set,  si  jam  mori  instanti  contingeret?  Omnia  ergo 
vanitas  praeter  amareDeum  et  illi  soli  servire.  Qui 
enim  Deum  ex  toto  corde  amat,  nec  mortem,  nec 
supplicium,  nec  judicium,  nec  infernum  metuit,  quia 
perfectus  amor  securum  ad  Deum  accessum  facit. 
Quem  auteni  adhuc  peccare  delectat,  non  mirum,  si 
mortem  et  judicium  timeat.  Bonum  tamen  est,  ut  si 
nec  dum  amor  amalo  te  revocat,saltemtimor  gehen- 
nalis  coerceat.  Q,ui  vero  timorem  Dei  postponit, 
diu  stare  in  bono  non  valebit,  sed  diaboli  laqueos 
citius  incurret. 


CAPUT    XXV. 

De  ferventi  emendatione  totius  vitae  Jiostrae. 

1.  Jlisto  vigilans  et  diligens  in  Dei  servitio,  et 
cogita  frequenter:  Ad  quid  venisti,  et  cur  saeculum 
reliquisti?  Nonne  ut  Deo  viveres  et  spiritualis  homo 
fieres?  Igitur  adprofectum  ferveas,  quia  mercedem 

laborumtuoruminbrevirecipies;  nec  erit  tunc  am- 
plius  timor  aut  dolor  in  finibus  tuis.  Modicum  nunc 
laborabis,  etmagnamrequiem,  immo  perpetuam  laeti- 
tiam  invenies.  Si  tu  permanseris  fidelis  et  fervidus 
in  agendo,  Deus  procul  dubio  erit  fidelis  et  locuples 
inretribuendo.  Spem  bonam  retinere  debes,  quod 
ad  palmam  pervenies;  sed  securitatem  capere  non 
oportet,  ne  torpeas  aut  elatus  fias. 

2.  Cum  quidam  anxius  inter  metum  et  spem  fre- 
quenter  fluctuaret,  etquadam  vicemoerore  confectus 
in  ecclesia  ante  quoddam  altare  se  in  oratione  pro- 
stravisset,  haec  intra  se  revolvit,  dicens :  0  si  scirem, 
quod  adhuc  perseveraturus  essem!  statimque  audi- 
vit  divinum  intus  responsum:  Quod  si  hoc  scires, 
quid  f acere  velles  ?  Facnunc,  quod  tunc  facere  vel- 
les,  et  bene  securus  eris.  Moxque  cOnsolatus  et 
confortatus  divinae  se  commisit  voluntati ,  et  cessa- 
vit  anxia  fluctuatio.  Noluitque  curiose  investigare, 
utsciret,  quae  sibi  essentfutura,  sed  magis  studuit 
inquirere,  quae  esset  voluntas  Dei  beneplacens  et 
perfecta,  ad  omne  opus  bonum  inchoandum  etper- 
ficiendum. 

3.  Spera  in  Domino  et  fac  bonitatem, 
aitPropheta,  et  inhabita  terram  et  pasceris 
in  divitiis  ejus.  Unum  est,  quod  multos  a pro- 
fectu  et  ferventi  emendatione  retrahit,  horror  diffi- 
cuitatis  seu  labor  certaminis.  Enimvero  illimaxime 
prae  caeteris  in  virtutibus  proficiunt,  qui  ea,  quae 


3.   Psalm.  36  ^37),  3. 

sibi  magis  gravia  et  contraria  suiit,  virilius  vincere 
nituntur.  Nam  ibi  homo  plus  proficitet  gratiam  me- 
retur  ampliorem,  ubi  magis  se  ipsum  vincit  et  in  spi- 
ritu  mortificat. 

4.  Sed  non  omnes  habent  aeque  multum  ad  vin- 
cendum  et  moriendum.  Diligens  tamen  aemulator 
valentior  erit  ad  proficiendum,  etiamsi  plures  habeat 
passiones,quam  aliusbenemorigerdtus,minus  tamen 
fervens  ad  virtutes.  Duo  specialiter  ad  magnam 
emendationem  juvant:  videlicet  subtrahere  se  vio- 
lenter,  ad  quodnatura  vitiose  inclinatur,  et  ferventer 
instare  pro  bono,  quo  amplius  quis  indiget.  Ilia 
etiam  studeas  magis  cavere  et  vincere,  quae  tibi  fre- 
quentius  in  aliis  displicent. 

5.  Ubique  profectum  tuum  capias,  ut  si  bona 
exempla  videas  vel  audias,  ad  imitandum  accendaris. 
Si  quid  autem  reprehensibile  consideraveris,  cave 
ne  idem  facias;  aut  si  aliquando  fecisti,  citius  emen- 
dare  te  studeas.  Sicut  oculus  tuus  alios  considerat, 
sic  iterum  ab  aliis  notaris.  Quam  jucundum  et  dulce 
est  videre  ferridos  et  devotos  fratres,  bene  morigera- 
tos  et  disciplinatos !  Quamtiiste  est  et  grave  videre 
inordinate  ambulantes,  qui  ea,  ad  quae  vocati  sunt, 
non  exercent!  Q,uam  nocivum  est  negligere  vocatio- 
nis  suae  propositum,  et  ad  non  commissa  sensum 
inclinare ! 

6.  Memor  esto  arrepti  propositi  et  imaginem  tibi 
propone  Crucifixi.    Bene  verecundari  potes  inspe- 


4.  Ed.  Valart    ad  vincendum  et  mortificandum. 

cta  Yita  Jesu  Christi ,  quia  necdum  magis  illi  confor* 
mare  studuisti,  licet  diu  inriaDei  fuisti.  Religio- 
sus,  qui  se  intente  et  deyote  in  sanctissima  vita  et 
passione  Domini  exercet,  omnia  utilia  et  necessaria 
sibi  abundanter  ibi  inveniet,  nec  opus  est,  ut  extra 
Jesum  aliquid  melius  quaerat.  O  si  Jesus  crucifixus 
in  cor  nostrumveniret,  quam  cito  et  sufficienter  docti 
essemus ! 

7.  Religiosus  fervidus  omnia  bene  portatet  capit, 
quae  illi  jubentur.  Religiosus  negligens  et  tepidus 
habet  tribulationem  super  tribulationem,  et  ex  omni 
parte  patitur  angustiam,  quia  interiori  consolatione 
caret  et  exteriorem  quaerere  prohibetur.  Religio- 
sus  extra  disciplinam  vivens  gravi  patet  ruinae.  Qui 
laxiora  quaerit  et  remissiora,  semper  in  angustiis 
erit,  quia  aut  unum  aut  reliquum  sibi  displicebit. 

8.  Quomodo  faciunt  tam  multi  aliireligiosi,  qui 
satis  aretati  sunt  sub  disciplina  claustrali?  Raro 
exeunt,  abstracte  vivunt,  pauperrime  comedunt, 
grosse  vestiuntur,  multum  laborant,  parum  loquun- 
tur,  diuvigilant,  mature  surgunt,  orationes  prolon- 
gant,  frequenter  legunt  et  se  in  omni  disciplina  cu- 
stodiunt.  Attende  Carthusienses,  Cistercienses  et 
diversae  religionis  monachos  ac  moniales,  qualiter 
omni  nocte  ad  psallendum  Domino  assurgunt.  Et 
ideo  turpe  esset,  ut  tu  deberes  in  tam  sancto  opere 
pigritare,  ubi  tanta  multitudo  religiosorum  incipit 
Deo  jubilare. 

9.  O  si  nihil  aliud  faciendum  incumberet,  nisiDo- 
minum  Deum  nostrum  toto  corde  et  ore  laudare!  O 

si  nunquam  indigeres  comedere  nec  bibere  nec  dor- 
mire,  sed  semperpossesDeumlaudareet  solummodo 
spiritualibus  studiis  vacare ;  tunc  multo  felicior  esses 
quam  modo,  cum  carni  ex  qualicunque  necessitate 
servis.  Utinani  non  essent  istae  necessitates,  sed 
solum  spirituales  animae  refectiones,  quas  heu!  satis 
raro  degustamus. 

10.  Quando  homo  ad  hoc  pervenit,  quod  de  nuUa 
creatura  consolationem  suam  quaerit,  tunceiDeus 
prinio  perfecte  sapereincipit;  tunc  etiam  bene  con- 
tentus  de  omni  eventu  rerum  erit.  Tunc  nec  pro 
magno  laetabitur  nec  pro  modico  contristabitur,  sed 
ponit  se  integre  et  fiducialiter  inDeo,  qui  est  ei  omnia 
in  omnibus;  cui  nihil  utique  perit  nec  moritur,  sed 
omnia  ei  vivunt  et  ad  nutum  incunctantcr  deserviunt. 

11.  Memento  semper  finis  et  quia  perditum  non 
redit  tempus.  Sine  soUicitudine  et  diligentia  nun- 
quam  acquires  virtutes.  Siincipistepescere,  incipies 
male  habere.  Si  autem  dederis  te  ad  fervorem,  in- 
venies  magnam  pacem  et  senties  leviorem  laborem, 
propter  Dei  gratiani  et  virtutis  amorem.  Homo  fer- 
vidus  et  diligens  ad  omnia  est  paratus.  Major  labor 
est  resistere  vitiis  etpassionibus,  quam  corporalibus 
insudare  laboribus.  Qui  parvos  non  vitat  defectus, 
paulatim  labitur  ad  majores.  Gaudebis  semper  ve- 
spere,  si  diem  expendas  fructuose.  Vigila  super  te 
ipsum,  excita  te  ipsum,  admone  te  ipsum;et  quidquid 
de  aliis  sit,  non negligas  te  ipsum.  Tantum proficies, 
quantum  tibi  ipsi  vim  intuleris.     Amen. 


D2 


LIBER  SECUNDUS. 

ADMONITIONES  ad  INTERNA 
TRAHENTES. 


CAPUT     I. 

De  interna  conversntione. 

1.  Regnum  Dei  intra  vos  est,  dicit  Do- 
minus.  Converte  te  ex  toto  corde  ad  Dominum  et 
relinque  hunc  miserum  mundum,  et  inveniet  anima 
tuarequiem.  Disce  exteriora  contemnere  et  adin- 
teriora  te  dare,  et  videbis  regnum  Dei  in  te  venire. 
Est  enim  regnum  Dei  pax  et  gaudium  in 
spiritu  sancto,  quod  non  datur  impiis.  Veniet 
adte  Christus,  ostendens  tibi  consolationem  suam, 
si  dignam  illi  abintus  paraveris  mansionem.  Omnis 
gloria  ejus  et  decor  abintra  est,  et  ibi  complacet  sibi. 
Frequens  illi  visitatio  cum  homine  interno,  dulcis 


1.  Luc.  17,  21.       Rom.  14,  17. 


DE  IMIT.  CHRIST.     LiB.  II.  Cap.  1.        58 

sermocinatio,  grata  consolatio,  multa  pax,  faniiliari- 
tas  stupenda  nimis. 

2.  Eia,  anima  fidelis,  praepara  huic  sponso  cor 
tuum,  quatenus  ad  te  venire  et  in  te  habitare  digne- 
tur.  Sic  enim  dicit:  Si  quis  diligit  me,  ser- 
monem  meum  servabit,  et  ad  eum  venie- 
mus  et  mansionem  apud  eum  faciemus. 
Da  ergo  Christo  locum  et  ceteris  omnibus  nega  in- 
troitum.  Cum  Christum  habueris,  dives  es,  et  suf- 
ficit  tibi.  Ipse  erit  provisor  tuus  et  fidelis  procura- 
tor  in  omnibus,  ut  non  sit  opus  in  hominibus  sperare. 
Homines  enim  cito  mutantur,  et  deficiunt  velociter; 
Christus  autem  manet  in  aeternum  et  adstat  usque  iu 
finem  firmiter. 

3.  Non  est  magna  fiducia  ponenda  in  homine  fra- 
gili  et  mortali,  etiamsi  utilis  sit  et  dilectus;  neque 
tristitia  multa  ex  hoc  capienda,  si  interdum  adver- 
setur  et  contradicat.  Qui  hodie  tecum  sunt,  cras 
contrariari  possunt,  et  e  converso  saepe  ut  aura  ver- 
tuntur.  Ponetotam  fiduciam  inDeo,  etsit  ipsetimor 
tuus  et  amor  tuus.  Ipse  pro  te  respondebit  et  faciet 
bene,  sicut  melius  fuerit.  Non  habes  hic  manentem 
civitatem,  et  ubicunque  fueris ,  extraneus  es  et  pere- 
grinus,  nec  requiem  aliquando  habebis,  nisi  Christo 
intime  fueris  unitus. 

4.  Quid  hic  circumspicis,  cum  iste  non  sit  locus 
tuaerequietionis?In  coelestibus  debet  esse  habitatio 
tua,  et  sicut  in  transitu,  cuncta  terrena  sunt  adspi- 

cienda.  Transeunt  omnia  et  tu  cum  eis  pariter. 
Vide,  ut  non  inhaereas,  ne  capiaris  et  pereas.  Apud 
Altissimum  sit  cogitatio  tua,  et  deprecatio  tua  ad 
Christum  sine  intermissione  dirigatur.  Si  nescis 
speculari  alta  et  coelestia,  requiesce  in  passione 
Christi,  etinsacris  rulneribus  ejus  libenter  habita. 
Si  enim  ad  vuhiera  et  pretiosa  stigmata  Jesu  devote 
confugis,  magnam  in  tribulatione  confortationem 
senties,  nec  multum  curabis  hominum  despectiones 
faciliterque  verba  detrahentia  perferes. 

5.  Christus  fuit  etiam  in  mundo  ab  hominibus  de- 
spectus,  et  in  maxima  necessitate  anotis  et  amicis 
inter  opprobria  derelictus.  Christus  pati  voluit  et 
despici,  et  tu  audes  de  aliquo  conqueri?  Christus 
habuit  adversarios  et  oblocutores,  et  tu  vis  omnes 
habere  amicos  et  benefactores?  Unde  coronabitur 
patientia  tua,  si  niliil  adversitatis  occurrerit?  Si  nihil 
contrarium  vis  pati,  quomodo  eris  amicus  Christi? 
Sustine  te  cum  Christo  et  pro  Christo ,  si  vis  regnare 
cum  Christo. 

6.  Si  semel  perfecte  introisses  in  interiora  Jesu, 
et  modicum  de  ardenti  amore  ejus  sapuisses,  tunc  de 
proprio  commodo  vel  incommodo  nihil  curares,  sed 
magis  de  opprobrio  illato  gauderes,  quiaamorJesu 
facit  hominem  se  ipsum  contemnere.  Amator  Jesu 
et  veritatis  et  verus  internus  et  liber  ab  aifectionibus 
inordinatis  potest  se  ad  Deum  libere  convertere  et 
elevare  se  supra  se  ipsum  in  spiritu  ac  fruitive  quie- 
scere. 

7.  Cui  sapiunt  omnia,  prout  sunt,  non  ut  dicuntur 


CIIRISTI     LiB.  II.  Cap.  1.  2.  55 

aut  aestiniantur,  hic  vere  sapiens  est  et  doctus  magis 
a  Deo,  quam  ab  hominibus.  Qui  ab  intra  scit  ambu- 
lare  et  modicum  ab  extra  res  ponderare,non  requirit 
loca  nec  exspectat  tempora  ad  habenda  devota  exer- 
citia.  Homo  internus  cito  se  recolligit,  quia  nun- 
quam  se  totum  ad  exteriora  effundit.  Non  illi  obest 
labor  exterior  aut  occupatio  ad  tempus  necessaria, 
sed  sicut  res  eveniunt,  sic  se  illis  accommodat.  Qui 
intus  bene  dispositus  est  et  ordinatus,  non  curatmi- 
rabiles  etperversos  hominum  gestus.  Tantum  homo 
impeditur  et  distrahitur,  quantum  sibires  attrahit. 

8.  Si  recte  tibi  esset  etbene  purgatus  esses,  omnia 
tibi  in  bonum  cederent  et  profectum.  Ideo  multa 
tibi  displicent  et  saepe  conturbant,  quiaadhucnon 
es  perfecte  tibi  ipsi  mortuus  nec  segregatus  ab  omni- 
bus  terrenis.  Nil  sic  maculat  et  implicat  cor  homi- 
nis ,  sicut  impurus  amor  in  creaturis.  Si  renuis  con- 
solari  exterius,  poteris  speculari  coelestiaet  frequen- 
ter  jubilare  interius. 


CAPUT    II. 

De  humili  suhmissione. 


1.  Non  magni  pendas,  quis  pro  te  vel  contrate 
sit,  scd  hoc  age  et  cura,utDeus  tecum  sit  in  omni  re, 

quam  facis.  Habeas  conscientiam  bonam,  et  Deus 
bene  te  defensabit.  Quem  enim  Deus  adjuvare 
voluerit,  nullius  perversitas  nocere  poterit.  Si  tu 
scis  tacere  et  pati,  videbis  procul  dubio  auxilium 
Domini.  Ipse  novit  tempus  et  modum  liberandi  te, 
et  ideo  te  debes  illi  resignare.  Dei  est  adjuvare  et 
ab  omni  confusione  liberare.  Saepe  ralde  prodest 
ad  majorem  humilitatem  servandam,  quod  defectus 
nostros  alii  sciunt  et  redarguunt. 

2.  Quando  homo  pro  defectibus  suis  se  humiliat, 
tunc  faciliter  alios  placat  et  leviter  satisfacit  sibi  ira- 
scentibus.  Humilem  Deus  protegit  et  liberat,  humi- 
lem  diligit  et  consolatur,  humili  homini  se  inclinat, 
humili  largitur  gratiam  magnam  etpost  suamdepres- 
sionem  levat  ad  gloriam.  Humili  sua  secreta  rere- 
lat,  et  ad  se  dulciter  trahit  et  invitat.  Humilis  ac- 
cepta  confusione  satis  bene  estinpace,  quiastatin 
Deo  et  non  in  mundo.  Non  reputes,  te  aliquid  pro- 
fecisse,  nisi  omuibus  inferiorem  te  esse  sentias. 


CAPUT    111. 

De  boiio  pacificu  homine. 

1.  Tene  te  primo  in  pace,  et  tunc  poteris  alios  pa- 
cificare.     Homo  paciticus  magis  prodest,  quam  bene 


CHRISTI     LiB.  II.  Cap.  2.  3.  57 

cloctus.  Homo  passionatus  etiam  bonum  in  malum 
trahit  et  faciliter  malum  credit.  Bonus  pacificus 
homo  omnia  ad  bonum  convertit.  Q,ui  bene  in  pace 
est,  de  nullo  suspicatur;  qui  autem  male  contentus 
est  et  commotus ,  variis  suspicionibus  agitatur,  nec 
ipse  quiescit,  nec  alios  quiescere  permittit.  Dicit 
saepe,  quod  dicere  non  deberet,  et  omittit,  quod  sibi 
magis  facere  expediret.  Considerat,  quod  aliifacere 
tenentur,  et  negligit,  quod  ipse  tenetur.  Habe  ergo 
primo  zelum  super  te  ipsum,  et  tunc  juste  zelare  po- 
teris  etiam  proximum  tuum. 

2.  Tu  bene  scis  facta  tua  excusare  et  colorare,  et 
aliorum  excusationes  non  vis  recipere.  Justius  esset, 
utte  accusares  etfratrem  tuum  excusares.  Sipor- 
tari  vis,  porta  et  alium.  Vide,  quam  longe  es  adhuc 
a  vera  caritate  et  humilitate,  quae  nulli  novit  irasci 
vel  indignari,  nisi  tantum  sibi.  Non  est  magnum 
cum  bonis  et  mansuetis  conversari;  hoc  enim  omni- 
bus  naturaliterplacet,  etunusquisquelibenterpacem 
habet,  et  secum  sentientes  magis  diligit;  sed  cum 
duris  et  perversis  aut  indisciplinatis  aut  nobis  con- 
trariantibus  pacifice  posse  vivere  magna  gratia  est, 
et  laudabile  nimis  virileque  factum. 

3.  Sunt,  qui  se  ipsos  in  pace  tenent  et  cum  aliis 
etiam  pacemhabent.  Et  sunt,  qui  necpacem  habent, 
nec  alios  in  pace  dimittunt ;  aliis  sunt  graves,  sed  sibi 
semper  graviores.  Et  sunt,  qui  se  ipsos  in  pace  re- 
tinent  et  adpacem  aliosreducerestudent.  Esttamen 
tota  pax  nostra  in  hac  misera  vita  potius  in  humili 
sulferentia  ponenda,  quam  in  non  sentiendo  contra- 


58  DE  IMITATIONE 

ria.  Q,ui  melius  scit  pati,  majorem  tenebit  pacem. 
Iste  est  victor  sui  et  dominus  mundi ,  amicus  Christi 
et  heres  coeli. 


CAPUT    IV* 

De  pura  mente  et  simplici  intentione* 

1.  iJuabus  alis  homo  subleratur  a  terienis,sim- 
plicitate  scilicet  etpuritatCi  Simplicitas  dehet  esse 
in  intentione,  puiitas  in  aifectione.  Simplicitas  in- 
tenditDeum,  puritas  apprehendit  et  gustat.  NuUa 
bona  actio  te  impediet,  si  liber  intus  ab  inordinato 
affectu  fueris.  Si  nihil  aliud,  quam  Dei  beneplaci- 
tum  et  proximi  utilitatem  intendis  et  quaeris,  interna 
libertate  perfrueris..  Si  rectum  cor  tuum  esset,  tunc 
omnis  creatura  speculum  vitae  et  liber  sanctae  do- 
ctrinae  esset.  Non  est  creatura  tam  parva  et  vilis, 
quae  Dei  bonitatem  non  repraesentet. 

2.  Si  tu  esses  intus  bonus  et  purus,  tunc  omnia 
sine  impedimento  videres  et  bene  caperes.  Cor 
purum  penetrat  coelum  et  infernum.  Qualis  unus- 
quisque  intus  est,  taliter  judicat  exterius.  Si  est 
gaudiumin  mundo,  hoc  utique  possidet  puri  cordis 
homo.  Et  si  est  alicubi  tribulatio  et  angustia,  huc 
melius  novitmala  conscientia.     Sicut  fenum  missuni 

iii  ignem  amittit  rubiginem  et  totum  candens  effici- 
tur:  sic  homo  integre  ad  Deum  se  convertens  a  tor- 
pore  exuitur,  et  in  novum  hominem  transmutatur. 

3.  Quando  homo  incipit  tepescere,  tuncparvum 
metuit  laborem  et  libenter  externam  accipit  consola- 
tionem.  Sed  quando  perfecte  incipit  se  vincere  et 
viriliter  in  via  Dei  ambulare,  tunc  minus  ea  reputat, 
quae  sibi  prius  g;ravia  esse  sentiebat. 


CAPUT    V. 

De  propria  comideratione. 

1.  ]\on  possumus  nobis  ipsis  nimis  credere,  quia 
saepe  gratia  nobis  deest  et  sensus.  Modicum  lumen 
est  in  nobis,  et  hoc  cito  per  negiigentiam  amittimus. 
Saepe  etiam  non  advertimus,  quod  tam  caeci  intus 
sumus.  Saepe  male  agimus,  et  pejus  excusamus. 
Passione  interdum  movemur,  et  zelum  putamus. 
Paivain  aliis  reprehendimus,  etnostra  majoraper- 
transimus.  Satis  cito  sentimus  et  pondetamus,  quid 
ab  aliis  sustinemus,  sed  quantum  alii  de  nobis  susti- 
nent,  non  advertimus.  Q,ui  bene  et  recte  sua  ponde- 
raret,  non  esset,  quod  de  alio  graviter  judicaret. 

2.  Internus  homo  sui  ipsius  curam  omnibus  curis 
anteponit,  et  qui  sibi  ipsi  diligenter  intendit,  faciliter 

de  aliis  tacet.  Nunquam  eris  internus  et  devotus, 
nisi  de  alienis  silueris  et  ad  te  ipsum  specialiter  re- 
spexeris.  Si  tibi  et  Deo  totaliter  intendis ,  modicum 
te  movebit,  quod  foris  percipis.  TJbi  es,  quando  tibi 
ipsi  praesens  non  es?  Et  quando  omnia  percurristi, 
quid  te  neglecto  profecisti?  Si  debes  habere  pacem 
et  unionem  veram,  oportet,  quod  totum  adhuc  post- 
ponas  et  te  solum  prae  oculis  habeas. 

3.  Multum  proinde  proficies,  si  te  feriatum  ab 
omni  temporali  cura  conserves.  Valde  deficies,  si 
aliquid  temporale  reputaveris.  Nil  magnum ,  nil  al- 
tum,  nil  gratum,  nil  acceptum  tibi  sit,  nisi  pure  Deus 
aut  de  Deo  sit.  Totum  vanum  existima,  quidquid 
consolationis  occurrit  de  aliqua  creatura.  Amans 
Deum  anima  subDeo  despicit  universa.  SolusDeus 
aeternus  et  immensus,  implens  omnia,  solatium  ani- 
mae  et  vera  cordis  laetitia. 


CAPUT    VI. 

De  laetitia  botiae  conscientiae. 

1.  Gloria  boni  hominis  testimonium  bonae  con- 
scientiae.  Habe  bonam  conscientiam,  et  habebis 
semper  laetitiam.  Bona  conscientia  valde  multa 
potest  portare  et  valde  laeta  est  inter  adversa.  Mala 

conscientia  semper  timida  est  et  inquieta.  Suaviter 
requiesces,  si  cortuumte  nonreprehenderit.  Noli 
laetari,nisi  cum  benefeceris.  Mali  nunquam  habent 
veram  laetitiam  nec  internam  sentiunt  pacem,  quia 
non  est  pax  impiis,  dicit  Dominus.  Et  si 
dixerint:  In  pace  sumus,  non  venient  super  nos  mala, 
et  quis  nobis  nocere  audebit?  ne  credas  eis:  quoniam 
repente  exsurget  ira  Dei  et  in  nihilum  redigentur 
actus  eorum,  et  cogitationes  eorum  peribunt. 

2.  Gloriari  in  tribulatione  non  est  grave 
amanti;  sic  enim  gloriari  est  gloriari  in  cruce 
Domini.  Brevis  gloria,  quae  ab  hominibus  datur 
et  accipitur.  Mundi  gloriam  semper  comitatur  tri- 
stitia.  Bonorum  gloria  in  conscientiis  eoruni,  et 
non  in  ore  hominum.  Justorum  laetitia  de  Deo  et  in 
Deo  est,  et  gaudium  eorum  de  veritate.  Qui  veram 
et  aeternam  gloriam  desiderat,  temporalem  non  curat. 
Et  qui  temporalem  requirit  gloriam  autnon  ex  animo 
contemnit,  minus  amare  convincitur  coelestem. 
Magnam  habet  cordis  tranquillitatem,  qui  nec  laudes 
curat  nec  vituperia. 

3.  Facile  erit  contentus  et  pacatus,  cujus  con- 
scientia  munda  est.  Non  es  sanctior,  si  laudaris, 
nec  vilior,  si  vituperaris.  Quod  es,hoces,nec  major 
dici  vales,  quam  Deo  teste  sis.  Si  attendis,  quid 
apud  te  sis  intus ,  non  curabis,  quid  dete  loquantur 
homines.  Homo  videt  in  facie,  Deus  autem 
i  n  c  0  r  d  e.     Homo  considerat  actus,  Deus  vero  pen- 


1.  Jes.  57,  21.  —  2.  Rom.  5,  3.  Galat.  6,  14.  —  3.  i  Sam.  16,  7. 

sat  intentiones.  Bene  seiiiper  agere  etmodicum  de 
se  tenere  humilis  animae  indicium  est.  NoUe  con- 
solari  ab  aliqua  creaturamagnaepuritatisetinternae 
fiduciae  signum  est. 

4.  Qui  nuUum  extrinsecus  pro  se  testimonium 
quaerit,  liquet  quod  totaliter  seDeo  commisit.  N  o  n 
enim,  qui  se  ipsum  commendat,  ille  pro- 
batus  est,  ait  B.  Paulus,  sed  quem  Deus 
commendat.  Ambulare  cumDeo  intus,  nec  aliqua 
aifectione  tenpri  foris  status  est  interni  hominis. 


CAPUT    VII. 

De  amore  Jesu  snper  omnia. 

1.  Beatus,  qui  intelligit,  quid  sit  amare  Jesum  et 
contemnere  se  ipsum  propter  Jesuni.  Oportet  di- 
lectum  pro  dilecto  relinquere,  quia  Jesus  rult  sohis 
super  omnia  amari.  Dilectio  creaturae  fallax  et  in- 
stabilis,  dilectio  Jesu  fidelis  et  perseverabilis.  Qui 
adhaeret  creaturae,  cadet  cum  labili;  qui  amplectitur 
Jesum,  firmabitur  in  aevum.  IUum  dilige,  et  ami- 
cum  tibi  retine,  qui  omnibus  recedentibus  te  non  re- 
linquet,  nec  patietur  in  fine  perire.  Ab  omnibus 
oportet  te  aliquando  separari,  sive  velis,  sive  nolis. 

4.  2   Cor.  10,  18. 

2.  Teneas  te  apud  Jesum  yivens  ac  moriens,  et 
illius  fidelitati  te  committe,  qui  omnibus  deficienti- 
bus  solus  te  potest  juvare.  Dilectus  tuus  talis  est 
naturae,  ut  alienum  non  Aelit  admittere,  sed  solus 
vult  cor  tuum  habere  et  tanquam  rex  in  proprio 
throno  sedere.  Si  scires  te  bene  ab  omni  creatura 
evacuare,  Jesus  deberet  libenter  tecum  habitare. 
Paene  totumperditum  invenies,  quidquidextraJesum 
in  hominibus  posueris.  Non  confidas  nec  innitaris 
super  calamum  ventosum,  quia  omnis  caro  foe- 
num,  et  omnis  gloria  ejus  ut  flos  foeni 
cadet. 

3.  Cito  decipieris,  si  ad  externam  hominum  ap- 
parentiam  tantum  adspexeris.  Si  enim  tuum  in  aliis 
quaeris  solatium  et  lucrum,  senties  saepiusdetrimen- 
tum.  Si  quaeris  in  omnibus  Jesum,  invenies  utique 
Jesum;  si  autem  quaeris  te  ipsum,  invenies  etiam  te 
ipsum,  sed  ad  tuam  perniciem.  Plus  enim  homo 
nocivior  sibi,  si  Jesum  non  quaerit,  quam  totus  mun- 
dus  et  omnes  sui  adversarii. 


2.  Jes.  40,  7. 

CAPUT     VIII. 

De  familiari  amicitia  Jesu. 

1.  yuando  Jesus  adest,  totuni  bonum  est,  nec 
quidquam  difficile  -^ddetur;  quando  veio  Jesus  non 
adest,  totum  durum  est.  Quando  Jesus  intus  non  lo- 
quitur,  consolatio  vilis  est;  si  autem  Jesus  unum  tan- 
tum  verbum  loquitur,  magna  consolatio  sentitur. 
Nonne  Maria  Magdalena  statim  surrexit  de  loco,  in 
quo  flevit,  quando  Martha  illi  dixit:  Magister 
adest  et  vocat  te?  Felixhora,  quando  Jesus  vo- 
cat  de  lacrymis  ad  gaudium  spiritus !  Quam  aridus  et 
durus  es  sine  Jesu!  Quam  insipiens  et  vanus,  si  cupis 
aliquid  extra  Jesum!  Nonne  hoc  estmajus  damnum, 
quam  si  totum  perderes  mundum? 

2.  Quid  potest  tibi  mundus  conferre  sine  Jesu? 
Esse  sine  Jesu  gravis  est  infernus,  et  esse  cum  Jesu 
dulcis  paradisus.  Si  fuerit  tecumJesus,  nuUus  po- 
terit  nocere  inimicus.  Qui  invenit  Jesum,  invenit 
thesaurum  bonum,  immo  bonum  super  omne  bonum, 
et  qui  perdit  Jesum,  perdit  nimis  multum  etplus  quam 
totum  mundum.  Pauperrimus  est,  qui  ^avit  sine 
Jesu,  et  ditissimus,  qui  bene  est  cum  Jesu. 

3.  Magna  ars  est  sctre  cum  Jesu  conversari,^et 
scire  Jesum  tenere  magna  prudentia.  Esto  humilis 
et  pacificus,  et  erit  tecum  Jesus.      Sis  devotus  et 

1.  Joann.  11,  28. 

quietus ,  et  manebit  tecum  Jesus.  Potes  cito  fugare 
Jesum  et  gratiam  ejusperdere,  sivolueris  ad  exterio- 
ra  declinare.  Et  si  illum  efFugaveris  et  perdideris, 
ad  quem  fugies  et  quem  tunc  quaeres  amicum?  Sine 
amico  non  potes  bene  vivere,  et  si  Jesus  non  fuerit 
tibi  prae  omnibus  amicus,  eris  nimis  tristis  et  desola- 
tus.  Fatue  igitur  agis,  si  in  aliquo  altero  confidis  aut 
laetaris.  Eligendum  est  magis,  totum  mundum  ha- 
bere  contrarium,  quam  Jesum  offensum.  Ex  omnibus 
ergo  caris  sit  Jesus  solus  dilectus  specialis. 

4.  Diligantui-  omnes  propter  Jesum,  Jesus  autem 
propter  se  ipsum.  Solus  Jesus  Christus  singulariter 
est  amandus,  qui  solus  bonus  et  fidelis  prae  omnibus 
invenitur  amicis.  Propter  ipsum  et  in  ipso  tam  amici, 
quam  inimici  tibi  sint  cari ;  et  pro  omnibus  his  exo- 
randus  est,  ut^^omnes  ipsum  cognoscant  et  diligant. 
Nunquam  cupias  singulariter  laudarivel  amari,  quia 
hoc  solius  Dei  est,  qui  similem  sibi  non  habet.  Nec 
velis,  quod  aliquis  tecum  in  corde  suo  occupetur,  ne- 
que  tu  cum  alicuius  occuperis  amore,  sed  sit  Jesus  in 
te  et  in  omni  bono  homine. 

5.  Esto  purus  et  liber  ab  intus  sine  alicujus  crea- 
turae  implicamento.  Oportet te  esse  nudum,  etpurum 
cor  adDeum  gerere,  si  vis  vacare  et  videre,  quam 
suavis  sit  Dominus.  Et re  vera  ad  hoc non  per- 
venies,nisi  gratia  ejus  fueris  praeventus  et  intractus, 
ut  omnibus  evacuatis  et  licentiatis  solus  cum  solo 
uniaris.    Quando  enim  gratia  Dei  venit  ad  hominem, 


5    Psalm.  33  (34),  8. 

tunc  potens  fit  ad  omnia,  et  quando  recedit,  tunc  pau- 
per  et  inflrmus  eritetquasitantum  adflagellarelictus. 
In  his  non  debes  dejici  nec  desperare,  sed  advolunta- 
tem  Dei  aequanimiter  stare  et  cuncta  supervenientia 
tibi  ad  laudem  Jesu  Christi  perpeti,  quiaposthiemem 
sequitur  aestas,  post  noctem  reditdies  etposttem- 
pestatem  magna  serenitas. 


CAPUT     IX. 

De  carentia  omnis  solafii, 

1.  Non  est  gravehumanum  contemneresolatium, 
cum  adest  divinum.  Magnum  est  et  valde  magnum, 
tam  humano  quam  divino  posse  carere  solatio,  et  pro 
honore  Dei  libenter  exilium  cordis  velle  sustinere,  et 
in  nuUo  se  ipsum  quaerere,  nec  adproprium  meritum 
respicere.  Quid  magni  est,  sihilaris  sis  etdevotus 
adveniente  gratia?  Optabilis  cunctis  haec  hora.  Sa- 
tis  suaviter  equitat,  quem  gratia  Dei  portat.  Et  quid 
mirum,  si  onus  nonsentit,  qui  portatur  ab  Omnipo- 
tente  et  ducitur  a  summo  ductore? 

2.  Libenter  habemus  aliquid  pro  solatio,  et  diffi- 
culter  homo  exuitur  a  se  ipso.  Vicit  sanctus  martyr 
Laurentius  saeculum  cum  suo  sacerdote,  quia  omne, 
quod  in  mundo  delectabile  videbatur,  despexit,  et 

sumiiiumDei  sacerdotem  Sixtum,  quem  maxime  di- 
ligebat,  pro  amore  Christi  etiam  a  se  tolli  clementer 
ferebat.  Amore  igitur  creatoris  amorem  hominis 
superavit,  etpro  humano  solatio  divinum  beneplaci- 
tum  magis  elegit.  Ita  et  tu  aliquem  necessarium  et 
dilectum  amicum  pro  amore  Dei  disce  relinquere. 
Nec  graviter  f eras ,  cum  ab  amico  derelictus  fueris, 
sciens,  quoniam  oportet  nos  omnes  tandem  ab  Invi- 
cem  separari. 

2.  Multum  et  diu  oportet  hominem  in  se  ipso  cer- 
tare,  antequam  discat  se  ipsum  plene  superare  et 
totum  aifectum  suum  in  Deum  trahere.  Quando  ho- 
mo  statsuperse  ipsum,facilelabitur  adconsolationes 
humanas.  Sed  verus  amator  Christi  et  studiosus  se- 
ctator  virtutum  non  cadit  super  consolationes,  nec 
quaerit  tales  sensibiles  dulcedines,  sed  magis  fortes 
exercitationes,  etpro  Christo  duros  sustinere  labores. 
4.  Cum  igitur  spiritualis  a  Deo  consolatio  datur, 
cum  gratiarum  actione  accipe  eam,  sed  Dei  munus 
intellige  esse,  non  tuum  meritum.  Noli  extolli,  noli 
nimium  gaudere  nec  inaniter  praesumere,  sed  esto 
magis  humilior  ex  dono,  cautior  quoque  ettimoratior 
in  cunctis  actibus  tuis,  quoniam  transibit  hora  illa  et 
sequetur  tentatio.  Cum  ablata  fuerit  consolatio,  non 
statira  desperes,  sed  cum  humilitate  et  patientia  ex- 
specta  coelestem  visitationem,  quoniam  potens  est 
Deus  ampliorem  tibi  redonare  consolationem.  Istud 
non  est  novum  nec  alienum  viam  Dei  expertis,  quia 
in  magnis  Sanctis  et  in  antiquis  Prophetis  fuit  saepe 
talis  alternationis  modus. 

E  2 

5.  Unde  quidam  praesente  jam  gratia  dicebats 
Ego  dixi  in  abundantia  mea,  non  move- 
bor  in  aeternum.  Absente  vero  gratia  quid in  se 
fueritexpertus, adjungitdicens:  Avertisti  faciem 
tuam  a  me,  et  factus  sum  conturbatus;  in- 
ter  haec  tamen  nequaquam  desperat,  sed  instantius 
Dominum  rogat  et  dicit:  Ad  te,  Domine,  cla- 
mabo  et  ad  Deum  meum  deprecabor.  De- 
nique  orationis  suaefructumreportatetseexauditum 
testatur, dicens :  Audivit  Dominus  et  misertus 
est  mei;  Dominus  factus  est  adjutor  meus. 
Sed  in  quo?  Convertisti,  inquit,  planctum 
meum  in  gaudium  mihi,  et  circumdedisti 
me  laetitia.  Si  sic  actum  est  cum magnis  Sanctis, 
non  est  desperandum  nobis  infirmis  etpauperibus,  si 
interdum  in  f ervore  et  interdum  in  frigiditate  sumus, 
quoniam  spiritus  venit  et  recedit  secundum  suae 
beneplacitum  voluntatis.  Unde  beatus  Job  ait:  Vi- 
sitas  eum  diluculo,  et  subito  probas  illum. 

6.  Super  quid  igitur  sperare  possum,  autin  quo 
confidere  debeo,  nisi  in  sola  magna  misericordia  Dei 
et  in  sola  spe  gratiae  coelestis?  Sive  enim  adsint  ho- 
mines  boni,  sive  devoti  fratres  vel  amici  fideles,  sive 
libri  sancti  vel  tractatus  pulchri,  sive  dulcis  cantus  et 
hymni:  omnia  haec  modicum  juvant,  modicum  sa- 
piunt,  quando  desertus  sum  a  gratia  et  in  propria 
paupertate  relictus.  Tunc  non  est  melius  remedium, 
quam  patientia  et  abnegatio  mei  in  voluntate  Dei. . 


5    Psalm.  29  (30),  7.  9.  10.  13  et  14.    Job.  7,  18. 

7.  Nunquam  inveni  aliquem  tam  religiosum  etde- 
votum,  qui  non  habuerit  interdum  gratiae  subtractio- 
nem,  aut  non  senserit  fervoris  diminutionem.  NuUus 
sanctus  fuit  tam  alte  raptus  et  illuminatus,  qui  prius 
vel  postea  non  fuit  tentatus.  Non  enim  dignus  est 
alta  Dei  contemplatione,  qui  pro  Deo  non  est  exerci- 
tatus  aliqua  tribulatione.  Solet  enim  sequentis  con- 
solationis  tentatio  praecedens  esse  signum.  Nam 
tentationibus  probatis  coelestis  promittitur  consola- 
tio.  Qui  vicerit,  inquit,  dabo  ei  edere  de 
ligno  vitae. 

8.  Datur  autem  consolatio  divina,uthomofortior 
sit  ad  sustinendum  adyersa.  Sequitur  etiam  tentatio, 
ne  se  elevet  de  bono.  Non  dormit  diabolus,  nec  caro 
adhuc  mortua  est;  ideo  non  cesses  te  praeparare  ad 
certamen,  quia  a  dextris  et  a  sinistris  hostes  sunt,  qui 
nunquam  quiescunt. 


CAPUT    X. 

De  gratitudine  pro  gratia  Dei. 

1.  Cur  quaeris  quietem,  cum  natus  sis  ad  labo- 
rem?    Pone  te  ad  patientiam  magis,  quam  ad  conso- 

7.  Apoc.  2,  7. 

lationes,  et  ad  crucem  portandam  magis,  quam  ad 
laetitiam.  Quis  enim  saecularium  non  libenter  con- 
solationem  et  laetitiam  spiritualem  acciperet,  sisem- 
per  obtinere  posset?  Excedunt  enim  spirituales  con- 
solationes  omnes  mundidelicias  et  carnis  voluptates. 
Nam  omnes  deliciae  mundanae  autvanae  sunt,  aut 
turpes.  Spirituales  vero  deliciae  solae  jucundae  et 
honestae,  ex  virtutibus  progenitae  et  a  Deo  puris 
mentibus  infusae.  Sed  istis  divinis  consolationibus 
nemo  semper  pro  suo  afFectu  frui  valet,  quia  tempus 
tentationis  non  diu  cessat. 

2.  Multum  autem  contrariatur  supernae  visita- 
tioni  falsa  libertas  animi  et  magna  confidentia  sui. 
Deus  bene  facit  consolationis  gratiam  dando,  sed 
homo  male  agit  non  totumDeo  cum  gratiarum  actio- 
ne  retribuendo.  Et  ideo  non  possunt  in  nobis  dona 
gratiae  fluere,  quia  ingrati  sumus  auctori,  nec  totum 
refundimus  fontali  origini.  Semper  enim  debetur 
gratia  digne  gratias  referenti,  et  auferetur  ab  elato, 
quod  dari  solet  humili. 

3.  Nolo  consolationem,  quae  mihi  aufert  com- 
punctionem,  nec  affecto  contemplationem,  quae  ducit 
in  elationem.  Non  enim  omne  altum  sanctum,  nec 
omne  dulce  bonum,  nec  omne  desiderium  purum,nec 
dmne  carumDeo  gratum.  Libenter  acceptogratiam, 
unde  semper  humilior  ettimoratior  inveniar,  atque 
ad  relinquendum  me  paratior  fiam.  Doctus  dono 
gratiae  et  eruditus  subtractionis  verbere  non  sibi 
audebit  quidquam  boni  attribuere,  sed  potius  se 
pauperem    et    nudum    confitebitur.      D  a    D  e  o  , 

quodDeiest,  et  tibi  adscribe,  quod  tuuni  est, 
hoc  estjDeo  gratias  pro  gratia  tribuCjtibi  autem  soli 
culpam,  et  dignam  poenam  pro  culpa  deberi  sentias. 

4.  Pone  te  semper  ad  infimum,  et  dabitur 
tibi  summum;  nam  summum  non  stat  sine  intimo. 
Summi  Sancti  apud  Deum  minimi  sunt  apud  se,  et 
quanto  gloriosiores,  tanto  in  se  humiliores;  pleni 
veritate  et  gloria  coelesti  non  sunt  vanae  gloriae  cu- 
pidi;  inDeo  fundati  et  confirmati  nuUo  modo  possunt 
esse  elati.  Et  qui  totum  Deo  adscribunt,  quidquid 
boni  acceperunt,  gloriam  ab  invicem  non 
quaerunt,  sed  gloriam,  quae  a  solo  Deo 
est,  volunt,  et  Deum  in  se  et  in  omnibus  Sanctis 
laudari  super  omnia  cupiunt  et  semper  in  id  ipsum 
tendunt. 

5.  Esto  igitur  gratus  pro  mininio ,  et  eris  dignus 
majora  accipere.  Sit  tibi  minimum  etiam  pro  ma- 
ximo,  et  magis  contemtibile  pro  speciali  dono.  Si 
dignitas  datoris  inspicitur,  nullum  datum  parvum  aut 
nimis  vile  videbitur,  Non  enimparvum  est,  quod  a 
summo  Deo  donatur.  Etiamsi  poenas  et  verbera 
dederit,  gratum  esse  debet,  quia  seniper  pro  salute 
nostra  facit,  quidquid  nobis  advenire  permittit.  Qui 
gratiam  Dei  retinere  desiderat,  sit  gratus  pro  gratia 
data,  patiens  pro  sublata.  Oret  ut  redeat;  cautus  sit 
et  humilis,  ne  amittat. 


3.  Matth.  22,  21.  —    4.  Luc.  14,  10.     Joaan.  5,  44. 

CAPUT    XI. 

De  paucitate  amatorum  crucis  Jesu. 

1.  xxabet  Jesus  nunc  raultos  amatores  regni  sui 
coelestis,  sed  paucos  bajulatores  suae  crucis.  Mul- 
tos  habet  desideratores  consoiationis,  sed  paucos 
tribulationis ;  plures  invenit  socios  mensae,  sed  pau- 
cos  abstinentiae.  Omnes  cupiunt  cum  eo  gaudere, 
pauci  volunt  pro  eo  aKquid  sustinere.  Multi  Jesum 
sequuntur  usque  adfractionempanis,  sed  pauci  us- 
que  ad  bibendum  calicem  passionis.  Multi  miracula 
ejus  venerantur,  pauci  ignominiam  crucis  sequuntur. 
Multi  Jesum  diligunt,  quamdiu  adversa  non  contin- 
gunt.  Multi  illum  laudant  et  benedicunt,  quamdiu 
consolationes  aliquas  ab  ipso  percipiunt.  Si  autem 
Jesus  se  absconderit  et  modicum  eos  reliquerit,  aut 
in  querimoniam  vel  in  dejectionem  nimiam  cadunt. 

2.  Qui  autem  Jesum  propter  Jesum  et  non  propter 
suam  propriam  aliquam  consolationem  diligunt, 
ipsum  in  omni  tribulatione  et  angustia  cordis ,  sicut 
in  summa  consolatione,  benedicunt.  Et  si  nunquam 
eis  consolationem  dare  vellet,  ipsumtamen  semper 
laudarent  et  semper  gratias  agere  vellent. 

3.  O  quantum  potest  amor  Jesu  purus,  nullo  pro- 
prio  commodo  vel  amore  permixtus!  Nonne  omnes 
mercenarii  sunt  dicendi,  qui  consolationes  semper 
quaerunt?    Nonne  amatores  sui  magis,  quam  Christi 

probantur,  qui  sua  commoda  et  lucra  semper  medi- 
tantur?  Ubi  invenietur  talis,  qui  velit  Deo  servire 
gratis  ? 

4.  Raro  inv  enitur  tam  spiritualis  aliquis,  qui  omni- 
bus  sit  nudatus.  Nam  verum  pauperem  spiritu  et  ab 
omni  creatura  nudum,  quis  invenietl  Procul  et  de 
ultimis  finibus  pretium  ejus.  Sidederithomo  omnem 
substantiam  suam ,  adhuc  nihil  est ;  et  si  fecerit  poe- 
nitentiam  magnam,  adhuc  exiguum  est;  et  si  appre- 
henderit  omnem  scientiam,  adhuc  longe  est;  et  si 
habuerit  virtutem  magnam  et  devotionem  nimis  ar- 
dentem,  adhuc  multum  sibi  deest;  scilicet  unum, 
quod  summe  sibi  necessarium  est.  Quid  illud?  Ut 
omnibus  relictis  se  relinquat,  et  a  se  totaliter  exeat 
nihilque  de  privato  amore  retineat;  cumque  omnia 
fecerit,  quae  facienda  noverit,  nil  se  fecisse  sentiat. 

5.  Non  grande  ponderet,  quod  grande  aestimari 
possit,  sed  in  veritate  servum  inutilem  se  pronunciet, 
sicut  veritas  ait:  cum  feceritis  omnia,  quae 
praecepta  sunt  vobis,  dicite,  servi  inuti- 
les  sumus.  Tunc  vere  pauper  etnudus  spirituesse 
poterit  et  cum  Propheta  dicere  :  Quia  unicus  et 
pauper  sum  ego.  Nemo  tamen  isto  ditior,  nemo 
potentior,  nemo  liberior,  qui  se  et  omnia  relinquere 
scit  et  ad  infimum  se  ponere. 


5.  Luc.  n ,  10.     Psalm.  24  (25),  11. 

CAPUT    XII. 

De  regia  via  sanctae  crucis. 

1.  Durus  multis  videtur  hic  sermo  :  Abnega 
temet  ipsum,  tolle  crucem  tuam,  et  se- 
quere  Jesum.  Sed  multo  durius  erit,  audire  illud 
extremum  Yerbum :  Discedite  a  me,  maledicti, 
in  ignem  aeternum.  Q,ui  enim  modo  libenter 
audiunt  et  sequuntur  verbum  crucis,  tunc  non  time- 
bunt  ab  auditione  aeternae  damnationis.  Hoc  si- 
gnum  crucis  eritincoelo,  cum  Dominus  ad  judican- 
dum  venerit.  Tunc  omnes  servi  crucis,  qui  se  Cruci- 
fixo  conformaverunt  in  vita,  accedent  ad  Christum 
judicem  cum  magna  fiducia. 

2.  Quid  igitur  times  toUere  crucem,  per  quam  itur 
adregnum?  In  cruce  salus,  in  cruce  vita,  in  cruce 
protectio  ab  hostibus;  in  cruce  infusio  supernae  sua- 
vitatis,  in  cruce  robur  mentis,  in  cruce  gaudium  spiri- 
tus ;  in  cruce  summa  virtutis,  in  cruceperfectio  sancti- 
tatis.  Non  est  salus  animae,  nec  spes  aeternae  vitae, 
nisi  in  cruce.  Tolle  ergo  crucemtuam,  et  sequere 
Jesum,  et  ibis  in  vitam  aeternam.  Praecessit  ille  ba- 
julans  sibi  crucem  et  mortuus  est  pro  te  in  cruce ,  ut 
et  tu  tuam  portes  crucem  et  mori  afFectes  in  cruce. 
Quia  si  commortuus  fueris,  etiam  cum  illo  pariter  vi- 
ves;  et  si  socius  fueris  poenae,  eris  et  gloriae. 


1.  Matth.  IC,  24.     IL.  25,  41. 

3.  Ecce  in  cruce  totum  constat,  et  in  moriendo 
totum  jacet;  et  non  est  alia  via  ad  vitam  et  ad  veram 
internampacem,nisiviasanctae  crucis  etquotidianae 
mortificationis.  Ambula  uhi  vis,  quaere  quodcunque 
volueris:  et  non  invenies  altiorem  viam  supra  nec 
securiorem  viam  infra,  nisi  viam  sanctae  crucis.  Dis- 
pone  et  ordina  omnia  secundum  tuumvelle  etvidere: 
et  noninvenies,  nisi  semper  aliquid  pati  debere  aut 
sponte  aut  invite,  et  ita  crucem  semper  invenies.  Aut 
enim  in  corpore  dolorem  senties,  aut  in  anima  spiri- 
tus  tribulationem  sustinebis. 

4.  Interdum  a  Deo  relinqueris,  interdum  a  proxi- 
mo  exercitaberis,  et  quod  amplius  est,  saepe  tibimet 
ipsi  gravis  eris;  nectamen  aliquo  remedio  velsolatio 
liberari  seu  alleviari  poteris,  sed  donec  Deus  volue- 
rit,  oportet  ut  sustineas.  Vult  enim  Deus ,  ut  tribu- 
lationem  sine  consolatione  pati  discas,  et  ut  illi  tota- 
liter  te  subjicias  et  humilior  ex  tribulatione  fias. 
Nemo  ita  cordialiter  sentit  passionem  Christi,  sic- 
ut  is,  cui  contigerit  similia  pati.  Crux  ergo  semper 
parata  est  et  ubique  te  exspectat.  Non  potes  eifu- 
gere,  ubicunque  cucurreris,  quia,  ubicunque  veneris, 
te  ipsum  tecum  portas  et  semper  te  ipsum  invenies. 
Converte  te  supra,  converte  te  infra;  converte  te  ex- 
tra,  converte  te  intra:  et  in  his  omnibus  invenies  cru- 
cem,  et  necesse  est  te  ubique  tenere  patientiam,  si 
internam  vis  habere  pacem  et  perpetuam  promereri 
coronam. 

5.  Si  libenter  crucem  portas,  portabit  te  et  ducet 
ad  desideratum  finem,  ubi  scilicet  finis  patiendi  erit, 

quamvis  hic  non  erit.     Si  invite  portas,  onus  tibi  fa- 
cis  et  te  ipsum  magis  gravas;   et  tamen  oportet  ut 
sustlneas.     Si  abjicis  unam  crucem,   aliam  procul ; 
dubio  invenies  et  forsitan  graviorem.  .  | 

6.  Credis  tu  evadere,  quod  nuUus  mortalium  po- 
tuit  praeterire  ?  Quis  Sanctorum  in  mundo  sine  cruce 
et  tiibulatione  fuit?  Nec  enim  Jesus  Christus,  Do- 
minus  noster,  una  hora  sine  dolore  passionis  fuit, 
quamdiu vixit.  Oportebat,  ait,  Christumpati 
et  resurgere  a  mortuis,  et  ita  intrare  in 
gloriam  suam.  Et  quomodo  tu  aliam  viam  quae- 
ris,  quam  hanc  regiam  viam,  quae  est  via  sanctae 
crucis  i 

7.  Tota  vita  Christi  crux  fuit  et  martyrium;  et  tu 
tibi  quaeris  requiem  et  gaudium?  Erras,  erras,  si 
aiiud  quaeris,  quam  pati  tribulationes,  quia  tota  ista 
vita  mortalis  piena  est  miseriis  et  circumsignata  cru- 
cibus.  Et  quando  altius  quis  in  spiritu  profecerit, 
tanto  graviores  saepe  cruces  invenit,  quia  exilii  sui 
poena  magis  ex  amore  crescit. 

8.  Sed  tamen  iste  sic  multipliciter  afflictus  non 
est  sine  levamine  consolationis,  quia  fructum  maxi- 
mum  sibi  sentit  accrescere  ex  sufFerentia  suae  crucis. 
Nam  dum  sponte  se  illi  subjicit,  omne  onus  tribula- 
tionis  in  fiduciam  divinae  consolationis  convertitur. 
Et  quanto  caro  magis  per  afflictionem  atteritur,  tan- 
to  spiritus  amplius  per  internam  gratiam  roboratur. 
Etnonnunquam  in  tantum  confortatur  ex  affectu  tri- 


6-  Luc-  24,  46. 

bulationis  et  adversitatis  ob  amorem  conformitatis 
crucis  Christi,  ut  se  sine  dolore  ettribulatione  esse 
non  vellet,  quoniam  tanto  se  acceptioreniDeo  credit, 
quanto  plura  et  graviora  pro  eo  perferre  potuerit. 
Non  est  istud  hominis  virtus,  sed  gratia  Christi,  quae 
tanta  potest  et  agit  in  carne  fragili,  ut,  quod  natura- 
liter  semper  abhorret  et  fugit,  hoc  fervore  spiritus 
aggrediatur  et  diligat. 

9.  Non  est  secundum  hominem  crucem  portare, 
crucem  amare,  corpus  castigare  etservitutisubjicere ; 
honores  fugere,  contumelias  libenter  sustinere,  se 
ipsum  despicere  et  despici  optare;  adversa  quaeque 
cumdamnis  perpeti  et  nihil  prosperitatis  in  hoc  mun- 
do  desiderare.  Si  ad  te  ipsum  respicis,  nihil  hujus- 
modi  ex  te  poteris ;  sed  si  inDomino  confidis,  dabitur 
tibi  fortitudo  de  coelo,  et  subjicientur  ditioni  tuae 
mundus  et  caro.  Sed  nec  inimicum  diabolum  time- 
bis,  si  fueris  fide  armatus  et  cruce  Christi  signatus. 

10.  Pone  te  ergo,  sicut  bonus  et  fidelis  servus 
Christi,  ad  portandam  viriliter  crucem  Domini  tui, 
pro  te  ex  amore  crucifixi.  Praepara  te  ad  toleranda 
multa  adversa  et  varia  incommoda  in  hac  misera 
vita,  quia  sic  tecum  erit,  ubicunque  fueris,  et  sic 
revera  invenies,  ubicunque  latueris.  Oportet  ita 
esse,  et  non  est  remedium  evadendi  a  tribulatione 
malorum  et  dolore,  quam  ut  te  patiaris.  Calicem 
Domini  alfectanter  bibe,  si  amicus  ejus  esse  etpar- 
tem  cum  eo  habere  desideras.  Consolationes  Deo 
committe;  faciat  ipse  cum  talibus,  sicut  sibi  magis 
placuerit.     Tu  vero  pone  te  ad  sustinendum  tribula- 

tiones,  et  reputa  eas  maximas  consolationes;  quia 
non  sunt  condignae  passiones  hujus  tem- 
poris  ad  futuram  gloriam  promerendam, etiam 
si  solus  omnes  posses  sustinere. 

11.  Quando  ad  hoc  veneris,  quod  tribulatio  tibi 
dulcis  est  et  sapit  pro  Christo ,  tunc  bene  tecum  esse 
aestima,  quia  invenisti  paradisum  in  terra.  Quamdiu 
pati  grave  tibi  est  et  fugere  quaeris,  tamdiu  male  ha- 
bebis  et  sequetur  te  ubique  fuga  tribulationis. 

12.  Si  poniste,  ad  quod  esse  debes,  videlicet  ad 
patiendum  et  moriendum,  fiet  cito  melius  etpacem 
invenies.  Etiamsi  raptus  fueris  usque  ad  tertium 
coelum  cum  Paulo,  non  es  propterea  securatus  de 
nullo  contrario  patiendo.  E  g  o  ,  inquit  Jesus, 
ostendam  illi,  quanta  oporteat  eum  pro 
nomine  meo  pati.  Pati  ergo  tibi  remanet,  si 
Jesum  diligere  et  perpetuo  illi  servire  placet. 

13.  Utinam  dignus  esses  aliquid  pro  nomine  Jesu 
pati ;  quam  magna  gloria  remaneret  tibi,  quanta  ex- 
sultatio  omnibus  Sanctis  Dei,  quanta  quoque  aedifi- 
catio  esset  proximi !  Nam  patientiam  omnes  recom- 
mendant,  quamvis  pauci  tamen  pati  velint.  Merito 
deberes  libenter  modicumpatipro  Christo,cum  multi 
graviora  patiuntur  pro  mundo. 

14.  Scias  pro  certo,  quia  morientem  te  oportet 
ducere  vitam;  et  quanto  quisque  plus  sibi  moritur, 
tanto  magis  Deo  vivere  incipit.  Nemo  aptus  est  ad 
comprehendendum  coelestia,  nisi  se  submiserit  ad 


10.  Rom.  8,  18.  —     12.  Act.  9,  16« 

portandumproChristoadversa.  NihilDeo  acceptius, 
nihil  tibi  salubrius  in  mundo  isto ,  quam  libenter  pati 
pro  Christo.  Et  si  eligendum  tibi  esset,  magis  opta- 
re  deberes  pro  Christo  adversa  pati,  quam  multis 
consolationibusrecreari:  quia  Christo  similior  esses 
et  omnibus  Sanctis  magis  conformior.  Non  enim 
stat  meritum  nostrum  et  profectus  status  nostri  in 
multis  suavitatibus  et  consolationibus,  sed  potius  in 
magnis  gravitatibus  et  tribulationibus  perferendis. 

15.  Si  quidem  aliquid  melius  et  utilius  saluti  ho- 
minum,  quam  pati,  fuisset,  Christus  utique  verbo  et 
exemplo  ostendisset.  Nam  et  sequentes  se  discipu- 
los  omnesque  eum  sequi  cupientes  manifeste  ad  cru- 
cem  portandam  hortatur  et  dicit:  Si  quis  vult 
venire  post  me,  abneget  semet  ipsum,  et. 
toUat  crucem  suam,  et  sequatur  me.  Omni- 
bus  ergo  perlectis  et  scrutatis  sit  haec  conclusio  fi- 
nalis:  Quoniam  per  multas  tribulationes 
oportet    nos    intrare    in    regnum    Dei. 


15.  Luc.  9,23.     Act.  14,  22. 


LIBER    TERTIUS. 

DE    INTERNA    CONSOLATIONE. 


CAPUT     !• 

De  interna   Christi  locutione  ad  animam 
jidelem. 

1.  Audiam,  quid  loquatur  in  me  Domi- 
iHis  Deus.  Beataanima,  quae  Dominum in  se  lo- 
quentem  audit  et  de  ore  ejus  consolationis  verbum 
accipit.  Beatae  aures,  quae  renas  divini  susurri 
suscipiunt  et  de  mundi  hujus  susurrationibus  nihil 
advertunt.  Beatae  plane  aures,  quae  non  vocem 
foris  sonantem,  sed  intus  auscultant  veritatem  do- 
centem.  Beati  oculi ,  qui  exterioribus  clausi, 
interioribus  autem  sunt  intenti.  Beati,  qui  in- 
terna  penetrant  et  ad  capienda  arcana  coelestia 
magis  ac  magis  per  quotidiana  exercitia  se  student 

praeparare.  Beati,  qui  Deo  vacare  gestiunt  et  ab 
«mni  impedimento  saeculi  se  excutiunt.  Animadver- 
te  haec,  anima  mea,  et  claude  sensualitatis  tuae 
ostia,  ut  possis  audixe,  quid  in  te  loquatux  Dominus 
Deus  tuus. 

2.  Haec  dicit  dilectus  tuus:  Salus  tua  ego  sum, 
pax  tua  et  vita  tua.  Serva  te  apud  me ,  et  pacem  in- 
venies.  Dimitte  omnia  transitoria ,  quaere  aeterna. 
Quid  suntomniatemporalia,nisi  seductoria?  Etquid 
juvant  omnes  creaturae,si  fueris  a  creatore  deserta? 
Omnibus  ergo  abdicatis  creatori  tuo  te  redde  placi- 
tam  ac  fidelem,  ut  veramraleas  apprehendere  bea- 
titudinem. 


CAPVT    IL 


Quod  veritas  intus  loquitur  sine  strepitu 
verborum. 

1.  Ijoquere,  Domine,  quia  audit  servus 
tuus.  Servus  tuus  sum  ego,  da  mihi  in- 
tellectum,  ut  sciam  testimonia  tua.  Incli- 
na  cor  meum  in  verba  oris  tui,  fluat  ut  ros  eloquium 
tuum.     Dicebant  olim  fiiii  Israel  ad  Moysen:    Lo- 


1.  Sam.  3,10.     Psalm.  lis  (119),  125.     Exoil. 20,19. 

quere  tu  nobis,  et  audiemus;  non  loquatur 
nobis  Dominus,  ne  forte  moriamur.  Non 
sic  Domine,  non  sic  oro,  sed  magis  cum  Samuele 
Propheta  humiliter  ac  desideranter  obsecro:  Lo- 
quere,  Domine,  quia  audit  serrus  tuus. 
Non  loquatur  mihi  Moyses  aut  aliquis  ex  Prophetis, 
sed  tu  potius  loquere  Domine  Deus,  inspirator  et 
illuminator  omnium  Prophetarum,  quia  tu  solus  sine 
eis  potes  me  perfecte  imbuere;  illi  autem  sine  te 
nihil  proficient. 

2.  Possuntquidemverba  sonare,sed  spiritum  non 
conferunt.  Pulchriter  dicunt,  sed  te  tacente  cor 
non  accendunt.  Litteras  tradunt,  sed  tu  sensum 
aperis.  Mysteriaproferunt,  sed  tu  reseras  intelle- 
ctum  signatorum.  Mandata  edicunt,  sed  tu  juvas  ad 
perficiendum.  Viam  ostendunt,  sed  tu  confortas  ad 
ambulandum.  IUi  foris  tantum  agunt,  sedtucorda 
instruis  et  illuminas.  IUi  exterius  rigant,  sed  tu  fe- 
cunditatem  donas.  Illi  clamant  verbis,  sed  tu  auditui 
intelligentiam  tribuis. 

3.  Non  ergo  loquatur  mihi  Moyses ,  sed  tu  Domi- 
neDeus  meus,  aeterna  veritas,  ne  forte  moriar  et 
sine  fructu  efficiar,  si  fuero  tantum  foris  admonitus 
et  intus  non  accensus;  ne  sit  mihi  ad  judicium  ver- 
bum  auditum  et  non  factum,  cognitum  nec  amatum, 
creditum  et  non  servatum.  Loquere  igitur, 
Domine,  quia  audit  servus  tuus;  verba 
enim    vitae    aeternae    habes.     Loquere  mihi 


3.  1  Sam.  3,  10.     Joann.  6,  86. 

ad  qualemcunque  animae  meae  consolationem  et 
ad  totius  vitae  meae  emendationem,  tibi  autem  ad 
laudem  et  gloriam  et  perpetuum  honorem. 


CAPUT    IIL 


Quod  verha  Dei  cum  humilitate  sunt  audienda, 
et  quod  multi  ea  non  ponderant. 

1.  Audi,  fili,  verba  mea,  verba  suavissima, 
omnem  philosophorum  et  sapientium  hujus  mundi 
scientiam  excedentia.  Verba  mea  spiritus  et 
vita  sunt,  nechumano  sensupensanda.  Non  sunt 
ad  vanam  complacentiam  trahenda,  sed  in  silentio 
audienda  et  cum  omni  humilitate  atque  magno  aife- 
ctu  suscipienda. 

2.  Et  dixi:  Beatus,  quem  tu  erudieris, 
Domine,  et  de  lege  tua  docueris  eum,  ut 
mitiges  ei  a  diebus  malis,  et  non  desoletur 
in  terra. 

3.  Ego,  inquitDominus,  docui Prophetas  ab initio, 
et  usque  nunc  non  cesso  omnibus  loqui;  sed  multi  ad 
vocem  meam  surdi  sunt  et  duri.  Plures  mundum  li- 
bentius  audiunt,  quam  Deum;  facilius  sequuntur 
carnis   suae   appetitum,    quam  Dei  beneplacitum. 

1.  Joann.  6,  63.  —  2.  Psalm.  93  (94),  12.  13. 

Promittit  mundus  temporalia  et  parva,  et  servitur  ei 
aviditate  magna ;  ego  promitto  summa  et  aeterna, 
et  torpescunt  mortalium  corda.  Quis  tanta  cura 
mihi  in  omnibus  servit  et  obedit,  sicut  mundo  et 
dominis  ejus  servitur?  Erubesce,  Sidon,  ait 
mare,  et  si  caussam  quaeris,  audi  quare.  Pro  mo- 
dicci,  praebenda  longavia  curritui-;  pro  aeternavita 
a  multis  vix  pes  semel  a  terra  levatur.  Vile  pretium 
quaeritur ;  pro  uno  numismate  interdum  turpiter  li- 
tigatur;  pro  vanare  etparvapromissione  die  noctu- 
que  fatigari  non  timetur. 

4.  Sed  proh  pudor!  pro  bono  incommutabili,  pro 
praemio  inaestimabili,  pro  summo  honore  et  gloria 
interminabili  vel  ad  modicum  fatigari  pigritatur. 
Erubesce  ergo,  serve  piger  etquerulose,  quod  illi 
paratiores  inveniuntur  ad  perditionem,  quam  tu  ad 
i-itam.  Gaudent  illi  amplius  advanitatem,  quamtu 
ad  veritatem.  Equidem  a  spe  sua  nonnunquam  fru- 
strantur ;  sed  promissio  mea  neminem  fallit,  nec  con- 
fidentem  mihi  dimittit  inanem.  Quod  promisi,  dabo, 
quod  dixi,  implebo,  si  tamen  usque  in  finem  fidelis  in 
dilectione  mea  quis  permanserit.  Ego  remunerator 
sum  omnium  bonorum  et  fortis  probator  omnium 
devotorum. 

5.  Scribe  verba  mea  in  corde  tuo,  et  pertracta  di- 
ligenter;  erunt  enim  in  tempore  tentationis  valde  ne- 
cessaria.  Q,uod  non  intelligis  cum  legis,  cognosces 
in  die  visitationis.     Dupliciter  soleo  electos  meos 

visitare,  tentatione  scilicet  et  consolatione.  Et  duas 
lectiones  eis  qiiotidie  lego,  unam  increpando  eorum 
vitia,  alteram  exhortando  ad  virtutum  incrementa. 
Qui  habet  verba  mea  etspernitea,  habet  qui  ju- 
dicet  eum  in  novissimo  die. 

Oratio  ad  implorandam  devotionis  gratiam. 

6.  Domine  Deus,  omnia  bona  mea  tu  es.  Et 
quis  ego  sum,  ut  audeam  ad  te  loqui?  Ego  sum  pau- 
perrimus  servulus  tuus  et  abjectus  vermiculus,  multo 
pauperior  et  contemtibilior ,  quam  scio  et  dicere 
audeo.  Memento  tamen,  Domine,  quia  nihil  sum, 
nihil  habeo  nihilque  valeo.  Tu  solus  bonus,  justus 
et  sanctus;  tu  omniapotes,  omnia  praestas,  omnia 
imples,  solum  peccatorem  inanem  relinquens.  Re- 
miniscere  miserationum  tuarum,  et  imple  cor  meum 
gratia  tua,  qui  non  vis  esse  vacua  opera  tua. 

7.  Quomodo  possum  me  tolerare  in  hac  misera 
vita,  nisi  me  confortaverit  misericordia  etgratia  tua? 
Noli  avertere  faciem  tuam  a  me;  noli  visitationem 
tuam  prolongare;  noli  consolationem  tuam  abstra- 
here,ne  fiat  anima  mea  sicut  terra  sine  aqua 
tibi.  Domine,  doce  me  facere  voluntatem 
t  u  a m ;  doce  me  coram  te  digne  et  humiliter  conver- 
sari,  quia  sapientia  mea  tu  es,  qui  in  veritate  me  co- 
gnoscis,  et  cognovisti  antequam  fieret  mundus  et 
antequam  natus  essem  in  mundo. 

5.  Joann.  12,  48-  —     7.  Psalm.  142  (143),  C  et  11. 

CAPUT    IV. 


Quod  in  veritate  et  humilitate  coram  Deo 
conversandum  est, 

1.  FiK,  ambula  coram  me  in  veritate,  et  in  simpli- 
citate  cordis  tui  quaere  me  semper.  Qui  ambulat 
coram  me  in  veritate ,  tutabitur  ab  incursibus  malis, 
et  veritas  liberabit  eum  a  seductoribus  et  detractio- 
nibus  iniquorum.  Si  veritas  te  liberaverit,  vere  iiber 
eris,  et  non  curabis  de  vanis  hominum  verbis. 

2.  Domine,  verum  est,  sicut  dicis;  ita,  quaeso, 
mecum  fiat.  Vcritas  tua  me  doceat,  ipsa  me  custo- 
diat  et  usque  ad  salutarem  finem  conservet.  Ipsa  me 
liberet  ab  omni  affectione  mala  et  inordinata  dile- 
ctione;  et  ambulabo  tecum  in  magnacordislibertate. 

3.  Ego  te  docebo ,  ait  Veritas,  quae  recta  sunt  et 
placita  coram  me.  Cogita  peccata  tua  cum  displi- 
centia  magna  et  maerore,  et  nunquam  reputes  te  ali- 
quid  esse  propter  opera  bona.  Re  vera  peccator  es 
et  multis  passionibus  obnoxius  et  implicatus.  Ex  te 
semper  ad  nihil  tendis;  cito  laberis,  cito  vinceris, 
cito  turbaris,  cito  dissolveris.  Non  habes  quidquam 
unde  possis  gloriari,  sed  multa  unde  te  debeas  vili- 
ficare,  quia  multo  infirmior  es,  quam  vales  com- 
prehendere. 

4.  Nil  ergo  magnum  tibi  videatur  ex  omnibus, 
quae  agis ;  nil  grande ,  nil  pretiosum  et  admirabile, 

nil  reputatione  appareat  dignum.  Nihil  altuni ,  nihil 
vere  laudabile  et  desiderabile,  nisi  quod  aetemum 
est.  Placeat  tibi  super  omnia  aeterna  Veritas,  dis- 
pliceat  tibi  semper  tua  maxima  vilitas.  Nil  sic  ti- 
meas,  sic  vituperes  et  fugias,  sicut\-itia  etpeccata 
tua,  quae  magis  displicere  debent,  quam  quaelibet 
rerum  damna.  Quidam  non  sincere  coram  me  am- 
bulant,  sed  quadam  curiositate  et  arrogantia  ducti 
volunt  secreta  mea  scire  et  alta  Dei  intelligere,  se 
et  suam  salutem  negligentes.  Hi  saepe  in  magnas 
tentationes  etpeccatapropter  suam  superbiam  et  cu- 
riositatem,  me  eis  adversante,  labuntur. 

5.  TimejudiciaDei,expavesceiramOmnipotentis. 
Noli  autcm  discutere  opera  Altissimi,  sed  tuas  iniqui- 
tates  perscrutare,in  quantis  deliquisti  et  quam  multa 
bona  neglexisti.  Quidam  solum  portant  suam  devo- 
tionem  in  libris,  quidam  in  imaginibus,  quidam  autem 
in  signis  exterioribus  et  figuris.  Quidam  habent  me 
in  ore,  sed  modicum  est  in  corde.  Sunt  alii,  qui  in- 
tellectu  illuminati  et  aifectu  purgati  ad  aeterna  sem- 
per  anhelant,  de  terrenis  graviter  audiunt,  necessita- 
dbus  naturae  dolenter  inserviunt;  ethi  sentiunt,quid 
spiritus  veritatis  loquitur  in  eis:  quia  docet  eos  ter- 
renadespicere  et  amare  coelestia,mundumnegligere 
et  coelum  tota  die  ac  nocte  desiderare. 

CAPUT    V. 

De  mirahili  effectu  divini  amoris. 

1.  Benedico  te,  pater  (^relestis,  pater  Domini 
mei  Jesu  Christi,  quia  mei  pauperis  dignatus  es  re- 
cordari.  O  pater  misericordiarum  et  Deus  totius 
consolationis ,  gratias  tibi,  qui  me  indignum  omni 
consolatione  quandoque  tua  recreas  consolatione. 
Benedico  te  semper  et  glorifico  cum  unigenito  filio 
tuo  et  spiritu  sancto  Paracleto ,  in  saecula  saeculo- 
rum.  Eia  Domine  Dens,  amator  sancte  meus,  cum 
tu  veneris  in  cor  meum  exsultabunt  omnia  interiora 
mea.  Tu  es  gloria  mea  et  exsultatio  cordis  mei;  tu 
spes  mea  etrefugium  meumindietribulationismeae. 

2.  Sed  quia  adhuc  debilis  sum  in  amore  et  imper- 
fectus  in  virtute,  ideo  necesse  habeo  a  te  confortari 
et  consolari.  Propterea  visita  me  saepius,  et  instrue 
disciplinis  sanctis.  Libera  me  a  passionibus  malis, 
et  sana  cor  meum  ab  omnibus  affectionibus  inordi- 
natis,  ut  intus  sanatus  et  bene  purgatus  aptus  efficiar 
ad  amandum,  fortis  ad  patiendum,  stabilis  ad  per- 
severandum, 

3.  Magna  res  est  amor  etmagnum  omninobonum, 
quod  solum  leve  facit  omne  onerosum  etfertaequa- 
liter  omne  inaequale.  Nam  onus  sine  onere  portat 
et  omne  amarulh  dulce  ac  sapidum  efficit.  Amor 
Jesu  nobilis  ad  magna  operanda  impellit,  et  ad  desi- 

deranda  semper  perfectiora  excitat.  Amor  vult  esse 
siirsum  nec  ullis  infimis  rebus  retineri.  Amor  vult 
esse  liber  et  ab  omni  mundana  affectione  alienus,  ne 
internus  ejus  impediatur  adspectus;  ne  per  aliquod 
commodum  temporale  implicationes  sustineat  aut 
per  incommodum  succumbat.  Nihil  dulcius  est  amo- 
re,  nihil  fortius,  nihil  altius,  nihil  latius,  nihil  jucun- 
dius,nihilplenius  nec  melius  in  coelo  et  in  terra,  quia 
amor  ex  Deo  natus  est,  nec  potest,  nisi  in  Deo,  super 
omnia  creata  quiescere. 

4.  Amans volat,  currit  et  laetatur;'liber  est  et  non 
tenetur.  Dat  omnia  pro  omnibus  et  habet  omnia  in 
omnibus,  quia  in  uno  summo  super  omnia  quiescit, 
ex  quo  omne  bonum  fluit  et  procedit.  Non  respicit 
ad  dona,  sed  ad  donantem  se  convertit  super  omnia 
bona.  Amor  modum  saepe  uescit,  sed  super  omnem 
modum  fervescit.  Amor  onus  non  sentit,  labores  non 
reputat;  plus  afFectat,  quam  valet;  de  impossibilitate 
non  caussatur,  quiacunctasibiposse  etlicere  arbitra- 
tur.  Valet  igicur  ad  omnia  et  multa  implet  et  effectui 
mancipat,  ubi  non  amans  deficit  et  jacet. 

5.  Amor  vigilat  et  dormiens  non  dormitat.  Fati- 
gatus  non  lassatur,  arctatus  non  coarctatur,  territus 
non  conturbatur;  sed  sicut  vivax  flamma  et  ardens 
facula  sursum  erumpit  secureque  pertransit.  Si  quis 
amat,  novit  quid  haec  vox  clamet;  magnus  clamor  in 
auribus  Dei  est  ipse  ardens  affectus  animae,  quae  di- 
cit :  Deus,  amor meus ;  tu totus meus,  et  ego  totus  tuus. 

6.  Dilata  me  in  amore,  ut  discam  interiori  cordis 
ore  degustare,  quam  suave  sit  amare  et  in  amore 


90  DE  IMITATIONE 

liquefieri  et  natare.  Tenear  amore,  radens  supra  me 
prae  nimio  fervore  et  stupore.  Cantem  amoris  can- 
ticum,  sequar  te  dilectum  meum  in  altum,  deficiat  in 
laude  tua  anima  mea,  jubilans  ex  amore.  Amem  te 
plus  quam  me,  nec  me  nisi  propter  te;  et  omnes  in 
te,  qui  rere  amant  te,  sicut  jubetlex  amoris  lucens 
exte. 

7.  Est  amor  velox,  sincerus,  pius,  jucundus  et 
amoenus,  fortis,patiens,fidelis,prudens,  longanimis, 
virilis  et  se  ipsum  nunquam  quaerens.  Ubi  enim  se 
ipsum  aliquis  quaerit,  ibi  ab  amore  cadit.  Est  amor 
circumspectus,  humilis  etrectus;  non  mollis,  non  le- 
vis,  nec  vanis  intendens  rebus ;  sobrius,  castus,  stabi- 
lis,  quietus  et  in  cunctis  sensibus  custoditus.  Est 
amor  subjectus  et  obediens  praelatis,  sibi  vilis  et  de- 
spectus,  Deo  devotus  etgratificus,  fidens  etsperans 
semper  in  eo,  etiam  cum  sibi  nonsapitDeus,  quiasine 
dolore  non  ^dvitur  in  amore. 

8.  Qui  non  est  paratus  omnia  pati  et  ad  volunta- 
tem  stare  dilecti,  non  est  dignus  amator  appellari. 
Oportet  amantem  omnia  dura  et  amara  propter  di- 
lectum  libenter  amplecti.nec  ob  contraria  accidentia 
ab  eo  deflecti. 

CAPUT     VI. 

De  probatione  veri  amatoris. 

1.  F]li,  non  es  adhuc  fortis  et  prudens  amator. 

2.  Q,uare,  Domine'? 

3.  Q,uia  propter  modicam  contrarietatem  deficis 
a  coeptis,  et  nimis  avide  consolationem  quaeris. 
Fortis  amator  statin  tentationibus,  nec  callidis  cre- 
dit  persuasionibus  inimici.  Sicut  ei  in  prosperis  pla- 
ceo,  ita  nec  in  adrersis  displiceo. 

4.  Prudens  amator  non  tam  donum  amantis  con- 
siderat,  quam  dantis  amorem.  Aifectum  potius  at- 
tendit,  quam  sensum,  et  infra  dilectum  omniadata 
ponit.  Nobilis  amator  non  quiescitin  dono,  sedin 
me  super  omne  donum. 

5.  Non  est  ideo  totum  perditum,  si  quandoque 
minus  bene  de  me  vel  de  Sanctismeis  sentis,  quam 
velles.  Affectus  ille  bonus  et  dulcis,  quem  interdum 
percipis,  effectus  gratiae  praesentis  est  et  quidam 
praegustus  patriae  coelestis,  super  quo  non  nimium 
innitendum,  quia  vadit  et  venit.  Certare  autem  ad- 
versus  incidentes  malos  motus  animi  suggestionem- 
que  spernere  diaboli,  insigne  est  virtutis  et  magn* 
meriti. 

6.  Non  ergo  te  conturbent  alienae  phantasiae  de 
quacunque  materia  ingestae.  Forte  serva  proposi- 
tum  et  intentionem  rectam  adDeum.  Nec  est  illusio, 

quod  aliquando  in  excessum  subito  raperis  et  statim 
ad  solitas  ineptias  cordis  reverteris.  Illas  enim  in- 
vite  magis  pateris,  quam  agis;  et  quamdiu  displicent 
et  reniteris,  meritum  est  et  non  perditio. 

7.  Scito,  quod  antiquus  inimicus  omnino  nititur 
impedire  desiderium  tuum  in  bono  et  ab  omni  devoto 
exercitio  evacuare,  a  Sanctorum  scilicet  cultu,  a  pia 
passionis  meae  memoria,  apeccatorum  utili  recor- 
datione,  aproprii  cordis  custodia  et  afirmoproposito 
proficiendi  in  virtute.  Multas  malas  cogitationes 
ingerit,  ut  taedium  tibi  faciat  et  horrorem ;  ut  ab  ora- 
tione  revocet  et  sacra  lectione.  Displicet  sibi  humi- 
lis  confessio;  et  si  posset,  a  communione  cessare  fa- 
ceret.  Non  credas  ei,  neque  cures  illum,licet  saepius 
tibi  deceptionis  tetenderit  laqueos.  Sibi  imputa,  cum 
mala  inserit  et  immunda.  Dicito  illi:  Vade  immunde 
spiritus,  erubesce  miser;  valde  immundus  es  tu,  qui 
taUa  infers  auribus  meis.  Discede  a  me,  seductor 
pessime ,  non  habebis  in  me  partem  uUam ;  sed  Jesus 
mecum  erit  tanquam  bellator  fortis,  et  tu  stabis  con- 
fusus.  Malo  mori  et  omnempoenam  subire,  quam 
tibi  consentire.  Tace  et  obmutesce,  non  audiam  te 
amplius,  licetplures  mihi  moliaris  molestias.  Do- 
minus  illuminatio  mea  et  salus  mea,  quem 
timebo?  Si  consistant  adversum  me  ca- 
stra,  non  timebit  cor  meum.  Dominus  adju- 
tor  meus  et  redemtor  meu». 

8.  Certa  tanquam  miles  bonus ;  et  si  interdum  ex 


7.  Psalm.  26  (27),  1  et  5. 

fragilitate  corruis,  resume  vires  fortiores  prioribus, 
confidens  de  ampliori  gratia  mea,  et  multum  prae- 
cave  a  vana  complacentia  et  superbia.  Propter  hoc 
multi  in  errorem  ducuntur  et  in  caecitatem  paene  in- 
curabilem  quandoque  labuntur.  Sit  tibi  in  cautelam 
et  perpetuam  humilitatem  ruina  haec  superborum  de 
se  stulte  praesumentium. 


CAPUT    VII, 

De  occultanda  gratia  sub  humilitatis  custodia. 

1.  !rili,  utilius  est  tibi  et  securius  devotionis  gra- 
tiani  abscondere,  nec  in  altum  te  elferre,  nec  multum 
inde  loqui,  neque  multumponderare,  sedmagiste- 
met  ipsum  despicere  et  tanquam  indigno  datam  time- 
re.  Non  est  huic  aifectioni  tenacius  inhaerendum, 
quae  citius  potest  mutari  in  contrarium.  Cogita  in 
gratia,  quam  miser  et  inops  esse  soles  sine  gratia. 
Nec  est  in  eo  tantum  spiritualis  vitae  profectus,  cum 
consolationis  habueris  gratiam;  sed  cum  humiliter 
et  abnegate  patienterque  tuieris  ejus  subtractionem, 
ita  quod  tunc  ab  orationis  studio  non  torpeas,  nec 
reliqua  opera  tua  ex  usu  facienda  omnino  dilabi 
permittas,  sed  sicut  melius  potueris  et  intellexeris, 
libenter,  quod  in  te  est,  facias,  nec  propter   ari- 

ditatem  seu  anxietatem  mentis,    quam  sentis,  te 
totaKter  negligas. 

2.  Multi  enim  sunt,  qui,  cum  non  bene  eis  succes- 
serit,  statim  impatientes  fiunt  aut  desides.  Non 
enim  semper  est  in  potestate  hominis  via  ejus, 
sedDei  est  dare  et  consolari,  quando  vult  et  quantum 
vult  et  cui  vult,  sicut  sibi  placuerit,  et  non  amplius. 
Quidam  incauti  propter  devotionis  gratiam  se  ipsos 
destruxerunt,  quia  plus  agere  voluerunt,  quam  potue- 
runt,  non  pensantes  suae  parvitatis  mensuram,  sed 
magis  cordis  aflfectum  sequentes,  quam  rationis  judi- 
cium.  Et  quia  majora  praesumserunt,  quam  Deo 
placitum  fuit,  idcirco  gratiam  cito  perdiderunt.  Fa- 
cti  sunt  inopes  et  viles  relicti,  quiin  coelumposue- 
runt  nidum  sibi,  ut  humiliati  et  depauperati  discant 
non  in  alis  suis  volare,  sed  sub  pennis  meis  sperare. 
Qui  adhuc  novi  sunt  et  imperiti  in  viaDomini,  nisi 
consilio  discretorum  se  regant,  faciliter  decipi  pos- 
sunt  et  elidi. 

3.  Quod  si  suum  sentire  magis  sequi,  quam  aliis 
exercitatis  crederevolunt,  erit  eis  periculosus  exitus, 
si  tamen  retrahi  a  proprio  conceptu  noluerint.  Raro 
sibi  ipsis  sapientes  ab  aliis  regi  humiliter  patiuntur. 
Melius  est  sapere  modicum  cum  humilitate  et  parva 
intelligentia,  quam  magni  scientiarum  thesauri  cum 
vana  complacentia.  Melius  est  tibi  minus  habere, 
quam  multum  unde  posses  superbire.  Non  satis  dis- 
crete  agit,  qui  se  totum  laetitiae  tradit,  obliviscens 


2.  Jerem.  10,  23. 

pristinae  inopiae  suae  et  casti  timoris  Domini,  qui 
timet  gratiam  oblatam  amittere.  Nec  etiam  satis 
virtuose  sapit,  qui  tempore  adversitatis  et  cujusque 
gravitatis  nimis  desperate  se  gerit  et  minus  fidenter 
de  me,  quam  oportet,  recogitat  ac  sentit. 

4.  Qui  tempore  pacis  nimis  securus  esse  voluerit, 
saepe  tempore  belli  nimis  dejectus  et  formidolosus 
reperietur.  Si  scires  semper  humilis  et  modicus  in 
te  permanere,  nec  non  spiritum  tuum  bene  moderare 
et  regere,  non  incideres  tam  cito  in  periculum  et  of- 
fensam.  Consilium  bonum  est,  ut  fervoris  spiritu 
concepto  mediteris,  quidfuturum  sit  abscedente  lu- 
mine.  Quod  dum  contigerit,  recogita,  et  denuo  lu- 
cem  posse  reverti,  quam  ad  cautelam  tibi,mihi  autem 
ad  gloriam  ad  tempus  subtraxi. 

5.  Utilior  est  saepetalisprobatio,  quam  si  semper 
prospera  pro  tua  haberes  voluntate.  Nam  merita 
non  sunt  ex  hoc  existimanda,  si  quis  plures  visiones 
aut  consolationes  habeat,  vel  si  peritus  sit  in  scri- 
pturis  aut  in  altiori  ponatur  gradu;  sed  si  vera  fuerit 
humilitate  fundatus  et  divina  caritate  repletus;  si 
Dei  honorem  pure  et  integre  semper  quaerat;  si  se 
ipsum  nihilreputet  etin  veritate  despiciat,  atque  ab 
aliis  etiam  despici  et  humiliari  magis  gaudeat,  quam 
honorari. 

CAPUT    VIII. 

De  vili  ae&timatione  sui  ipsius  in  oculis  Dei. 

1.  Loquar  ad  Dominum  meum,  cum  sim 
pulvis  et  cinis.  Si me  amplius  reputavero ,  ecce 
tu  stas  contra  me ,  et  dicunt  testimonium  verum  ini- 
quitates  meae ,  necpossum  contradicere.  Si  autem 
me  vilificavero  et  ad  nihilum  redegero ,  et  ab  omni 
propria  reputatione  def ecero ,  atque,  sicut  sum ,  pul- 
verizavero ,  erit  mihi  propitia  gratia  tua  et  vicina 
cordi  meo  lux  tua;  et  omnis  aestimatio,  quantuiacun- 
Tjue  minima,  in  valle  nihileitatis  meae  submergetur, 
et  peribit  in  aeternum.  Ibi  ostendis  me  mihi,  quid 
-ium,  quid  fui  et  quo  deveni:  quia  nihil  sum,  et 
nescivi.  Si  mihiipsi  relinquor,  ecce  nihil  ettota 
infirmitas ;  si  autem  subito  me  respexeris,  statim  for- 
ds  efficior  et  novo  repleor  gaudio.  Et  mirum  valde, 
quod  sic  repente  sublevor  et  tam  benigne  a  te  com- 
plector,  qui  proprio  pondere  semper  ad  ima  feror. 

2.  Facit  hoc  amor  tuus,  gratis  praeveniens  me  et 
in  tam  multis  subveniens  necessitatibus,  a  gravibus 
quoque  custodiens  me  periculis,  et  ab  innumeris,  ut 
vere  dicam,  eripiens  malis.  Me  siquidem  male 
amando  me  perdidi,  et  te  solum  quaerendo  etpure 
amando  me  et  te  pariter  inveni,  atque  ex  amore  pro- 
fundius  ad  nihilum  me  redegi :  quia  tu,  o  dulcissime, 


i.  Genes.  18,  17.     Psalm.  72  (73),  21. 

facis  mecum  supra  meritum  omne,  et  supra  id  quod 
audeo  sperare  yelrogare. 

4.  Benedictus  sis,  Deus  meus,  quia,  licet  ego 
omnibus  bonis  sim  indignus,  tuatamen  nobilitas  et 
infinita  bonitas  nunquam  cessat  benefacere  etiam 
ingratis  et  longe  a  te  aversis.  Converte  nos  ad  te, 
ut  simus  grati,  humiles  etdevoti,  quia  salus  nostra 
tu  es,  virtus  et  fortitudo  nostra. 
) 


CAPUT    IX, 


Quod  omnia  ad  Deujiij  sicut  ad  finem  ultimum, 
sunt  referenda. 

1.  -Tili,  ego  debeo  esse  finis  tuus  supremus  etul- 
timatus,  si  vere  desideras  esse  beatus.  Ex  hac  in- 
tentione  purificabitur  afFectus  tuus,  saepius  ad  se 
ipsum  et  ad  creaturas  male  incurvatus.  Nam  si  te 
ipsum  in  aliquo  quaeris,  statim  intedeficis  et  arescis. 
Omnia  ergo  ad  me  principaliter  referas,  quia  ego 
sum,  qui  omnia  dedi.  Sic  singula  considera  sicut  ex 
summo  bono  manantia;  et  ideo  ad  me,  tanquam  ad 
suam  originem,  cuncta  sunt  reducenda. 

2.  Ex  me  pusillus  et  magnus,  pauper  et  dives, 
tanquam  ex  fonte  vivo,  aquam  vivam  hauriunt,  et  qui 
mihi  sponte  et  libere  deserviunt,  gratiam  pro  gratia 

accipient.  Q,ui  autem  extra  me  voluerit  gloriari,  rel 
in  aKquo  privato  bono  delectari,  non  stabilietur  in 
vero  gaudio  neque  in  corde  suo  dilatabitur,  sed  mul- 
tipliciter  impedietur  et  angustiabitur.  Nihil  ergo 
tibi  de  bono  adscribere  debes,  nec  alicui  homini  vir- 
tutem  attribuas,  sed  totum  da  Deo,  sine  quo  nihil 
habet  homo.  Ego  totum  dedi,  ego  totum  rehabere 
volo ,  et  cum  magna  districtione  gratiarum  actiones 
requiro. 

3.  Haec  est  veritas,  qua  fugatur  gloriae  vanitas. 
Et  si  intraverit  coelestis  gratia  etvera  caritas,  non 
erit  aliqua  invidia  nec  contractio  cordis,  nequepri- 
vatus  amor  occupabit.  Vincit  enim  omnia  divina 
caritas  et  dilatat  omnes  animae  vires.  Si  recte  sapis, 
in  me  solo  gaudebis,  in  me  solo  sperabis ;  quia  n  e m  o 
bonus,»  nisi  solus  Deus,  qui  est  super  omnia 
laudandus  et  in  omnibus  benedicendus. 


CAPUT    X, 

Quod  spreto  mundo  dulce  est  servire  Deo. 

1.  Nunc  iterum  loquar,  Domine,  et  non  silebo; 
dicamin  auribus  Deimei,  Domini  mei  et  regis  mei, 


3.  Liic.  18,  l». 

qui  est  iii  excelso.  O  quam  magna  multitudo 
dulcedinis  tuae,  Domine,  quam  abscon- 
disti  timentibus  te!  Sed  quid  es  amantibus? 
quid  toto  corde  tibi  servientibus?  Vere  ineffabilis 
dulcedo  contemplationis  tuae,  quam  largiris  aman- 
tibus  te.  In  hoc  maxime  ostendisti  mihi  dulcedinem 
caritatis  tuae,  quia  cum  non  essem,  fecisti  me,  et  cum 
errarem  longe  a  te,  reduxisti  me,  ut  servixem  tibi ,  et 
praecepisti,  ut  diligam  te. 

2.  O  fons  amoris  perpetui,  quid  dicam  de  te? 
Quomodo  potero  tui  oblivisci,  qui  mei  dignatus  es 
recordari,  etiam  postquam  contabui  et  periil  Fe- 
cisti  ultra  omnem  spem  misericordiam  cum  servo 
tuo,  et  ultra  omne  meritum  gratiam  et  amicitiam  ex- 
hibuisti.  Quid  retribuam  tibi  pro  gratia  ista?  non 
enim  omnibus  datum  est,ut  omnibus  abdicatis  saecu^ 
lo  renuncient  et  monasticam  vitam  assumant.  Num- 
quid  magnum  est,  ut  tibi  serviam,  cui  omnis  creatura 
servire  teneturi  Non  magnum  mihi  videri  debet, 
servire  tibi,  sed  hocpotius  magnum  mihi  etmiran- 
dum  apparet,  quod  tam  pauperem  et  indignum  digna- 
ris  in  servum  recipere  et  dilectis  servis  tuis  adunare. 

3.  Ecce  omnia  tua  sunt,  quae  habeo,  et  unde  tibi 
servio.  Verumtamen  vice  versa,  tu  magis  mihi  ser- 
vis,  quam  ego  tibi.  Ecce  coelum  et  terra,  quaein 
ministerium  hominis  creasti,  praesto  sunt,  etfaciunt 
quotidie  quaecunque  mandasti.  Et  hoc  pEirum  est; 
quin  etiam  Angelos  inministerium  hominis  ordinasti. 


1.  Psalm.  30,  24  (31,  20). 

Transcendit  autem  haec  omnia,  quia  tu  ipse  homini 
servire  dignatus  es,  et  te  ipsum  daturum  ei  pro- 
misisti. 

4.  Q,uid  dabo  tibi  pro  omnibus  istis  millibus  bonis  ? 
Utinam  possem  tibi  servire  cunctis  diebus  vitae  meae ! 
Utinam  vel  uno  die  dignum  servitium  exhibere  suffi- 
cerem!  Vere  tu  es  dignus  omni  serritio,  omniho- 
nore  et  laude  aeterna.  Vere  Dominus  meus  es  et 
ego  pauper  servus  tuus,  qui  totis  viribus  teneor  tibi 
servire,  nec  unquam  in  laudibus  tuis  debeo  fastidire. 
Sic  volo ,  sic  desidero ,  et  quidquid  mihi  deest,  tu  di- 
gneris  supplere. 

5.  Magnus  honor,  magna  gloria  tibi  servire  et 
omnia  propter  te  contemnere.  Habebunt  enim  gra- 
tiam  magnam,  qui  sponte  se  subjecerint  tuae  sanctis- 
simae  servituti.  Inveniunt  suavissimam  Spiritus 
sancti  consolationem,  qui  pro  amore  tuo  omnem  car- 
nalem  abjecerint  delectationem.  Consequentur  ma- 
gnam  mentis  libertatem,  qui  arctam  pro  nomine  tuo 
ingrediuntur  viam  et  omnem  mundanam  neglexerint 
curam. 

6.  O  grata  et  jucunda  Dei  servitus,  qua  homo  ve- 
raciter  efficitur  liber  et  sanctus !  O  sacer  status  re- 
ligiosi  famulatus,  qui  hominem Angelis  reddit  aequa- 
lem,  Deo  placabilem,  daemonibus  terribilem  et  cun- 
ctis  fidelibus  commendabilem !  O  amplectendum  et 
semper  optandum  servitium,  quo  summum  promere- 
tur  bonum,  et  gaudium  acquiritur  sine  fine  mansurum ! 

CAPUT    XI. 

Quod  desideria  cordis  examinanda  sunt  et 
vioderanda. 

1.  Fili,  oportette  adhuc  multa  addiscere,  quae 
necdum  bene  didicisti. 

2.  Quae  sunt  haec,  Domine? 

3.  Ut  desiderium  tuum  ponas  totaliter  secundum 
beneplacitum  meum,  et  tui  ipsius  amator  non  sis,  sed 
meae  voluntatis  cupidus  aemulator.  Desideria  te 
saepe  accendunt  et  vehementer  impellunt;  sed  con- 
sidera,  an  propter  honorem  meum,  an  propter  tuum 
commodum  magis  movearis.  Si  ego  sum  in  caussa, 
bene  contentus  eris,  quomodocunque  ordinavero;  si 
autem  de  proprio  quaesitu  aliquid  latet,  ecce  hoc  est, 
quod  te  impedit  et  gravat. 

4.  Cave  ergo,ne  nimium  innitaris  superdesiderio 
praeconcepto,  me  non  consulto,  ne  forte  postea  poe- 
niteat  aut  displiceat,  quod  primo  placuit  et  quasi  pro 
meliore  zelasti.  Non  enim  omnis  affectio,  quae  vi- 
detur  bona,  statim  est  sequenda;  sed  neque  omnis 
contraria  affectio  ad  primum  fugienda.  Expeditin- 
terduni  refrenatione  uti ,  etiam  in  bonis  studiis  et  de- 
sideriis,  ne  per  importunitatem  mentis  distractioneni 
incurras,  ne  aliis  per  indisciplinationem  scandalum 
generes,  vel  etiam  per  resistentiam  aliorum  subito 
turberis  et  corruas. 

5.  Interdum  vero  oportet  Yiolentiauti  etiiriliter 
appetitui  sensitivo  contraire,  nec  advertere,  quid  ve- 
lit  caro  et  quid  non  velit,  sed  hoc  magis  satagere,  ut 
subjecta  sit,  etiam  nolens,  spiritui.  Et  tamdiu  casti- 
gari  debet  et  cogi  servituti  subesse,  donec  parata  sit 
ad  omnia,  paucisque  contentari  discat  et  simplicibus 
delectari,neccontra  aliquod  inconveniensmussitare. 


CAPUT    XII. 

Dc  informatione  patientiae   et  luctamine 
adversus  concupiscentias. 

1.  Domine  Deus,  ut  video,  patientia  est  mihi 
valde  necessaria;  multa  enim  in  hac  vita  accidunt 
confcraria.  Nam  qualitercunque  ordinavero  de  pace 
mea,  non  potest  esse  sine  bello  et  dolore  vita  mea. 

2.  Ita  est,  fili.  Sed  volo  te  non  talem  quaerere 
pacem,  quae  tentationibus  careat  aut  contrarianon 
sentiat,  sed  tunc  etiam  aestimare  te  pacem  invenisse, 
cum  fueris  variis  tribuiationibus  exercitatus  et  in 
multis  contrarietatibus  probatus.  Si  dixeris,  te  non 
posse  multa  pati,  quomodo  tunc  sustinebis  ignem 
purgatorii?  De  duobus  malis  minus  est  semper  eli- 
gendum.  Ut  ergo  aeterna  futura  supplicia  possis 
evadere,  mala  praesentia  studeas  pro  Deo  aequani- 

miter  tolerare.  An  putas,  quod  homines  saeculi 
hujus  nihil  vel  parum  patiantur?  Nec  hoc  invenies, 
etiamsi  delicatissimos  quaesieris. 

3.  Sed  habent,  inquis,  multas  delectationes  et 
proprias  sequuntur  voluntates,  ideoque  parum  pon- 
derant  suas  tribulationes. 

4.  Esto,  ita  sit,  ut  habeant  quidquid  voluerint; 
sed  quamdiu,  putas,  durabit?  Ecce,  quemadmodum 
fumus ,  deficient  abundantes  in  saeculo ,  et  nuUa  erit 
recordatio  praeteritorum  gaudiorum.  Sed  et  cum 
adhuc  vivunt,  non  sine  amciritudine  et  taedio  ac  ti- 
more  in  eis  quiescunt.  Ex  eadem  namquere,  unde 
sibi  delectationem  concipiunt,  inde  doloris  poenam 
frequenter  recipiunt.  Juste  illis  fit,  ut,  quia  inordi- 
nate  delectationes  quaerunt  et  sequuntur,  non  sine 
confusione  et  amaritudine  eas  expleant.  O  quam 
breves,  quam  falsae,  quam  inordinatae  et  turpes 
omnes  sunt!  Verumtamen  prae  ebrietate  etcaecitate 
non  intelligunt,  sed  velut  muta  animalia  propter  mo- 
dicum  corruptibilis  vitae  delectamentum  mortem 
animae incurrunt.  Tu  ergo,  fili,  post  concu- 
piscentias  tuas  non  eas,  et  a  voluntate 
tua  avertere.  Delectare  in  Domino,  et 
dabit  tibi  petitiones  cordis  tui. 

5.  Etenim  siveracitervisdelectari  et  abundantius 
a  me  consolari,  ecce  in  contemtu  omnium  mundano- 
rum  et  in  abscissione  omnium  infirmarum  delectatio- 
num  erit  benedictio  tua,  et  copiosa  tibi  reddetur  con- 


4.  Ecclesiast.  18,  30.     Psalm.  36  (3T),  4. 

solatio.  Et  quanto  te  plus  ab  omni  creaturarum  so- 
latio  subtraxeris, tanto  in  me  suaviores  etpotentiores 
consolationes  invenies.  Sed  primo  non  sine  quadam 
tristitia  etlabore  certaminis  ad  has  pertinges.  Ob- 
sistet  inolita  consuetudo,  sed  meliori  consuetudine 
devincetur.  Remurmurabit  caro,  sed  fervore  spiri- 
tus  frenabitur.  Instigabit  et  exacerbabit  te  serpens 
antiquus,  sed  oratione  fugabitur ;  insuper  et  labore 
utili  aditus  ei  magnus  obstruetur. 


CAPUT    XIII. 

De   ohedientia  humilis  suhditi  ad  exemplum 
Jesu   Christi. 

1.  Fili,  qui  se  subtrahere  nititur  ab  obedientia, 
ipse  se  subtrahit  a  gratia,  et  qui  quaerit  habere  pri- 
vata,  amittit  communia.  Qui  non  libenter  et  sponte 
suo  superiori  se  subdit,  signum  est  quod  caro  sua 
necdum  perfecte  sibi  obedit,  sed  saepe  recalcitrat  et 
remurmurat.  Disce  ergo  celeriter  superiori  tuo  te 
submittere,  si  carnem  propriam  optas  subjugare, 
Citius  namque  exterior  vincitur  inimicus ,  si  interior 
homo  non  fuerit  devastatus.  Non  est  molestior  et 
pejor  animae  hostis,  quam  tu  ipse  tibi,  non  bene  con- 
cordans  spiritui.  Oportet  omninoverum  te  assumere 


CHRISTI    Lm.  III.  Cap.  12. 13.  105 

tui  ipsius  contemtum,  si  vis  praevalere  adversus  car- 
nem  et  sanguinem.  Quia  adhuc  nimis  inordinate  te 
diligis,  ideo  plene  te  resignare  aliorum  voluntati 
trepidaa. 

2.  Sed  quid  magnum,  si  tu,  qui  pulvis  es  et  nihil 
propterDeum  te  homini  subdis,  quando  ego  omni- 
potens  et  altissimus,  qui  cuncta  creavi  ex  nihilo,  me 
homini  propter  te  humiliter  suhjeci?  Factus  sum 
omnium  humillimus  et  infimus,  ut  tuam  superbiam 
mea  humilitate  vinceres.  Disce  obtempercire,  pulvis. 
Disce  te  humiliare,  terra  et  limus,  et  sub  omnium  pe- 
dibus  incurvare.  Disce  voluntates  tuas  frangere  et 
ad  omnem  subjectionem  te  dare. 

3.  Exardesce  contra  te,  nec  patiaris  tumorem  in 
te  vivere,  sed  ita  subjectum  etparvulum  te  exhibe, 
ut  omnes  super  te  ambulare  possint  et  sicut  lutum 
platearum  conculcare.  Q,uid  habes,  homo  inanis, 
conqueri?  Quid,  sordide  peccator,  potes  contradi- 
cere  exprobrantibus  tibi,  qui  toties  Deum  olfendisti 
et  infernum  multoties  meruisti?  Sed  pepercit  tibi 
oculus  meus,  quia  pretiosa  fuit  anima  tua  in  conspe- 
ctu  meo,  ut  cognosceres  dilectionem  meam  et  gratus 
semper  beneficiis  meis  existeres,  et  ut  ad  veram  sub- 
jectionem  et  humilitatem  tejugiter  dares  patienter- 
que  proprium  contemtum  ferres. 

CAPUT    XIV. 

De  occuUis  Dei  judiciis  considerandis,  iie 
extollamur  in  honis. 

1.  Ititonas  super  me  judicia  tua,  Doniine,  et  ti- 
more  actremore  concutis  omnia  ossa  niea,  et  expa- 
vescit  anima  mea  valde.  Sto  attonitus  et  considero, 
quia  coeli  non  sunt  mundi  in  conspectu 
tuo.  Si  in  angelis  reperisti  pravitatem, 
nec  tamen  pepercisti,  quid  fiet  de  me?  Ceciderunt 
stellae  de  coelo ,  et  ego  pulvis  quid  praesumo?  Q,uo- 
rum  opera  videbantur  laudabilia,  ceciderunt  ad  in- 
fima,  et  qui  comedebant  panem  angelorum,  vidi  sili- 
quis  delectari  porcorum. 

2.  Nulla  est  ergo  sanctitas,  si  manum  tuam,  Do- 
mine,  subtrahas.  Nulla  prodest  sapientia,  si  guber- 
nare  desistas.  NuUa  juvat  f ortitudo ,  si  conservare 
desinas.  NuUa  secura  castitas,  si  eam  non  protegas. 
Nulla  propriaprodest  custodia,  si  non  adsit  tua  sacra 
vigilantia.  Nam  relicti  mergimur  etperimus,  visi- 
tati  vero  erigimur  et  vivimus.  Instabiles  quippe 
sumus,  sed  per  te  confirmamur;  tepescimus,  sed  a  te 
accendimur. 

3.  O  quam  humiliter  et  abjecte  mihi  de  me  ipso 
sentiendum  est,  quam  nihil  pendendum,  si  quid  boni 
videar  habere!     O  quam  profunde   submittere  me 


1.  Job.  15,  15  et  -4,  18. 

debeo  sub  abyssalibus  judiciistuis,Doinine,  ubi  nihil 
uliud  me  esse  invenio,  quam  nihil  et  nihil !  O  pondus 
imniensum,  o  pelagus  intransnatabile ,  ubi  nihil  de 
me  reperio,  quam  in  toto  nihil !  Ubi  est  ergo  latebra 
gloriae,  ubi  confidentia  de  virtute  concepta?  Ab- 
sorpta  est  omnis  gloriatio  vana  in  profunditate  judi- 
ciorum  tuorum  super  me. 

4.  Quid  est  omnis  caro  in  conspectu  tuo?  Num- 
quid  gloriabitur  lutum  contra  formantem 
s e?  Quomodo  potest  erigi  vaniloquio ,  cujus  cor  in 
veritate  subjectum  est  Deo  ?  Non  eum  totus  mundus 
eriget,  quemveritas  sibi  subjecit,  nec  omniumlau- 
dantium  ore  movebitur,  qui  totam  spem  suam  in  Deo 
fii-mavit.  Nam  et  ipsi,  qui  loquuntur,  ecce  omnes 
nihil;  deficient  enim  cum  sonitu  verborum:  veritas 
autem  Domini  manet  in  aeternum. 


CAPUT    XV. 

Qualifer  statiduni  sif  ac  dicendum  in  omni  re 
desiderahili. 

1.  Jrili,  sic  dicas  in  omni  re:  Domine,  si  tibi  pla- 
citum  fuerit,  fiat  hoc  ita.     Domine,  si  fuerithonor 


4.  Jes.  29,  16.    Psalm.  116  (117),  2. 

tuus ,  fiat  hoc  in  nomine  tuo.  Domine ,  si  mihi  vide- 
ris  expedire  et  utile  esse  probaveris,  tunc  dona  mihi 
hoc  uti  ad  honorem  tuum.  Sed  si  mihi  nocivum  fore 
cognoveris  nec  animae  meae  saluti  prodesse,  aufer 
a  me  tale  desiderium.  Non  enim  omne  desiderium 
est  a  spiritu  sancto ,  etiamsi  homini  videatur  rectum 
et  bonum.  Difficile  est  pro  vero  judicare,  utrum  spi- 
ritus  bonus  an  alienus  te  impellat  ad  desiderandum 
hocvelillud,  an  etiam  exproprio  movearis  spiritu. 
Multi  in  fine  sunt  decepti,  qui  primo  bono  spiritu  vi- 
debantur  inducti. 

2.  Igitur  semper  cum  timore  Dei  et  cordis  humi- 
litate  desiderandum  est  et  petendum,  quidquid  desi- 
derabile  menti  occurrit,  maximeque  cum  propria  re- 
signatione  mihitotum  committendum  est,  atque  di- 
cendum:  Domine,tu  scis  qualiter  melius  est;  fiat  hoc 
vei  illud,  sicut  volueris.  Da  quod  vis  et  quantum  vis 
et  quando  vis.  Fac  mecum,  sicut  scis  et  sicut  tibi 
magis  placuerit  et  major  honor  tuus  fuerit.  Pone 
me  ubi  vis,  et  libere  age  mecum  in  omnibus.  In  manu 
tua  sum,  gyra  et  reversa  me  per  circuitum.  En  ser- 
vus  tuus  ego,  paratus  ad  omnia,  quoniam  non  desi- 
dero  mihi  vivere,  sed  tibi;  utinam  digne  et  perfecte . 

Oratio  pro  heneplacito  Dei  perficiendo. 

3.  Concede  mihi,  benignissime  Jesu,  gratiam 
tuam,  ut  mecum  sit  et  mecum  laboret,  mecumque  us- 
que  in  finem  perseveret.  Da  mihi  hoc  semper  desi- 
derare  et  velle,    quod  tibi  magis  acceptum  est  et 

caxius  placet.  Tua  voluntas  mea  sit,  et  meavolun- 
tas  tuam  semper  sequatur  et  optime  ei  concordet. 
Sit  mihi  unum  velle  et  noUe  tecum,  nec  aliud  posse 
velle  aut  nolle,  nisi  quod  tu  vis  et  nolis. 

4.  Da  mihi  omnibus  mori,  quae  in  mundo  sunt,  et 
propter  te  amare  contemni  et  nesciri  in  hoc  saeculo. 
Damihiinsuperomniadesiderata  in  te  requiescere  et 
cor  meum  in  te  pacificare.  Tu  vera  pax  cordis,  tu 
sola  requies :  extra  te  dura  sunt  omnia  et  inquieta. 
In  hac  pace  in  id  ipsum,  hoc  est  in  te  uno 
summo  aeterno  bono,  dormiam  et  requiescam. 
Amen. 


CAPUT     XVI. 

Quod  verum  solatium  in  solo  Deo  est 
quaerendum. 

1.  Quidquid  desiderare  possum  vel  cogitare  ad 
solatiummeum,  non  hic  exspecto,  sed  in  posterum. 
Quod  si  omnia  solatia  mundi  solus  haberem  et  omni- 
bus  deliciis  frui  possem,  certum  est,  quod  diu  durare 
non  possent.  Unde  non  poteris,  animamea,  plene 
consolari  nec  perfecte  recreari,  nisi  in  Deo,consola- 
tore  pauperum  ac  susceptore  humilium.     Exspecta 


4.  Psalin.4,  9. 

modicuni,  aninia  mea,  exspecta  divinum  promissum, 
ethabebis  abundantiam  omnium  bonorum  in  coelo. 
Si  niniis  inordinate  ista  appetis  praesentia,  perdes 
aeterna  et  coelestia.  Sint  temporalia  in  usu,  aeterna 
in  desiderio.  Non  potes  aliquo  bono  temporali  sa- 
tiari,  quia  ad  haec  fruenda  non  es  creata. 

2.  Etiamsi  omnia  creatabonahaberes,nonposses 
esse  felix  et  beata,  sed  inDeo,  qui  cuncta  creavit, 
tota  beatitudo  tua  et  felicitas  consistit:  non  qualis 
videtur  etlaudatur  a  stultis  mundi  amatoribus,  sed 
qualem  exspectant  boniChristi  fideles  etpraegustant 
interdum  spirituales  ac  mundi  corde,  quorum  con- 
versatio  est  in  coelis.  Yanum  est  et  breve 
omne  humanum  solatium;  beatum  etverumsolatium, 
quod  intus  a  veritate  percipitur.  Devotus  homo  ubi- 
que  secum  fert  consolatorem  suum  Jesum  et  dicit  ad 
eum :  Adesto  mihi  Domine  Jesu  in  omni  loco  et  tem- 
pore.  Haec  mihi  sit  consolatio,  libenter  velle  carere 
omni  humano  solatio.  Et  si  tua  defuerit  consolatio, 
sit  mihi  tua  voluntas  et  justaprobatio  pro  summo  so- 
latio.  Non  enim  in  perpetuum  irasceris, 
neque  in  aeternum  comminaberis. 


2.  PMlipp.  3,  20.     Psalm.  102  (103),  9. 

CAPUT    XVII. 

Quod    omnis    soUicitudo    in    Deo 
statuenda  sit. 

1.  Jrili,  sine  me  tecum  agere,  quod  volo ;  ego  scio, 
quid  expedit  tibi.  Tu  cogitas  sicut  homo ;  tu  sentis 
in  multis,  sicut  humanus  suadet  afFectus. 

2.  Domine,  verum  est  quod  dicis.  Major  est  sol- 
licitudo  tua  pro  me,  quam  omnis  cura,  quam  ego  ge- 
rere  possum  pro  me.  Nimis  enim  casualiter  stat,  qui 
non  projicit  omnem  sollicitudinem  suaminte.  Do- 
mine,  dummodo  voluntas  mea  recta  et  firma  ad  te 
permaneat,  fac  de  me ,  quidquid  tibi  placuerit.  Non 
enim  potest  esse  nisi  bonum,  quidquid  de  me  feceris. 
Si  me  vis  esse  in  tenebris,  sis  benedictus,  et  si  me  vis 
esse  in  luce,  sis  iterum  benedictus.  Sime  dignaris 
consolari,  sis  benedictus,  et  si  me  vis  tribulari ,  sis 
aeque  semper  benedictus. 

3.  Fili,  sic  oportet  te  stare,  si  mecum  desideras 
ambulare.  Ita  promtus  esse  debes  ad  patiendum, 
sicut  ad  gaudendum.  Ita  libenter  debes  esse  inops 
et  pauper,  sicut  plenus  et  dives. 

4.  Domine,  libenter  patiar  pro  te,  quidquid  vo- 
lueris  venire  super  me.  Indifferenter  volo  de  manu 
tua  bonum  et  malum,  dulce  et  amarum,  laetum  et 
triste  suscipere,  et  pro  omnibus  mihi  contingentibus 
gratias  agere.     Custodi  me  ab  omni  peccato ,  et  non 

timebo  morteni necinfernum.  Dummodo  in  aeternum 
me  non  projicias  nec  deleas  de  libro  vitae,  non  mihi 
nocebit,  quidquid  venerit  tribulationis  super  me. 


CAPUT     XVIII. 

Quod  temporales  miseriae  exemplo  Chrish 
aequanimiter  sunt  ferendae. 

\.  Fili,  ego  descendi  de  coelo  pro  tua  salute; 
suscepi  tuas  miserias  non  necessitate,  sed  caritate 
trahente,  ut  patientiam  disceres  et  temporales  mise- 
rias  non  indignanter  ferres.  Nam  ab  hora  ortus  mei 
usque  ad  exitum  in  cruce  non  defuit  mihi  tolerantia 
doloris.  Defectum  rerum  temporalium  magnum  ha- 
bui;  multas  querimonias  de  me  frequenter  audivi; 
confusiones  et  opprobria  benigne  sustinui;  probene- 
ficiis  ingratitudinem  recepi,  pro  miraculis  blasphe- 
mias,  pro  doctrinareprehensiones. 

2.  Domine,  quia  tu  patiens  fuisti  in  vitatua,  in 
hoc  maxime  implendo  praeceptum  patTis  tui,  dignum 
est,  ut  ego  misellus  peccator  secundum  voluntatem 
tuam  patienter  me  sustineam,  et  donec  ipse  volueris, 
onus  corruptibilis  vitae  pro  salute  mea  portem.  Nam 
etsi  onerosa  sentitur  praesens  vita,  facta  est  tamen 
jam  pergratiamtuamvalde  meritoria,atque  exemplo 

tuo  et  Sanctorum  tuorum  vestigiis  infirmis  tolerabi- 
lior ;  sed  et  multo  magis  consolatoria,  quam  olim  in 
lege  veteri  fuerat,  cum  porta  coeliclausa  persisteret; 
et  obscurior  etiam  via  ad  coelum  videbatur,  quando 
tam  pauci  regnum  coelorum  quaerere  curabant.  Sed 
neque,  quituncjusti  erant  etsalvandi,  antepassio- 
nem  tuam  et  sacrae  mortis  debitum  coeleste  regnum 
poterant  introire. 

3.  O  quantas  tibi  gratias  teneor  referre,  quod 
viam  rectam  et  bonam  dignatus  es  mihi  et  cunctis  ti- 
delibus  ad  aeternum  regnum  tuum  ostendere !  Nam 
vita  tua  via  nostra,  et  per  sanctam  patientiam  ambu- 
lamus  ad  te,  qui  es  corona  nostra.  Nisi  tu  nos  prae- 
cessisses  et  docuisses,  quis  sequi  curaret?  Heu, 
quanti  longe  retroque  manerent,  nisitua  praeclara 
exempla  inspicerent!  Ecce,  adhuc  tepescimus  audi- 
tis  tot  signis  tuis  etdoctrinis;  quidfieret,  si  tantum 
lumen  ad  sequendum  te  non  haberemus? 


CAPUT     XIX. 

De  tolerantia  injuriarum,  et  quis  verus  patiem 
probetur. 

1.  Quid  est  quod  loqueris,  fili?     Cessa  conqueri 
tisiderata   mea   et   aliorum  Sanctorum  passione. 

Nondum  usque  ad  sanguinem  restitisti. 
Parum  est,  quod  tu  pateris,  in  comparatione  eorum, 
qui  tam  multa  passi  sunt,  tam  fortiter  ter^ati,  tam 
graviter  tribulati,  tam  multipliciter  probati  et  exer- 
citati.  Oportet  te  igitur  aliorum  graviora  adm^ntem 
reducere,  ut  levius  feras  tua  minima.  Et  si  tibi  mi- 
nima  nonvidentur,  vide,  ne  et  hoc  tuafaciatimpa- 
tientia.  Sive  tamen  parva  sive  magna  sint,  stude 
cuncta  patienter  sufferre. 

2.  Quanto  melius  ad  patiendum  te  disponis,tanto 
sapientius  agis  et  amplius  promereris ;  feres  quoque 
levius,  animo  et  usu  ad  hoc  non  segniter  paratis. 
Nec  dicas:  Non  valeo  haec  ab  homine  tali  pati  nec 
hujuscemodi  mihipatienda  sunt:  grave  enim  intulit 
damnum  etimproperatmihi,  quae  nunquam  cogita- 
veram;  sed  ab  alio  libenter  patiar  et  sicut  patienda 
videro.  Insipiens  esttalis  cogitatio,  quae  virtutem 
patientiae  non  considerat,  nec  a  quo  coronanda  erit, 
sed  magis  personas  et  offensas  sibi  illatas  perpendit. 

3.  Non  est  verus  patiens,  qui  pati  non  vult,  nisi 
quantum  sibi  visum  fuerit  et  a  quo  sibi  placuerit. 
Verus  autem  patiens  non  attendit  a  quo  homine, 
utrum  a  praelato  suo  an  ab  aliquo  aequali  aut  infe- 
riori,  utrum  abono  et  sancto  viro  vel  aperverso  et 
indigno  exerceatur;  sed  indifferenter  ab  omni  crea- 
tura,  quantumcunque  et  quotiescunque  ei  aliquid  ad- 
versi  acciderit,  totum  hoc  de  manu  Dei  gratanter  ac- 
cipit  etingens  lucrum  reputat:  quia  nil  apud  Deuni, 

quantumlibet  parvum,  pro  Deo  tamen  passuni,  po- 
terit  sine  merito  transire. 

4.  Esto  itaque  expeditus  ad  pugnam,sivis  habere 
victoriani.  Sine  certamine  non  potes  venire  ad  pa- 
tientiae  coronam.  Si  pati  non  vis,recusas  coronari. 
Si  autem  coronari  desideras,  certa  viriliter,  sustine 
patienter.  Sine  labore  non  tenditur  ad  requiem,  nec 
sine  pugna  pervenitur  ad  victoriam, 

5.  Fiat,  Domine,  mihi  possibile  per  gratiam,  quod 
mihi  impossibile  videtur  per  naturam.  Tu  scis,  quod 
modicum  possum  pati,  et  quod  cito  dejicior  levi  ex- 
surgente  adversitate.  Efficiatur  mihi  quaelibet 
exercitatio  tribulationis  pro  nomine  tuo  amabilis  et 
optabilis :  nam  pati  et  vexari  pro  te  valde  salubre 
est  animae  meae. 


€APUT    XX. 

De  confessione  propriae  infirmitatis  et  hujus 
vitae  miseriis. 

l.  Confitebor  adversum  me  injustitiam 
m  e  am ;  confitebor  tibi,  Domine,  infiimitatem  meam. 
Saepe  parva  res  est,  quae  me  dejicit  et  contristat. 

1.  Psalm.  31  (32),  6. 

Propono  me  fortiter  acturum,  sed  cum  modicaten- 
tatio  venerit,  magna  mihi  angustia  sit.  Valde  vilis 
quandoque  res  est,  unde  gravis  tentatio  provenit; 
et  dum  puto  me  aliquantulum  tutum,  cum  non  sentio, 
invenio  me  nonnunquampaenedevictum  exleviflatu 

2.  Vide  ergo,  Domine,  humilitatem  meam  et  fta- 
gilitatcm  tibi  undique  notam.  Miserere,  et  eripe 
me  de  luto,  ut  non  infigar,  ne  permaneam 
dejectus  usquequaque.  Hoc  est,  quod  me  frequenter 
reverberat  et  coram  te  confundit,  quod  tam  labilis 
sum  et  infirmus  ad  resistendum  passionibus.  Etsi 
non  omnino  ad  consensionem,  tamen  mihi  etiam  mo- 
lesta  et  gravis  est  earum  insectatio ,  et  taedet  valde 
sic  quotidie  vivere  in  lite.  Exhinc  nota  mihi  fit  in- 
firmitas  mea,  quiamulto  facilius  irruunt  abominandae 
semper  phantasiae,  quam  discedunt. 

3.  Utinam,  fortissime  Deus  Israel,  zelator  aninia- 
rum  fidelium,  respicias  servi  tui  laborem  et  dolorem, 
assistasque  illi  in  omnibus,  ad  quaecunque  perrexe- 
rit.  Robora  me  coelesti  fortitudine,  ne  vetus  homo, 
misera  caro  spiritui  necdumplenesubactapraevaieat 
dominari,  adversus  quam  certare  oportebit,quamdiu 
spiratur  in  hac  vita  miserrima.  Heu  qualis  est  haec 
vita,  ubi  non  desunt  tribulationes  et  miseriae,  ubi 
plena  laqueis  et  hostibus  sunt  omnial  Nam  una  tri- 
bulatione  seu  tentatione  recedente  alia  accedit;  sed 
et  priore  adhuc  durante  conflictu  alii  plures  super- 
veniunt  et  insperate. 


2.  Psalm.  68  (69),  15. 

4.  Et  quomodo  potest  amari  vita,  tantas  habens 
aniaritudines,  tot  subjecta  calamitatibus  et  miseriis? 
Q,uomodo  etiam  dicitur  vita,  tot  generans  mortes  et 
pestes?  Et  tamen  amatur  et  delectari  in  ea  a  multis 
quaeritur.  Reprehenditur  frequenter  mundus,  quod 
fallax  sit  et  vanus,  nec  tamen  facile  relinquitur,  quia 
concupiscentiae  carnis  nimis  dominantur.  Sed  alia 
trahunt  ad  amandum,  alia  ad  contemnendum.  Tra- 
hunt  ad  amorem  niundi  desiderium  carnis,  de- 
siderium  oculorum  et  superbia  vitae;  sed 
poenae  ac  miseriae  juste  sequentes  ea  odium  mundi 
pariunt  et  taedium. 

5.  Sed>incit,  proh  dolor!  delectatio  prava  men- 
tem  mundo  deditam,  et  esse  sub  sentibus  de- 
licias  reputat,  quiaDei  suavitatem  et  internam 
virtutis  amoenitatem  nec  vidit,  nec  gustavit.  Qui 
autem  mundum  perfecte  contemnunt  et  Deo  vivere 
sub  sanctadisciplina  student,istidivinamdulcedinem 
veris  abrenunciatoribus  promissam  non  ignorant,  et 
quam  graviter  mundus  errat  et  varie  f allitur ,  clarius 
vident. 


i.  1.  Joann.  2,  16.  —     5.  Jol).  30,  7. 

CAPUT   XXI. 


Quod  iii  Deo  siiper  omnia  hona  et  dona 
reqiiiescendum  est. 

1.  Super  omnia  et  in  omnibus  requiesces ,  anima 
mea,  in  Domino  semper,  quia  ipse  Sanctorum  aeter- 
na  requies.  Da  mihi,  duicissime  et  amantissime 
JesUjinte  super  omnemcreaturamrequiescere,super 
omnem  salutem  etpulchritudinem,super  omnem  glo- 
riam  et  honorem,  super  omnem  potentiam  et  dignita- 
tem,  super  omnem  scientiam  et  subtilitatem ,  super 
omnes  divitias  et  artes,  super  omnem  laetitiam  et  ex- 
sultationem,  super  omnem  famam  etlaudem,  super 
omnem  suavitatem  et  consolationem,  super  omnem 
spem  et  promissionem ,  super  omne  meritum  et  desi- 
derium,  super  omnia  dona  et  munera,  quaepotes  dare 
et  infundere,  super  omne  gaudium  et  jubilationem, 
quam  potest  mens  capere  et  sentire,  denique  super 
Angelos  et  Archangelos  et  super  omnem  exercitum 
coeli,  super  omnia  visibilia  et  invisibilia  et  super 
omne,  quod  tu  Deus  meus  non  es. 

2.  Q,uia  tu,  DomineDeus  meus,  super  omnia  opti- 
mus  es,  tu  solus  altissimus,  tu  solus  potentissimus, 
tu  solus  sufficientissimus  et  plenissimus,  tu  solus 
suavissimus  et  solatiosissimus,tu  soluspulcherrimus 
et  amantissimus,  tu  solus  nobilissimus  et  gloriosissi- 
mus  super  omnia:  in  quo  cuncta  bona  simul  et  per- 
fecte  sunt  et  semper  fuerunt  et  erunt.     Atque  ideo 

minus  est  et  insufficiens,  quidquid  praetei  te  ipsum 
mihi  donas,  aut  de  te  ipso  revelas  vel  promittis,  te 
non  viso  nec  plene  adepto:  quoniam  quidem  non 
potest  cor  meum  veraciter  requiescere  nec  totaliter 
contentari,  nisi  in te requiescat  et  omnia  dona  omnem- 
que  creaturam  transcendat. 

3.  0  mi  dilectissime  sponse,  Jesu  Christe,  amator 
purissime,  dominator  unirersae  creaturae,  quis  mihi 
det  pennas  verae  libertatis  ad  volandum  etpausan- 
dum  in  te?  O  quando  ad  plenum  dabitur  mihi  vacare 
et  videre,  quam  suavis  es,  Domine  Deus  meus? 
Quando  ad  plenum  me  recolligam  in  te,  ut  prae  amo- 
re  tuo  non  sentiam  me,  sed  te  solum  supra  omnem 
sensum  et  modum,in  modo  non  omnibus  noto?  Nunc 
autem  frequenter  g"emo,  et  infelicitatem  meam  cum 
dolore  porto:  quia  multa  mala  in  hac  valle  miseria- 
rum  occurrunt,  quae  me  saepius  conturbant,  contri- 
stant  et  obnubilant,  saepius  impediunt  et  disfcrahunt, 
alliciuut  et  implicant,  ne  liberum  habeam  accessum 
ad  te,  et  ne  jucundis  fruar  amplexibus,  praesto  sem- 
per  beatis  spiritibus.  Moveat  te  suspirium  meum  et 
desolatio  multiplex  in  terra. 

4.  O  Jesu,  splendor  aeternae  gloriae,  solamen 
peregrinantis  animae,  apud  te  est  os  meum  sine  voce, 
et  silentium  meum  loquitur  tibi.  TJsquequo  tardat 
venire  Dominus  meus?  Veniat  ad  me  pauperculum 
suum,  et  laetum  faciatf  Mittat  manum  suam  et  mi- 
serum  eripiat  de  omni  angustia.  Veni,  veni:  quia 
sine  te  nulla  erit  laeta  dies  aut  hora,  quia  tu  laetitia 
mea,  et  sine  te  vacua  est  mensa  mea.     Miser  sum  et 

quodam  modo  incarceratus  et  compedibus  gravatus, 
donec  luce  praesentiae  tuae  me  reficias  ac  libertati 
dones  vultumque  amicabilem  demonstres. 

5.  Quaerant  aliipro  te  aliud,  quodcunque  libue- 
rit:  mihi  aliud  interim  nil  placet  nec  placebit,  nisi  tu, 
Deus  meus,  spes  mea,  salus  aeterna.  Non  reticebo 
nec  deprecari  cessabo,  donec  gratia  tua  revertatur 
mihique  tu  intus  loquaris. 

6.  Ecce  adsum.  Ecce  ego  ad  te,  quia  vocasti  me. 
Lacrymae tuae  et  desiderium  animae  tuae,  humiliatio 
tua  et  contritio  cordis  inclinaverunt  me  et  adduxe- 
runt  ad  te. 

7.  Etdixi:  Domine,  vocavite  et  desideravi  frui 
te,  paratus  omnia  respuere  propter  te.  Tu  enim 
prior  excitasti  me ,  ut  quaererem  te.  Sis  ergo  bene- 
dictus,Domine,  qui  fecisti  hanc  bonitatem  cum  servo 
tuo  secundum  multitudinem  misericordiae  tuae. 
Quid  habet  ultra  dicere  servus  tuus  coram  te,  nisi  ut 
humiliet  se  valde  ante  te,  memor  semper  propriae 
iniquitatis  etvilitatis?  Non  enim  est  similis  tui  in 
cunctis  mirabilibus  coeli  et  teiTae.  Sunt  opera  tua 
bona  valde,  judicia  vera,  et providentia  tua reguntur 
aniversa.  Laus  ergo  tibi  et  gloria,  o  Patris  Sapien- 
tia:  te  laudet  et  benedicat  os  meum,  animamea  et 
cuncta  creata  simul. 

CAPUT     XXII. 

De  recordatione  multiplicium  henejiciorum  Dei. 

1.  Aperi,  Domine,  cor  meum  in  lege  tua  et  in 
praeceptis  tuis  doce  me  ambulare.  Da  mihi  intelli- 
gere  voluntatem  tuam  et  cum  magna  reverentia  ac 
diligenti  considerationebeneficia  tua  tam  ingenerali 
quam  in  speciali  memorari,  ut  digne  tibi  exhinc  va- 
leam  gratias  referre.  Verum  scio  et  confiteor,  nec 
pro  minimo  puncto  me  posse  debitas  gratiarumlaudes 
persolvere.  Minor  ego  sum  omnibus  bonis  mihi 
praestitis,  et  cum  tuam  nobilitatem  attendo,  deficit 
prae  magnitudine  illius  spiritus  meus. 

2.  Omnia,  quae  in  anima  habemus  et  corpore,  et 
quaecunque  exterius  vel  interius,  naturaliter  vel 
supernaturaliter  possidemus,  tua  suntbeneficia  et  te 
beneficum,  pium  ac  bonum  commendant,  a  quo  bona 
cuncta  accepimus.  Etsi  alius  plura,  alius  pauciora 
accepit,  omniatamentuasunt,  et  sinete  nec  minimum 
potest  haberi.  lUe,  qui  majora  accepit,  nonpotest 
merito  suo  gloriari  neque  super  alios  extolli  nec  mi- 
nori  insultare:  quia  ille  major  et  melior,  qui  sibi 
minus  adscribit  et  in  regratiando  humilior  est  atque 
devotior.  Et  qui  omnibus  viliorem  se  existimat  et 
indigniorem  se  judicat,  aptior  est  ad  percipienda 
majora. 

3.  Qui  autem  pauciora  accepit,  contristari  non 

debei  nec  indignanter  ferre  neque  ditiori  invidere, 
sed  te  potius  attendere  et  tuam  bonitatem  maxime 
laudare,  quod  tam  affluenter,  tam  gratis  etlibenter 
sine  personarum  acceptione  tua  munera  largiris. 
Omnia  exte;  etideo  in  omnibus  es  laudandus.  Tu 
scis ,  quid  unicuique  donari  expediat;  et  cur  iste  mi- 
nus  et  ille  amplius  habeat,  non  nostrum,  sed  tuum 
est  hoc  discernere,  apud  quem  singulorum  definita 
sunt  merita. 

4.  Unde,  Domine  Deus,  pro  magno  etiam reputo 
b^neficio,  non  multa  habere,  unde  exterius  et  secun- 
dum  homines  laus  etgloria  apparet:  ita  ut  conside- 
rata  quis  paupertate  et  vilitate  personae  suae  non 
modo  gravitatem  aut  tristitiam  vel  dejectionem  inde 
concipiat,  sed  potius  consolationem  et  hilaritatem 
magnam,  quiatu,  Deus,  pauperes  et  humiles  atque 
huic  mundo  despectos  tibi  elegisti  in  familiares  et 
domesticos.  Testes  sunt  ipsi  Apostoli  tui,  quos 
principes  super  omnem  terram  constitui- 
s  ti.  Fuerunt  tamen  sine  querela  conversati  in  mun- 
do  tam  humiles  et  simplices,  sine  omni  malitia  et 
dolo,  ut  etiam  pati  contumelias  gauderent 
pro  nomine  tuo,  et  quae  mundus  abhorret,  ipsi 
amplecterentur  affectu  magno. 

5.  Nihil  ergo  amatoremtuum  etcognitorcmbene- 
ficiorum  tuorum  ita  laetificare  debet,  sicut  voluntas 
tuain  eo  etbeneplacitumaeternaedispositionistuae: 
de  qua  tantum  contentari  debet  et  consolari ,  ut  ita 


4.  Psalm.  M  (45),  17.     Act  5.  41. 

libenter  velit  esse  minimus,  sicut  aliquis  optaret  esse 
maximus,  etitapacilicus  et  contentus  in  novissimo, 
sicut  in  loco  primo ,  atque  ita  libenter  despicabilis  et 
abjectus,  nuUius  quoque  nominis  et  famae,  sicut  ce- 
teris  honorabilior  et  major  in  mundo.  Nam  volun- 
tas  tua  et  amor  honoris  tui  omnia  excedere  debet, 
et  plus  eum  consolari  magisque  placere,  quam  omnia 
beneficia  sibi  data  vel  danda. 


CAPUT    XXIII. 

De  quatuor  magnam  importantihm  patem. 

1.  Fili,  nunc  docebo  te  viam  pacis  et  verae  li- 
bertatis. 

2.  Fac,  Domlne,  quod  dicis,  quia  hoc  mihi  gxatum 
est  audire. 

3.  Stude,  fili,  alterius  potius  facere  voluntatem, 
quam  tuam.  Elige  semper  minus,  quam  plus  habere. 
Quaere  semper  inferioremlocumetomnibussubesse. 
Opta  semper  et  ora,ut  voluntasDei  integre  in  te  fiat. 
Ecce,  talis  homo  ingreditur  fines  pacis  et  quietis. 

4.  Domine,  sermo  tuus  iste  brevis  multum  in  se 
continet  perfectionis.  Parvus  est  dictu,  sed  plenus 
sensu  et  uber  in  fructu.  Nam  si  posset  a  me  fideliter 
custodiri,nondeberettamfacilis  in  me  turbatio  oriii. 

Nam  quoties  me  impacatum  sentio  et  gravatum,  ab 
hac  doctrina  me  recessisse  inyenio.  Sed  tu,  qui 
omnia  potes  et  animae  profectum  semper  diligis,  ad- 
auge  majorem  gratiam,  ut  possim  tuum  complere 
sermonem  et  meam  perficere  salutem. 

Oratio  contra  cogitationes  malas. 

5.  Domine  Deus  meus,  ne  elongeris  a 
me;  Deus  meus  in  auxilium  meum  respice: 
quoniam  insurrexerunt  in  me  variae  cogitationes  et 
timores  magni,  afHigentes  animam  meam.  Quomodo 
pertransibo  illaesus?  quomodo  perfringam  eas? 

6.  Ego,  inquit,  ante  te  ibo,  et  gloriosos 
terrae  humiliabo.  Aperiam  januas  carceris,  et 
arcana  secretorum  revelabo  tibi. 

7.  Fac,  Domine,  ut  loqueris:  et  fugiant  a  facie 
tua  omnes  iniquae  cogitationes.  Haec  spes  et  unica 
consolatio  mea  ad  te  in  omni  tribulatione  confugere, 
tibi  confidere,te  exintimo  invocare  etpatienter  con- 
solationem  tuam  exspectare. 

Oratio  pro  illuminatione  mentis. 

8.  Clarifica  me,  Jesu  bone,  claritate  interni  lumi- 
nis,  et  educ  de  habitaculo  cordis  meitenebras  uni- 
versas.  Cohibe  evagationes  multas,  et  vim  facientes 
elide  tentationes.  Pugna  fortiter  pro  me,  et  expugna 


5.   Psalm.  70  (71),  12.  —     6.  Jes.  45,  2. 

malas  bestias,  concupiscentias  dico  illecebrosas,  ut 
fiat  pax  in  virtute  tua,  et  abundantia  lau- 
dis  tuae  resonet  in  aula  sancta  hoc  est  in  conscientia 
pura.  Impera  ventis  et  tempestatibus ;  dic  mari: 
quiesce,  et  aquiloni:  ne  flaveris,  et  erit  tranquillitas 
magna. 

9.  Emitte  lucem  tuam  et  veritatem,  ut 
luceant  superterram:  quia  terra  sum  inanis  etvacua, 
donec  illumines  me.  Effunde  gratiam  desuper;  per- 
funde  cor  meum  rore  coelesti;  ministra  devotionis 
aquas  ad  irrigandam  faciem  terrae,  ad  producendum 
fructum  bonum  et  optimum.  Eleva  mentem  pressam 
mole  peccatorum  et  ad  coelestia  totum  desiderium 
meum  suspende,  ut  gustata  suavitate  supernae  feli- 
citatis  pigeat  de  terrenis  cogitare. 

10.  Rape  me  et  eripe  ab  omni  creaturarum  indu- 
rabili  consolatione,  quia  nulla  res  creata  appetitum 
meum  valet  plenarie  quietare  et  consolari.  Junge 
me  tibi  inseparabili  dilectionis  vinculo,  quoniam 
tu  solus  sufRcis  amanti  et  absque  te  frivola  sunt 
universa. 


8.  Psalm.  121  (122),  T.  —    9.  Psalm.  42  (43),  3. 

CAPUT    XXIT. 

De  evitatione  curiome  inquisitioni»  mper 
aUerius   vita. 

1.  Fili,  noli  esse  curiosua  nec  vacuas  gerere  sol- 
licitudines.  Q,uid  hoc  yel  illud  ad  tei  tu  me 
s  e  qu  er  e.  Q,uid  enim  ad  te ,  utrum  ille  sit  talis  vel 
taiis,  aut  iste  sic  et  sic  agit  vel  loquitur  ?  Tu  non  in- 
diges  respondere  pro  aliis,  sed  pro  te  ipso  rationem 
reddes.  Q,uid  ergo  te  implicas?  Ecce,  ego  omnes 
cognosco,  et  cuncta,  quae  sub  solefiunt,  rideo;  et 
scio,  qualiter  cum  unoquoque  sit,  quid  cogitet,  quid 
velit  et  ad  quem  finem  tendat  ejus  intentio.  Mihi 
igitur  omnia  committenda  sunt ,  tu  rero  serva  te  in 
bona  pace  et  dimitte  agitantem  agitare,  quantum  vo- 
luerit,  Veniet  super  eum,  quidquid  fecerit  vel  dixe- 
rit,  quia  m.e  fallere  non  potest. 

2.  Non  sit  tibi  curae  de  magni  nominis  umbra, 
non  de  multorum  familiaritate  nec  de  privata  homi- 
num  dilectione.  Ista  enim  generant  distractiones  et 
magnas  in  corde  obscuritates.  Libenter  loquerer 
tibiverbum  meum  et  abscondita  revelarem,si  adven- 
tum  meum  diligenter  observares  et  ostium  cordis 
mihi  aperires.  Esto  providus  et  vigila  in  orationibus 
et  humilia  te  in  omnibus. 


1.  Joana.  21,22. 


CHRISTI     LiB.  III.  Cap.  24.  25.  127 


CAPUT    XXV. 

In  quibus  firma  pax  cordis  et  verus  profectus 
consistit. 

1.  Fili,  ego  locutus  sum:  Pacem  relinquo 
vobiSj  pacem  meam  do  vobis:  non  quo- 
modo  mundus  dat,  ego  do  vobis.  Pacem 
omnes  desiderant,  sed  quae  ad  veram  pacem  perti- 
nent,  non  omnes  curant.  Pax  mea  cum  humilibus  et 
mansuetis  corde.  Pax  tua  erit  in  multa  patientia. 
Si  me  audieris  et  vocem  meam  secutusfueris,poteris 
multa  pace  frui. 

2.  Quidigitur  faciaml 

3.  In  omnire  attende  tibi,  quid  facias  et  quid  di- 
cas,  et  omnem  intentionem  tuam  ad  hoc  dirige,  ut 
mihi  soli  placeas,  et  extra  me  nihil  cupias  vel  quae- 
ras.  Sed  et  de  aliorum  dictis  vel  factis  nil  temere 
judices,nec  cum  rebustibi  noncommissisteimplices: 
et  poterit  fieri,  ut  parum  vel  raro  turberis.  Nun- 
quam  autem  sentire  aliquamturbationem nec aliquam 
pati  cordisvel  corporis  molestiam,non  estpraesentis 
tejuporis,  sed  status  aeternae  quietis.  Non  ergo 
aestimes  te  veram  pacem  invenisse,  si  nuUam  sense- 
ris  gravitatem,  nec  tunc  totum  esse  bonum,  si  nemi- 
nem  pateris  adversarium,  nec  hoc  esse  perfectum,  si 
cuncta  fiant  secundum  tuum  affectum.     Neque  tunc 


1.  Joami.  14,  27. 

aliquid  magni  te  reputes  aut  specialiter  dilectum  ex- 
istimesj  si  in  magnafueris  devotione  atque  dulcedine : 
quia  in  istis  non  cognoscitur  verus  amator  Tirtutis, 
nec  in  istis  consistit  profectus  et  perfectio  hominis. 

4.  In  quo  ergo,  Domine? 

5.  In  oiferendo  te  ex  toto  corde  tuo  voluntati  di- 
vinae,  non  quaerendo,  quae  tua  sunt,  nec  inparvo 
necinmagno,  necin  tempore  nec  in  aeternitate,  ita 
ut  una  aequali  facie  in  gratiarum  actione  permaneas 
inter  prospera  et  contraria,  omnia  aequa  lance  pen- 
sando.  Si  fueris  tam  fortis  et  longanimis  in  spe ,  ut 
subtracta  interiori  consolatione  etiam  ad  ampliora 
sustinenda  cor  tuumpraeparaveris,  nec  te  justifica- 
veris ,  quasi  haec  tantaque  pati  non  deberes ,  sed  me 
in  omnibus  dispositionibus  justificaveris  et  sanctum 
laudaveris :  tunc  in  vera  et  recta  via  pacis  ambulas, 
et  spes  indubitata  erit,  quod  rursus  in  jubilo  faciem 
meam  sis  visurus.  Quod  si  ad  plenum  tui  ipsius  con- 
temtum  perveneris,  scito  quod  tunc  abundantia 
pacis  perfrueris  secundum  possibilitatem  tui  in- 
colatus. 

CAPUT    XXVI. 

De  eminentia  liherae  inentis,    quam  supplex  oratio 
7nagis  meretur  quam  lectio. 

1.  Domine,  hoc  opus  est  perfecti  viri ,  nunquam 
ab  intentione  coelestium  animum  relaxare,  et  inter 
multas  curas  quasi  sine  cura  transire,  non  more  tor- 
pentis,sed  praerogativa  quadam  liberae  mentis,nulli 
creaturae  inordinata  afFectione  adhaerendo. 

2.  Obsecro  te,  piissime  Deus  meus,  praeserva  me 
a  curis  hujus  vitae,  ne  nimis  implicer;  a  multis  ne- 
cessitatibus  corporis,  ne  voluptate  capiar;  ab  uni- 
versis  animae  obstaculis,  ne  molestiis  fractus  deji- 
ciar.  Non  dico  ab  his  rebus,  quas  toto  aifectu  ambit 
vanitas  mundana,  sed  ab  his  miseriis ,  quae  animam 
servi  tui  communi  maledicto  mortalitatis  poenallter 
gravant  et  retardant,  ne in  libertatem  spiritus,  quoties 
libuerit,  valeat  introire. 

3.  O  Deus  meus,  dulcedo  inefFabilis,  verte  mihi  in 
amaritudinem  omnem  consolationem  carnalem  ab 
aeternorum  amore  me  abstrahentem  et  ad  se  intuitu 
cujusdam  boni  delectabilis  praesentis  male  allicien- 
tem.  Non  me  vincat,  Deus  meus,  non  me  vincat  caro 
etsanguis,  non  me  decipiat  mundus  etbrevis  gloria 
ejus,  non  me  supplantet  diabolus  et  astutia  illius. 
Da  mihi  fortitudinem  resistendi,  patientiam  toleran- 
di,    constantiam   perseverandi.      Da  pro    omnibus 

1 


130  DE  IMITATIONE 

mundi  consolationibus  suavissimam  Spiritus  tui  un- 
ctionem,  et  pro  carnali  amore  tui  nominis  infunde 
amorem. 

4.  Ecce  cibus,  potus,  vestis  ac  cetera  utensilia 
ad  corporis  sustentaculum  pertinentia  ferventi  spiri- 
tui  sunt  onerosa.  Tribue,  talibus  fomentis  temperate 
uti,  non  desiderio  nimio  implicari.  Abjicere  omnia 
non  licet,  quia  natura  sustentanda  est;  requirere 
autem  superflua  et  quae  magis  delectant,  lex  sancta 
prohibet:  nam  alias  caro  adversus  spiritum  inso- 
lesceret.  Inter  haec,  quaeso,  manus  tua  me  regat  et 
doceat,  ne  quid  nimium  fiat. 


CAPUT    XXVII. 

Quod  privatus  amor  a  summo  bono  maxime 
retardat, 

1.  Fili,  oportet  te  dare  totum  pro  toto  et  nihil 
tui  ipsius  esse.  Scito ,  quod  amor  tui  ipsius  magis 
nocet  tibi,  quam  aliqua  res  mundi.  Secundum  amo- 
rem  et  affectum,  quem  geris,  quaelibet  res  plus  vel 
minus  adhaeret.  Si  fuerit  amor  tuus  purus,  simplex 
et  bene  ordinatus,  eris  sine  captivitate  rerum.  Noli 
concupiscere,  quod  non  licet  habere;  noli  habere, 
quod  te  potest  impedire  et  libertate  interioriprivare. 

Mirum,  quod  non  ex  toto  fundo  cordis  te  ipsum  mihi 
committis  cum  omnibus,  quae  desiderare  potes  vel 
habere. 

2.  Quarevano  moerore  consumeris?  Cur  super- 
fluis  curis  fatigaris?  Sta  ad  beneplacitum  meuni, 
et  nullum  patieris  detrimentuni.  Si  quaeris  hoc  vel 
illud  etvolueris  esse  ibivelibi,  propter  tuum  com- 
modum  et  proprium  beneplacitum  niagis  habendum: 
nunquam  eris  in  quietudine  nec  liber  a  soUicitudine, 
quia  in  omni  re  reperietur  aliquis  defectus  et  in 
omni  loco  erit,  qui  adveysetur. 

3.  Juvat  igitur  non  quaelibet  res  adepta  vel  mul- 
tiplicata  exterius,  sed  potius  contemta  etdecisa  ex 
corde  radicitus.  Quod  non  tantum  de  censu  aeris 
et  divitiarum  intelligas,  sed  de  honoris  etiam  ambitu 
ac  vanae  laudationis  desiderio,  quae  omniatranseunt 
cum  mundo.  Munit  parum  locus,  si  deest  spiritus 
fervoris ;  nec  diu  stabit  pax  illa  quaesita  forinsecus, 
si  vacat  a  vero  fundamento  status  cordis,hoc  est,nisi 
steteris  in  me;  permutare  te  potes,  sed  non  meliora- 
re.  Nam  occasione  orta  et  acceptainvenies,  quod 
fugisti,  et  amplius, 

Oratio  pro  purgatione  cordis  et  coelesti 
sapientia. 

4.  Confirma  me,  Deus,  per  gratiam  sancti  Spiri- 
tus.  Da  virtutem  corroborari  in  interiori  homine  et 
cor  meum  ab  omni  inutili  sollicitudine  et  angore 
evacuare,  nec  variis  desideriis  trahi  cujuscunque  rei 

vilis  aut  pretiosae,  sed  omnia  inspicere  sicuttrans- 
euntia,  et  me  pariter  cum  illis  transiturum :  quia  nihil 
permanens  sub  sole,  ubi  omnia  vanitas  et  afflictio 
spiritus.     0  quam  sapiens  qui  ita  considerat! 

5.  Da  mihi,  Domine,  coelestem  sapientiam,  ut 
discam  te  super  omnia  quaerere  et  invenire,  super 
onmia  sapere  et  diligere  et  caetera  secundum  ordi- 
nem  sapientiae  tuae,  prout  sunt,  intelligere.  Da 
prudenter  declinare  blandientem  et  patienter  ferre 
adversantemj  quia  haec  magna  sapientia,  non  move- 
ri  omni  vento  verborum,  nec  aurem  male  blandienti 
praebere  Sirenae;  sic  enim  incepta  pergitur  via 
secure. 


CAPIIT    XXVIII. 

Contra  linguas  obtrectatorum. 

1.  Jrili,  non  aegre  feras,  si  quidam  de  te  male 
senserint  et  dixerint,  quod  non  libenter  audias.  Tu 
deteriora  de  te  ipso  sentire  debes  et  neminem  in- 
firmiorem  te  credere.  Si  ambulas  ab  intra,  non 
multum  ponderabis  volantia  verba.  Est  non  parva 
prudentia,  silere  in  tempore  malo  et  introrsus  ad  me 
converti,  nec  humano  judicio  disturbari. 

2.  Non  sit  pax  tua  in  ore  hominum:  sive  enim 
bene  sive  male  interpretati  fuerint,  non  es  ideo  alter 

homo.  Ubi  est  vera  pax  et  vera  gloria?  Nonne  in 
me?  Et  qui  non  appetit  hominibus  placere  nec  timet 
displicere,  multa  perfruetur  pace.  Ex  inordinato 
amore  et  vano  timore  oritur  omnis  inquietudo  cordis 
et  distractio  sensuum. 


CAPUT     XXIX, 

Qualtfer  instante  trihulatione  Deus  invocandus 
est  et  henedicendus. 

1.  Sit  nomen  tuum,  Domine,  benedictum  in  sae- 
cula,  qui  voluisti  hanc  tentationem  et  tribulationem 
venire  super  me.  Non  possum  eam  effugere,  sed  ne- 
cesse  habeo  ad  te  confugere,  ut  me  adjuves  etin  bo- 
num  mihi  convertas.  Domine,  modo  sum  in  tribula- 
tione,  et  non  est  cordi  meo  bene,  sed  multum  vexor 
apraesenti  passione.  Et  nunc,  Pater  dilecte,  quid 
dicam?  Deprehensus  sum  inter  angustias.  Salvifica 
me  ex  hora  hac.  Sed  propterea  veni  in  hanc  horam, 
ut  tu  clarificeris,  cum  fuero  valide  humiliatus  et  per 
te  liberatus.  Complaceat  tibi,  Domine,  ut  eruas  me ; 
nam  ego  pauper  quid  agere  possum,  et  quo  ibo  sine 
te?  Da  patientiam,  Domine,  etiam  hac  vice.  Adjuva 
me,  Deus  meus,  et  non  timebo  quantumcunque  gra- 
vatus  fuero. 


134  DE  IMITATIONE 

2.  Et  nunc  interhaec  quid  dicam?  Domine,  fiat 
voluntas  tua.  Ego  bene  merui  tribulari  et  grarari. 
Oportet  utique,  ut  sustineam,  et  utinam  patienter,  do- 
nec  transeat  tempestas  et  melius  fiat!  Potens  est 
autem  omnipotens  manus  tua  etiamhanctentationem 
a  me  auferre  et  ejus  impetum  mitigare,  ne  penitus 
succumbam,  quemadmodum  et  prius  saepius  egisti 
mecum,  Deus  meus,  misericordia  mea.  Et  quanto 
mihi  difficilius, tanto  tibifacilior  est  haec  mutatio 
dexterae  Excelsi. 


CAPtJT    XXX» 

De  divino  petendo  auxilio  et  conjidentia 
recuperandae  gratiae. 

1.  Fili,  ego  Dominus  confortans  in  die 
tribulationis.  Venias  adme,  cum  tibi  non  fuerit 
bene.  Hoc  est  quod  maxime  consolationem  impedit 
coelestem,  quia  tardius  te  convertis  ad  orationem. 
Nam  antequam  me  intente  roges,multa  interim  sola- 
tiaquaeris  et  recreas  te  in  externis,  ideoque  fit,  ut 
parum  omnia  prosint,  donec  advertas,  quia  ego  sum, 
qui  eruo  sperantes  in  mej  nec  est  extra  me  valens 


2.  Psalm.  76  (77),  11.  —    1.  Nahum  1,  7 

auxilium  neque  utile  consilium,  sed  neque  durabile 
remedium.  Sed  jam  resumto  spiritu  post  tempesta- 
tem  reconvalesce  inlucemiserationummearum:  quia 
prope  sum,  (dicit  Dominus,)  ut  restaurem  universa 
non  solum  integre,  sed  et  abundanter  ac  cumulate. 

2.  Numquidmihi  quidquam  est  difficile,  aut  ero 
similis  dicenti  et  non  facienti?  Ubi  est  fides  tua? 
Sta  fiimiter  et  perseveranter.  Esto  longanimis  et 
vir  fortis ;  veniet  tibi  consolatio  in  tempore  suo.  Ex- 
specta  me,  exspecta:  veniam  et  cuiabo  te.  Tentatio 
est,  quae  te  vexat,  et  formido  vana,  quae  te  exterret. 
Quid  importat  soUicitudo  de  futuris  contingentibus, 
nisi  ut  tristitiam  super  tristitiam  habeasl  Suf  f i cit 
diei  malitia  sua.  Vanum  est  et  inutile  de  futu- 
ris  conturbari  vel  gratulari,  quae  forte  nunquam 
evenient. 

3.  Sed  humanum  est  hujusmodi  imaginationibus 
illudi,  et  parvi  adhuc  animi  signum  tam  leviter  trahi 
a  suggestione  inimici.  Ipse  enim  non  curat,  utrum 
veris  an  falsis  illudat  et  decipiat;  utrum  praesentium 
amore  aut  futurorum  formidine  prostemat.  Non  er- 
go  turbetur  cor  tuum  neque  formidet.  Crede  in  me 
et  in  misericordia  mea  habeto  fiduciam.  Quando  tu 
putas  te  elongatum  a  me,  saepe  sum  propinquior. 
Quando  tu  aestimas  paene  totum  perditum,tunc  sae- 
pe  majus  merendi  instat  lucrum.  Non  est  totum  per- 
ditum,  quando  res  accidit  in  contrarium.  Non  debes 
judicare  secundum  praesens  sentire,nec  sic  gravitati 

alicui  undecunque  venienti  inhaerere  et  accipere, 
tanquani  omnis  spes  sit  ablata  emergendi. 

4.  Noli  putare  te  relictum  ex  toto ,  quamvis  ad 
tempus  tibi  miserim  aliquamtribulationem,  vel  etiam 
optatam  subtraxerim  consolationem;  sic  enim  trans- 
itur  ad  regnum  coelorum.  Et  hoc  sine  dubio  magis 
expedit  tibi  et  caeteris  servis  meis,  ut  exercitemini 
adversis,  quam  si  cuncta  ad  libitum  haberetis.  Ego 
novi  cogitationes  absconditas:  quia  multum  expedit 
pro  salutetua,  utinterdum  sine  sapore  reiinquaris, 
ne  forte  eleveris  in  bono  successu  et  tibi  ipsi  placere 
velis  in  eo,  quod  non  es.  Quod  dedi,  auferre  possum 
et  restituere,  cum  mihi  placuerit. 

5.  Cum  dedero,  meum  est;  cum  subtraxero,  tuum 
nontuli:  quia meum  est  omne  datum  bonum  et 
omne  donum  perfectum.  Si  tibi  immisero  gra- 
vitatem  aut  quamlibet  contrarietatem,  ne  indigneris 
neque  concidat  cor  tuum;  ego  cito  sublevare  possum 
et  omne  onus  in  gaudium  transmutare.  Verumtamen 
justus  sum  et  recommendabiiis  nuiltum,  cum  sic  fa- 
cio  tecum. 

6.  Sirecte  sapis  etin  veritate  adspicis,  nunquam 
debes  propter  adversa  tam  dejecte  contristari,  sed 
magis  gaudere  et  gratias  agere:  immo  hoc  unicum 
reputare  gaudium,  quod  affligens  te  doloribus  non 
parco  tibi.  Sicut  dilexit  me  pater,  et  ego 
vos  diligo,  dixi  dilectis  discipulis  meis:  quos  uti- 
que  non  misi  ad  gaudia  temporalia,  sed  ad  magna 


5.  Jac.  1,  n.  —     6.  Joann.  15,  9. 


CJHISTI     LiB.  Iir.  Cap.  30.31.  137 

ceL-tamina;  non  ad  honores,sed  ad  despectiones;  non 
ad  otiuni,  sed  ad  labores;  non  ad  requiem,  sed  ad 
aiferendum  fructum  multum  in  patientia.  Horuni 
memento,  fili  mi,  verborum. 


CAFUT     XXXI, 

De  neglectu  omnu  creaturae,  ut  crealor  possit 
inveniri. 

1.  Domine,  bene  indigeo  adhuc  majori  gratia,  si 
debeam  illuc  pervenire,  ubi  me  nemo  poterit  nec  ulla 
creatura  impedire.  Nam  quamdiu  res  aiiqua  me  re- 
tinet,  non  possum  libere  ad  te  volare.  Cupiebat 
libere  volare,  qui  dicebat :  Quis  dabit  mihi 
pennas  sicut  columbae,  et  volabo  et  re- 
quiescam?  Q,uid  simplici  oculo  quietius?  Et  quid 
liberius  nii  desiderante  in  terris?  Oportet  igitur 
omnem  supertransire  creaturam  et  se  ipsum  perfecte 
deserere,  ac  in  excessu  mentis  stare  et  videre,  te 
omnium  conditorem  cum  creaturis  nil  simile  habere. 
Et  nisi  quis  ab  omnibus  creatnris  fuerit  expeditus, 
non  poterit  libere  intendere  divinis.  Ideo  enim  pauci 
inveniuntur  contemplativi,  quia  pauci  sciunt  se  a  pe- 
rituris  et  creaturis  ad  plenum  sequestrare. 


t.  Psalm.  .j4  (^aoj,  7. 

2.  Ad  hoc  magna  requiritur  gratia,  quae  animam 
levet  et  supra  seniet  ipsani  rapiat.  Et  nisi  homo  fit 
in  spiritu  elevatus  et  ab  omnibus  creaturis  liberatus 
ac  Deo  totus  unitus,  quidquid  scit,  quidquid  etiam 
habet,  non  est  magni  ponderis.  Diu  parvus  erit  et 
infra  jacebit,  qui  aliquid  magnum  aestimat,  nisi  so- 
lum  unum,  immensum,  aeternum  bonum.  Nam  quid- 
quid  Deus  non  est,  nihil  est  et  pro  nihilo  computari 
debet.  Est  magna  differentia,  sapientia  illuminati  et 
devoti  viri  et  scientia  literati  atque  studiosi  clerici. 
Multo  nobilior  est  illa  doctrina,  quae  desursum  ex 
divina  iniiuentia  manat,  quam  quae  laboriose  huma- 
no  acquiritur  ingenio. 

3.  Plures  reperiuntur  contemplationem  desidera- 
re,  sed  quae  ad  eamrequiruntur,  non  student  exer- 
cere.  Est  et  magnum  impedimentum ,  quia  in  signis 
et  sensibilibus  rebus  statur  etparumdeperfectamor- 
tificatioue  habetur.  Nescio  quid  est  et  quo  spiritu 
ducimur ,  et  quid  praetendimus ,  qui  spirituales  dici 
videmur:  quod  tantum  laborem  et  ampliorem  sollici- 
tudinem  pro  transitoriis  etvilibus  agimus,  et  de  in- 
terioribus  nostris  vix  aut  raro  plene  recollectis  sen- 
sibus  cogitamus. 

4.  Proh  dolor!  statimpost  modicam  recollectio- 
nem  foras  erumpimus  nec  opera  nostra  districta  exa- 
minatione  trutinamus.  Ubi  jacent affectus  nostri,  non 
attendimus,  et  quam  impura  sint  omnia,  non  deplora- 
mus.     Omnis  quippe  caro  corruperat  viam 

s  u  a m ,  et  ideo  sequebatur  diluvium  magnum.  Cum 
ergo  interior  affectus  noster  multum  corruptus  sit, 
necesse  est,ut  actio  sequens,index  carentiae  interio- 
ris  vigoris,  corrumpatur.  Ex  puro  corde  procedit 
fructus  bonae  yitae. 

5.  Quantum  quis  fecerit,  quaeritur;  sed  ex  quan- 
ta  virtute  agit,  non  tam  studiose  pensatur.  Si  fuerit 
fortis,  dives,  pulcher,  habilis,  velbonus  scriptor,  bo- 
nus  cantor,  bonus  laborator  investigatur;  quam  pau- 
per  sit  spiritu,  quam  patiens  et  mitis,  quam  devotus  et 
internus  amultis  tacetur.  Natura  exteriora  hominis 
respicit,  gratia  ad  interiora  se  convertit.  Illa frequen- 
ter  fallitur,  ista  in  Deo  sperat,  ut  non  decipiatur. 


CAPUT    XXXII* 

De  ahnegatione  sui  et  ahdicatione  omnis 
cupiditatis. 

1.  Fili,  non  potes  perfectam  possidere  liberta- 
tem,  nisi  totaliter  abneges  temet  ipsum»  Compediti 
sunt  omnes  proprietarii  etsui  ipsius  amatores,  cupidi, 
curiosi,  gyiovagi,  quaerentes  semper  moUia,  non 
quae  Jesu  Christi,  sed  hoc  saepe  fingentes  et  compo- 
nentes,  quod  non  stabit.  Peribit  enim  totum,  quod 
non  est  ex  Deo  ortum.    Tene  breve  et  consummatum 

Yerbum:  Dimitte  omnia,  etinvenies  omnia;relinque 
cupidinem,  et  reperies  requiem.  Hoc  mente  per- 
tracta,  et  cum  impleveris,  intelliges  omnia. 

2.  Domine,  hoc  non  est  opus  unius  diei  nec  ludus 
parvuiorum;  immo  in  hoc  brevi  includitur  omnis  per- 
fectio  religiosorum. 

3.  Fili,  non  debes  averti  nec  statim  dejici,  audita 
via  perfectorum,  sed  magis  ad  sublimiora  provocari, 
et  ad  minus  ad  haec  ex  desiderio  suspirare.  Utinam 
sictecum  esset,  etad  hocpervenisses,  ut  tui  ipsius 
amator  non  esses,  sed  ad  nutum  meum  pure  stares  et 
ejus,  quem  tibi  praeposui,  patris !  Tunc  mihi  valde 
placeres  et  tota  vita  tua  in  gaudio  et  pace  transiret. 
Adhuc  multa  habes  adrelinquendum,  quaenisimihi 
ex  integro  resignaveris ,  non  acquires  quod  postulas. 
Suadeo  tibi  emere  a  me  aurumignitum,  utlocuples 
fi.as,  id  est,  coelestem  sapientiam  omniainfima  con- 
culcantem.  Postponeterrenamsapientiam  et  omnem 
humanam  et  propriam  complacentiam. 

4.  Dixi  viliora  tibi  emenda  pro  pretiosis  et  altis 
in  rebus  humanis.  Nam  valde  vilis  et  parva  ac  paene 
oblivioni  tradita  videturvera  coelestis  sapientia,  non 
sapiens  alta  de  se,nec  magnificari  quaerens  in  terra: 
quam  multi  oretenus  praedicant,  sed  vita  longe  dis- 
sentiunt ;  ipsa  tamen  est  pretiosa  margarita  a  multis 
abscondita. 

CAPUT    XXXill. 

De  imtahilitate  cordis  et  de  intentione  jinali 
ad  Deum  habenda. 

1.  Fili,  noli  credere  affectui  tuo;  qui  nunc  est, 
cito  mutabitur  in  aliud.  Quamdiu  vixeris,  mutabili- 
tati  subjectus  es,etiam  nolens:  ut  modo  laetus,modo 
tristis,  modo  pacatus,  modo  turbatus,  nunc  devotus, 
nunc  indevotus,  nunc  studiosus,  nunc  acediosus,  nunc 
gravis,  nunc  levis  inveniaris.  Sed  stat  super  haec 
mutabilia  sapiens  etbenedoctus  in  spiritu,  non  at- 
tendens,  quidin  se  sentiat  vel  qua  parte  flet  ventus 
instabilitatis ,  sed  ut  tota  intentio  mentis  ejus  ad  de- 
bitum  et  optimum  proficiat  finem.  Nam  sic  poterit 
unus  et  idem  inconcussusque  permanere,  simplici  in- 
tentionis  oculo  per  tot  varios  eventus  ad  me  imprae- 
termisse  directo. 

2.  Quanto  autem  purior fuerit  intentionis  oculus, 
tanto  constantius  inter  diversas  itur  procellas.  Sed 
in  multis  caligat  oculus  purae  intentionis:  respicitur 
enim  cito  in  aliquod  delectabile,  quod  occurrit. 
Nam  et  raro  totus  liber  quis  invenitur  a  naevo  pro- 
priae  exquisitionis.  Sic  Judaei  olim  venerant  in 
Bethaniam  ad  Martham  et  Mariam  non  propter 
Jesum    tantum,    sed    et   ut  Lazarum  vide- 

rent.  Mundandus  est  ergo  intentionis  oculus,  ut 
sit  simplex  et  rectus ,  atque  ultra  omnla  varia  media 
ad  me  dirigendus. 


CAPUT    XXXIV. 

Quod  amanti  sapit  Deus  super  omnia  et  in 
omnibus. 

1.  Ecce  Deus  meus  et  omnia.  Quid  volo  am- 
plius  et  quid  felicius  desiderare  possum !  O  sapidum 
et  dulce  verbum !  sed  amanti  verbum,  non  mun- 
dum  nec  ea  quae  in  mundo  sunt.  Deus  meus 
et  omnia.  Intelligenti  satis  dictum  est,  et  saepe  re- 
petere  jucundum  est  amanti.  Te  siquidem  praesente 
jucunda  sunt  omnia;  te  autem  absente  fastidiunt 
cuncta.  Tu  facis  cor  tranquillum,  et  pacem  magnam 
laetitiamque  festivam.  Tu  facis  bene  sentire  de 
omnibus  et  in  omnibus  te  laudare,  nec  potest  aliquid 
sine  te  diu  placere,  sed  si  debet  gratum  esse  et  bene 
sapere,  oportetgratiam  tuam  adesse  et  condimento 
tuae  sapientiae  condiri. 

2.  Cui  tu  sapis,  quid  ei  recte  non  sapiet?  Et 
cui  tu  non  sapis,  quid  ei  ad  jucunditatem  esse  po- 
teriti  Sed  deficiunt  in  sapientia  tua  mundi  sapientes 


i.  1  Joann.  2,  15. 

et  qui  carnem  sapiunt,  quia  ibi  plurima  vanitas  et  hic 
mors  invenitur.  Q,ui  autem  te  per  contemtum  mun- 
danorum  et  carnis  mortificationem  sequuntur,  vere 
sapientes  esse  cognoscuntur,  quia  de  vanitate  ad  ve- 
ritatem,  de  carne  ad  spiritum  transferuntur.  Istis 
sapitDeus,  et  quidquid  boni  invenitur  in  creaturis, 
totum  ad  laudem  referunt  sui  conditoris.  Dissimilis 
tamen  et  multum  dissimilis  sapor  creatoris  et  crea- 
turae,  aeternitatis  et  temporis,  lucis  increatae  et  lu- 
cis  illuminatae. 

3.  O  lux  perpetua,  cuncta  creata  transscendens 
lumina,  fulgura  coruscationem  de  sublimi  penetran- 
tem  omnia  cordis  mei  intima.  Purifica,  laetifica, 
clarifica  et  vivifica  spiritum  meum  cum  suis  potentiis 
ad  inhaerendum  tibi  jubilosis  excessibus.  O  quando 
veniet  haec  beata  et  desiderabilis  hora,  ut  tua  me 
saties  praesentia  et  sis  mihi  omnia  in  omnibus? 
Quamdiu  hoc  datum  non  fuerit,  nec  plenum  gaudium 
erit.  Adhuc,  proh  dolor!  vivit  in  me  vetus  homo; 
nonesttotuscrucifixus,non  estperfecte  mortuus;  ad- 
huc  concupiscit  fortiter  contra  spiritum,  bella  movet 
intestina  nec  regnum  animae  patitur  esse  quietum. 

4.  Sed  tu,  qui  dominaris  potestati  maris  et  motum 
fluctuum  ejus  mitigas,  exsurge,  adjuva  me.  Dissipa 
gentes,  quae  bella  volunt;  contere  eas  in  virtute  tua. 
Ostende,  quaeso,  magnalia  tua,  et  glorificetur  dextera 
tua,  quia  non  est  spes  alia  nec  refugium  mihi ,  nisi  in 
te,  Domine  Deus  meus. 

CAPUT    XXXV. 

Quod  non  est  securitas  a  tentatione  in  Jiac  vifa. 

1.  l^ili,  nunquam  securus  es  in  hac  vita,  sed 
quoad  vixeris,  semper  arma  spiritualia  tibi  sunt  ne- 
cessaria.  Inter  hostes  versaris ,  et  a  dextris  et  a  si- 
nistris  impugnaris.  Si  ergo  non  uteris  undique  scuto 
patientiae,  non  eris  diu  sine  vulnere.  Insuper,  si  non 
ponis  Gor  tuum  fixe  in  me  cum  mera  voluntate  cuncta 
patiendi  propter  me ,  non  poteris  ardorem  istum  su- 
stinere  nec  ad  palmampertingerebeatorum.  Oportet 
te  ergo  viriliter  omnia  pertransire  et  potenti  manu 
uti  adversus  objecta.  Nam  vincenti  datur  manna,  et 
torpenti  relinquitur  multa  miseria. 

2.  Si  quaeris  in  hac  vita  requiem,  quomodo  tunc 
pervenies  ad  aeternam  requiem?  Non  ponas  te  ad 
multam requiem,  sed  ad  magnam patientiam.  Quaere 
verampacem,  non  interris,  sedin  coelis,  non  inhomi- 
nibus  nec  in  caeteris  creaturis,  sed  in  Deo  solo.  Pro 
amoreDei  debes  omnia  libenter  subire,  labores  scili- 
cet  et  dolores,  tentationes,  vexationes,  anxietates, 
necessitates,  infirmitates,  injurias,  oblocutiones,  re- 
prehensiones,  humiliationes,  confusiones,  correctio- 
nes  et  despectiones.  Haec  juvant  ad  virtutem,  haec 
probant  Christi  tironem,  haec  fabricant  coeiestem 
coronam.     Ego   reddam  mercedem   aeternam  pro 

breri   labore    et  infinitam  gloriam  pro  transitoria 
confusione. 

3.  Putas  tu,  quod  semper  habebis  pro  tua  volun- 
tate  consolationes  spirituales?  Sancti  mei  non  sem- 
per  habuerunt  tales,  sed  multas  gravitates  ettenta- 
tiones  varias  magnasquedesolationes.  Sedpatienter 
sustinuerunt  se  in  omnibus  et  magis  confisi  sunt  Deo 
quamsibi,  scientes,  quia  non  sunt  condignae 
passiones  hujus  temporis  ad  futuram  glo- 
riam  promerendam.  Vis  tu  statim  habere,  quod 
multi  post  multas  lacrymas  et  magnos  labores  vix 
obtinuerunt?  Exspecta  Dominum,  viriliter  age  et 
confortare;  noli  diffidere,  noli  discedere;  sed  corpus 
et  animam  expone  constanter  pro  gloriaDei.  Ego 
reddam  plenissime,  ego  tecum  ero  in  omni 
tribulatione. 


CAPUT   XXXVI. 

Contra  vana  hominum  judicia, 

1.  Fii;,  jacta  cor  tuum  firmiter  in  Domino  et  hu- 
manum  ne  metuas  judicium,  ubi  te  conscientia  pium 
reddit  et  insontem.  Bonum  est  et  beatum  taliter 
pati,  nec  hoc  erit  grave  humili  cordi  etDeo  magis 


3.  Uom.  8,  18.     Psulm.  90  (91),  15. 

quam  sibi  ipsi  confidenti.  Multi  multa  loquuntur  et 
ideo  parvafides  est  adhibenda.  Sed  et  omnibus  satis 
esse  non  est  possibile.  Etsi  Paulus  omnibus  studuit 
in  Domino  placere  et  omnibus  omnia  factus 
est:  tamen  etiam  pro  minimo  duxit,  quod  ab 
humano  die  judicatus  fuit. 

2.  Egit  satis  pro  aliorum  aedificatione  et  salute, 
quantum  in  se  erat  et  poterat;  sed  ne  ab  aliis  ali- 
quando  judicaretur  vel  non  despiceretur,  cohibere 
non  potuit.  Ideo  totum  Deo  commisit,  qui  totum 
noverat,  et  patientia  achumilitate  contra  ora  loquen- 
tium  iniqua  aut  etiam  vana  ac  mendosa  cogitantium 
atque  pro  libitu  suo  quaeque  jactantium  se  defendit. 
Respondit  tamen  interdum,  ne  infirmis  ex  suataci- 
turnitate  generaretur  scandalum. 

3.  Quis  tu,  ut  timeas  a  mortali  homi- 
n  e?  Hodie  est,  et  cras  non  comparet.  Deum  time, 
et  hominum  terrores  non  expavesces.  Quid  potest 
aliquis  in  te  verbis  aut  injuriis?  Sibi  potius  nocet 
quam  tibi,  nec  poterit  judicium  Dei  elfugere,  qui- 
cunque  est  ille.  Tu  habe  Deum  prae  oculis,  et  noli 
contendere  verbis  querulosis.  Quod  si  ad  praesens 
tuvideris  succumbere  et  confusionem  pati,  quam  non 
meruisti:  ne  indigneris  ex  hoc  neque  perimpatien- 
tiam  minuas  coronam  tuam,sed  ad  me  potius  respice 
in  coelum,  qui  potens  sum  eripere  ab  omni  confusione 
et  injuria,  et  unicuique  reddere  secundum  opera  sua. 

1.  lCorinth.  9,  22.     Ib.  4,  3.  —     3.  Jea.  51,  12. 

CAPUT    XXXVII. 

De  pura  et  integra  resignatione  sui  ad  ohti' 
nendam  cordia  lihertatem, 

1.  Fili,  relinque  te  et  invenies  me.  Sta  sine  ele- 
ctione  et  omni  proprietate ,  et  lucraberis  semper. 
Nam  et  adjicietur  tibi  amplior  gratia,  statim  ut  te  re- 
signaveris  nec  resumseris. 

2.  Domine,  quoties  me  resignabo,  et  in  quibus  me 
relinquam? 

3.  Semper  et  omni  hora:  sicut  in  parvo ,  sic  et  in 
magno.  Nihil  excipio,  sed  in  omnibus  te  nudatum 
inveniri  yoIo.  Alioquin  quomodo  poteris  esse  meus 
et  ego  tuus,  nisi  fueris  ab  omni  propria  voluntate 
intus  et  foris  spoliatus?  Quanto  celerius  hoc  agis, 
tanto  melius  habebis,  et  quanto  plenius  et  sincerius, 
tanto  mihi  plus  placebis  et  amplius  lucraberis. 

4.  Quidam  se  resignant,  sed  cum  aliqua  exceptio- 
ne:  non  enim  plene  Deo  confidunt,  ideo  sibi  provi- 
dere  satagunt.  Quidam  etiam  primo  totum  oflferunt, 
sed  postea  tentatione  pulsati  ad  priora  redeunt,  ideo 
minime  in  virtute  proficiunt.  Hi  ad  veram  puri  cor- 
dis  libertatem  et  jucundae  familiaritatis  meae  gra- 
tiam  non  pertingent,  nisi  integra  resignatione  et 
quotidiana  sui  immolatione  prius  facta;  sine  qua  non 
stat  nec  stabit  unio  fruitiva. 

5.  Dixi  tibi  saepissime  et  nunc  iterum  dico.    Re- 

K2 

linque  te,  resigna  te ,  et  frueris  magna  interna  pacei 
Da  totum  pro  toto ;  nil  exquire ,  nil  repete ;  sta  pure 
et  inhaesitanter  in  me ,  et  habebis  me.  Eris  liber  in 
corde  et  tenebrae  non  conculcabunt  te.  Ad  hoc  co- 
nare,  hoc  ora,  hoc  desidcra,  ut  ab  omni  proprietate 
possis  exspoliari  et  nudus  nudum  Jesum  sequi,  tibi 
mori  et  mihi  aeternaliter  yivere.  Tunc  deficient 
omnes  vanae  phantasiae,  conturbationes  iniquae  et 
curae  superfluae.  Tunc  etiam  recedet  immoderatus 
timor  et  inordinatus  amor  morietur. 


CAPUT    XXXVIII. 

De  bono  regimine  in  externis  et  recursu  ad 
Deum  in  periculii. 

1.  Fili,  ad  istud  diligenter  tendere  debes,  ut  in 
omni  loco  et  actione  seu  occupatione  externa  sis  in- 
timus,  liber  et  tui  ipsius  potens,  et  sint  omnia  sub  te 
et  tu  non  sub  eis ;  ut  sis  dominus  actionum  tuarum  et 
rector,  non  servus  nec  emtitius,  sedmagis  exemtus 
verusqueHebraeus,in  sortem  aclibertatemtransiens 
filiorum  Dei:  qui  stant  super  praesentia  et  specu- 
lantur  aeterna,  qui  transitoria  sinistro  intuentur 
oculo  etdextro  coclestia,  quos  temporalia  non  tra- 
hunt  adinhaerendum,  sed  trahunt  ipsi  magis  ea  ad 

bene  serviendum,  prout  ordinata  sunt  a  Deo  et  insti- 
tuta  a  summo  opifice,  qui  nil  inordinatum  in  sua  re- 
liquit  creatura. 

2.  Si  etiam  in  omni  eventustas,  non  in  apparentia 
externa  nec  oculo  carnali  lustras  visa  vel  audita,  sed 
mox  in  qualibet  caussa  intras  cum  Moyse  in  taber- 
naculum  ad  consulendum  Dominum:  audies  nonnun- 
quam  divinum  responsum  et  redies  instructus  de 
multis  praesentibus  et  futuris.  Semper  eniniMoyses 
recursum  habuit  ad  tabernaculum  pro  dubiis  etquae- 
stionibus  solvendis,fugitque  ad  orationis  adjutorium 
pro  periculis  et  improbitatibus  hominum  sublevandis. 
Sic  et  tu  confugere  debes  in  cordis  tui  secretarium, 
divinum  intentius  implorando  suffragium.  Propter- 
ea  namque  Josue  et  filii  Israel  a  Gabaonitis  leguntur 
decepti,  quia  os  Domini  prius  non  interrogaverunt, 
sed  nimium  creduli  dulcibus  sermonibusfalsapietate 
delusi  sunt. 


CAPUT    XXXIX. 

Quod  homo  non  sit  importunus  in  negotiis. 

1.  Fili,  committe  mihi  semper  caussam  tuam, 
ego  bene  disponam  in  tempore  suo.  Exspecta  ordi- 
uationem  meam,  et  senties  inde  profectum. 

2.  Doinine,satislibentertibi  omnesrescommitto, 
quia  parum  potest  cogitatio  mea  proficere.  Utinam 
non  multum  adhaererem  futuris  eventibus,  sed  ad 
beneplacitum  tuum  incunctanter  me  offerrcm. 

3.  Fili,  saepe  homo  rem  aliquamvehementer  agi- 
tat,  quam  desiderat;  sed  cum  ad  eam  pervenerit,  ali- 
ter  sentire  incipit:  quia  affectiones  circa  idem  non 
sunt  durabiles,  sed  magis  de  uno  ad  aliud  impellunt. 
Non  est  ergo  minimum,  etiam  in  minimis  se  ipsum 
relinquere. 

4.  Verus  profectus  hominis  est  abnegatio  sui 
ipsius,  et  homo  abnegatus  valde  liber  est  et  securus. 
Sed  antiquus  hostis  omnibus  bonis  adversans  a  ten- 
tatione  non  cessat,  sed  die  noctuque  graves  molitur 
insidias,  si  forte  in  laqueum  deceptionis  possit  prae- 
cipitare incautum.  Vigilate  et  orate,  dicitDo- 
minus,  ut  non  intretis  in  tentationem, 


CAPUT   XL. 


Quod  homo  nihil  honi  ex  se  habet  et  de  nuUo 
gloriari  potest. 

1.  Domine,  quid  est  homo,  quod  memor 
es   ejus,    aut  filius   hominis,    quia   visitas 

4.  Matth.  26,  41.  —     1.  Psalm.  8,  6. 

eum?  Quidpromeruit  homo,  ut  dares  illi  gratiam 
tuam?  Domine,  quid  possum  conqueri,si  me  deseris; 
aut  quid  juste  obtenderepossum,  siquodpeto,  non 
feceris?  Certe  hoc  in  yeritate  cogitare  possum  et 
dicere :  Domine,  nihil sum,  nihil  possum,  nihil  boni  ex 
me  habeo,  sed  in  omnibus  deficio  et  ad  nihil  semper 
tendo.  Et  nisi  a  te  fuero  adjutus  et  interius  informa- 
tus,  totus  efficior  tepidus  et  dissolutus. 

2.  Tu  autem,  Domine,  semper  idem  ipse  es,  et 
permanes  in  aeternum  semperbonus,  justus  etsan- 
ctus,  bene,  juste  ac  sancte  agens  omnia  et  disponens 
in  sapientia.  Sed  ego,  qui  ad  defectum  summagis 
pronus,  quam  ad  profectum,  non  sum  semper  in  uno 
statuperdurans,  quia  septemtemporamutantur  super 
me.  Verumtamen  cito  melius  fit,  cum  tibi  placuerit 
et  manum  porrexeris  adjutricem:  quia  tu  solus  sine 
humano  suffragio  poteris  auxiliari,  et  in  tantum  con- 
firmare,  ut  vultus  meus  amplius  in  diversa  non  mute- 
tur,  sed  in  te  uno  cor  meum  convertatur  et  quiescat. 

3.  Unde  si  bene  scirem  omnem  humanam  conso- 
lationem  abjicere,  sive  propter  devotionem  adipiscen- 
dam  sive  propter  necessitatem,  qua  compellor  te 
quaerere,  quia  non  est  homo,  qui  me  consoletur: 
tunc  possem  merito  de  gratia  tua  sperare  et  de  dono 
novae  consolationis  exsultare. 

4.  Gratiastibi,  unde  totum  venit,  quotiescunque 
mihi  bene  succedit.  Ego  autem  vanitas  et  nihilum 
ante  te,  inconstans  homo  et  infirmus.     Unde  ergo 


2.  septem  tempora  sqq.  cf.  Dan.  4,  13.  20-  22. 

possum  gloriari,  aut  cur  appeto  reputari?  Numquid 
de  nihilo  ?  Et  hoc  vanissimum  est.  Vere  inanis  glo- 
ria,  malapestis,  vanitas  maxima,  quia  a  rera  trahit 
gloria  et  coelesti  spoliat  gratia.  Dum  enim  homo 
complacet  sibi,  displicettibi;  dum  inhiat  laudibus  hu- 
manis,  privatur  veris  virtutibus. 

5.  Est  autem  vera  gloria  et  exsultatio  sancta,  glo- 
riari  in  te  et  non  in  se,  gaudere  in  nomine  tuo,  non  in 
propria  virtute,  nec  in  aliqua  creatura  delectari,  nisi 
propter  te.  Laudetur  nomen  tuum,  non  meum ;  ma- 
gnificetur  opus  tuum,non  meum;  benedicatur  nomen 
sanctum  tuum,  nihil  mihi  autem  attribuatur  de  laudi- 
bus  hominum.  Tu  gloria  mea,  tu  exsultatio  cordis 
mei.  In  te  gloriabor  et  exsultabo  tota  die,  pro  me 
autem  nihil,  nisi  in  infirmitatibus  meis. 

6.  Quaerant  Judaei  gloriam,  quae  ab  invicem  est; 
ego  hanc  requiram,  quae  a  solo  Deo  est.  Omnis  qui- 
dem  gloria  humana,  omnis  honor  temporalis,  omnis 
altitudo  mundana,  aeternae  gloriae  tuae  comparata, 
vanitas  est  et  stultitia.  O  veritas  mea  et  misericordia 
mea,  Deusmeus,  Trinitas  beata,  tibisolilaus,  ho- 
nor,  virtus  et  gloria  per  infinita  saeculorum  saecula . 


5.  2  Cor.  12,  5. 

CAPUT     XLI. 

De  contemtu  ojiinis  temporalis  honoris. 

1.  r  ili,  noli  tibi  attrahere,  si  videas  alios  hono- 
rari  et  elevari,  te  autem  despici  et  humiliari.  Erige 
cor  tuum  ad  me  in  coelum,  et  non  contristabit  te  con- 
temtus  hominum  in  teixis. 

2.  Domine,  in  caecitate  s>umus  etyanitatc  cito  se- 
ducimur.  Si  recte  me  inspicio ,  nunquam  mihi  facta 
est  injuria  ab  aliqua  creatura,  unde  nec  juste  habeo 
conqueri  adversum  te.  Quia  autem  frequenter  et 
graviter  peccavi  tibi,  merito  armatur  contra  me 
omnis  creatura.  Mihi  igitur  juste  debetur  confusio 
etcontemtus,  tibi  autemlaus,  honor  et  gloria.  Et 
nisi  me  ad  hoc  praeparavero,  quod  velim  libenter  ab 
omni  creatura  despici  et  relinqui  atque  penitus  nihil 
videri,  non  possum  interius  pacificari  et  stabiliri,  nec 
spiritualiter  Uluminari  neque  plene  tibi  uniri. 

CAPUT    XLII. 

Quod  pax  non  est  ponenda  in  hominihus. 

1.  Fili,  si  ponis  pacem  tuam  cum  aliqua  persona 
propter  tuum  sentire  et  convivere,  instabilis  eris  et 
implicatus.  Sed  si  recursum  habes  ad  semper  vi- 
ventem  et  manentem  veritatem,  non  contristabit 
amicus  recedens  aut  moriens.  In  me  debet  amici  di- 
lectio  stare,  et  propter  me  diligendus  est,  quisquis 
tibi  bonus  visus  est  et  multum  carus  in  hac  vita.  Si- 
ne  me  non  valet  nec  durabit  amicitia,  nec  est  vera  et 
munda  dilectio,  quam  ego  non  copulo.  Ita  mortuus 
debes  esse  talibus  aifectionibus  dilectorum  hominum, 
ut  quantum  ad  te  pertinet,  sine  omni  humano  opta- 
res  esse  consortio.  Tanto  homo  Deo  magis  appro- 
pinquat,  quanto  ab  omni  solatio  terreno  longius  re- 
cedit.  Tanto  etiam  altius  adDeum  adscendit,  quanto 
profundius  in  se  descendit  et  plus  sibi  ipsi  vilescit. 

2.  Qui  autem  sibi  aliquid  boni  attribuit,  gratiam 
Dei  in  se  venire  impedit,  quia  gratia  spiritus  sancti 
cor  humile  semper  quaerit.  Si  scires  te  perfecte 
annihilare  atque  ab  omni  creati  amore  evacuare, 
tunc  deberem  in  te  cum  magna  gratia  emanare. 
Quando  tu  respicis  ad  creaturas,  subtrahitur  tibi 
adspectus  creatoris.     Disce  te  in  omnibus  propter 


2.  Edd.  ab  omni  creato   amore. 

creatorem  vincere;  tunc  addivinamvalebis  cognitio- 
neni  pertingere.  Quantumcunque  modicum  sit,  si 
inordinate  diligitur  etrespicitur,  retardat  a  summo 
et  vitiat. 


CAPUT    XLIII. 

Contra  vanam  et  saecularem  scientiam. 

1.  Fili ,  non  te  moveant  pulchra  et  subtilia  homi- 
num  dicta.  Non  enim  est  regnum  Dei  in 
sermone,  sed  in  virtute.  Attende  verba  mea, 
quae  corda  accendunt  et  mentes  illuminant,  inducunt 
compunctionem  et  variam  ingerunt  consolationem. 
Nunquam  ad  hoc  legas  verbum,  ut  doctior  aut  sa- 
pientior  possis  videri.  Stude  mortificationi  vitiorum, 
quia  hoc  amplius  tibiproderit,  quam  notitia  multa- 
rum  difficilium  quaestionum. 

2.  Cum  multa  legeris  et  cognoveris,  ad  unum 
semper  oportet  redire  principium.  Ego  sum,  qui 
doceo  hominem  scientiam,  et  clariorem  intelligen- 
tiam  parvulis  tribuo ,  quam  ab  homine  possit  doceri. 
Cui  ego  loquor,  cito  sapiens  erit  et  multum  in  spiritu 
proficiet.  Vae  eis ,  qui  multa  curiosa  ab  hominibus 
inquirunt   et  de  via  mihi  serviendi  parum   curant. 


1.  1  Cor.  4,  20. 

Veniet  tempus,  quando  apparebit  magister  magistro- 
rum  Christus,  Dominus  angelorum,  cunctorum  audi- 
turus  lectioues,  hoc  est,  singulorum  examinaturus 
conscientias.  Et  tunc  scrutabitur  Jerusalem 
in  lucernis,  etmanifesta  erunt  abscondita  te- 
nebrarum,  tacebuntque  argumenta linguarum. 

3.  Egosum,  quihumileminpuncto  elevo  mentem, 
utplures  aeternae  veritatis  capiatrationes,  quam  si 
quis  decem  annis  studuisset  in  scholis.  Ego  doceo 
sine  strepitu  verborum,  sine  confusione  opinionum, 
sine  fastu  honoris,  sine  pugnatione  argumentorum. 
Ego  sum,  qui  doceo  terrena  despicere,  praesentia  fa- 
stidire,  aeterna  quaerere,  aeterna  sapere,  honores 
fugere,  scandala  suiFerre,  omnem  spem  in  me  pone- 
re,  extra  me  nil  cupere  et  super  omnia  me  ardenter 
amare. 

4.  Nam  quidam  amando  me  intime  didicit  divina 
et  loquebatur  mirabilia.  Plus  profecit  in  relinquendo 
omnia,  quam  in  studendo  subtilia.  Sed  aliis  loquor 
communia,  aliis  specialia;  aliquibus  in  signis  et  figu- 
ris  dulciter  appareo,  quibusdamvero  in  multo  lumine 
revelo  mysteria.  Una  vox  librorum,  sed  non  omnes 
aeque  informat:  quia  intus  sumdoctorveritatis,scru- 
tator  cordis,  cogitationum  intellector,  actionum  pro- 
motor,  distribuens  singulis,  sicut  dignum  judicavero. 


2.  Zeph.  1,  12.     1  Cor.  4,  5. 

CAPUT    XLIV. 

De  non  attrahendo  sibi  res  exteriores. 

1.  Fili,  in  multis  oportet  te  esse  inscium  et  aesti- 
mare  tanquam  mortuum  super  terram  et  cui  totus 
mundus  crucifixus  sit.  Multa  etiam  oportet  surda 
aure  pertransire,  etquae  tuae  pacis  sunt,magis  cogi- 
tare.  Utilius  est  oculos  a  rebus  displicentibus  aver- 
tere  et  unicuique  suum  sentire  relinquere,  quam  con- 
tentiosis  sermonibus  deservire.  Si  bene  steteris  cum 
Deo  et  ejus  judicium  adspexeris,  facilius  te  victum 
portabis. 

2.  O  Domine,  quousque  venimus?  Ecce  damnunv 
defletur  temporale ;  pro  modico  quaestu  laboratur  et 
curritur,  et  spirituale  detrimentum  in  oblivioneni 
transit  et  vix  sero  reditur.  Quod  parum  vel  nihil 
prodest,  attenditur,  et  quod  summe  necessarium  est, 
negligenter  praeteritur:  quia  totus  homo  ad  externa 
defluit,  etnisi  cito  resipiscat,  libens  iu  exterioribus 
jacet. 

CAPUT    XLV, 

Quod  omnibus  non  est  credendum,  et  de  facili 
lapsu  verhorum. 

1.  Da  mihi  auxilium,  Domine,  de  tribu- 
latione,  quia  rana  salus  hominis.  Quam 
saepe  ibi  non  inveni  fidem,  ubi  me  habere  putavi? 
Quoties  etiam  ibi  reperi,  ubi  minus  praesumsi?  Vana 
ergo  spes  in  hominibus,  salus  autem  justorum  in  te, 
Deus.  Benedictus  sis,  Domine  Deus  meus,  in  omni- 
bus,  quae  accidunt  nobis.  Infirmi  sumus  etinstabi- 
les,  cito  fallimur  et  permutamur. 

2.  Quis  est  homo,  qui  ita  caute  et  circumspecte  in 
omnibus  se  custodire  valet,  ut  aliquando  in  aliquam 
deceptionem  vel  perplexitatem  non  veniat?  Sed  qui 
in  te,  Domine,  confidit  ac  simplici  ex  corde  quaerit, 
non  tam  facile  labitur.  Et  si  inciderit  in  aliquam 
tribulationem,  quocunque  modo  fuerit  etiam  impli- 
catus,  citius  per  te  eruetur  aut  a  te  consolabitur,  quia 
tu  non  deseres  in  te  sperantem  usque  in  finem.  Ra- 
rus  fidus  amlcus  in  cunctis  amici  perseverans  pressu- 
ris.  Tu,  Domine,  tu  solus  es  fidelissimus  in  omnibus 
et  praeter  te  non  est  alter  talis. 

3.  O  quam  bene  sapuit  sancta  illa  anima,  quae  di- 
xit,  sancta  Agatha:    Mens  mea  solidata  est  et  in 


1.  Psalm.  59  (60),  13. 

Christo  fundata!  Si  ita  mecum  foret,  non  tam  facile 
timor  humanus  me  soUicitaret,  nec  verborum  jacula 
moverent.  Quis  omnia  praevidere,  quis  praecavere 
futura  mala  sufficit?  Si  praevisa  saepe  etiam  lae- 
dunt,  quid  improvisa  nisi  graviter  feriunt?  Sed  qua- 
re  mihi  misero  non  melius  providi?  Cur  etiam  tam 
facile  aliis  credidi?  Sed  homines  sumus,  nec  aliud 
quamfragileshomines  sumus,  etiamsi  angeli  a  multis 
aestimamur  et  dicimur.  Cui  credam,  Domine,  cui, 
nisi  tibi?  Veritas  es,  quae  non  fallis,  nec  falli  potes. 
Et  rursum :  Omnis  homo  mendax,  infirmus,  instabilis 
et  labilis  maxime  in  verbis,  ita  ut  statim  vix  credi  de- 
beat,  quod  rectuni  in  facie  sonare  videtur. 

4.  Quam  prudenter  praemonuisti,  cavendum 
ab  hominibus,  et  quia  inimici  hominis  do- 
mestici  ejus;  nec  credendum,  si  quis  dixerit: 
Ecce  hic,  aut  ecce  illic.  Doctus  sum  damno 
meo ,  et  utinam  ad  cautelam  majorem  et  non  ad  insi- 
pientiam  mihi.  Cautus  esto,  ait  quidam,  cautus  esto, 
serva  apud  te,  quod  dico.  Et  dum  ego  sileo  et  abs- 
conditum  credo,  necillesilerepotest,  quod  silendum 
petiit,  sed  statim  prodit  me  et  se,  et  abiit.  Ab  hujus- 
modi  fabuKs  et  incautis  hominibus  protege  me,  Do- 
mine,  ne  in  manus  eorum  incidam,  nec  unquam  talia 
committam.  Verbumverum  etstabileda  in  os  meum, 
et  linguam  callidam  longe  fac  a  me.  Quod  pati  nolo, 
omnimode  cavere  debeo. 

5.  0  quam  bonum  et  paciiicum  de  aliis  silere,  nec 


4.  Matth.  10,  17  et  36.     Ib.  24,  23  et  Marc  13,  21. 

indifferenter  omnia  credere,  neque  de  facili  ulterius 
efiari,  paucis  se  ipsum  revelare,  te  semper  inspecto- 
rem  cordis  quaerere,  nec  omniyento  verborum  cir- 
cumferri,  sed  omnia  intima  et  externa  secundum  pla- 
citum  tuae  voluntatis  optare  perfici!  Quam  tutum 
pro  conservatione  coelestis  gratiae  humanam  fugere 
apparentiam,  nec  appetere  quae  foiis  admirationem 
videnturpraebere,  sedeatota  sedulitate  sectari,  quae 
vitae  emendationem  dant  et  fervorem!  Quammul- 
tis  nocuit virtus  scita  ac  praepropere  laudata !  Quam 
sane  proftdtgratia  silentio  servata  in  hac  fragili  vita, 
quae  tota  tentatio  fertur  et  militia! 


CAPUT    XLVI, 

Be  confidentia  in  Deo  hahenda,  quando  insur- 
gunt  verborum  jacula. 

1.  Fili,  stafirmiter  et  spera  in  me.  Quid  enim 
sunt  verba,  nisi  verba?  Per  aerem  volant,  sed  lapi- 
dem  non  laedunt.  Si  reus  es,  cogita  quod  libenter 
emendare  te  veKs;  si  nihil  tibi  conscius  es,  pensa 
quod  velis  libenter  pro  Deo  hoc  sustinere.  Parum 
satis  est,ut  vel  verba  interdum  sustineas,  qui  necdum 
fortia  verbera  tolerare  vales.  Et  quare  tam  parva 
tibi  ad  cortranseunt,  nisi  quia  adhuc  carnalis  es  et 

homines  magis,  quam  oportet,  attendis?  Nam  quia 
despici  metuis,  reprehendi  pro  excessibus  non  vis  et 
excusationum  umbracula  quaeris. 

2.  Sed  inspice  temelius,  etagnosces,  quia  vivit 
adhuc  in  te  mundus  et  vanus  amor  placendi  homini- 
bus.  Cum  enim  bassari  refugis  et  confundipro  de- 
fectibus,  constat  utique,  quod  nec  verus  humilis  sis, 
nec  vere  mundo  mortuus,  nec  mundus  tibi  crucifixus 
Sed  audi  verbum  meum,  et  non  curabis  decem  millia 
verba  hominum.  Ecce,  si  cuncta  contra  te  diceren- 
tur ,  quae  fingi  malitiosissime  possent:  quid  tibi  no- 
cerent,  si  omnino  transire  permitteres,necplus  quam 
festucam  perpenderes?  Numquid  vel  unum  capillum 
tibi  extrahere  possentl 

3.  Sed  qui  cor  intus  non  habet  nec  Deum  prae 
oculis,  faciliter  verbo  movetur  vituperationis.  Qui 
autem  in  me  confidit  nec  proprio  judicio  stare  appe- 
tit,  absque  humano  terrore  erit.  Ego  enimsumju- 
dex  et  cognitor  omnium  secretorum;  ego  scio,  quali- 
ter  res  actaest;  ego  injuriantem  novi  et  sustinentem. 
A  me  exiit  verbum  istud,  me  permittente  hoc  accidit, 
ut  revelentur  ex  multis  cordibus  cogita- 
ti  o  n  e  s.  Ego  reum  et  innocentem  j"udicabo,  sed  oc- 
culto  judicio  utrumque  ante  probare  volui. 

4.  Testimonium  hominum  saepe  fallit;  meum  ju- 
dicium  verum  est,  stabit  et  non  subvertetur.  Latet 
plerumque  et  paucis  ad  singula  patet:  nunquamta- 
men  errat,  nec  errare  potest,  etiamsi  oculis  insipien- 


3.  Luc.  2,35. 

tium  non  rectum  yideatur.  Ad  me  ergo  currendum 
est  in  omni  judicio,  nec  proprio  innitendum  arbitrio. 
Justus  enim  non  conturbabitur,  quidquid 
aDeo  ei  acciderit.  Etiamsi injuste  aliquid  con- 
tra  eum  prolatum  fuexit,  non  multum  curabit.  Sed 
nec  vane  exsultabit,  si  per  alios  rationabiliter  excu- 
setur.  Pensat  namque,  quia  ego  sum  scrutans 
corda  et  renes,  quinon  judico  secundum  faciem 
et  humanam  apparentiam.  Nam  saepe  in  oculis 
meis  reperitur  culpabile,  quod  hominum  judicio  cre- 
ditur  laudabile. 

5.  Domine  Deus,  judex  juste,  fortis  et  patiens, 
qui  hominum  nosti  fragiKtatem  et  pravitatem,  esto 
Toburmeum  et  tota  fiduciamea:  non  enim  mihi  suf- 
ficit  conscientia  mea.  Tu  nosti,  quod  ego  non  novi ; 
et  ideo  in  omni  reprehensione  humiliare  me  debui  et 
mansuete  sustinere.  Ignosce  quoque  mihi  propitius, 
quoties  sic  non  egi,  et  dona  iterum  gratiam  amplioris 
sufferentiae.  Melior  est  enim  mihi  tua  copiosa  mi- 
sericordia  adconsecutionem  indulgentiae,  quammea 
opinata  justitia  pro  defensione  latentis  conscientiae. 
Etsi  nihil  mihi  conscius  sum,  tamen  in  hoc 
justificare  me  non  possum:  quia  remota  mi- 
sericordia  tua  non  justificabitur  in  conspe- 
ctu  tuo  omnis  vivens. 


4.  Prov.  12,  21.     Psalm.  7,  10.  —   5.    1  Cor.  i,  4.     Psalm. 
142  (143),  2. 


CHRISTI     LiB.  III.  Cap.  46.  4T.  iG3 


CAPUr    XLVil. 

Qiiod  oinnia  graoia  pro  aeterna  vita  sunt 
toleranda. 

1.  Fili,  non  te  frangant  labores ,  quos  assumsisti 
propter  me,  nec  tribulationes  te  dejiciant  usquequa- 
que ;  sed  mea  promissio  in  omni  eyentu  te  roboret  et 
consoletur.  Ego  sufficiens  sum  ad  reddendum  supra 
omnem  modum  et  mensuram.  Non  diu  hic  laborabis, 
nec  semper  gravaberis  doloribus.  Exspecta  pauli- 
sper,  et  yidebis  celerem  finem  malorum.  Veniet  una 
hora,  quando  cessabit  omnis  labor  et  tumultus.  Mo- 
dicum  est  et  breve  omne,  quod  transit  cum  tempore. 

2.  Age,  quod  agis:  fideliter  labora  in  vinea  mea, 
ego  ero  merces  tua.  Scribe,  lege,  canta,  geme,  tace, 
ora,  sustine  viriliter  contraria;  digna  est  his  omni- 
bus  et  majoribus  praeliis  vita  aeterna.  Venietpax 
in  die  una,  quae  nota  estDomino;  et  erit  non  dies 
neque  nox  hujus  sciKcet  temporis,  sed  lux  perpetua, 
claritas  infinita,  pax  firma  et  requies  secura.  Non 
dices  tunc:  Quis  me  liberabit  de  corpore 
mortis  hujus?  Neque  clamabis:  Heu  mihi, 
quia  incolatus  meus  prolongatus  est! 
quoniam  praecipitabitur  mors  et  salus  erit  indefecti- 
va,  anxietas  nuUa,  jucunditas  beata,  societas  dulcis 
et  decora. 


2.  Rom.  7,  24.     Psalm.  119  (120>,  5. 

L2 

3,  O  si  vidisses  Sanctorum  in  coelo  coronas  per- 
petuas,  quanta  quoque  nunc  exsultantgloria,  quihuic 
mundo  olim  contemtibiles  et  quasi  vita  ipsa  indigni 
putabantur:  profecto  te  statim  humiliares  usque  ad 
terram,  et  aflfectares  potius  omnibus  subesse,  quam 
uni  praeesse;  nec  hujus  vitae  laetos  dies  concupisce- 
res,  sed  magis  pro  Deo  tribulari  gauderes,  et  pro 
nihilo  inter  homines  computari  maximum  lucrum 
duceres. 

4.  O  si  tibi  haec  saperent  et  profunde  ad  cor 
transirent,  quomodo  auderes  vel  semel  conqueri? 
Nonne  pro  vita  aeterna  cuncta  laboriosa  sunt  tole- 
randa?  Non  est  parvum  quid,  perdere  aut  lucrari 
regnum  Dei.  Leva  igitur  faciem  tuam  in  coelum. 
Ecce,  ego  et  omnes  Sancti  mei  mecum,  qui  in  hoc 
saeculo  magnum  habuere  certamen,  modo  gaudent, 
modo  consolantur,  modo  securi  sunt,  modo  requie- 
scunt,  et  sine  fine  mecum  in  regno  patris  mei  per- 
manebunt. 


CAPUT    XLVIII. 

De  die  aeternitatis  et  hujus  vitae  angustiis. 

1.  0  supernae  civitatis  mansio  beatissima!     O 
dies  aeternitatis  clarissima,  quam  nox  non  obscurat, 

sed  summa  veritas  semper  irradiat!'  Dies  semper 
laeta,  semper  secura  et  nunquam  statum  mutans  in 
contraria!  O  utinam  dies  illa  illuxisset,  et  cjancta 
haec  temporalia  finem  accepissent!  Lucet  quidem 
Sanctis  perpetua  claritate  splendida,  sed  non  nisi  a 
longe  et  per  speculum  peregrinantibus  in  terra. 

2.  Norunt  coeli  cires,  quam  gaudiosa  sit  illa;  ge- 
munt  exules  filiiHevae,  quod  amara  et  taediosa  sit 
ista.  Dies  hujus  temporis  pand  et  mali,  pleni  dolo- 
ribus  et  angustiis:  ubi  homo  multis  peccatis  inquina- 
tur,  multis  passionibus  irretitur,  multis  timoribus 
stringitur,  multis  curis  distenditur,  multis  curiosita- 
tibus  distrahitur,  multis  vanitatibus  implicatur,  mul- 
tis  erroribus  circumfunditur,  multis  laboribus  atteri- 
tur,  tentationibus  gravatur,  deliciis  enervatur,  ege- 
state  cruciatur. 

3.  O  quando  finis  horum  malorum?  Quando  li- 
berabor  a  misera  servitute  vitiorum?  Quando  me- 
morabor,  Domine,  tui  solius?  Quando  ad  plenum 
laetabor  inte?  Quando  ero  sine  omniimpedimento  in 
veralibertatesineomnigravaminementisetcorporis? 
Quando  erit  pax  solida,  pax  imperturbabilis  et  secu- 
ra,  pax  intus  et  foris,  pax  ex  omni  parte  fiima?  Jesu 
bone,  quando  stabo  ad  videndum  te?  Quando  con- 
templabor  gloriam  regni  tui?  Quando  eris  mihi 
omnia  in  omnibus?  O  quando  ero  tecum  in  regno 
tuo ,  quod  praeparasti  dilectis  tuis  ab  aeterno  ?  Re- 
lictus  sum  pauper  et  exul  in  terra  hostili ,  ubi  bella 
quotidiana  et  infortunia  maxima. 

4.  Consoiare    exilium    meum,    mitiga    dolorem 

nieum,  quia  ad  te  suspirat  omne  desideriun)  meum. 
Nam  onus  mihi  totum  est,  quidquidhic  mundus  offert 
ad  solatium.  Desidero  te  intime  frui,  sed  nequeo 
apprehendere.  Opto  inhaerere  coelestibus,  sed  de- 
primuntrestemporales  et  immortificatae  passiones. 
Mente  omnibus  rebus  superesse  volo,  carne  autem 
invite  subesse  cogor.  Sic  ego  homo  infelixmecum 
pugno,  etfactus  sum  mihimetipsi  gravis,  dum  spiritus 
sursum  et  caro  quaerit  esse  deorsum. 

5.  O  quid  intus  patior,  dum  mente  coelestia  tra- 
cto ,  et  mox  carnalium  turba  occurrit  oranti !  D  e  u  s 
meus,  ne  elongeris  a  me,  neqiie  declines 
in  ira  a  servo  tuo.  Fulgura  coruscatio- 
nem  tuam  et  dissipa  eas;  emitte  sagittas 
tuas,  et  conturbentur  omnes  phantasiae  inimici. 
Recollige  sensus  meos  adte ;  facme  oblivisci  omnium 
mundanorum ;  da  cito  abjicere  et  contemnere  phan- 
tasmata  vitiorum.  Succurre  mihi  aeterna  veritas,  ut 
nulla  me  moveat  vanitas.  Adveni  coelestis  suavitas, 
et  fugiat  a  facie  tua  omnis  impuritas.  Ignosce  quo- 
que  niihi  et  misericorditer  indulge ,  quoties  praeter 
te  aliud  in  oratione  revolvo.  Confiteor  etenim  vere, 
quia  valde  distracte  me  habere  consuevi.  Nam  ibi 
multoties  non  sum,  ubi  corporaliter  sto  autsedeo,  sed 
ibi  magis  sum,  quo  cogitationibus  feror.  Ibi  sum, 
ubi  cogitatio  mea  est.  Ibi  est  frequenter  cogitatio 
mea,  ubi  est,  quod  amo.  Hoc  mihi  cito  occurrit, 
quod  naturaliter  delectat  aut  ex  usu  placet. 


5.  Psalm.  70  (71),  12.     Ib.  143  (144),  6. 


CHRiSTl     LlR.  III.  Cap.  48.49.  167 

6.  Unde  tu,  veritas,  aperte  dixisti:  ubi  enim 
est  thesaurus  tuus,  ibi  est  et  cor  tuum. 
Si  coelum  diligo,  libenter  de  coelestibus  penso.  Si 
mundum  amo,  mundi  felicitatibus  congaudeo  et  de 
adversitatibus  ejus  tristor.  Si  carnem  diligo,  quae 
caruis  sunt  saepe  imaginor.  Si  spiritum  amo,  de 
spiritualibus  cogitare  delector.  Quaecunque  enim 
diligo,  de  his  libenter  loquor  et  audio,  atque  talium 
imagines  mecum  ad  domum  reporto.  Sed  beatus 
ilie  homo,  quipropter  te,  Domine,  omnibus  creatu- 
ris  licentiam  abeundi  tribuit,  qui  naturae  vim  facit, 
et  concupiscentias  carnis  fervore  spiritus  crucifigit: 
iit  serenata  conscientiapuram  tibi  orationem  oiferat, 
dignusque  sit  angelicis  interesse  choris,  omnibus 
terrenis  foris  et  intus  exclusis. 


CAPUT    XLIX. 

De  desiderio  aeternae  vitae,  et  qiianta  sint 
certantibus  hona  proniissa. 

1.  r  ili,  cum  tibi  desiderium  aeternae  beatitudinia 
desuper  infundi  sentis  et  de  tabernaculo  corporis  ex- 
ire  concupiscis,  ut  claritatem  meam  sine  vicissitudi- 


f>.  Matth.  6,  21. 

jiis  unibra  contemplari  possis;  dilata  cor  tuum,  et 
omni  desiderio  hanc  sanctam  inspirationem  suscipe. 
Hedde  amplissimas  supernae  bonitati  gratias,  quae 
tecum  sic  dignanter  agit,  clementer  visitat,  ardenter 
excitat,  potenter  sublevat,  ne  proprio  pondere  ad 
terrena  labaris.  Neque  enim  hoc  cogitatu  tuo  aut 
conatu  accipis,  sed  sola  dignatione  supernae  gratiae 
et  divinirespectus;  quatenus  in  virtutibus  et  majori 
humilitate  proficias  et  ad  futura  certamina  te  prae- 
pares,  mihique  toto  cordis  affectu  adhaerere  ac  fer- 
ventiyoluntate  studeas  deservire. 

2.  Fili,  saepe  ignis  ardet,  sed  sine  fumo  flamma 
non  ascendit.  Sic  et  aliquorum  desideria  ad  coe- 
lestia  flagrant,  et  tamen  a  tentatione  carnalis  afi^e- 
ctus  liberi  non  sunt.  Idcirco  nec  omnino  pure  pro 
honore  Dei  agunt,  quod  tam  desideranter  ab  eo  pe- 
tunt.  Tale  est  ettuum  saepe  desiderium,  quod  in- 
sinuasti  fore  tam  importunum.  Non  enim  est  hoc 
purum  et  perfectum,  quod  propria  commoditate  est 
infectum. 

3.  Pete,  non  quodtibi  est  delectabiie  et  commo- 
dum,  sed  quod  mihi  est  acceptabile  atque  honoriii- 
cum:  quia  si  recte  judicas,  meam  ordinationem  tuo 
desiderio  et  omni  desiderato  praeferre  debes  ac  se- 
qui.  Novi  desiderium  tuum  et  frequentes  gemitus 
audivi.  Jam  velles  esse  in  libertate  gloriae  filiorum 
Dei;  jam  te  delectat  domus  aeterna  et  coelestis  pa- 
tria  gaudio  plena:  sed  nondum  venit  hora  ista,  sed 
est  adhuc  aliud  tempus,  scilicet  tempus  belli,  tempus 
laboris  et  probationis.     Optas  summo  repleribono. 


CHRISTI     LiE.  III.  Cap.  49.  169 

sed  non  potes  hoc  assequi  modo.     Ego  sum;  exspe- 
cta  me,  dicit  Dominus,  donec  veniat  regnum  Dei. 

4.  Probandus  es  adhuc  in  terris  et  in  multis  exer- 
citandus.  Consolatio  tibi  interdum  dabitur,  sed  co- 
piosa  satietas  non  concedetur.  Confortare  igitur, 
et  esto  robustus  tam  in  agendo  quam  in  patiendo  na- 
turae  contraria.  Oportet  te  novum  induere  homi- 
nem  et  in  alterum  virum  mutari.  Oportet  te  saepe 
agere,  quod  non  vis,  et  quod  vis,  oportet  relinquere. 
Quod  aliis  placet,  processum  habebit;  quod  tibi  pla- 
cet,  ultra  non  proficiet.  Quod  alii  dicunt,  audietur; 
quod  tu  dicis,  pro  nihilo  computabitur.  Petent  alii, 
et  accipient:  tu  petes,  nec  impetrabis. 

5.  Erunt  alii  magni  in  ore  hominum ,  de  te  autem 
tacebitur.  Aliis  hoc  vel  illud  committetur,  tu  autem 
ad  nihil  utilis  judicaberis.  Propter  hoc  natura  quan- 
doque  contristabitur,  et  magnum,  si  silens  portave- 
ris.  In  his  et  similibus  multis  probari  solet  fidelis 
Domini  servus,  qualiter  se  abnegare  etin  omnibus 
frangere  quiverit.  Vix  est  aliquidtale,  in  quo  tan- 
tundem  moriindiges,  sicut  videre  et  pati,  quae  vo- 
luntati  tuae  adversa  sunt;  maxime  autem  cum  dis- 
convenientia  et  quae  minus  utilia  tibi  apparent,  fieri 
jubentur.    Et  quia  non  audes  resistere  altiori  pote- 


5.  Ed.a.  1487.  et Valart —  natura  aliquando  conlri- 
stabitur,  et  magnum  certamen  sustinebit;  seil 
magnum  honum  inde  consequeris,  si  silens  baec 
portaveris. 

stati  sub  domino  constitutus:  ideo  duruni  tibi  vide- 
tui",  ad  nutum  alterius  ambulare  et  omne  proprium 
sentire  omittere. 

6.  Sed  pensa,  fili,  horum  fructum  laborum,  cele- 
rem  finem  atque  praemium  nimis  magnum:  et  non 
habebis  inde  gravamen,  sed  fortissimum  patientiae 
tuae  solamen.  Nam  et  pro  modica  hac  voluntate, 
quamnunc  sponte  deseris,  habebis  semper  volunta- 
tem  tuam  in  coelis.  Ibi  quippe  invenies  omne,  quod 
Tolueris,  omne^  quod  desiderare  poteris.  Ibi  aderit 
tibi  totius  facultas  boni  sine  timore  amittendi.  Ibi 
voluntas  tuaj  una  semper  mecum,  nil  cupiet  exfara- 
neum  vel  privatum.  Ibi  nullus  resistet  tibi,  nemo  de 
te  conqueretur,  nemo  impediet,  nihil  obviabit;  sed 
cuncta  desiderata  simul  erunt  praesentia,  totumque 
affectum  tuum  reficient  et  adimplebunt  usque  ad 
summum.  Ibi  reddam  gloriam  pro  contumelia  per- 
pessa,  pallium  laudis  pro  moerore;  pro  loco  novissi- 
mo  sedem  regni  in  saecula.  Ibi  apparebit  fiuctus 
obedientiae,  gaudebitlabor  poenitentiae  et  humilis 
subjectio  coronabitur  gloriose. 

7.  Nunc  ergo  inclina  te  humiliter  sub  omnium 
manibus;  nec  sit  tibi  curae,  quis  hoc  dixerit  vel 
jusserit.  Sed  hoc  magnopere  curato,  ut  sive  prae- 
latus  seu  junior  aut  aequalis  aliquid  a  te  exposce- 
rit  vel  innuerit,  pro  bono  totum  accipias  et  sincera 
voluntate  studeas  adimplere.  Quaeret  alius  hoc, 
alius  illud;  glorietur  ille  in  illo  et  iste  in  isto, 
laudeturque  millies  mille:  tu  autem  nec  in  isto 
nec  in  illo,  sed  in  tui  ipsius  gaude  contemtu  et  in 

mei  solius  beneplacito  ac  honore.  Hoc  optandum 
est  tibi,  ut  sive  per  vitam  sive  per  mortem  Deus  sem- 
per  in  te  gloriftcetur. 


CAPUT     L. 

Qualiter  homo  desolatus  se  debet  in  manus 
Dei  offerre. 

1.  iJomine  Deus,  sancte  pater,  sis  nunc  et  in  ae- 
ternum  benedictus ,  quia  sicut  vis,  sic  factum  est,  et 
quod  facis,  bonum  est.  Laeteturinte  servus  tuus, 
non  in  se ,  nec  in  aliquo  alio :  quia  tu  solus  laetitia 
vera,  tu  spes  mea  et  corona  mea,  tu  gaudium  meum 
et  honor  meus,  Domine.  Quid  habet  servus  tuus, 
nisi  quod  a  te  accepit  etiam  sine  merito  suo?  Tua 
sunt  omnia,  quae  dedisti  et  quae  fecisti.  Pauper 
sum  et  in  laboribus  meis  a  juventute  mea, 
et  contristatur  anima  mea  nonnunquam  usque  ad  la- 
crymas,  quandoque  etiam  conturbatur  ad  se  propter 
imminentes  passiones. 

2.  Desidero  pacis  gaudium,  pacem  filiorum  tuo- 
rum  flagito,  qui  in  lumine  consolationis  a  te  pascun- 
tur.     Si  das  pacem,  si  gaudium  sanctum  infundis, 


1.  Psalm.  87  (,83j,  16. 


172  DE   IMITATIONE 

erit  anima  servi  tui  plena  modulatione  et  derota  in 
laude  tua.  Sed  si  te  subtraxeris,  sicut  saepissime 
soles,non  poterit  currere  viani  mandatorum  tuorum, 
sed  mas^is  ad  tundendum  pectusgenua  ejus  incurvan- 
tur:  quia  non  est  illi  sicut  heri  et  nudius  tertius, 
quando  splendebat  lucerna  tua  super  caput  ejus,  et 
sub  umbra  alarum  tuarum  protegebatur  a  tentatio- 
nibus  irruentibus. 

3.  Pater  juste  et  semper  laudande,  venit  hora,  ut 
probetur  servus  tuus.  Pater  amande,  dignum  est, 
ut  hac  hora  patiatur  pro  te  aliquid  servus  tuus.  Pa- 
ter  perpetuo  venerande,  venit  hora,  quam  ab  aeterno 
praesciebas  afFuturam,  ut  ad  modicum  tempus  suc- 
cumbat  foris  servus  tuus ,  vivat  vero  semper  apud  te 
intus;  paululum  vilipendatur,  humilietur  et  deficiat 
coram  hominibus,  passionibus  conteratur  et  languo- 
ribus,  ut  iterum  tecum  in  aurora  no vae  lucis  resurgat 
et  in  coelestibus  clareficetur.  Pater  sancte,  tu  sic 
ordinasti  et  sic  voluisti:  et  hoc  factum  est,  quod  ipse 
praecepisti. 

4.  Haec  est  enim  gratia  ad  amicum  tuum,  pati  et 
tribulari  in  mundo  pro  amore  tuo ,  quotiescunque  et 
a  quocunque  id  permiseris  fieri.  Sine  consilio  et 
providentia  tua  et  sine  caussa  nihil  fit  in  terra.  B  o- 
num  mihi,  Domine,  quod  humiliasti  me, 
ut  discam  justificationes  tuas,  et  omnes 
elationes  cordis  atque  praesumtiones  abjiciam.  Uti- 
le  mihi,  quod  confusio  cooperuit  faciem  meam,  ut  te 


4.  Psalm.  il8  (119),  71. 

potius,  quam  homines,  ad  consolandum  requiram. 
Didici  etiam  ex  hoc  inscrutabile  judicium  tuum  ex- 
pavescere,  qui  affligis  justum  cum  impio,  sed  non  sine 
aequitate  et  justitia. 

5.  Gratias  tibi  ago,  quia  non  pepercisti  malis 
meis,  sed  attrivisti  me  verberibus  amaris,  infligens 
dolores  et  immittens  angustias  foris  et  intus.  Non 
est,  qui  me  consoletur,  ex  omnibus,  quae  sub  coelo 
sunt,  nisi  tu  Domine  Deus  meus,  coelestis  medicus 
animarum,  qui  percutis  et  sanas,  deducis 
ad  inferos  et  reducis.  Disciplina  tua  super 
me,  et  virga  tua  ipsa  me  docebit. 

6.  Ecce,  Pater  dilecte,  in  manibus  tuis  sum  ego, 
sub  virga  correctionis  tuae  me  inclino.  Percute 
dorsum  meum  et  coUum  meum,  ut  incurvem  ad  vo- 
luntatem  tuam  tortuositatem  meam.  Fac  me  pium 
et  humilem  discipulum,  sicut  bene  facere  consue- 
visti,  ut  ambulem  ad  omnem  nutum  tuum.  Tibi  me 
et  omnia  mea  ad  coiTigendum  commendo;  melius 
est  hic  corripi,  quam  in  futuro.  Tu  scis  omnia  et 
singula,  et  nil  te  latet  in  humana  conscientia.  Ante- 
quam  fiant,  nosti  ventura,  et  non  opus  est  tibi,  ut 
quis  te  doceat  aut  admoneat  de  his,  quae  geruntur  in 
terra.  Tu  scis,  quid  expedit  ad  profectum  meum,  et 
quantum  deservit  tribulatio  ad  rubiginem  vitiorum 
purgandam.  Fac  mecum  desideratum  beneplacitum 
tuum,  et  ne  despicias  peccaminosam  vitam  meam, 
nuUi  melius  nec  clarius,  quam  tibi  soli  notam. 


3.  Tob.  13,  2. 

7.  Da  mihi,  Domine,  scire,  quod  sciendum  est, 
hocamare,  quod  amandum  est,  hoc  laudare,  quod 
tibi  summe  placet,  hoc  reputare,  quod  tibi  pretiosum 
apparet,  hoc  vituperare,  quod  oculis  tuis  sordescit. 
Non  me  sinas  secundum  visionem  oculorum  exterio- 
rum  judicare  neque  secundum  auditum  auriumhomi- 
num  imperitorum  sententiare,  sed  in  judicio  vero  de 
visibilibus  et  spiritualibus  discernere  atque  super 
omnia  voluntatem  beneplaciti  tui  semper  inquirere. 

8.  Falluntur  saepe  hominum  sensus  in  judicando ; 
falluntur  et  amatores  saeculi  visibilia  tantummodo 
amando.  Quid  est  homo  inde  melior,  quiareputa- 
tur  ab  homine  major?  Fallax  fallacem,  vanus  vanum, 
caecus  caecum,  infirmus  infirmum  decipit,  dum  exal- 
tat;  et  veraciter  magis  confundit,  dum  inaniter  lau- 
dat.  Nam  quantum  unusquisque  est  in  oculis  tuis, 
tantum  est  et  non  amplius ,  ait  humilis  sanctus  Fran  • 
ciscus. 


CAPUT    LL 


Quod  humilibus  imistendum  est  operibus,  cum 
deficitur  a  summis. 

1.  Fili,  non  vales  semper  in  ferventiori  desiderio 
virtutum  stare  nec  in  altiori  gradu  contemplationis 
consistere,sed  necessehabes  interdumob  originalem 

coiTuptelam  ad  inferiora  descendere,  et  onus  cor- 
ruptibilis  vitae  etiam  invite  et  cum  taedio  portare. 
Quamdiu  mortale  corpus  geris,  taedium  senties  et 
g;i-avamen  cordis.  Oportet  ergo  saepe  in  carne  de 
carnis  onere  gemere,  eo  quod  non  vales  spiritua- 
libus  studiis  et  di^dnae  contempldtioni  indesinenter 
inhaerere. 

2.  Tunc  expedit  tibi  ad  humilia  et  exteriora  ope- 
ra  confugere  et  in  bonis  actibus  terecreare,  adven- 
tum  meum  et  supernam  visitationem  firma  confi- 
dentia  exspectare,  exiliumtuum  et  ariditatem  men- 
tis  patienter  sufferre,  doneciterum  ame  visiteris  et 
ab  omnibus  anxietatibus  libereris.  Nam  faciam  te 
laborum  oblivisci  et  interna  quiete  perfrui.  Expan- 
dam  coramteprata  scripturarum,  ut  dilatato  corde 
currere  incipias  viam  mandatorum  meorum.  Et 
dices:  Non  sunt  condignae  passiones  hu- 
jus  temporis  ad  futuram  gloyiam,  quae 
revelabitur  in  nobis. 


Rom.  8,  18. 

CAPUT    LII. 

Qaod  homo  non  reputet  se  consolatione  dignum, 
sed  magis  verberibus  reum. 

1.  JJomine,  non  sum  dignus  consolatione  tua 
nec  aliqua  spirituali  visitatione,  et  ideo  juste  mecum 
agis ,  quando  me  inopem  et  desolatum  relinquis.  Si 
enim  ad  instar  maris  lacrymas  fundere  possem,  ad- 
huc  consolatione  tua  dignus  non  essem.  Unde  nihil 
dignussum,  quam  llagellari  etpuniri,  quiagraviter 
et  saepe  te  oifendi  et  in  multis  valde  deliqui.  Ergo 
vera  pensata  ratione,  nec  minima  sum  dignus  conso- 
latione.  Sed  tu,  clemens  et  misericors  Deus,  qui 
non  vis  perire  opera  tua,  ad  ostendendum  divitias 
bonitatis  tuae  in  vasa  misericordiae,  etiam  praeter 
omne  proprium  meritum  dignaris  consolari  servum 
tuum  supra  humanum  modum.  Tuae  enim  consola- 
tiones  non  sunt  sicut  humanae  confabulationes. 

2.  Quid  egi,  Domine,  ut  mihi  confen"es  aliquam 
coelestem  consolationem?  Ego  nihil  boni  me  egisse 
recolo,  sed  semper  ad  vitia  pronum  et  ademendatio- 
nem  pigrum  fuisse.  Verum  est  et  negare  non  pos- 
sum.  Si  aliter  dicerem ,  tu  stares  contra  me ,  et  non 
esset  qui  defenderet.  Quid  merui  pro  peccatis  meis, 
nisi  infernum  et  ignem  aeternum?  In  veritate  con- 
fiteor,  quoniam  dignus  sum  omni  ludibrio  et  contem 
tu,  nec  decet  me  inter  tuos  devotos  commemorari. 

Et  licet  hoc  aegre  audiam,  tamen  adversum  mepro 
veritate  peccata  mea  arguam,  ut  facilius  misericor- 
diam  tuam  merear  impetrare. 

3.  Quid  dicam  reus  et  omni  confusione  plenus? 
Non  habeo  os  loquendi,  nisi  hoc  tantum  verbum: 
Peccavi,  Domine,  peccavi;  miserere  mei,  ignosce 
mihi.  Sine  me  paululum,  ut  plangam  do- 
loreni  meum,  antequam  vadam  ad  terram 
tenebrosam  et  opertam  mortis  caligine. 
Quid  tam  maxime  a  reo  et  misero  peccatore  requiris, 
nisi  ut  conteratur  et  humiliet  se  pro  delictis  suis?  In 
vera  contritione  et  cordis  humiliatione  nascitur  spes 
veniae,  reconciliatur  perturbata  conscientia,  repara- 
tur  gratia  perdita,  tuetur  homo  a  futura  ira,  et  occur- 
runt  sibi  mutuo  in  osculo  sancto  Deus  et  poenitens 
anima. 

4.  Humilis  peccatorum  contritio  acceptabile  tibi 
estjDomine,  sacrificium,  longe  suavius  odoransin 
conspectu  tuo,  quam  thuris  incensum.  Haec  est  gra- 
tum  etiam  unguentum,  quod  sacris  pedibus  tuis  in- 
fundi  voluisti ,  quia  cor  contritum  et  humilia- 
tum  nunquam  despexisti.  Ibi  est  locus  refu- 
gii  a  facie  irae  inimici.  Ibi  emendatur  et  abluitur, 
quidquid  aliunde  contractum  est  et  inquinatum. 


I 


3.  Job.  10,  20  et  21.  -     4.  Psalm.  50,  (51).  19- 

CAPUT   LIII. 

Quod  gratia  Dei  non  miscetur  terrrena 
sapientibus. 

1.  Fili,  pretiosa  est  gratia  mea,  non  patitur  se 
misceri  extraneis  rebus  nec  consolationibusterrenis. 
Abjicere  ergo  oportet  omnia  impedimenta  gratiae, 
si  optas  ejus  infusionem  suscipere.  Pete  secretum 
tibi,  ama  solus  habitare  tecum,  nuUius  require  con- 
fabulationem,  sed  magis  adDeum  devotam  effunde 
precem,  ut  compunctam  teneas  mentem  et  puram 
conscientiam.  Totum  mundum  nihil  aestima;  Dei 
vacationem  omnibus  exterioribus  antepone.  Non 
enim  poteris  mihi  vacare  et  in  transitoriis  pariter  de- 
lectari.  A  notis  et  a  caris  oportet  elongari  et  ab 
omni  temporali  solatio  mentem  tenere  privatam. 
Sic  obsecrat  B.  Apostolus  Petrus,  ut  tanquam 
advenas  et  peregrinos  in  hoc  mundo  se 
contineant  Christi  fideles. 

2.  O  quanta  fiducia  erit  morituro,  quem  nuUius 
rei  affectus  detinet  in  mundo?  Sed  sic  segregatum 
cor  habere  ab  omnibus  aeger  necdum  capit  animus, 
nec  animalis  homo  novit  interni  hominis  libertatem. 
Attamen  si  vere  velit  esse  spiritualis,  oportet  eum 
renuntiare  tam  remotis  quampropinquis,  et  a  nemine 


1.  1  Petr.  2,  11. 

magis  cavere,  quam  a  se  ipso.  Si  temet  ipsum  per- 
fecte  viceris,  cetera  facilius  subjugabis.  Perfecta 
victoria  est,  de  semet  ipso  triumphare.  Qui  enim  se- 
met  ipsum  subjectum  tenet,  ut  sensualitas  rationi  et 
ratio  in  cunctis  obediat  mihi,  hic  vere  victor  est  sui 
et  dominus  mundi. 

3.  Si  ad  hunc  apicem  scandere  gliscis,  oportet  vi- 
riliter  incipere  et  securim  ad  radicem  ponere,  ut 
evellas  et  destruas  occultam  inordinatam  inclinatio- 
nem  ad  te  ipsum  et  ad  omne  privatum  et  materiale 
bonum.  Ex  hoc  vitio,  quod  homo  semet  ipsum  nimis 
inordinate  diligit,  paene  totum  pendet,  quidquidra- 
dicaliter  vincendum  est:  quo  devicto  et  subacto  ma- 
lo  pax  magna  et  tranquillitas  erit  continuo.  Sed 
quia  pauci  sibi  ipsis  perfecte  mori  laborant,  nec 
plene  extra  se  tendunt,  propterea  in  se  implicati  re~ 
manent  nec  supra  se  in  spiritu  elevari  possunt.  Qui 
autem  libere  mecum  ambulare  desiderat,  necesse 
est,  ut  omnes  pravas  et  inordinatas  afFectiones  suas 
mortificet,  atque  nulli  creaturae  privato  amore  con- 
cupiscenter  inhaereat. 

CAPUT    LIY. 

De  diversis  motibus  naiurae  et  grntiae. 

1.  Fili,  diligenter  adverte  motus  naturae  et  gra- 
tiae,  quia  vaide  contrarie  et  subtiliter  moventur,  et 
vix  nisi  a  spirituali  et  intimo  illuminato  homine  dis- 
cernuntur.  Omnes  quidem  bonum  appetunt  et  ali- 
quidboni  in  suis  dictis  vel  factis  praetendunt;  ideo 
sub  specie  boni  multi  f alluntur. 

2.  Natura  callida  est,  etmultos  trahit,  illaqueat 
et  decipit,  et  se  semper  pro  fine  habet;  sed  gratia 
simpliciter  ambulat,  ab  omni  specie  mala  declinat, 
fallacias  non  praetendit,  et  omnia  pure  propter 
Deum  agit,  in  quo  et  finaliter  requiescit. 

3.  Natura  invite  vult  mori ,  necpremi,  nec  supe- 
rari ,  nec  subesse ,  nec  sponte  subjugari ;  gratia  vero 
studet  mortificationi  propriae,  resistit  sensualitati, 
quaerit  subjici,  appetit  vinci,  nec  propria  vult  liber- 
tate  fungi;  sub  disciplina  amat  teneri,  nec  alicui  cu- 
pit  dominari,  sed  sub  Deo  semper  vivere,  stare  et 
esse,  atque  propterDeum  omni  humanae  creaturae 
humiliter  parata  est  inclinari. 

4.  Natura  pro  suo  eommodo  laborat,  et  quid  lucri 
ex  alio  sibi  proveniat,  attendit;  gratia  autem,  non 
quid  sibi  utile  et  commodum  sit,  sed  quod  multispro- 
ficiat,  magis  considerat. 

5.  Natura  libenter  honorem  etreverentiam  acci- 

pit;  gratia  vero  omnem  honorem  et  gloriam  Deo  fi- 
deliter  attribuit. 

6.  Natura  confusionem  timet  et  contemtum;  gra- 
tia  autem  gaudet  pro  nomine  Jesu  contumeliam  pati. 

7.  Natura  otium  amat  et  quietem  corporalem; 
giatiavero  vacua  esse  nonpotest,  sed  libenter  am- 
plectitur  laborem. 

8.  Natura  quaerit  habere  curiosa  ctpulchra,  ab- 
horret  vilia  et  grossa;  gratia  vero  simplicibus  de- 
lectatur  et  humilibus,  aspera  non  aspernatur,  nec  ve- 
tustis  refugit  indui  pannis, 

9.  Natura  respicit  temporalia,  gaudet  ad  lucra 
terrena,  tristatur  de  damno,  irritatur  levi  injuriae 
verbo ;  sed  gratia  attendit  aeterna,  non  inhaeret 
temporalibus,  nec  in  perditione  rerum  turbatur,  ne- 
que  verbis  durioribus  acerbatur,  quia  thesaurum 
suum  et  gaudium  in  coelo,  ubi  nil  perit,  constituit. 

10.  Natura  cupida  est,  et  libentius  accipit,  quam 
donat;  amat  propria  et  privata:  gratia  autem  pia 
est  et  communis,  vitat  singularia,  contentatur  pau- 
cis,  beatius  dare  judicat  quam  accipere. 

11.  Natura  inclinat  ad  creaturas,  ad  carnem  pro- 
priam,  ad  vanitates  et  discursus;  sed  gratia  trahit 
ad  Deum  et  ad  virtutes,  renunciat  creaturis,  fugit 
mundum,  odit  carnis  desideria,  restringit  evagatio- 
nes,  erubescit  in  publico  apparere. 

12.  Natura  libenter  aliquod  solatium  habet  ex- 
ternum,  in  quo  delectetur  adsensum;  sedgratiain 


10.  Act.  20,  35. 

solo  Deo  quaerit  consolari  et  in  summo  bono  super 
omnia  visibilia  delectari. 

13.  Natura  totum  agit  propter  lucrum  et  commo- 
dum  proprium,  nihil  gratis  facere  potest,  sed  aut  ae- 
quale ,  aut  melius ,  aut  laudem  vel  favorem  pro  bene- 
factis  consequi  sperat,  et  multumponderari  suagesta 
et  dona  concupiscit;  gratia  vero  nil  temporale  quae- 
rit,  nec  aliud  praemium,  quam  Deum  solum  pro  mer- 
cede  postulat;  nec  amplius  de  temporalibus  necessa- 
riis  desiderat,  nisi  quantum  haec  sibi  ad  assecutio- 
nem  aeternorum  valeant  deservire. 

14.  Natura  gaudet  de  amicis  multis  etpropinquis, 
gloriatur  de  nobililoco  et  ortugeneris;  arridetpo- 
tentibus,blanditur  divitibus,  applaudit  sibi  similibus: 
gratia  autem  et  inimicos  diligit,  nec  de  amicorum 
turba  extollitur,  nec  locum  nec  ortum  natalium  repu- 
tat,  nisi  virtus  major  ibi  fuerit;  favet  magis  pauperi 
quamdiviti;  compatitur  plus  innocenti  quam  poten- 
ti;  congaudetveraci,  nonfallaci;  exhortatur  semper 
bonos  meliora  charismata  aemulari  et  filio  Dei  per 
virtutes  assimilari. 

15.  Natura  de  defectu  et  molestia  cito  conqueri- 
tur ;  gratia  constanter  fert  inopiam. 

16.  Natura  omnia  ad  se  reflectit,  pro  se  certat  et 
arguit:  gratia  autem  adDeum  cuncta  reducit,  unde 
originaliter  emanant;  nihil  boni  sibi  adscribit,  nec 
arroganter  praesumit;  non  contendit,  nec  suam  sen- 
tentiam  aliis  praefert,  sed  in  omni  sensu  et  intellectu 
aeternae  sapientiae  ac  divino  examijtii  se  submittit. 
Natura  appetit  scire  secreta  et  nova  audire;  vult 

cxterius  apparere  et  multaper  sensus  experiri;  de- 
siderat  agnosci  et  agere  unde  laus  et  admiratio  pro- 
cedit:  sed  gratia  non  curat  nova  nec  curiosa  perci- 
pere,  quia  totum  hoc  de  vetustate  corruptionis  est 
ortum,  cum  nihil  novum  et  durabile  sit  super  terram. 
Docet  itaque  sensus  restringere,  vanam  complacen- 
tiam  et  ostentationem  devitare,  laudanda  et  digne 
miranda  humiliter  abscondere,  et  de  omni  re  et  in 
omni  scientia  utilitatis  fructum  atque  Dei  laudem  et 
honorem  quaerere.  Non  vult  se  nec  sua  praedicari, 
sed  Deum  in  donis  suis  optat  benedici,  qui  cuncta  ex 
mera  caritate  largitur. 

17.  Haec  gratia  supernaturale  lumen  et  quod- 
dam  Dei  speciale  donum  est,  et  proprie  electorum 
signaculum  et  pignus  salutis  aeternae:  quae  homi- 
nem  de  terrenis  ad  coelestia  amanda  sustoUit,  et  de 
carnali  spiritualem  efficit.  Quanto  igitur  natura 
amplius  premitur  et  vincitur,  tanto  major  gratia  in- 
funditur,  et  quotidie  novis  visitationibus  interior 
homo  secundum  imaginem  Dei  reformatur. 

CAPUT    LV. 


De  corruptione  naturae  et  efjicacia  gratiae 
aimnae. 

1.  Domine  Deus  meus,  qui  me  creasti  ad  imagi- 
nem^t  similitudinem  tuam ,  concede  mihi  hanc  gra- 
tiam,  quam  ostendisti  tam  magnam  et  necessariam 
ad  salutem,  ut  vincam  pessimam  naturam  meam,  tra- 
hentem  ad  peccata  et  in  perditionem.  Sentio  enim 
in  carne  mea  legem  peccati,  contradicentem  legi 
mentis  meae,  et  captivumme  ducentem  ad  obedien- 
dum  sensualitati  in  multis;  nec  possum  resistere 
passionihus  ejus,  nisi  assistattua  sanctissima  gratia, 
cordi  meo  ardenter  infusa. 

2.  Opus  est  gratia  tua  et  magna  gratia,  ut  vinca- 
tur  natura  ad  malum  semper  prona  ah  adolescentia 
sua.  Nam  per  primum  homineni  Adam  lapsa  et  vi- 
tiata  per  peccatum  in  omnes  homines  poena  hujus 
maculae  descendit,  ut  ipsa  natura,  quaehona  et  recta 
a  te  condita  fuit,  pro  vitio  jam  etinfirmitate  corru- 
ptae  naturae  ponatur,  eo  quod  motus  ejus  sihi  reli- 
ctus  ad  malum  et  inferiora  trahit.  Nam  modica  vis, 
quae  remansit,  est  tanquam  scintilla  quaedam  latens 
in  cinere.  Haec  est  ipsa  ratio  naturalis,  circumfusa 
magna  caligine,  adhuc  judicium  hahens  honi  etmali, 


Sentio   enim   sqq.  cfr.  Rom.  7,  23. 

veri  falsique  distantiam,  licet  impotens  sit  adimplere 
omne  quod  approbat,  nec  pleno  jam  lumine  veritatis 
nec  sanitate  affectionum  suarum  potiatur. 

3.  Hinc  est  Deus  meus,  quod  condelector  le- 
gi  tuae  secundum  interiorem  hominem, 
sciens  mandatum  tuum  fore  bonum,  justum  et  san- 
ctum,  arguens  etiam  omne  malum  et  peccatum  fu- 
giendum.  Carne  autem  servio  legi  peccati,  dum 
magis  sensualitati  obedio,  quam  rationi.  Hinc  est, 
quod  velle  bonum  mihi  adjacet,  perficere 
autem  non  invenio.  Hinc  saepe  multa  bona 
propono ,  sed  quia  gratia  deest  ad  adjuvandum  infir- 
mitatem  meam,  ex  levi  resistentia  resilio  et  deficio. 
Hinc  accidit,  quod  viam  perfectionis  agnosco,  et 
qualiter  agere  debeam,  clare  satis  video,  sed  pro- 
priae  corruptionis  pondere  pressus  ad  perfectiora 
non  assurgo. 

4.  O  quam  maxime  est  mihi  necessaria,  Domine, 
tua  gratia  ad  inchoandum  bonum,  ad  proficiendum 
et  ad  perficiendum!  Nam  sine  ea  nihil  possum  fa- 
cere:  omnia  autem  possum  in  te  confor- 
tante  me  gratia.  O  vere  coelestis  gratia,  sine  qua 
nulla  sunt  propria  merita,  nulla  quoque  donanatu- 
rae  ponderandal  Nihil  artes,  nihil  divitiae,  nihil 
pulchritudo  vel  fortitudo,  nihil  ingenium  vel  eloquen- 
tia  valent  apud  te,  Domine,  sine  gratia.  Nam  dona 
naturae  bonis  et  maiis  sunt  communia;  electorum 
autem  proprium  donum  est  gratia  sive  dilectio ,  qua 


J.  Rom.  7,  22.     Ib.  vs.  18.  —     4.  Pliilipp.  4,  13. 

insigniti  digni  habentur  vita  aeterna.  Tantum  emi- 
nethaec  gratia,  ut  nec  donum  prophetiae,  nec  signo- 
rum  operatio,  nec  quantalibet  alta  speculatio  aliquid 
aestimentur  sine  ea.  Sed  neque  fides,  neque  spes, 
neque  aliae  rirtutes  tibi  acceptae  sunt  sine  caritate: 
et  gratia. 

5.  O  beatissima  gratia,  quae  pauperem  spiritu 
virtutibus  divitem  facis !  et  divitem  multis  bonis,  hu- 
milem  corde  reddis.  Veni,  descende  adme,  reple 
me  mane  consolatione  tua,  ne  deficiat  prae  lassitudi* 
ne  et  ariditate  mentis  anima  mea.  Obsecro ,  Domi- 
ne,  ut  inveniam  gratiam  in  oculis  tuis ;  sujfficit  enim 
mihi  gratiatua,  ceteris  non  obtentis,  quae  deside- 
rat  natura.  Si  fuero  tentatus  et  vexatus  tribulatio- 
nibus  multis,  non  timebo  mala,  dum  mecum  fuerit 
gratia  tua.  Ipsa  fortitudo  mea,  ipsa  consilium  con- 
fert  et  auxilium.  Cunctis  hostibus  potentior  est  et 
sapientior  universis  sapientibus. 

6.  Magistra  est  veritatis ,  doctrix  disciplinae,  lu- 
men  cordis,  solamen  pressurae,  fugatrix  tristitiae, 
ablatrix  timoris,  nutrix  devotionis,  productrix  lacry- 
marum.  Quid  sum  sine  ea,  nisi  aridum  lignum  et 
stipes  inutilis  ad  ejiciendum?  Tua  ergo  me,  Domi- 
ne,  gratia  semper  et  praeveniat  et  sequatur,  ac  bonis 
operibus  jugiter  praestet  esse  intentum,  per  Jesum 
Christum,  filium  tuum.   Amen. 

CAPUT    LYI. 

Quod  nos  ipsos  abnegare  et  Christum  imitari 
debemus  per  crucem. 

1.  Fili,  quantum  a  te  vales  exire,  tantum  in  me 
poteris  transire.  Sicut  nihil  foris  concupiscere  in- 
ternam  pacem  facit,  sic  se  interius  relinquere  Deo 
conjungit.  Volo  te  addiscere  perfectam  abnegatio- 
nem  tui  in  voluntate  mea  sine  contradictione  et  que- 
rela.  Sequere  me;  ego  sum  via,  veritas  et 
vita.  Sine  via  non  itur,  sine  veritate  non  cognosci- 
tur,  sine  vita  non  vivitur.  Ego  sum  via,  quam  sequi 
debes;  veritas,  cui  credere  debes;  vita,  quam  spera- 
re  debes.  Ego  sum  via  inviolabilis,  veritas  infallibi- 
Us,  vita  interminabilis.  Ego  sum  via  rectissima,  ve- 
ritas  suprema,  vita  vera,  vita  beata,  vita  increata. 
Simanseris  in  via  mea,  cognosces  veritatem, 
et  veritas  liberabit  te,  et  apprehendes  vitam 
aeternam. 

2.  Si  vis  ad  vitam  ingredi,  serva  man- 
data.  Si  vis  veritatem  cognoscere,  crede  mihi. 
Si  vis  perfectus  esse,  vende  omnia.  Sivis 
esse  discipulus  meus,  abnega  temet  ipsum.  Si  vis 
beatam  vitam  possidere,  praesentem  vitam  con- 
temne.   Si  vis  exaltari  in  coelo,  humilia  te  in  mundo. 


1.  Joann.  14,  6.     Ib.  8,  32.  —     2.  Matth.  19,  17.  21. 

Sivis  regnare  mecum,  porta  crucem  mecum.  Soli 
enim  servi  crucis  inveniunt  viam  beatitudinis  et  ve- 
rae  lucis. 

3.  Domine  Jesu,  quia  arcta  est  vita  tua  et  mundo 
despecta,  dona  mihi  te  cum  mundi  despectu  imitari. 
Non  enim  major  est  servus  domino  suo, 
nec  discipulus  supra  magistrum,  Exercea- 
tur  servus  tuus  in  vita  tua,  quia  ibi  est  salus  mea  et 
sanctitas  vera.  Quidquid  extra  eam  lego  vel  audio, 
non  me  recreat  nec  delectat  plene. 

4.  Fili,  quia  haec  scis  et  legisti  omnia,  beatus 
eris,  si  feceris  ea.  Qui  habet  mandata  mea 
et  servat  ea,  ipse  est  qui  diligit  me,  et 
ego  diligam  eum  et  manifestabo  ei  me 
ipsum,  et  faciam  eum  consedere  mecum  in  regno 
patris  mei. 

5.  Domine  Jesu,  sicut  dixisti  et  promisisti,  sic 
utique  fiat  et  mihi  promereri  contingat.  Suscepi, 
suscepi  de  manu  tua  crucem;  portabo,  et  portabo 
eam  usque  ad  mortem ,  sicut  imposuisti  mihi.  Vere 
vita  boni  monachi  crux  est,  sed  dux  paradisi.  In- 
ceptum  est,  retro  abire  non  licet,  nec  relinquere 
oportet. 

6.  Eiafratres,  pergamus  simul,  Jesus  eritnobis- 
cum.  Propter  Jesum  suscepimus  hanc  crucem ;  pro- 
pter  Jesum  perseveremus  in  cruce.  Erit  adjutor 
noster,  qui  est  dux  noster  et  praecessor.  En  rex 
noster  ingreditur  ante  nos,  quipugnabit  pro  nobis. 


3.  Matth.  10,  24.  —    4.  Joann.  14,  21. 

Sequamur  viriliter,  nemo  metuat  terrores ;  simus  pa- 
rati  mori  fortiter  in  bello,  nec  inferamus  crimen  glo- 
riae  nostrae,  ut  fugiamus  a  cruce. 


CAPUT    LVII. 

Quod  homo  non  sit  nitnis  dejectus,  quando  in 
aliquos  labitur  defectus. 

'■  1.  Fili,  magis  placent  mihi  patientia  et  humiiitas 
in  adversis,  quam  multa  consolatio  et  devotio  in  pro- 
speris.  Ut  quid  te  contristat  parvum  factum  contra 
te  dictum?  Si  amplius  fuisset,  commoveri  non  de- 
buisses.  Sed  nunc  permitte  transire;  non  est  pri- 
mum  nec  novum,  nec  ultimum  erit,  si  diu  vixeris. 
Satis  viiilis  es,  quamdiu  nil  obviat  adversi.  Bene 
etiam  consulis,  et  alios  nosti  roborare  verbis;  sed 
cum  ad  januam  tuam  venit  repentina  tribulatio ,  defi- 
cis  consilio  etrobore.  Attende  magnam  fragilitatem 
tuam,  quam  saepius  experiris  in  modicis  objectis; 
tamen  pro  salute  tua  istafiunt,  cum  haec  et  similia 

;ontingunt. 


1.  Ed.  Valart.  parva   res   tacta   contra   te  vel    di 
ta.     Fort.  vel   dictum. 

2.  Pone,  ut  melius  nosti,  ex  corde ;  et  si  te  tetigit, 
non  tamen  dejiciat  nec  diu  implicet.  Ad  minus  susti- 
ne  patienter,  si  non  potes  gaudenter.  Etiamsi  mi- 
nus  libenter  audis  et  indignationem  sentis,  reprime 
te,  nec  patiaris  aliquid  inordinatum  ex  ore  tuo  exire, 
unde  parvuli  scandalizentur.  Cito  conquiescet  com- 
motio  excitata,  et  dolor  internus  revertente  dulcora- 
bitur  gratia.  Adhuc  vivo  ego,  dicit  Dominus,  juvare 
te  paratus  et  solito  amplius  consolari,siconfisus  fue- 
ris  mihi  et  devote  invocaveris. 

3.  Animaequior  esto,  et  ad  majorem  sustinentiam 
accingere.  Non  esttotum  frustratum,  sitesaepius 
percipis  tribulatum  vel  graviter  tentatum.  Homo 
es  et  non  Deus ;  caro  es,  non  angelus.  Quomodo  tu 
posses  semper  in  eodem  statu  virtutis  permanere, 
quando  hoc  defuit  angelo  in  coelo  et  primo  homini 
in  paradiso?  Ego  sum,  qui  moerentes  erigo  sospi- 
tate,  et  suam  cognoscentes  infirmitatem  ad  meam 
proveho  divinitatem. 

4.  Domine,  benedictum  sit  verbum  tuum,  dulce 
super  mel  et  favum  ori  meo.  Quid  facerem  in 
tantis  tribulationibus  et  angustiis  meis ,  nisi  me  con- 
fortares  tuis  sanctis  serraonibus?  Dummodo  tandem 
ad  portam  salutis  perveniam,  quid  curae  est,  quae  et 
quantapassus  fuero?    Da  finem  bonum,  da  felicem 


2.  Eil.  Valart.  Pelle,  ut  melius  nosti,  ex  corde 
omnem  oL  ista  tristitiam,  et  si  ea  te  tetig-it, 
non   etc.  —     4.  Psalm.  18  (19),  11. 

ex  hoc  mundo  transitum.  Memento  mei,  Deus 
meus,  et  dirige  me  recto  itinere  in  regnum  tuum. 
Amen. 


CAPUT    LVllI. 

De  altioribus  rebus  et  occultis  judiciis  Dei  non 
scrutandis. 

1.  Fili,  caveas  disputare  de  altis  materiis  et  de 
occultis  Dei  judiciis;  cur  iste  sic  relinquitur  et  ille 
ad  tantam  gratiam  assumitur ;  cur  etiam  iste  tantum 
affligitur  et  ille  tam  eximie  exaltatur.  Ista  omnem 
humanam  f acultatem  excedunt,  nec  ad  investigandum 
judicium  divinum  uUa  ratio  praevalet  vel  disputatio. 
Quando  ergo  haec  tibi  suggerit  inimicus  vel  etiam 
quidam  curiosi  inquirunt  homines,  responde  illud 
Prophetae:  Justus  es,  Domine,  et  rectum  ju- 
dicium  tuum;  etillud:  Judicia  Domini  vera, 
justificata  in  semet  ipsa.  Judicia  mea  me- 
tuenda  sunt,  non  discutienda,  quiahumano  intellectui 
sunt  incomprehensibilia. 

2.  Noli  etiam  inquirere  nec  disputare  de  meritis 
Sanctorum,  quis  alio  sit  sanctior,  aut  quis  major  fue- 


Psalm.  118  (ll'J),  137.     LIj.  18  (19),  10. 

rit  in  regno  coelorum.  Talia  generant  saepe  lites  et 
contentiones  inutiles;  nutriunt  quoque  superbiam  et 
vanam  gloriam:  unde  oriuntur  invidiae  et  dissensio- 
nes,  dum  iste  illum  Sanctum  et  alius  alium  conatur 
superbe  praeferre.  Talia  autem  velle  scire  et  inve- 
stigare  nuUum  fructum  afferunt,  sed  magis  Sanctis 
displicent:  quia  non  sum  Deus  dissensionis, 
sed  pacis;  quae  pax  magis  in  humilitate  vera, 
quam  in  propria  exaltatione  consistit. 

3.  Quidam  zelo  dilectionis  trahuntur  ad  hos  vel 
ad  illos  ampliori  affectu,  sed  humano  potius  quam 
divino.  Ego  sum,  qui  cunctos  condidi  Sanctos;  ego 
donavi  gratiam,  ego  praestiti  gloriam.  Ego  novi 
singulorum merita ;  ego  praeveni  eos  in  bene- 
dictionibus  dulcedinis  meae.  Ego  praescivi 
dilectos  ante  saecula;  ego  eos  elegi  de  mundo, 
non  ipsi  me  praelegerunt.  Ego  vocavi  per  gratiam, 
attraxi  per  misericordiam;  ego  perduxi  eos  per  ten- 
tationes  varias.  Ego  infudi  consolationes  magnifi- 
cas,  ego  dedi  perseverantiam,  ego  coronavi  eorum 
patientiam. 

4.  Ego  primum  et  novissimum  agnosco;  ego 
omnes  inaestimabili  dilectione  amplector.  Ego  lau- 
dandus  sum  in  omnibus  Sanctis  meis;  ego  super 
omnia  benedicendus  sum  et  honorandus  in  singulis, 
quos  sic  gloriose  magnificavi  et  praedestinavi  sine 
ullis  praecedentibus  propriis  meritis.  Qui  ergo 
unum  de  minimis  meis  contemserit,  nec  magnum  ho- 


2.  1  Cor.  14,  33.  —     3.  Psalm.  20  (21),  4.     .Toann.  15,  19 

norat,  quia  pusillum  et  magnum  ego  feci. 
Et  qui  derogat  alicui  Sanctorum,  derogat  et  mihi  et 
ceteris  omnibus  in  regno  coelorum.  Omnes  unum 
sunt  per  caritatis  vinculum;  idem  sentiunt,  idem  vo- 
lunt  et  omnes  in  unum  se  diligunt. 

5.  Adhuc  autem,  quod  multo  altius  est,  plus  me, 
quam  se  et  sua  merita  diligunt.  Nam  supra  se  rapti 
et  extra  propriam  dilectionem  tracti  toti  in  amorem 
raei  pergunt,  in  quo  et  fiuitire  quiescunt.  Nihil  est, 
quod  eos  avertere  possit  aut  deprimere ,  quippe  qui 
aeterna  veritate  pleni  igne  ardescunt  inexstinguibilis 
caritatis.  Taceant  igitur  carnales  et  animales  homi- 
nes  de  Sanctorum  statu  disserere,  qui  non  norunt 
nisi  privata  gaudia  diligere.  Demunt  et  addunt  pro 
sua  inclinatione,  non  prout  placet  aeternae  veritati. 

6.  In  multis  est  ignorantia,  eorum  maxime,  qui 
parum  illuminati  raro  aliquem  perfecta  dilectione 
spirituali  diligere  norunt.  Multum  adhuc  naturali 
alfectu  et  humana  amicitia  adhos  vel  ad  illostrahun- 
tur,  et  sicut  in  inferioribus  se  habent,  ita  et  de  coe- 
lestibus  imaginantur.  Sed  est  distantia  incompara- 
bilis,  quae  imperfecti  cogitant  et  quae  illuminati  viri 
per  revelationem  supernam  speculantur. 

7.  Cave  ergo,  fili,  de  istis  curiose  tractare,  quae 
tuam  scientiam  excedunt,  sed  hoc  magis  satage  et 
intende ,  ut  vel  minimus  in  regno  Dei  queas  inveniri. 
Et  si  quispiam  sciret,  quis  alio  sanctior  esset  vel  ma- 
jor  haberetur  in  regno  coelorum:  quideihaec  notitia 

4.  Sap.  6,  8. 

prodesset,  nisi  se  exhac  cogitatione  coram  me  hu- 
miliaret  et  in  majorem  nominis  mei  laudem  exsurge- 
ret?  Multo  acceptius  Deo  facit,  qui  de  peccatorum 
suorum  magnitudine  et  virtutum  suarum  parvitate 
cogitat  et  quam  longe  a  perfectione  Sanctorum  di- 
stat,  quam  is ,  qui  de  eorum  majoritate  vel  parvitate 
disputat.  Melius  est,  Sanctos  devotis  precibus  et 
lacrymis  exorare  et  eorum  gloriosa  sufFragia  humili 
mente  implorare,  quam  eorum  secreta  vana  inquisi- 
tione  perscrutari. 

8.  lUi  bene  et  optime  contentantur,  si  homines 
scirent  contentari  et  vaniloquia  sua  comp,escere. 
Non  gloriantur  de  propriis  meritis,  quippe  qui  sibi 
nihilbonitatis  adscribunt,  sed  totum  mihi,  quoniam 
ipsis  cuncta  ex  infinita  caritate  mea  donavi.  Tanto 
amore  divinitatis  et  gaudio  supereffluenti  replentur, 
ut  nihil  eis  desit  gloriae  nihilque  possit  deesse  feli- 
citatis.  Omnes  Sancti,  quanto  altiores  in  gloria, 
tanto  humiliores  in  se  ipsis  et  mihi  viciniores  et  di- 
lectiores  exsistunt,  Ideoque  habes  scriptum,  quia 
mittebant  coronas  suas  ante  Deum,  et 
ceciderunt  in  facies  suas  coram  agno,  et 
adoraverunt  viventem  in  saecula  sae- 
culorum. 

9.  Multi  quaerunt,  quis  major  sit  in  regno  Dei, 
qui  ignorant,  an  cum  minimis  erunt  digni  computari. 
Magnum  est,  vel  minimum  esse  in  coelo,  ubi  omnes 
magni  sunt,  quia  omnes  filii  Dei  vocabuntur  et  erunt, 


8.  Apoc  4,  10  et  5,  14. 

Minimus  erit  in  mille,  etpeccator  centum 
annorum  morietur.  Cum  enim  quaererent  disci- 
puli,  quis  major  esset  in  regno  coelorum,  tale  audie- 
runt  responsum :  Nisi  conversi  fueritis  et 
efficiamini  sicut  parvuli,  non  intrabitis 
in  regnum  coelorum.  Quicunque  ergo  hu- 
miliarerit  se,  sicut  parvulus  iste,  hic  ma- 
jor  est  in  regno  coelorum. 

10.  Vae  eis,  qui  cum  parvulis  humiliare  se  sponte 
dedignantur,  quoniam  humilisjanua  regni  coelestis 
eos  non  admittet  intrare.  Vae  etiam  divitibus, 
qui  habent  hic  consolationes  suas,  quia 
pauperibus  intrantibus  in  regnum  Dei  ipsi  stabunt 
foris  ejulantes.  Gaudete  humiles  et  exsultate  pau- 
peres,  quia  vestrum  est  regnum  Dei,  si  tamen  in  veii- 
tate  ambulatis. 


CAPUT    LIX, 


Quod  omnis  spes  et  fiducia  in  solo  Deo  est 
figenda. 

1.  Domine,  quae  est  fiducia  mea,  quam  in  hac 
vita  habeo,  aut  quod  majus  solatium  meum  ex  omni- 
bus  apparentibus  sub  coelo?    Nonne  tu,  Domine 


9.  Jes.  60,22  et  65,20.  Matth.  18,  3  et  4.  —  10.  Luc.  6,  24. 

Deus  meus,  cujus  misericordiae  non  est  numerus? 
Ubi  mihi  bene  fuit  sine  te?  Aut  quando  male  esse 
potuit  praesente  te?  Malo  pauper  esse  propter  te, 
quani  dires  sine  te.  Eligo  potius  tecum  in  terra  pe- 
regrinari,  quam  sine  te  coeium  possidere.  Ubi  tu, 
ibi  coelum ;  atque  ibi  mors  et  infernus,  ubi  tu  non  es. 
Tu  mihi  in  desiderio  es ,  et  ideo  post  te  gemere ,  cla- 
mare  et  exorare  necesse  est.  In  nuUo  denique  pos- 
sum  plene  confidere ,  qui  in  necessitatibus  auxilietur 
opportunius,  nisi  in  te  solo  Deo  meo.  Tu  es  spes 
mea,  tu  fiducia  mea,  tu  consolator  meus  et  fidelissi- 
mus  in  omnibus. 

2.  Omnes,  quae  sua  sunt,  quaerunt;  tusalutem 
meam  et  profectum  meum  solummodo  praetendis,  et 
omnia  in  bonum  mihi  conyertis.  Etiam  si  variis  ten- 
tationibus  et  adversitatibus  exponas,  hoc  totum  ad 
utilitatem  meam  ordinas,  qui  mille  modis  dilectos 
tuos  probare  consuevisti.  In  qua  probatione  non 
minus  diligi  debes  et  laudari,  quam  si  coelestibus 
consolationibus  me  repleres. 

3.  In  te  ergo,  Domine  Deus,  pono  totam  spem 
meam  et  refugium ;  in  te  omnem  tribulationem  et  an- 
gustiam  meam  constituo :  quia  totum  infirmum  et  in- 
stabile  invenio,  quidquid  extra  te  conspicio.  Non 
enim  proderunt  multi  amici,  neque  fortes  auxiliarii 
adjuvare  poterunt,  nec  prudentes  consiliarii  respon- 
sum  utile  dare,  neque  libri  doctorum  consolari,  nec 
aliqua  pretiosa  substantia  liberare,  nec  locus  aliquis 
secretus  et  amoenus  contutari,  si  tu  ipse  non  assistas, 
juves,  confortes,  consoleris,  instruas  et  custodias. 

4.  Omnia  namque ,  quae  ad  pacem  ridentur  esse 
etfelicitatemhabendam,  te  absente  nihil  sunt  nihil- 
que  felicitatis  in  veritate  conferunt.  Finis  ergo 
omniumbonorum,  altitudo  yitae  et  profunditas  elo- 
quiorum  tu  es,  et  in  te  super  omnia  sperare  fortissi- 
mum  solatium  servorum  tuorum.  Ad  te  sunt  oculi 
mei,  in  te  confido,  Deus  meus,  misericordiarum  Pater ; 
benedic  et  sanctificaanimammeambenedictionecoe- 
lesti,  ut  fiat  habitatio  sancta  tua  et  sedes  aeternae 
gloriae  tuae ,  nihilque  in  templo  tuae  dignitatis  inve- 
niatur,  quod  oculos  tuae  majestatis  olfendat.  Se- 
cundum  magnitudinem  bonitatis  tuae  et  multitu- 
dinem  miserationum  tuarum  respice  in 
me,  et  exaudi  orationem  pauperis  servi  tui  longe 
exulantis  in  regione  umbrae  mortis.  Protege  et  con- 
serva  animam  servuli  tui  inter  tot  discrimina  vitae 
corruptibilis,  ac  comitante  gratia  tua  dirige  per  viam 
pacis  ad  patriam  perpetuae  claritatis.     Amen. 


4.  Psalm.  68  (69),  17. 


LIBER    QUARTUS. 

DE      SACRAMENTO. 


Devota   exhortatio   ad  sacram   communionem. 

Vox  Christi. 

Venite  ad  me  omnes,  qui  laboratis  et 
onerati  estis,  et  ego  reficiam  vos,  dicit 
Dominus.  Panis,  quem  ego  dabo,  caro  mea 
est  pro  mundi  vita.  Accipite  et  comedite, 
hoc  est  corpus  meum,  quod  pro  robis  tra- 
detur;  hoc  facite  in  meam  commemoratio- 
nem.  Q,ui  manducat  meam  carnem,  et  bi- 
bit  meum  sanguinem,  in  me  manet  et  ego 
in  illo,  Verba,  quae  ego  locutus  sum  vo- 
bis,  spiritus  et  vita  sunt. 


Matth.  11,  28.     Joanii.  6,  51.     Matth.  26, 26  et  1  Cor.  11,24. 
Joann-  6,  56  et  63. 

CAPUT     I. 

Cum  quanta  reverentia  Chrisfus  sit  suscipiendus. 

Vox   DlSClPULI. 

1.  Haec  sunt  verba  tua,  Christe,  veritas  aeterna, 
quamvis  non  uno  tempore  prolata  nec  uno  in  loco 
conscripta.  Quia  ergo  tua  sunt  et  vera,  gratanter 
mihi  et  fideliter  cuncta  sunt  accipienda.  Tua  sunt,  et 
tu  ea  protulisti;  et  mea  quoque  sunt,  quia  pro  salute 
mea  ea  edidisti.  Libenter  suscipio  ea  ex  ore  tuo, 
ut  arctius  inserantur  cordi  meo.  Excitant  me  verba 
tantae  pietatis ,  plena  dulcedinis  et  dilectionis ;  sed 
terrent  me  delicta  propria,  et  ad  capienda  tanta  my- 
steria  me  reverberat  impura  conscientia.  Provocat 
me  dulcedo  verborum  tuorum,  sed  onerat  multitudo 
vitiorum. 

2.  Jubes,  ut  fiducialiter  ad  te  accedam,  si  tecum 
velim  habere  partem,  et  ut  immortalitatis  accipiam 
alimoniam,  si  aeternam  cupiam  obtinere  litam  et 
gloriam.  Venite,  inquis,  ad  me  omnes  qui 
laboratis  et  onerati  estis,  et  ego  reficiam 
vos.  O  dulce  et  amicabile  verbum  in  aure  peccato- 
ris,  quod  tu,  Domine  Deus  meus,  egenum  et  paupe- 
reminvitasadcommunionemtuisanctissimicorporis. 


2.  MattL.  11,  28. 

Sed  quis  ego  sum,  Domine,  ut  ad  te  praesumam  ac- 
cedere?  Ecce,  coeli  coelorum  te  non  ca- 
piunt:  ettudicis:    Venite  ad  me  omnes. 

3.  Q,uid  sibi  vult  ista  piissima  dignatio  et  tam 
amicabilis  invitatio?  Quomodo  ausus  ero  venire, 
qui  nihil  boni  mihi  conscius  sum,  unde  possim  prae- 
sumere?  Quomodo  te  introducam  in  domum  meam, 
qui  saepius  offendi  benignissimam  faciem  tuam? 
Reverentur  Angeli  et  Archangeli,  metuunt  sancti  et 
justi;  et  tu  dicis:  Venite  ad  me  omnes?  Nisi 
tu,  Domine,  hoc  diceres,  quis  verum  esse  crederet? 
Etnisitu  juberes,  quis  accedere  attentaret? 

4.  Ecce,  Noe,  vir  justus,  in  arcae  fabrica  centum 
annis  laboravit,  ut  cum  paucis  salvaretur:  et  ego, 
quomodo  me  potero  una  hora  praeparare,  ut  mundi 
fabricatorem  cum  reverentia  sumam?  Moyses,  fa- 
mulus  tuus  magnus  et  specialis  amicustuus,  arcam 
ex  lignis  imputribilibus  fecit,  quam  et  mundissimo 
vestivit  auro,  ut  tabulas  legis  in  ea  reponeret:  et  ego 
putrida  creatura  audebo  te  conditorem  legis  ac  vitae 
datorem  tam  facile  suscipere?  Salomon,  sapientis- 
simus  regum  Israel,  templum  magnificum  septem 
annis  in  laudem  nominis  tui  aedificavit,  et  octo  die- 
bus  festum  dedicationis  ejus  celebravit,  mille  hostias 
pacificas  obtulit,  et  arcam  foederis  in  clangore  buc- 
cinae  et  jubilo  in  locum  sibi  praeparatum  solenniter 
coUocavit.  Et  ego  infelix  et  pauperrimus  hominum, 
quomodo  te  in  domum  meam  introducam,  quivix 


2.  1  Ree.  8,  27- 

mediani  expendere  devote  novi  horam?    etutinam 
vel  semel  digne  fere  mediam ! 

5.  O  mi  Deus,  quantum  illi  ad  placendum  tibi 
agere  studuerunt!  Heu,  quam  pusillum  est  quod 
ago?  Quam  breve  expleo  tempus,  cum  me  ad  com- 
municandura  dispono !  Raro  totus  collectus,  rarissi- 
me  ab  omni  distractione  purgatus.  Et  certe  in  tua 
salutari  deitatis  praesentia  nulla  deberet  occurrere 
indecens  cogitatio,  nulla  etiam  occupare  creatura: 
quia  non  Angelum,  sed  Angelorum  dominum  susce- 
pturus  sum  hospitio. 

6.  Est  taraen  valde  magna  distantia  inter  arcam 
foederis  cum  suis  reliquiis  et  mundissimum  corpus 
tuum  cum  suis  ineffabilibus  virtutibus ;  inter  legaiia 
illa  sacrificia  futurorum  praefigurativa  et  veram  cor- 
poris  tui  hostiam,  omnium  antiquorum  sacrificiorum 
completivam. 

7.  Quare  igitur  non  magis  ad  tuam  venerabilem 
inardesco  praesentiam  1  Cur  non  majori  me  praepa- 
ro  soUicitudine  ad  tua  sancta  sumenda,  quando  iili 
antiqui  sancti  Patriarchae  etProphetae,  reges  quo- 
que  et  principes  cum  universo  populo  tantum  devo- 
tionis  demonstrarunt  affectum  erga  cultum  divinum? 

8.  Saltavit  devotissimus  rex  David  coram  arca 
Dei  totis  viribus,  recolens  beneficia  olim  indulta  pa- 
tribus;  fecit  diversi  generis  organa,  psalmos  edidit 
et  caiitari  instituit  cum  laetitia,  cecinit  et  ipse  fre- 
quenter  in  cithara,  spiritus  sancti  afflatus  gratia;  do- 
cuit  populum  Israel  toto  corde  Deum  laudare  et  ore 
consono  diebus  singulis  benedicere  et  praedicare- 

Si  tanta  agebatur  tunc  devotio  ac  divinae  laudis  ex- 
stitit  recordatio  coram  arca  testamenti,  quanta  nunc 
mihi  et  omni  populo  Christiano  habenda  estreveren- 
tia  et  devotio  in  praesentia  sacramenti,  in  sumtione 
excellentissimi  corporis  Christi. 

9.  Currunt  multi  ad  diversa  loca  pro  visitandis 
reliquiis  Sanctorum,  et  mirantur  auditis  gestis  eo- 
rum ;  ampla  aedificia  templorum  inspiciunt,  et  oscu- 
lantur  sericis  et  auro  involuta  sacra  ossa  ipsorum. 
Et  ecce,  tu  praesens  cs  hic  apud  me  in  altari,  Deus 
meus,  Sanctus  Sanctorum,  creator  hominum  et  domi- 
nus  Angelorum.  Saepe  in  talibus  videndis  curiositas 
est  hominum  et  novitas  invisorum,  et  modicus  repor- 
tatur  emendationis  fructus,  maxime  ubi  est  tam  levis 
sine  vera  contritione  discursus.  Hic  autem  in  sacra- 
mento  altaris  totus  praesens  es,  Deus  meus,  homo 
Christus  Jesus :  ubi  et  copiosus  percipitur  aeternae 
salutis  fructus,  quotiescunque  fueris  digne  ac  devote 
susceptus.  Ad  istud  vero  non  trahit  levitas  aliqua 
nec  curiositas  aut  sensualitas,  sed  firma  fides,  devota 
spes  et  sincera  caritas. 

10.  O  invisibilis  conditor  mundiDeus,  quam  mi- 
rabiliter  agis  nobiscum,  quam  suaviter  et  gratiose 
cum  electis  tuis  disponis,  quibus  temet  ipsum  in  sa- 
cramento  sumendum  proponis!  Hoc  namque  omnem 
intellectum  superat;hocspecialiterdevotorum  corda 
trahit  et  accendit  aifectum.  Ipsi  enim  verifideles  tui, 
qui  totam  vitam  suam  ad  emendationem  disponunt, 
ex  hoc  dignissimo  sacramento  magnam  devotionis 
gratiam  et  virtutis  amorem  frequenter  recipiunt. 

j  11.  O  admirabilis  et  abscondita  gratia  sacramen- 
ti,  quam  norunt  tantum  Christi  fideles ,  infideles  au« 
tem  et  peccatis  servientes  experiri  nonpossunt!  In 
hoc  sacramento  confertur  spirltualis  gratia,  etrepa- 
ratur  in  anima  virtus  amissa,  et  per  peccatum  defor- 
mata  redit  pulchritudo.  Tanta  est  aliquando  haec 
gratia,  ut  ex  plenitudine  coUatae  devotionis  non  tan- 
tum  mens,  sed  et  debile  corpus  vires  sibi  praestitas 
sentiat  ampliores. 

12.  Dolendumtamenvalde  et  miserandum  super 
tepiditate  et  negligentia  nostra,  quod  non  majori  af- 
fectione  trahimur  ad  Christum  sumendum,  in  quo 
tota  spes  salvandorum  consistit  et  meritum.  Ipse 
enim  est  sanctificatio  nostra  et  redemtio ;  ipse  conso- 
latio  viatorum  et  sanctorum  aetema  fruitio.  Dolen- 
dum  itaque  valde,  quod  multi  tam  parum  hoc  saluta- 
re  mysterium  advertunt,  quod  coehim  laetificat  et 
mundum  conservat  universum.  Heu  caecitas  et  du- 
ritia  cordis  humani,  tam  ineifabile  donum  non  magis 
attendere,  et  ex  quotidiano  usu  etiam  ad  inadverten- 
tiam  defluere ! 

13.  Si  enim  hoc  sanctissimum  sacramentum  in 
uno  tantum  celebraretur  loco  et  ab  uno  tantum  con- 
secraretur  sacerdote  in  mundo:  quanto  putas  desi- 
derio  ad  illum  locum  et  ad  talem  Dei  sacerdotem 
homines  afficerentur,  ut  divina  mysteria  celebrari 

iderent?  Nunc  autem  multi  facti  sunt  sacerdotes, 
t  in  multis  locis  offertur  Christus,  ut  tanto  niajor 
ppareat  gratia  et  dilectio  Dei  ad  hominem,  quanto 
atius  est  sacra  communio  diflfusa  per  orbem.     Gra- 


204  DK  IMITATIONE 

tias  tibi,  Jesu  bone,  pastor  aeterne,  qui  nos  pauperes 
et  exules  dignatus  es  pretioso  corpore  et  sanguine 
tuo  reficere,  et  ad  liaec  mysteria  percipienda  etiani 
proprii  oris  tui  alloquio  invitare,  dicendo :  Venite 
ad  me  omnes,  qui  laboratis  et  onerati 
estis,  et  ego  reficiam  vos. 


CAPUT    II. 


Quod  magna  bonitas  et  caritas  Dei  in  sacramento 
homini  exhihetur. 

VOX    DlSCIPULI. 

1.  Super  bonitate  tua  et  magna  misericordia  tua, 
Domine,  confisus  accedo  aeger  ad  salvatorem,  esu- 
riens  et  sitiens  ad  fontem  vitae,  egenus  ad  regem 
coeli,  servus  adDominum,  creatura  ad  creatorem, 
desolatus  ad  meum  pium  consolatorem.  Sed  unde 
hoc  mihi,  ut  venias  ad  me?  Quis  ego  sum,  ut  prae- 
stes  mihi  te  ipsum?  Quomodo  audet  peccator  coram 
te  apparere?  Et  tu,  quomodo  dignaris  ad  peccato- 
rem  venire?  Tu  nosti  servum  tuum,  et  scis  quia  nil 
boni  in  se  habet,  unde  hoc  illi  praestes.  Confiteor 
igitur  vilitatem  meam,  agnosco  tuam  bonitatem, 
laudo  pietatiem  et  gratias  ago  propter  nimiam  cari- 

tatem.  Propter  temet  ipsum  enim  hoc  facis,  non 
proptermeamerita,  ut  bonitas  tua  mihi  magis  inno- 
tescat,  caxitas  amplior  ingeratur  et  humilitas  perfe- 
btius  commendetur.  Q,uia  ergo  tibi  hoc  placet  et  tu 
sic  fieri  jussisti,  placet  et  mihi  dignatio  tua ;  et  utinam 
Lniquitas  mea  non  obsistat! 

2.  O  dulcissime  et  benignissime  Jesu,  quanta  tibi 
reverentia  etgratiarum  actio  cumperpetualaudepro 
susceptione  sacri  corporis  tui  debetur,  cujus  dignita- 
tem  nuUus  hominum  explicarepotens  invenitur?  Sed 
quid  cogitabo  in  hac  communione,  in  accessu  ad  Do- 
minum  meum,  quem  debite  venerari  nequeo  et  tamen 
devote  suscipere  desidero !  Quid  cogitabo  melius  et 
salubrius,  nisime  ipsum  totaliter  humiliando  coram 
te  et  tuam  infinitam  bonitatem  exaltando  supra  me? 
Laudo  te,  Deus  meus,  et  exalto  in  aeternum.  Despi- 
cio  me  et  subjicio  tibi  in  profundum  vilitatis  meae. 

3.  Ecce,  tu  Sanctus  Sanctorum,  et  ego  sordes  pec- 
catorum.  Ecce ,  tu  inclinas  te  ad  me ,  qui  non  sum 
dignus  ad  te  respicere.  Ecce,  tu  venis  ad  me,  tu  vis 
esse  mecum,tu  invitas  ad  convivium  tuum.  Tu  mihi 
dare  vis  coelestem  cibum,  et  panem  Angelorum 
ad  manducandum:  non  alium  sane,  quam  te 
ipsum,  panem  vivum,  qui  de  coelo  descen- 
disti  et  das  vitam  mundo. 

4.  Ecce,  unde  dilectioprocedit,  qualis  dignatio 
llucescit !    Quam  magnae  gratiarum  actiones  et  lau- 


3.  Psalm.  77  (78),  25.     Joann.  6,  33. 

des  tibi  pro  his  debentur!  O  quam  salutare  et  utile 
consilium  tuum,  cum  istud  instituisti !  Quam  suare 
et  jucundum  convivium,  cum  te  ipsum  in  cibum  dona^ 
sti!  O  quam  admirabilis  operatio  tua,Domine,  quam 
potens  virtus  tua,  quam  ineffabilis  veritas  tua!  Di^ 
xisti  enim,  et  facta  sunt  omnia:  et  hoc  factum  est, 
quod  ipse  jussisti. 

5.  Mira  res  et  f 
tellectum,  quod  tu,  DomineDeus  meus,  verus  Deus 
et  homo,  sub  modica  specie  panis  et  vini  integer  con- 
tineris  et  sine  consumtione  a  sumente  manducaris. 
Tu,  Domine  universorum,  qui  nullius  habes  indigen- 
tiam,  voluisti  per  sacramentum  tuum  habitare  in  no- 
bis;  conserva  cor  meum  et  corpus  immaculatum,  ut 
laeta  et  pura  conscientia  saepiustuavaleam  celebra- 
re  mysteria  et  ad  meamperpetuam  accipere  salutem, 
quae  ad  tuum  praecipue  honorem  et  memoriale  per- 
enne  sanxisti  et  instituisti, 

6.  Laetare  anima  mea,  et  gratias  age  Deo  pro 
tam  nobili  munere  et  solatio  singulari  in  hac  lacry- 
marum  valle  tibi  relicto.  Nam  quoties  hoc  myste- 
rium  recolis  et  Christi  corpus  accipis,  toties  tuae  re- 
demtionis  opus  agis  et  particeps  omnium  meritorum 
Christi  efficeris.  Caritas  etenim  Christi  nunquam 
minuitur,  et  magnitudo  propitiationis  ejus  nunquam 
exhauritur.  Ideo  nova  semper  mentis  renovatione 
ad  hoc  disponere  te  debes  et  magnum  salutis  my- 
sterium  attenta  consideratione  pensare.  Ita  ma- 
gnum,  novum  et  jucundum  tibi  videri  debet,  cum 
celebras  aut  missam  audis,  ac  si  eodem  die  Christus  j 


CHRISTI     LiB.  IV.  Cap.  2.  3.  207 

primum  in  uterum  virginis  descendens  homo  factus 
esset,  aut  in  cruce  pendens  pro  salute  hominum  pate- 
retur  et  moreretur. 


CAPUT    UI. 

Quod  utile  sit  saepe  communicare. 

VOX   DlSClPULl. 

1.  Ecce,  ego  ad  te  yenio,  Domine,  ut  bene  mihi 
sit  ex  munere  tuo,  et  laetificer  in  convivio  sancto  tuo, 
quod  parasti  in  dulcedine  tua  pauperi, 
D  e  u s.  Ecce ,  in  te  est  totum ,  quod  desiderare  pos- 
sum  et  debeo;  ettusalusmea  et  redemtio,  spes  et 
fortitudo,  decus  et  gloria.  Laetifica  ergo  hodie 
animam  servi  tui,  quoniam  ad  te,  Domine 
Jesu,  animam  meam  levavi.  Desidero  te  nunc 
devote  ac  reverenter  suscipere;  cupio  te  in  domum 
meam  inducere,  quatenus  cum  Zachaeo  merear  a  te 
benedici  ac  inter  filios  Abrahae  computari.  Anima 
mea  corpus  tuum  concupiscit,  cor  meum  tecum  uniri 
desiderat. 

2.  Trade  te  mihi,   et  sufficit.    Nam  praeter  te 


Psalm.  67  (68),  11.     Ib.  85  (86),  4. 

nulla  consolatio  valet.  Sine  te  esse  nequeo ,  et  sine 
visitatione  tua  vivere  non  valeo.  Ideoque  oportet 
me  frequenter  ad  te  accedere  et  in  remedium  salutis 
meae  recipere,  ne  forte  deficiam  in  via,  si  fuero  coe- 
lesti  fraudatus  alimonia.  Sic  enim  tu,  misericordis- 
sime  Jesu,  praedicans  populis  et  varios  curans  lan- 
guores,  aliquando  dixisti:  Nolo  eos  jejunos  di- 
mittere  in  domum  suam,  ne  deficiant  in  via. 
Age  igitur  hoc  mecum  modo,  qui  te  pro  fidelium  con- 
solatione  in  sacramento  reliquisti.  Tu  es  enim  sua- 
vis  refectio  animae,  et  qui  te  digne  manducaverit, 
particeps  et  haeres  erit  aeternae  gloriae.  Necessa- 
rium  quidem  mihi  est,  qui  tam  saepe  labor  et  pecco, 
tam  cito  torpesco  et  deficio,utper  frequentes  oratio- 
nes  et  confessiones  et  sacram  corporis  tui  perceptio- 
nem  me  renovem,  mundem  et  accendam,  ne  forte 
diutius  abstinendo  a  sancto  proposito  defluam. 

3.  Proni  enim  sunt  sensus  hominis  ad 
malum  ab  adolescentia  sua,  et  nisi  succurrat 
divina  medicina,  labitur  homo  mox  ad  pejora.  Re- 
trahit  ergo  sancta  communio  a  malo,  et  confortat  in 
bono.  Si  enim  modo  tam  saepe  negligens  sum  et  te- 
pidus,  quando  communico  aut  celebro,  quid  fieret,  si 
medelam  non  sumerem  et  tam  grande  juvamen  non 
quaererem?  Et  licet  omni  die  non  sim  aptus  nec  ad 
celebrandum  bene  dispositus,  dabo  tamen  operam 
congruis  temporibus  divina  percipere  mysteria,  ac 
tantae  gratiae  participem  me  praebere.     Nam  haec 


2.  Matth.  15,  32.  —     3.  Genes-  8,  21 

est  una  principalis  fidelis  animae  consolatio,  quam- 
diu  peregrinatur  a  te  in  mortali  corpore,  ut  sae- 
pius  memor  Dei  sui  dilectum  suum  devota  suscipiat 
mente. 

4.  O  mira  circa  nos  tuae  pietatis  dignatio,  quod 
tu,  Domine  Deus,  creator  et  vivificator  omnium  spi- 
rituum  ad  pauperculam  dignaris  venire  animam,  et 
cum  tota  divinitate  tua  ac  humanitate  ejus  impingua- 
re  esuriem!  O  felix  mens  et  beata  anima,  quae  te 
Dominum  Deum  suum  meretur  devote  suscipere,  et 
in  tui  susceptione  spirituali  gaudio  repleri !  O  quam 
magnum  suscipit  Dominum,  quam  dilectum  inducit 
hospitem,  quam  jucundum  recipit  socium,  quam  fide- 
lem  acceptat  amicum,  quam  speciosum  et  nobilem 
amplectitur  sponsum  prae  omnibus  dilectis  et  super 
omnia  desiderabilia  amandum !  Sileant  a  facie  tua, 
dulcissime  dilecte  meus,  coelum  et  terra  et  omnis 
ornatus  eorum,  quoniam,  quidquid  laudis  habent  ac 
decoris,  ex  dignatione  tuae  est  largitatis,  nec  ad  de- 
corem  tui  pervenient  nominis,  cujus  sapientiae  non 
est  numerus. 

CAPUT     IV, 


Quod  viulta  hona  praestantur  devote  communi- 
cantihus. 

VOX    DlSClPULl. 

1.  Domine  Deus  meus,  praereni  servum  tuum 
benedictionibus  dulcedinis  tuae,  ut  adtuum  magnifi- 
cum  sacramentum  digne  ac  devote  merear  accedere. 
Excita  cor  meuminte,  et  a  gravitorpore  exue  me. 
Visita  me  in  salutari  tuo  ad  gustandum  in  spiritusua- 
vitatem  tuam,  quae  in  hoc  sacramento  tamquam  in 
fonte  plenarie  latet.  IUumina  quoque  oculos  meos 
ad  intuendum  tantum  mysterium ,  et  ad  credendum 
illud  indubitata  fide  me  robora.  Est  enim  operatio 
tua  non  humana  potentia,  tua  sacra  institutio  non 
hominis  adinventio.  Non  enim  ad  haec  capienda  et 
intelligenda  aliquis  idoneus  per  se  reperitur,  quae 
angelicam  etiam  subtilitatem  transscendunt.  Quid 
ergo  ego  peccator  indignus,  tcrra  et  cinis,  de  tam  al- 
to  sacro  secreto  potero  investigare  et  capere? 

2.  Domine,  in  simplicitate  cordis  mei,  in  bona  fir- 
ma  fide  et  in  tua  jussione  ad  te  cum  spe  ac  reverentia 
accedo,  et  vere  credo ,  quia  tu  praesens  es  hic  in  sa- 
cramento,  Deus  et  homo.  Vis  ergo ,  ut  te  suscipiam 
et  me  ipsum  tibi  in  caritate  uniam.  Unde  tuam  pre- 
cor  clementiam  et  specialem  ad  hoc  imploro  mihi 

doiiari  gratiam,ut  totus  in  te  liquefiam  et  amore  per- 
effluam,  atque  de  nulla  aliena  consolatione  amplius 
me  intromittam.  Est  enim  hoc  altissimum  et  dignis- 
simum  sacramentum  salus  animae  et  corporis,  medi- 
cina  omnis  spiritualis  languoris:  in  quo  vitia  mea 
curantur,  passiones  frenantur,  tentationes  vincuntur 
aut  minuuntur ,  gratia  major  infunditur,  virtus  ince- 
pta  augetur,  firniatur  fides,  spes  roboratur  et  caritas 
ignescit  ac  dilatatur. 

3.  Multanamque  bonalargitus  es,  et  adhuc  sae- 
pius  largiris  in  sacramento  dilectis  tuis  devote  com- 
municantibus,  Deus  meus,  susceptor  animae  meac, 
reparator  infii'mitatis  humanae  ettotiusdator  conso- 
lationis  internae.  Nam  multam  ipsis  consolationem 
adversus  variam  tribulationem  infundis,  et  de  imo 
dejectionis  propriae  adspemtuaeprotectioniserigis, 
atque  nova  quadam  gratia  eos  intus  recreas  et  illu- 
stras :  ut  qui  anxii  prinium  et  sine  affectione  se  ante 
communionem  scnserant,  postea  refecti  cibo  potuque 
coelesti  in  melius  se  mutatos  inveniant.  Quod  idcir- 
co  cum  electis  tuis  dispensanter  agis,  ut  veraciter 
agnoscant  et  patenter  experiantur,  quantum  infirmi- 
tatis  ex  se  ipsis  habeant  et  quid  bonitatis  ao  gratiae 
ex  te  consequantur.  Quia  ex  semet  ipsis  frigidi,  du- 
ri  et  indevoti,  ex  te  autem  ferventes,  alacres  etdevoti 
esse  merentur.  Quis  enim  adfontem  suavitatishumi- 
liter  accedens  non  modicum  suavitatis  inde  reportat? 
Autquis  juxta  copiosum  ignem  stans  nonparumcalo- 
ris  indepercipit?  Ettufonsessemperplenus  etsuper- 
abundans,  ignis  jugiter  ardens  et  nunquam  deficiens. 

4.  Unde  si  mihi  non  licet  haurire  de  plenitudine 
fontis  nec  usque  ad  satietatem  potare,  apponamta- 
men  os  meum  ad  foramen  coelestisfistulae,ut  saltem 
modicam  inde  guttulam  capiam  ad  refocillandam  si- 
tim  meam  et  non  penitus  exarescam.  Et  si  necdum 
totus  coelestis  et  tam  ignitus ,  ut  Cherubim  et  Sera- 
phim  esse  possum:  conabor  tamen  devotioni  insiste- 
re  et  cor  meum  praeparare,  ut  vel  modicam  divini  in- 
cendii  flammam  ex  humili  sumtione  vi^ifici  sacra- 
menti  conquiram.  Quidquid  autem  mihi  deest,  Jesu 
bone,  salvator  sanctissime,  tu  pro  me  supple  benigne 
ac  gratiose,  qui  omnes  ad  te  dignatus  es  vocare,  di- 
cens:  Venite  ad  me  omnes,  qui  laboratis 
et  onerati  estis,  et  ego  reficiam  vos. 

5.  Ego  quidem  laboro  in  sudore  vultus  mei,  dolo- 
re  cordis  torqueor,  peccatis  oneror,  tentationibus  in- 
quietor,multis  malispassionibus  implicor  etpremor; 
et  non  est  qui  adjuvet,  non  est  qui  liberet  et  salvum 
faciat,  nisi  tu,  Domine  Deus,  salvator  meus:  cui 
committo  me  etomniamea,  ut  me  custodias  etper- 
ducas  in  vitam  aeternam.  Suscipe  me  in  laudem  et 
gloriam  nominis  tui,  qui  corpus  tuum  et  sanguinem 
in  cibum  et  potum  mihi  parasti.  Praesta,  Domine 
Deus  salutaris  meus,  ut  cum  frequentatione  mysterii 
tui  crescat  meae  devotionis  aflfectus. 


CHRISTI     LiK.  IV.  Cap.  4.  5.  213 

CAPUT     V. 

De  dignitate  sacramenti  et  statu  sacerdotali. 

\0X    DlLECTI. 

1.  Ni  haberes  angelicam  puritatem  et  sancti  Jo- 
annis  Baptistae  sanctitatem:  non  esses  dignus  hoc 
sacramentum  accipere  nec  tractare.  Non  enim  hoc 
meritis  debetur  hominum,  quod  homo  consecret  et 
tractet  Christisacramentum,  et  sumat  in  cibum  panem 
Angelorum.  Grande  mysterium  et  magna  dignitas 
sacerdotum,  quibus  datum  est,  quod  Angelis  non  est 
concessum.  Soli  namque  sacerdotes  rite  in  ecclesia 
ordinati  potestatem  habent  celebrandi  et  corpus 
Christi  consecrandi.  Sacerdos  quidem  minister  est 
Dei,  utens  verbo  Dei  per  jussionem  et  institutionem 
Dei;  Deus  autem  ibi  principalis  est  auctor  et  inrisi- 
bilis  operator,  cui  subest  omne  quod  voluerit,  etparet 
omne  quod  jusserit. 

2.  Plus  ergo  credere  debes  Deo  omnipotenti  in 
hoc  excellentissimo  sacramento,  quam  proprio  sen- 
sui  aut  alicui  signo  visibili;  ideoque  cum  timore  et 
reverentia  ad  hoc  opus  est  accedendum.  Attende 
tibi,  et  vide  cujus  ministerium  tibitraditum  estper 
impositionem  manus  episcopi.  Ecce,  sacerdos  factus 
es  et  ad  celebrandum  consecratus;  vide  nunc,  utfide- 
liter  et  devote  in  suo  tempore  Deo  sacrificium  offeras. 

et  te  ipsum  irreprehensibilem  exhibeas.  Non  alle- 
viasti  onus  tuum,sed  arctiori  jam  alligatusesvinculo 
disciplinae  et  ad  majorem  teneris  perfectionem  san- 
ctitatis.  Sacerdos  omnibus  yirtutibusdebet  esse  or- 
natus  et  aliis  bonae  vitae  exemplum  praebere.  Ejus 
conversatio  non  cum  popularibus  et  communibusho- 
minum  viis,  sed  cum  Angeiis  in  coelo  aut  cum  perfe- 
ctis  viris  in  terra. 

3.  Sacerdos  sacris  vestibus  indutus  Christi  vices 
gerit,  utDeum  pro  se  etpro  omni  populo  suppliciter 
et  humiliter  roget.  Habet  ante  se  et  retro  dominicae 
crucis  signum  ad  memorandum  jugiter  Christi  pas- 
sionem.  Ante  se  crucem  in  casula  portat,  ut  Christi 
vestigia  diligenter  inspiciat  et  sequi  ferventer  stu- 
deat.  Post  se  cruce  signatus  est,  ut  adversa  quaeli- 
bet  ab  aliis  illata  clementer  pro  Deo  toleret.  Ante 
se  crucemgerit,  utpropriapeccatalugeat;  post  se, 
ut  aliorum  etiam  commissa  per  compassionem  de- 
fleat  et  se  medium  inter  Deum  et  peccatorem  consti- 
tutum  esse  sciat,  nec  ab  oratione  et  oblatione  sancta 
torpescat,  donecgratiam  et  misericordiam  impetrare 
mereatur.  Quando  sacerdos  celebrat,  Deum  hono- 
rat,  Angelos  laetificat,  ecclesiam  aedificat,  vivos  ad- 
juvat,  defunctis  requiem  praestat  et  sese  omnium 
bonorum  participem  efficit. 

CAPUT   VI, 

Interrogatio  de  exercitio  ante  comniunionem. 

VOX     DlSCIPULI. 

1.  Cum  tuam  digiiitatem,  Domine,  et  meam  Tili- 
tatem  penso,  valde  contremisco  et  inme  ipso  confun- 
dor.  Si  enim  non  accedo,  vitam  fugio  ;  et  si  indigne 
me  ingessero,  offensam  incurro.  Q,uifl  ergo  faciam, 
Deus  meus,  auxiliator  meus  et  consiliator  in  ne- 
cessitatibus? 

2.  Tu  doce  me  viam  rectam;  propone  breve  ali- 
quod  exercitium  sacrae  communioni  congruum.  Uti- 
le  est  enim  scire,  qualiter  scilicet  devote  ac  reveren- 
ter  tibi  praeparare  debeam  cor  meum,  ad  recipiendum 
salubriter  tuum  sacramentum  seu  etiam  celebrandum 
tam  magnum  et  divinum  sacrificium. 

CAPUT     VII. 

De  discussione  propriae  conscientiae  et  emendationis 
proposifo. 

VOX    DlLECTI. 

1.  Super  omnia  cum  summa  humilitate  cordis  et 
supplici  reverentia,  cumplenafide  et  piaintentione 
honoris  Dei  ad  hoc  sacramentum  celebrandum,  tra- 
ctandum  etsumendum  oportetDeiaccederesacerdo- 
tem.  Diligenter  examina  conscientiam  tuam,  et  pro 
posse  tuo  vera  contritione  et  humili  confessione  eam 
munda  et  clarifica:  itautnihilgravehabeas  aut  scias, 
quod  te  remordeat  et  liberum  accessum  impediat. 
Habeasdisplicentiam  omnium  peccatorum  tuorum  in 
generali,  et  pro  quotidianis  excessibus  magis  in  spe- 
ciali  doleas  et  gemas.  Et  si  tempus  patitur,  Deo  in 
secreto  cordis  cunctas  confitere  passionum  tuarum 
miserias. 

2.  Ingemisce  et  dole,  quod  adhuc  ita  carnalis  sis 
et  mundanus ;  tam  immortificatus  a  passionibus ;  tam 
plenus  concupiscentiarum  motibus;  tam  incustoditus 
in  sensibus  exterioribus ;  tam  saepe  multis  vanis 
phantasiis  implicatus;  tam  multum  inclinatus  ad  ex- 
teriora,  tam  negligens  ad  interiora;  tam  levis  ad  ri- 
sum  et  dissolutionem,  tam  durus  ad  fletum  et  com- 
punctionem  ;  tam  promtus  ad  laxiora  et  carnis  com- 

moda,tam  segnis  ad  rigorem  etfervorem;  tamcurio- 
sus  ad  nova  audienda  et  pulchra  intuenda,  tam  re- 
missus  ad  humilia  et  ahjecta  amplectenda;  tam  cupi- 
dus  ad  multa  habenda,  tam  parcus  ad  dandum ;  tam 
tenax  ad  retinendum ;  tam  inconsideratus  in  loquen- 
do,  tam  incontinens  in  tacendo  ;  tam  incompositus  in 
morihus,  tam  importunus  in  actibus;  tam  effusus 
super  cihum,  tam  surdus  ad  Dei  verhum;  tam  velox 
ad  quietem,  tam  tardus  ad  lahorem ;  tam  vigilans  ad 
fahulas,  tam  somnolentus  ad  vigilias  sacras;  tam  fe- 
stinus  ad  finem,  tam  vagus  ad  attendendum;  tam  ne- 
gligens  in  horis  persolvendis,  tam  tepidus  in  cele- 
hrando,  tam  aridus  in  communicando ;  tam  cito  dis- 
tractus,  tam  raro  plene  tihi  collectus;  tam  suhito 
commotus  ad  iram ,  tam  facilis  ad  alterius  displicen- 
tiam ;  tam  pronus  ad  judicandum,  tam  rigidus  ad  ar- 
guendum;  tam  laetus  ad  prospera,  tam  debilis  in  ad- 
versis ;  tam  saepe  multa  bona  proponens,  et  modicum 
ad  effectum  perducens. 

3.  His  et  aliis  defectihus  tuis  cum  dolore  et  ma- 
gna  displicentia  propriae  infirmitatis  confessis  ac 
deploratis,  firmum  statue  propositum  semper  emen- 
dandi  vitam  tuam  et  in  melius  proficiendi.  Deinde 
cum  plenaresignatione  et  integra  voluntate  offerte 
ipsum  in  honorem  nominis  mei  in  ara  cordistuiholo- 
caustum  perpetuum,  corpus  tuum  scilicet  et  animam 
mihi  fideliter  committendo:  quatenus  et  sic  digne 
merearis  ad  offerendum  Deo  sacrificium  accedere  et 
sacramentum  corporis  mei  saluhriter  suscipere. 

4.  Non  est  enim  uhlutio  dignior   et   satisfactio 

major  pro  peccatis  diluendisj  quam  se  ipsum  pure  et 
integre  cum  oblatione  corporis  Christi  in  missa  et  in 
communione  Deo  oiferre.  Si  fecerit  homo,  quodin 
se  est,  et  vere  poenituerit,  quotiescunque  pro  renia 
et  gratia  ad  me  accesserit:  Vivo  ego ,  dicit  Domi- 
nus,  qui  nolo  mortem  peccatoris,  sed  ma- 
gis  ut  convertatur  et  vivat:  quoniam  pec- 
catorum  suorum  non  recordabor  amplius, 
sed  cuncta  sibi  indulta  erunt. 


CAPUT     VIII. 

De  ohlatione  Christi  in  cruce  et  propria 
resignatione. 

VOX    DlLECTI. 

1.  Sicut  ego  me  ipsum  expansis  in  cruce  manibus 
et  nudo  corpore  pro  peccatis  tuis  Deo  patri  sponte 
obtuli,  ita  ut  nihil  in  me  remaneret,  quin  totum  in  sa- 
crificium  divinae  placationis  transiret:  ita  debes  et 
tu  temet  ipsum  mihi  voluntarie  in  oblationem  puram 
et  sanctam,  quotidie  in  missa  cum  omnibus  viribus  et 
aifectibus  tuis,  quanto  intimius  vales,  offerre.     Quid 


4.  Ezech.  33,  11  et  18,  22. 

magis  a  te  requiro,  quam  ut  te  studeas  mihi  ex  inte- 
gro  resignare?  Quidquid  praeter  te  ipsum  das,  nihil 
curo,  quia  non  quaero  datum  tuum,  sed  te. 

2.  Sicut  non  sufficeret  tibi  omnibus  habitis  prae- 
terme:  itanec  mihi  placere  poterit,  quidquid  dede- 
ris,  te  non  oblato.  OflFer  te  mihi,  et  da  te  totum  pro 
Deo,  et  erit  accepta  oblatio.  Ecce,  ego  me  totum 
obtuli  patri  pro  te;  dedi  etiam  totum  corpusmeum 
et  sanguinem  in  cibum,  ut  totus  tuus  essem,  et  tu 
meus  permaneres.  Si  autem  in  te  ipso  steteris ,  nec 
sponte  te  ad  voluntatem  meam  obtuleris:  non  est 
plena  obiatio,  nec  integra  erit  inter  nos  unio.  Igitur 
omniaoperatuapraecederedebetspontaneatuiipsius 
in  manus  Dei  oblatio,  si  libertatem  consequi  ris  et 
gratiam.  Ideo  enim  tam  pauci  illuminati  et  liberi  in- 
tus  efficiuntur,  quia  se  ipsos  ex  toto  abnegare  ne- 
sciunt.  Est  firma  sententia  mea:  Nisi  quis  re- 
nunciaverit  omnibus,  non  potest  meus 
esse  discipulus.  Tu  ergo  si  optasmeus  esse  di- 
scipulus,  offer  te  ipsum  mihi  cum  omnibus  affecti- 
bus  tuis. 


2.  Luc.  14,  33. 

CAPUT    IX. 


Quod  nos  et  omnia  nostra  Deo  dehemus  offerre  et 
pro  omnibus  orare. 

VOX     DlSCIPULI. 

I 

1.  Domine,  omnia  tua  sunt,  quae  in  coelo  sunt  et 
quae  in  terra.  Desidero  me  ipsumtibi  inspontaneam 
oblationem  oiferre  et  tuus  perpetuopermanere.  Do- 
mine,  in  simplicitatc  cordis  mei  offero  me  ipsum  tibi 
hodie  in  seryum  sempiternum,in  obsequium  et  in  sa- 
crificium  laudis  perpetuae.  Suscipe  me  cum  hac 
sancta  oblatione  tui  pretiosi  corporis,  quam  tibi  ho- 
die  in  praesentia  Angelorum  invisibiliter  assisten- 
tium  offerOjUt  sit  pro  me  et  pro  cuncto  populo  tuo  in 
salutem. 

2.  Domine,  offero  tibi  omnia  peccata  et  delieta 
mea,  quae  commisi  coram  te  et  sanctis  Angelis  tuis 
a  die,  quo  primum  peccare  potui,  usque  ad  horam 
hanc,  super  placabili  altari  tuo,  ut  tu  omnia  pariter 
incendas  et  comburas  igne  caritatis  tuae  et  deleas 
uniyersas  maculas  peccatorum  meorum,  et  conscien- 
tiam  meam  ab  omnidelicto  emundes  et  restituas  mihi 
gratiam  tuam,  quam  peccando  amisi,  omnia  mihi  ple- 
ne  indulgendo  et  in  osculum  pacis  me  misericorditer , 
assumendo.  I 

3.  Quid  possum  agere  pro  peccatis  meis,  nisi  hu-  | 

militer  ea  confitendo  et  lamentando  et  tuam  propi- 

tiationem  incessanter  deprecando?    Deprccor  te, 

cixaudi  me  propitius,  ubi  adsto  coram  te,  Deus  meus. 

Omnia  peccata  mea  mihi  maxime  displicent,  nolo  ea 

vmquam  amplius  perpetrare,  sed  pro  eis  doleo  et  do- 

iebo,  quamdiu  vixero,  paratus  poenitentiam  agere  et 

pro  posse  satisfacere.     Dimitte  mihi,  Deus,  dimitte 

mihi  peccata  mea,  propter  nomen  sanctum  tuum; 

salva  animam  meam,  quam  pretioso  sanguine  tuo  re- 

£  emisti.     Ecce,  committo  me  misericordiae  tuae,re- 

gno  me  manibus  tuis.     Age  mecum  secundum 

onitatem  tuam,  non  secundum  meam  ma- 

itiam  et  Iniquitatem. 

4.  OfFero  etiam  tibi  omnia  bona  mea,  quamvis 
^Wlde  pauca  et  imperfecta,  uttu  ea  emendes  et  san- 
dtifices;  ut  ea  grata  habeas  et  accepta  tibi  facias  et 
semper  ad  meliora  trahas,  nec  non  ad  beatum  ac  lau- 
labilem  finem  me  pigrum  et  inutilem  homuncionem 
)erducas. 

5.  Oifero  quoque  tibi  omnia  pia  desideria  devo- 
orum,  necessitates  parentum,  amicorum,  fratrum, 
jororum,  omuiumque  carorum  meorum,  et  eorum, 
lui  mihi  vel  aliis  propter  amoremtuum  benefecerunt, 
jt  qui  orationes  et  missas  pro  se  suisque  omnibus  di- 
;i  a  me  desideraverunt  et  petierunt,  sive  in  carne  ad- 
huc  vivant,  sive  jam  saeculo  defuncti  sint:  ut  omnes 
sibi  auxilium  gratiae  tuae,  opem  consolationis,  pro- 
tectionem  apericulis,liberationem  a  poenis  advenire 


3.  Psalm.  118  (119),  124  et  102  (103J,  10 

sentiant,  et  ut  ab  omnibus  malis  erepti  gratias  tibi 
magnificas  laeti  persolvant. 

6.  Offero  etiam  tibi  preces  et  hostias  placationis 
pro  illis  specialiter,  qui  me  in  aliquo  laeserunt,  con 
tristaverunt  aut  vituperaverunt,  vel  aliquod  damnuni 
vel  gravamen  intulerunt;  pro  his  quoque  omnibus 
quos  aliquando  contristavi,  conturbavi,  gravavi  e 
scandalizavi,  verbis,  factis,  scienter  vel  ignoranter 
ut  nobis  omnibus  pariter  indulgeas  peccata  nostra  ei 
mutuas  oifensiones.     Aufer,  Domine,  a  cordibus  no 
stris  omnem  suspicionem,  indignationem,  iram  et 
disceptationem,  et  quidquid  potest  caritatem  laedere 
et  fraternam  dilectionem  minuere.     Miserere,  mise- 
rere,Domine,  misericordiam  tuam  poscentibus,  da 
gratiam  indigentibus ;  et  fac  nos  tales  existere,  ut  si 
mus  digni  gratia  tua  perfrui  et  ad  vitam  proficiamus 
aeternam.     Amen. 


CAPUT    X. 

Quod  sacra  coinmunio  de  facili  non  est  relinquenda. 

VOX    DlLECTI.  i 

1.  xrequenterrecurrendum  estadfontemgratiae 
etdivinae  misericordiae,adfontembonitatis  ettotius  i 
puritatis,  quatenus  a  passionibus  tuis  et  vitiis  curari 

valeas,  et  contra  uniYcrsas  tentationes  et  fallacias 
diaboli  fortior  atque  rigilantior  effici  merearis.  Ini- 
micus  sciens,  fructum  etremediummaximuminsacra 
communione  positum,  omni  modo  et  occasione  niti- 
tur  fidples  et  devotos,  quantum  praevalet,  retrahere 
etimpedire. 

2.  Cum  enim  quidam  sacrae  communioni  se  apta- 
re  disponunt,pejores  satanae  immissiones  patiuntur 
Ipse  nequam  spiritus,  ut  in  Job  scribitur,  venit  inter 
filios  Dei,  ut  solita  illos  nequitia  sua  perturbet  aut 
timidos  nimium  reddat  et  perplexos:  quatenus  affe- 
ctum  eorum  minuat  vel  fidem  impugnando  auferat,  si 
forte  aut  omnino  communionem  relinquant,  aut  cuni 
tepore  accedant.  Sed  non  est  quidquam  curandum 
de  versutiis  et  phantasiis  illius ,  quantumlibet  turpi- 
bus  efc  homdis;  sed  cuncta  phantasmata  in  caput 
ejus  sunt  retorquenda.  Contemnendus  est  miser  et 
deridendus,necpropterinsultus  ejus  etcommotiones, 
quas  suscitat,  sacra  est  omittenda  communio. 

3.  Saepe  etiam  impedit  nimia  soUicitudo  pro  de- 
votione  habenda  et  anxietas  quaedamde  confessione 
facienda.  Age  secundum  consilium  sapientum,  et 
depone  anxietatem  et  scrupulum,  quia  gratiam  Dei 
impedit  et  devotionem  mentis  destruit.  Propter  ali- 
quam  parvam  turbationem  vel  gravitatem  sacram  ne 
dimittas  communionem ;  sed  vade  citius  confiteri  et 
omnes  offensiones  aliis  libenter  indulge.  Si  vero  tu 
aliquem  offendisti,veniamhumiliter  precare,  etDeus 
libenter  indulgebit  tibi. 

4.  Quid  prodest  diu  tardare  confessionem,  aut 

sacram  diflerre  communionem?  Expurga  te  cum- 
primis,  exspue  yelociter  venenum,  festina  accipere, 
remedium,  et  senties  melius,  quam  si  diu  distuleris. 
Si  hodie  propter  istud  dimittis,  cras  forsitan  aliud 
majus  eveniet:  et  sic  diu  posses  a  communione  im- 
pediri  et  magis  ineptus  fieri.  Quanto  citius  vales ,  a 
praesenti  gravitate  et  inertia  te  excutias :  quianihil 
importat  diu  anxiari,  diu  cum  turbatione  transire  et 
ob  quotidiana  obstacula  se  a  divinis  sequestrare. 
Immo  plurimum  nocet,  diu  communionem  protelare ; 
nam  et  gravem  torporem  consuevit  inducere.  Proh 
dolor!  quidam  tepidi  et  dissoluti  moras  confitendi 
libenter  accipiunt  et  communionem  sacram  idcirco 
difFerri  cupiunt,  ne  ad  majorem  sui  custodiam  se 
dare  teneantur. 

5.  Heu,  quam  modicam  caritatem  et  debilem  dc- 
votionem  habent,  qui  sacram  communionem  tam  fa- 
ciliter  postponunt !  Quam  felix  ille  et  Deo  acceptus 
habetur,  qui  sic  vivit  et  in  tali  puritate  conscientiam 
suam  custodit,ut  etiam  omni  die  communicare  para- 
tus  et  bene  aifectatus  esset,  si  ei  liceret  et  sine  nota 
agere  posset.  Si  quis  interdum  abstinet  humilitatis 
gratia  aut  legitima  impediente  caussa,  laudandus  est 
de  reverentia.  Si  autem  torpor  obrepserit,  se  ipsum 
excitare  debet  et  facere  quod  in  se  est;  Dominus  ad- 
erit  desiderio  suo  pro  bona  voluntate,  quam  speciali- 
ter  respicit. 

6.  Cum  vero  legitime  praepeditus  est,  habebit 
semper  bonam  voluntatem  et  piam  intentionem  com- 
municandi,    et   sic  non  carebit  fructu  sacramenti. 

Potest  enim  quilibet  devotus  omni  die  et  omni  hora 
ad  spiritualem  Christi  communionem  salubriter  et 
sine  prohibitione  accedere;  et  tamen  certis  diebus  et 
statuto  tempore  corpus  sui  redemtoris  cum  affectuo- 
sa  reverentia  sacramentaliter  debet  suscipere  et  ma- 
gis  laudem  Dei  et  honorem  praetendere,  quam  suam 
consolationem  quaerere.  Nam  toties  mystice  com- 
municat  et  invisibiliter  reficitur,  quoties  incarnatio- 
nis  Christi  mysterium  passionemque  devote  recolit 
et  in  amore  ejus  accenditur. 

7.  Q,ui  aliter  se  non  praeparat,  nisi  instante  festo 
vel  consuetudine  compellente,  saepius  imparatus  erit. 
Beatus,qui  seDomino  in  holocaustum  offert,  quoties 
celebrat  aut  communicat.  Non  sis  in  celebrando  ni- 
mis  prolixus  autfestinus,  sed  servabonum  commu- 
nem  modum,  cum  quibus  vivis.  Non  debes  aliis  ge- 
nerare  molestiam  et  taedium,  sed  communem  ser- 
vare  viam  secundum  majorum  institutionem  et 
potius  aliorum  servire  utilitati,  quam  propriae  de- 
votioni  vel  affectui. 

CAPUT    XL 


Quod  corpus  Christi  et  sacra  scriptura  maxime 
sint  animae  jideli  necessaria. 

VOX    DlSCIPULI. 

1.  0  dulcissime  domine  Jesu,  quanta  est  dulcedo 
devotae  animae  tecum  epulantis  in  convivio  tuo :  ubi 
ei  non  alius  cibus  manducandus  proponitur,  nisitu 
unicus  dilectus  ejus,  super  omnia  desideria  cordis 
ejus  desiderabilis !  Et  mihi  quidem  dulce  foret,  in 
praesentia  tua  ex  intimo  affectu  lacrymas  fundere  et 
cum  pia  Magdalena  pedes  tuos  lacrymis  irrigare. 
Sed  ubi  est  haec  devotio  ?  Ubi  lacrymaruni  sancta- 
rum  copiosa  effusio  ?  Certe  in  conspectu  tuo  et  san- 
ctorum  Angelorum  tuorum  totum  cor  meum  ardere 
deberet  et  exgaudio  flere;  habeo  enimte  in  sacra- 
mento  vere  praesentem,  quamvis  aliena  specie  oc- 
cultatum. 

2.  Nam  in  propria  et  divina  claritate  te  conspice- 
re  oculi  mei  ferre  non  possent,  sed  neque  totus  mun- 
dus  in  fulgore  gloriae  majestatis  tuae  subsisteret. 
In  hoc  ergo  imbecillitati  meae  consulis,  quod  te  sub 
sacramento  abscondis.  Habeo  vere  et  adoro ,  quem 
Angeliadorant  in  coelo,  sed  ego  adhuc  interim  infide, 
illi  autem  in  specie  et  sine  velamine.  Me  oportet 
contentum  esse  in  lumine  verae  fidei  et  in  ea  ambu- 

lare,  donec  aspiret  dies  aeternae  claritatis  et 
umbrae  figurarum  inclinentur.  Cum  autem 
venerit,  quod  perfectum  est,  cessabit  usus 
sacramentorum ,  quia  beati  in  gloria  coelesti  non 
egent  medicamine  sacramentali;  gaudent  enim  sine 
fine  in  praesentiaDei,  facie  adfaciem  gloriam  ejus 
speculantes  et  de  claritate  in  claritatem  abyssalis 
deitatis  transformati ,  gustant  verbum  Dei  caro  fa- 
ctum,  sicut  fuit  ab  initio  et  manet  in  aeternum. 

3.  Memori  horum  mirabilium  grave  mihi  fit  tae- 
dium  etiamquodlibetspiritualesolatium:  quiaquam- 
diu  Dominum  meum  aperte  in  sua  gloria  non  video, 
pro  nihilo  duco  omne,  quod  in  mundo  conspicio  et 
audio.  Testis  es  tu  mihi,  Deus,  quod  nuUa  res  me 
potest  consolari,  nuUa  creatura  quietare,  nisi  tu,  Deus 
meus,  quem  desidero  aeternaliter  contemplari.  Sed 
non  est  hoc  possibile,  durante  me  in  hac  mortalitate. 
Ideo  oportet,  ut  me  ponam  ad  magnam  patientiam  et 
me  ipsum  in  omni  desiderio  tibi  submittam.  Nam  et 
Sancti  tui,  Domine,  qui  tecum  jam  in  regno  coelorum 
exsultant,  in  fide  et  patientia  magna,  dum  viverent, 
adventum  gloriae  tuae  exspectabant.  Quod  illi  cre- 
diderunt,  ego  credo ;  quod  illi  speraverunt,  ego  spe- 
ro ;  quo  illi  pervenerunt,  per  gratiam  tuam  me  ventu- 
rum  confido.  Ambulabo  interim  in  fide,  exemplis 
confortatus  Sanctorum.  Habebo  etiam  libros  san- 
ctos  pro  solatio  et  vitae  speculo ,  atque  super  haec 


2.  Cantic  2,  17.     1  Cor.  13,  10. 

omnia  sanctissimum  corpus  tuum  pro  singulari  re- 
i^jedio  etrefugio. 

4.  Duo  namque  mihinecessariapermaximesentio 
in  hac  vita,  sine  quibus  mihi  importabilis  foret  ista 
luiserabilis  yita;  in  carcere  corporis  hujus  detentus 
duobus  me  egere  fateor,  cibo  scilicet  et  lumine.  De- 
disti  itaque  mihi  infirmo  sacrum  corpus  tuum  ad  re- 
fectionem  mentis  etcorporis,  etposuisti  lucernam 
pedibus  meis  verbum  tuum.  Sine  his  duobus 
bene  vivere  non  possem;  nam  verbumDei,  lux  ani- 
mae  meae,  et  sacramentum  tuum  panis  vitae.  Haec 
possunt  etiam  diei  Biensae  duae,  hinc  etindeinga- 
zophylacio  sanctae  ecclesiae  positae.  Una  mensa 
est  sacri  altaris,  habens  panem  sanctum,  id  est,  cor- 
pus  Christipretiosum:  altera  est  divinae  legis,  con- 
tinens  doctrinam  sanctam,  erudiens  fidemrectam  et 
firmiter  usque  ad  interiora  velaminis,  ubi  sunt  sancta 
sanctorum,  perducens.  Gratias  tibi,  Domine  Jesu, 
lux  lucis  aeternae,pro  doctrinae  sacrae  mensa,  quam 
nobis  per  servos  tuos  prophetas  et  apostolos  alios- 
que  doctores  ministrasti. 

5.  Gratias  tibi,  creator  ac  redemtor  hominum,  qui 
ad  declarandam  toti  mundo  caritatem  tuam  coenam 
parasti  magnam,  in  qua  non  agnum  typicum,  sed 
tuum  sanctissimum  corpus  et  sanguinem  proposuisti 
manducandum,  laetificans  omnes  fideles  convivio  sa- 
cro  et  calice  inebrians  salutari,  in  quo  sunt  omnes 


4.  PaaTm.  118  (119),  105. 

deliciae  paradisi,  et  epulantur  nobiscum  Angeii  san- 
cti,  sed  suavitate  feliciori. 

6.  O  quam  magnum  et  honorabile  est  ofificium  sa- 
cerdotum,  quibus  datum  est  Dominum  majestatis 
Tcrbis  sacris  consecrare,  labiis  benedicere,  manibus 
tenere,  ore  proprio  sumere  et  ceteris  ministrare! 
0  quam  mundae  debent  esse  manus  illae,  quam  pu- 
rum  os,  quam  sanctum  corpus,  quam  immaculatum 
cor  erit  sacerdotis,  ad  quem  toties  ingreditur  auctor 
puritatis !  Ex  ore  sacerdotis  nihil  nisi  sanctum,  nihil 
nisi  honestum  et  utile  procedere  debet  yerbum,  qui 
tam  saepe  Christi  accipit  sacramentum. 

7.  Oculi  ejus  simplices  et  pudici,  qui  Christi  cor- 
pus  solent  intueri.  Manus  purae  et  m  coelum  elera- 
tae,  quae  creatoremcoeli  etterraesolentcontrectsre. 
Sacerdotibus  specialiter  in  lege  dicitur:  Sancti 
estote,  quoniam  ego  sanctus  sum  Dominus 
DeusYcster. 

8".  Adjuvet  nos  gratia  tua,  omnipotens  Deus,  ut 
qui  officium  sacerdotale  suscepimus,  digne  ac  devote 
tibi  in  omni  puritate  et  conscientia  bona  famulari  va- 
leamus.  Et  si  non  possumus  in  tanta  innocentia  vitae 
conversari,  ut  debemus:  concede  nobis  tamen  digne 
flere  mala,  quae  gessimus,  et  in  spiritu  humilitatis  ac 
bonae  voluntatis  proposito  tibi  ferventius  de  cetero 
deservire. 


T.  Levit.  19,  2. 

CAPUT    XII. 

Quod  magna  diligentia  se  deheat  communicatu- 
rus    Christo   praeparare. 

VOX    DlLECTI. 

1.  Ego  sum  puritatis  amator  et  dator  omnis  san- 
ctitatis.  Ego  cor  purum  quaero ,  et  ibi  est  locus  re- 
quietionis  meae.  Para  mihi  coenaculumgrande  stra- 
tum,  etfaciam  apud  te  Pascha  cum  discipulis  meis. 
SiTis,utveniamadte  et  apudte  maneam,  expurga 
vetus  fermentum  et  munda  cordis  tui  habitacu- 
lum.  Exclude  totum  saeculum  et  omnem  vitiorum 
tumultum;  sede  tanquam  passer  solitarius  .in  tecto, 
et  cogita  excessus  tuos  in  amaritudine  animae  tuae. 
Omnis  namque  amans  suo  dilecto  amatori  optimum 
et  pulcherrimumpraeparat  locum,  quia  inhoc  cogno- 
scitur  affectus  suscipientis  dilectum. 

2.  Scito  tamen,  te  non  posse  satisfacere  huic 
praeparationi  ex  merito  tuae  actionis,  etiamsi  per 
Integrum  annum  te  praeparares  et  nihil  aliud  in  men- 
te  haberes.  Sed  ex  sola  pietate  et  gratia  mea  per- 
mitteris  ad  mensam  meam  accedere ;  ac  si  mendicus 
ad  prandium  vocaretur  divitis,  et  ille  nihil  aliud  ha- 


1.  Para  niihi  sqq-  cf.  Luc.  22,  11.  12.     1  Cor.  5,  7. 

beat  ad  retribuendum  beneficiis  ejus,  nisi  se  humi- 
liando  et  ei  regratiando.  Fac,  quod  in  te  est,  et  di- 
ligenter  facito,  non  ex  consuetudine,  non  ex  necessi- 
tate,  sed  cum  timore  et  reverentia  et  affectu  accipe 
corpus  dilecti  Domini  Dei  tui,  dignantis  ad  te  ve- 
nire.  Ego  sum  qui  vocavi,  ego  jussi  fieri;  ego  sup- 
plebo,  quod  tibi  deest:  veni.  et  suscipe  me. 

3.  Cum  gratiam  devotionis  tribuo,  gratias  age 
Deo  tuo,  non  quia  dignus  es,  sed  quia  tui  misertus 
sum.  Si  non  habes,  sed  magis  aridum  te  sentis ,  in- 
siste  orationi,  ingemisce  etpulsa;  necdesistas,donec 
merearis  micam  aut  guttam  gratiae  salutaris  accipe- 
re.  Tu  mei  indiges,  non  ego  tui  indigeo.  Nec  tu 
me  sanctificare  venis,  sed  ego  te  sanctificare  et  me- 
liorare  venio.  Tu  venis,  ut  ex  me  sanctificeris  et 
mihi  uniaris ;  ut  novam  gratiam  recipias ,  et  de  novo 
ad  emendationem  accendaris.  Noli  negligere  hanc 
gratiam,  sed  praepara  cum  omni  diligentia  cor  tuum 
et  ihtroduc  ad  te  dilectum  tuum. 

4.  Oportet  autem,  ut  non  solum  te  praepares  ad 
devotionem  ante  communionem,  sed  ut  etiam  te  sol- 
licite  conserves  in  ea  post  sacramenti  perceptionem. 
Nec  minor  custodia  post  exigitur,  quam  devota 
praeparatio  prius.  Nam  bona  postmodum  custodia 
optima  iterum  est  praeparatio  ad  majorem  gratiam 
consequendam.  Ex  eo  quippe  valde  indispositus 
quis  redditur,  si  statim  fuerit  nimis  effusus  ad  ex- 
teriora  solatia.  Cave  a  multiloquio,  mane  in  se- 
creto  et  fruere  Deo  tuo;  ipsum  enim  habes,  quem 
totus  mundus  tibi  auferre  non  potest.    Ego  sum, 

cui  te   totum   dare   debes,    ita  ut  jam   ultra  non 
in  te,  sed  in  me  absque  omni  soUicitudine  vivas. 


CAPUT    XIII. 

Quod  toto  corde  anima  devota  Christi  unionem 
in  sacramento  affectare  debet, 

VOX    DlSCIPULl. 

1.  Quis  mihi  det,  Domine,  ut  inveniam  te  solum 
et  aperiam  tibi  totum  cor  meum,  et  fruar  te,  sicut  de- 
siderat  anima  mea,  et  jam  me  nemo  despiciat,  nec 
ulla  creatura  me  moveat  vel  respiciat,  sedtu  solus 
mihi  loquaris  et  ego  tibi,  sicut  solet  dilectus  ad  di- 
lectum  loqui  et  amicus  cum  amico  convivari?  Hoc 
oro,  hoc  desidero,  ut  tibi  totus  uniar,et  cor  meum  ab 
omnibus  creatis  rebus  abstraham,  magisque  per  sa- 
cram  communionem  ac  frequentem  celebrationem 
coelestia  et  aeterna  sapere  discam.  Ah,  Domine 
Deus,  quando  ero  tecum  totus  unitus  et  absorptus 
meique  totaliter  oblitus?  Tu  in  me  et  ego  in  te,  et 
sic  nos  pariter  in  unum  manere  concede. 

2.  Vere  tu  es   dilectus  meus,  electus   ex 


2.  Cantic.  5,  10. 

millibus,  in  quo  coniplacuit  animae  meae  habitare 
omnibus  diebus  vitae  suae.  Vere  tu  pacificus  meus, 
in  quo  pax  summa  etrequies  vera,  extra  quem  labor 
et  dolor  et  infinita  miseria.  Vere  tu  es  Deus 
absconditus,  et  consilium  tuum  non  est  cum  im- 
piis,  sed  cum  humilibus  et  simplicibus  sermo  tuus. 
O  quam  suavis  est,  Domine,  spiiitus  tuus,  qui  ut  dul- 
cedinem  tuam  in  filios  demonstrares,  pane  suavissimo 
de  coelo  descendente  illos  reficere  dignaris!  Vere 
non  est  alia  natio  tam  grandis,  quae  ha- 
beat  deos  appropinquantes  sibi,  sicut  tu 
Deus  noster  ades  universis  fidelibus  tuis,  quibus 
ob  quotidianum  solatium  et  cor  erigendum  in  coelum 
te  tribuis  ad  edendum  et  fruendum. 

3.  Quae  est  enim  alia  gens  tam  inclyta,  sicut 
plebs  Christiana?  Aut  quae  creatura  sub  coelo  tam 
dilecta,  ut  anima  devota,  ad  quam  ingreditur  Deus, 
ut  pascat  eam  carne  sua  gloriosa?  O  ineffabilis 
gratia,  o  admirabilis  dignatio,  o  amorimmensus  ho- 
mini  singulariter  impensus  !  Sed  quid  retribuam 
Domino  pro  gratia  ista,  pro  caritate  tam  eximia? 
Non  est  aliud,  quod  gratius  donare  queam,  quam 
ut  cor  meum  Deo  meo  totaliter  tribuam,  et  intime 
conjungam.  Tunc  exsultabunt  omnia  interiora  mea, 
cum  perfecte  fuerit  unita  Deo  anima  mea.  Tunc 
dicet  mihi:  Si  tu  vis  esse  mecum,  ego  volo  esse 
tecum.     Et  ego  respondebo  illi:  Dignare,  Domine, 


2.  Jes.  45,  15.     Deuter.  4,  7. 

manere  mecum,  ego  rolo  libenter  esse  tecum;  hoc 
est  totum  desiderium  meum,  ut  cor  meum  tibi  sit 
unitum. 


CAPUT   XIV, 


De  quorundam  devotorum  ardenti  desiderto  ad 
corpus  Christi. 

VOX   DlSClPULl. 

1.  0  quam  magna  multitudo  dulcedinis 
tuae,  Domine,  quam  abscondisti  timenti- 
bus  tel  Quando  recordor  devotorum  aliquorum 
ad  sacramentum  tuum,  Domine,  cum  maxima  devo- 
tione  et  aifectu  accedentium,  tunc  saepius  in  me  ipso 
confundor  et  erubesco,  quod  ad  altaretuum  etsacrae 
communionis  mensam  tam  tepide  et  frigide  accedo ; 
quod  ita  aridus  et  sine  affectione  cordis  maneo; 
quod  non  sum  totaliter  accensus  coram  te  Deo  meo, 
nec  ita  vehementer  attractus  et  affectus,  sicut  multi 
devoti  fuerunt ,  quiprae  nimio  desiderio  communio- 
nis  et  sensibili  cordis  amore  a  fletu  se  non  potuerunt 
continere,  sed  ore  cordis  et  corporis  pariter  ad  te 
Deum  fontem  vivum  medullitus  inhiabant,  suam  esu- 


1.  Psalm.  30  (31),  20. 

riem  nonralentes  aliter  temperare  necsatiare,  nisi 
corpus  tuum  cum  omni  jucunditate  et  spirituali  avi- 
ditate  accepissent. 

2.  O  vera  ardens  fides  eorum,  probabile  existens 
argumentum  sacrae  praesentiae  tuae !  Isti  enim  ve- 
raciter  cognoscuntDominum  suum  in  fractione  panis, 
quorum  cor  tam  valide  ardet  in  eis  de  Jesu  ambulan- 
te  cum  eis.  Longe  est  a  me  saepetalis  affectus  etde- 
votio,  tam  vehemens  amor  et  ardor.  Esto  mihi  pro- 
pitius,  Jesu  bone,  dulcis  etbenigne,  et  concede  pau- 
peri  mendico  tuo,  vel  interdum  modicum  de  cordiali 
affectu  amoris  tui  in  sacra  communione  sentire,  ut 
fides  mea  magis  convalescat,  spes  inbonitate  tuapro- 
ficiat,  et  caritas  semel  perfecte  accensa  etcoeleste 
manna  experta  nunquam  deficiat. 

3.  Potens  est  autem  misericordiatua  etiam  gra- 
tiam  desideratam  mihi  praestare  et  in  spiritu  ardoris, 
cumdies  beneplaciti  tui  venerit,me  clementissime  vi- 
sitare.  Etenim  licet  tanto  desiderio  tam  specialium 
devotorum  tuorum  non  ardeo,  tamen  de  gratia  tua 
illius  magni  inflammati  desiderii  desiderium  habeo, 
orans  et  desiderans,  omnium  talium  fervidorum  ama- 
torum  tuorum  participem  me  fieri  ac  eorum  sancto 
consortio  annumerari. 


2.  Isti  enim  etc  Cf.  Luc.  24,  30.  31  et  35 

CAPUT    XV. 


Quod  gratia  devotionis  humilitate  et  sui  ipsius 
abnegatione  acquiritur. 

VOX    DlLECTI. 

1.  Oportet  te  devotionis  gratiam  instanter  quae- 
rere,  desideranterp8tere,patienter  et  fiducialiter  ex- 
spectare,  gratanter  recipere,  humiliter  conservare, 
studiose  cum  ea  operari  ac  Deo  terminum  etmodunv 
supernae  visitationis,  donec  veniat,  committere.  Hu- 
miliare  praecipue  te  debes,  cum  parum  aut  nihil  de- 
votionis  interius  sentis,  sed  non  nimiumdejici  nec  in- 
ordinate  contristari.  Dat  saepe  Deus  in  uno  brevi 
momento,  quodlongo  negavittempore;  dat  quando- 
que  in  fine,  quod  in  principio  orationis  distulit  dare. 

2.  Si  semper  cito  gratia  daretur  et  pro  roto  ad- 
esset,  non  esset  infirmo  homini  bene  portabile.  Pro- 
pterea  in  bona  spe  et  humili  patientia  exspectanda 
est  devotionis  gratia.  Tibi  tamen  et  peccatis  tuis 
imputa,  cum  non  datur  vel  etiam  occulte  tollitur. 
Modicum  quandoque  est,  quod  gratiam  impedit  et 
abscondit;  si  tamen  modicum  et  non  potius  grande 
dici  debeat,  quod  tantum  bonum  prohibet.  Et  si  hoc 
ipsum  modicum  vel  grande  amoveris  etperfecte  vi- 
ceris,  erit  quod  petiisti. 

3.  Statim  namque,  ut  te  Deo  ex  toto  corde  tradi- 

deris  nec  hoc  vel  illud  pro  tuo  libitu  seu  velle  quae- 
sieris,  sed  inte2;re  te  in  ipso  posueris:  unitum  te  in- 
venies  et  pacatum,  quia  nil  ita  bene  sapiet  etplacebit, 
sicut  beneplacituni  divinae  voluntatis.  Quisquis  er- 
go  intentionem  suam  simplici  corde  sursum  adDeum 
levaverit,  seque  ab  omni  inordinato  amoreseudispli- 
centia  cujuslibct  rei  creatae  evacuaverit,  aptissimus 
g;ratiae  percipiendae  ac  dignus  devotionis  munere 
erit.  Dat  enim  Dominus  ibi  benedictionem  suam,  ubi 
vasa  vacua  invenerit.  Et  quanto  perfectius  infimis 
quis  renunciat  et  magis  sibi  ipsi  per  contemtum  sui 
moritur,  tanto  gratia  celerius  venit,  copiosius  intrat 
et  altius  liberum  cor  elevat. 

4.  Tunc  videbit  et  affluet  et  mirabitur  et  dilatabi- 
tur  cor  ejus  in  ipso,  quia  manusDomini  cum  eo  et 
ipse  se  posuit  totaliter  in  manu  ejus  usque  in  saecu- 
lum.  Ecce,  sic  benedicitur  homo,  qui  quaerit  Deum 
in  toto  corde  suo  nec  invanum  accipit  animam  suam. 
Hic  in  accipiendo  sacram  eucharistiam  magnampro- 
meretur  divinae  unionis  gratiam,  quia  non  respicit 
ad  propriamdevotionem  et  consoIationem,sed  super 
omnem  devotionem  et  consolationem  adDei  gloriam 
et  honorem. 

CAPUT    XVL 


Quod  necessitates  nostras  Christo  aperire  et  ejus 
gratiam  postulare  debemus. 

VOX    DlSCIPULI. 

1.  0  dulcissime  atque  amantissimeDomine,  quem 
nunc  devote  desidero  suscipere,  tu  scis  infirmitateni 
meam  et  necessitatem,  quam  patior;  in  quantis  malis 
et  vitiis  jaceo ;  quam  saepe  sum  gravatus,  tentatus, 
turbatus  et  inquinatus.  Pro  remedio  ad  te  venio,pro 
consolatione  et  sublevamine  te  deprecor.  Ad  omnia 
scientem  loquor,  cui  manifesta  sunt  omnia  interiora 
mea,  et  qui  solus  potes  me  perfecte  consolari  et  ad- 
juvare.  Tu  scis,  quibus  bonis  indigeo  prae  omnibus, 
et  quam  pauper  sum  in  virtutibus. 

2.  Ecce,  sto  ante  te  pauper  et  nudus ,  gratiam  po- 
stulans  et  misericordiam  implorans.  Refice  esurien- 
tem  mendicum  tuum,  acceadefrigiditatemmeam  igne 
amoris  tui,  illumina  caecitatem  meam  claritate  prae- 
sentiae  tuae.  Verte  mihi  omnia  terrena  in  amaritu- 
dinem,  omniagravia  etcontraria  inpatientiam,  omnia 
infinia  et  creata  in  contemtum  et  obKvionem.  Erige 
cor  meum  ad  te  in  coelum,  et  ne  dimittas  me  va- 
gari  super  terram.  Tu  solus  mihi  ex  hoc  jam  dul- 
cescas  usque  in  saeculum,  quia  tu  solus  cibus  et 

potus  meus,  amor  meus  etgaudium  meum,  dulcedo 
mea  et  totum  bonum  meum. 

3.  Utinam  me  totaliter  ex  tua  praesentia  accen- 
das,  comburas  et  in  te  transmutes,  ut  unus  tecum 
efficiar  spirituspergratiam  internae  unionis  et  lique- 
factionem  ardentis  amoris !  Ne  patiaris  me  jejunum 
et  aridum  a  te  recedere,  sed  operare  mecum  miseri- 
corditer,  sicut  saepius  operatus  es  cum  sanctis  tuis 
mirabiliter.  Quidmirum,  sitotus  ex  te  ignescerem 
et  in  me  ipso  deficerem,  cum  tu  sis  ignis  semper  ar- 
dens  et  nunquam  deficiens,  amor  corda  purificans  et 
intellectum  illuminans? 


CAPUT    XVII. 

De   ardenti  amore   et  vehementi  affectu  suseipiendi 
Christum. 

VOX    DlSCIPULI. 

1.  Cum  summa  devotione  et  ardenti  amore,  cum 
toto  cordis  affectu  et  fervore  desidero  te,  Domine, 
suscipere,  quemadmodum  multi  Sancti  et  devotae 
personae  in  communicando  te  desideraverunt,  qui 
tibi  maxime  in  sanctitate  vitae  placuerunt  et  in  ar- 
dentissima  devotione  fuerunt.     ODeusmeus,  amor 

aeternus,  totum  bonum  meum,  felicitas  interminabi- 
lis,  cupio  te  suscipere  cum  vehementissimo  desiderio 
et  dignissima  rererentia,  quam  aliquis  Sanctorum 
unquam  habuit  et  sentire  potuit. 

2.  Et  licet  indignus  sum  omnia  illa  sentimentade- 
votionis  habere,  tamen  oifero  tibi  totum  cordis  mei 
affectum,  ac  si  omnia  illa  gratissima  inflammata  de- 
sideria  solus  haberem.  Sed  et  quaecunque  potest 
pia  mens  concipere  et  desiderare,  haec  omnia  tibi 
cum  summaveneratione  etintimo  fervorepraebeo  et 
offero.  Nihil  opto  mihi  reservare,  sed  me  et  omnia 
mea  tibi  sponte  et  libentissime  immolare.  Domine 
Deus  meus,  creator  meus  et  redemtor  meus,  cum  tali 
affectu,  reverentia,  laude  et  honore,  cum  tali  gratitu- 
dine,  dignitate  et  amore,  cum  tali  fide,  spe  et  puritate 
te  affecto  hodie  suscipere,  sicut  te  suscepit  et  deside- 
ravit  sanctissima  mater  tua,  gloriosa  virgo  Maria, 
quando  Angelo  evangelizanti  sibi  incarnationis  my- 
sterium  humiliter  ac  devote  respondit:  Ecce,  an- 
cilla  Domini,  fiat  mihi  secundum  verbum 
tuum. 

3.  Etsicutbeatuspraecursor  tuus,  Qxcellentissi- 
mus  Sanctorum,  Joannes  Baptista,  in  praesentia  tua 
laetabundus  exsultavit  in  gaudio  spiritus  sancti,  dum 
adhuc  maternis  clauderetur  visceribus;  et  postmo- 
dum  cernens  inter  homines  Jesum  ambulantem,  valde 
se  humilians,  devoto  cum  affectu  dicebat:  Amicus 
autem  sponsi,  qui  stat  et  audit  eum,  gau- 


2.  Luc.  1,  33.  —    3.  Joana.  3.  29. 

dio  gaudetproptervocemsponsi:  sic  et  ego 
magnis  et  sacris  desideriis  opto  inflammari  et  tibi  ex 
toto  corde  me  ipsum  praesentare.  Unde  et  omnium 
devotorum  cordium  jubilationes,  ardentes  affectus, 
mentales  excessus  ac  supernaturales  illuminationes 
et  coelicas  visiones  tibi  offero  et  exbibeo  cum  omni- 
bus  virtutibus  et  laudibus,  ab  omni  creatura  in  coelo 
et  in  terra  celebratis  et  celebrandis ,  pro  me  et  omni- 
bus  mihiin  oratione  commendatis,  quatenus  ab  omni- 
bus  digne  lauderis  et  in  perpetuum  glorificeris. 

4.  Accipe  vota  mea,  DomineDeus  meus,  et  desi- 
deria  infinitae  laudationis  ac  immensae  benedictio- 
nis,  quae  tibi  secundum  multitudinem  ineffabilis  ma- 
gnitudinis  tuae  jure  debentur.  Haec  tibi  reddo  et 
reddere  desidero  per  singulos  dies  et  momenta  tem- 
porum,  atque  ad  reddendum  mecum  tibi  gratias  et 
laudes  omnes  coelestes  spiritus  et  cunctos  fideles 
tuosprecibus  et  affectibus  invito  etexoro. 

5.  Laudentte  universipopuli,  tribus  et  linguae, 
et  sanctum  et  mellifluum  nomen  tuum  cum  summa  ju- 
bilatione  et  ardenti  devotione  magnificent.  Et  qui- 
cunquereverenter  ac  devote  altissimum  sacramentum 
tuum  celebrant  et  plena  fide  recipiunt,  gratiam  et  mi- 
sericordiam  apud  te  invenire  mereantur,  etpro  me 
peccatore  suppliciter  exorent.  Cumque  optata  dcTO- 
tione  ac  fruibili  unione  potiti  fuerint,  et  bene  conso- 
lati  ac  mirifice  refecti  de  sacra  mensa  coelesti  abs 
cesserint,  mei  pauperis  recordari  dignentur. 


Q 


242  DE  IMITATIONE 


CAPUT  xvm. 

Qtiod  hojiio  non  sit  curiosus  scrutator  sacramenti, 
sed  Jtumilis  imitator  Christi,  suhdendo  sensum 
suum  sacrae  fidei. 

VOX    DlLECTI. 

1.  CaveRdum  est  tibi  a  curiosa  et  inutili  perscru- 
tatione  hujus  profundissimi  sacramenti,  si  non  vis  in 
dubitatio-nis  profundum  submergi.  Qui  scrutator 
est  majestatis,  opprimetur  a  gloria.  Plus 
ralet  Deus  operari,  quam  homo  intelligere  potest. 
Tolerabilis  pia  et  humilis  inquisitio  veritatis,  parata 
semperdoceri  etper  sanaspatrum  sententias  studens 
ambulare. 

2.  Beatasimplicitas,  quae  difficiles  quaestionum 
relinquit  vias,  et  plana  ac  firma  pergit  semitaman- 
datorumDei.  Multi  devotionem  perdiderunt,  dum 
altiora  scrutari  voluerunt.  Fides  a  te  exigitur  et 
sincera  vita,  non  altitudo  intellectus  neque  profundi- 
tas  mysteriorum  Dei.  Si  non  inteiligis  nec  capis, 
quae  infra  te  sunt,  quomodo  comprehendes,  quae  su- 
pra  te  suntl  Subdere  Deo  et  humilia  sensum  tuum 
fidei,  et  dabitur  tibi  scientiae  lumen,  prout  tibi  fuerit 
utile  ac  necessarium. 


1    Proverb.  25,  27. 

3.  Quidamgravitertentanturde  fide  etsacramen- 
to;  sed  non  est  hoc  ipsis  imputandum,  sed  potius  ini- 
mico.  Noli  curarejnoli  disputare  cum  cogitationibus 
tuis,  nec  ad  immissas  a  diabolo  dubitationes  respon- 
de,  sed  crede  verbis  Dei,  crede  Sanctis  ejus  etPro- 
phetis ,  et  fugiet  a  te  nequam  inimicus.  Saepe  mul- 
tum  prodest,  quod  talia  sustinetDei  servus.  Nam 
infideles  et  peccatores  non  tentat,  quos  secure  jam 
possidet;  fideles  autem  devotos  variis  modis  tentat 
et  vexat. 

4.  Perge  ergo  cum  simplici  et  indubitata  fide ,  et 
cum  supplici  reverentia  ad  sacramentum  accede.  Et 
quidquid  intelligere  non  vales,  Deo  omnipotenti  se- 
cure  committe.  Non  fallit  te  Deus ;  fallitur,  qui  sibi 
ipsi  nimium  credit.  GraditurDeus  cum  simplicibus, 
revelat  se  humilibus,  dat  intellectum  parvulis,  aperit 
sensum  puris  mentibus  et  abscondit  gratiam  curiosis 
et  superbis.  Ratio  humana  debilis  est  et  falli  potest, 
fides  autem  vera  falli  non  potest. 

5.  Omnis  ratio  et  naturalis  investigatio  fidem  se- 
qui  debet,  non  praecedere  nec  infringere.  Nam  fides 
et  amor  ibi  maxime  praecellunt,  et  occultis  modis  in 
hoc  sanctissimo  et  superexcellentissimo  sacramento 
operantur.  Deus  aeternus  etimmensus  infinitaeque 
potentiae  facit  magna  et  inscrutabilia  in  coelo  etin 
terra,  nec  est  investigatio  mirabilium  operum  ejus. 
Si  talia  essent  operaDei,ut  facile  abhumana  ratione 
caperentui-,  non  essent  mirabilia  nec  ineifabilia  di- 
cenda. 

